

Παράρτημα

«ΠΑΡΑΡΤΗΜΑ

***ΕΓΧΕΙΡΙΔΙΟ ΓΙΑ ΤΗΝ ΕΞΕΤΑΣΗ ΑΙΤΗΣΕΩΝ ΘΕΩΡΗΣΗΣ ΚΑΙ ΤΗΝ ΤΡΟΠΟΠΟΙΗΣΗ ΧΟΡΗΓΗΘΕΙΣΩΝ ΘΕΩΡΗΣΕΩΝ (Εγχειρίδιο του κώδικα θεωρήσεων Ι)***

***ΠΡΟΛΟΓΟΣ***

Στόχος του παρόντος εγχειριδίου για την πρακτική εφαρμογή του κώδικα θεωρήσεων είναι η θέσπιση επιχειρησιακών οδηγιών (κατευθυντήριων γραμμών, βέλτιστων πρακτικών και συστάσεων) για την άσκηση των καθηκόντων του προξενικού προσωπικού των κρατών μελών και του προσωπικού άλλων αρχών που είναι υπεύθυνες για την εξέταση και τη λήψη αποφάσεων σχετικά με τις αιτήσεις θεώρησης, καθώς και των καθηκόντων του προσωπικού των αρχών που είναι υπεύθυνες για την τροποποίηση των χορηγηθεισών θεωρήσεων.

Το εγχειρίδιο και οι επιχειρησιακές οδηγίες του λαμβάνουν υπόψη τον κώδικα θεωρήσεων[[1]](#footnote-1) και κάθε άλλη νομοθεσία της Ευρωπαϊκής Ένωσης αναφορικά με την εφαρμογή από το προξενικό προσωπικό και το προσωπικό άλλων αρμόδιων αρχών για την εξέταση και τη λήψη αποφάσεων επί των αιτήσεων θεωρήσεων, της κοινής πολιτικής θεωρήσεων της Ευρωπαϊκής Ένωσης, η οποία ρυθμίζει την έκδοση θεωρήσεων με πρόθεση διαμονής στο έδαφος των κρατών μελών, που δεν υπερβαίνει τις 90 ημέρες ανά οποιαδήποτε περίοδο 180 ημερών. Ο κατάλογος των νομικών πράξεων που παρουσιάζουν ενδιαφέρον για το παρόν εγχειρίδιο παρατίθεται στο [Μέρος VI](#part_six).

Βάση για την εκπόνηση του παρόντος εγχειριδίου αποτελεί το άρθρο 51 του κώδικα θεωρήσεων. Το εγχειρίδιο δεν δημιουργεί καμία νομικά δεσμευτική υποχρέωση για τα κράτη μέλη ούτε θεσπίζει κάποια νέα δικαιώματα ή υποχρεώσεις για τα άτομα που ενδέχεται να αφορά, αλλά στοχεύει να εξασφαλίσει την εναρμονισμένη εφαρμογή των νομικών διατάξεων. Μόνον οι νομικές πράξεις επί των οποίων βασίζεται ή στις οποίες παραπέμπει το εγχειρίδιο παράγουν νομικά δεσμευτικά αποτελέσματα και μπορούν να τύχουν επίκλησης ενώπιον εθνικών δικαστηρίων.

Τα θεμελιώδη δικαιώματα που κατοχυρώνονται στην Ευρωπαϊκή Σύμβαση ανθρωπίνων δικαιωμάτων και στον Χάρτη των Θεμελιωδών Δικαιωμάτων της Ευρωπαϊκής Ένωσης πρέπει να διασφαλίζονται για κάθε πρόσωπο που υποβάλλει αίτηση θεώρησης. Η διεκπεραίωση των αιτήσεων θεώρησης θα πρέπει να διεξάγεται με επαγγελματικό και προσήκοντα τρόπο και να συμμορφώνεται πλήρως προς την απαγόρευση απάνθρωπης και ταπεινωτικής μεταχείρισης και προς την απαγόρευση των διακρίσεων που κατοχυρώνονται, αντίστοιχα, στα άρθρα 3 και 14 της Ευρωπαϊκής Σύμβασης ανθρωπίνων δικαιωμάτων και στα άρθρα 4 και 21 του Χάρτη των Θεμελιωδών Δικαιωμάτων της Ευρωπαϊκής Ένωσης.

Ειδικότερα, το προξενικό προσωπικό πρέπει να ασκεί τα καθήκοντά του σεβόμενο πλήρως την ανθρώπινη αξιοπρέπεια και να μην προβαίνει σε διακρίσεις έναντι προσώπων λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού. Τα μέτρα που λαμβάνονται κατά την άσκηση των καθηκόντων τους πρέπει να είναι ανάλογα με τους επιδιωκόμενους στόχους.

Το προξενικό προσωπικό και οι κεντρικές αρχές των κρατών μελών θα πρέπει να επιδιώκουν την ισορροπία μεταξύ αφενός της αναγκαιότητας διαρκούς επαγρύπνησης για τον εντοπισμό δυνητικών παράνομων μεταναστών ή προσώπων που συνιστούν κίνδυνο για τη δημόσια τάξη και την εσωτερική ασφάλεια και, αφετέρου, της αναγκαιότητας διασφάλισης της ομαλής διεκπεραίωσης των αιτήσεων θεώρησης που υποβάλλονται από πρόσωπα που πληρούν τις προϋποθέσεις εισόδου. Είναι αδύνατο να συγκεντρωθούν σε ένα εγχειρίδιο επιχειρησιακές οδηγίες που να προσφέρουν σαφή καθοδήγηση για κάθε μεμονωμένη περίπτωση που ενδέχεται να προκύψει. Στις περιπτώσεις για τις οποίες δεν παρέχεται σαφής καθοδήγηση, το προξενικό προσωπικό θα πρέπει να εξετάζει τις αιτήσεις θεώρησης σε πλήρη συμμόρφωση με το πνεύμα της κοινής πολιτικής θεωρήσεων.

Πίνακας περιεχομένων

[Πίνακας περιεχομένων 3](#_Toc29983510)

[**ΜΕΡΟΣ Ι: ΓΕΝΙΚΑ ΘΕΜΑΤΑ** 9](#_Toc29983511)

[1. Κράτη μέλη της ΕΕ και συνδεδεμένα κράτη, τα οποία έχουν καταργήσει τους ελέγχους στα εσωτερικά τους σύνορα και εφαρμόζουν πλήρως το κεκτημένο Σένγκεν σε σχέση με την έκδοση θεωρήσεων για διαμονή που δεν υπερβαίνει τις 90 ημέρες 9](#_Toc29983512)

[1.1 Κράτη μέλη της ΕΕ 9](#_Toc29983513)

[1.2 Συνδεδεμένες χώρες 9](#_Toc29983514)

[1.3 Κράτη μέλη της ΕΕ που δεν εφαρμόζουν ακόμη πλήρως το *κεκτημένο* του Σένγκεν 9](#_Toc29983515)

[2. Ορολογία 10](#_Toc29983516)

[3. Απαιτήσεις θεώρησης 10](#_Toc29983517)

[3.1 Ποιες ιθαγένειες υπόκεινται σε υποχρέωση θεώρησης; 10](#_Toc29983518)

[3.2 Ποιες ιθαγένειες απαλλάσσονται από την υποχρέωση θεώρησης; 12](#_Toc29983519)

[3.3 Ποιες ιθαγένειες υπόκεινται σε υποχρέωση θεώρησης διέλευσης από αερολιμένα; 13](#_Toc29983520)

[4. Είδη θεωρήσεων που καλύπτονται από τον κώδικα θεωρήσεων και από το εγχειρίδιο του κώδικα θεωρήσεων 15](#_Toc29983521)

[5. Η αυτοκόλλητη θεώρηση ενιαίου τύπου 15](#_Toc29983522)

[6. Συμφωνίες για την απλούστευση της έκδοσης θεωρήσεων 15](#_Toc29983523)

[7. Μέλη οικογενείας πολιτών της ΕΕ / του ΕΟΧ και Ελβετών πολιτών 17](#_Toc29983524)

[8. Άλλα έγγραφα τα οποία επιτρέπουν την είσοδο και/ή τη διαμονή στο έδαφος των κρατών μελών και τα οποία δεν καλύπτονται ούτε από τον κώδικα θεωρήσεων ούτε από το εγχειρίδιο 18](#_Toc29983525)

[**ΜΕΡΟΣ II:** **ΕΠΙΧΕΙΡΗΣΙΑΚΕΣ ΟΔΗΓΙΕΣ ΣΧΕΤΙΚΑ ΜΕ ΤΗΝ ΕΞΕΤΑΣΗ ΤΩΝ ΑΙΤΗΣΕΩΝ ΘΕΩΡΗΣΗΣ** 20](#_Toc29983526)

[**1.**  **Καθορισμός του αρμόδιου κράτους μέλους και του αρμόδιου προξενείου του συγκεκριμένου κράτους μέλους** 20](#_Toc29983527)

[**1.1**  **Αίτηση ομοιόμορφης θεώρησης για μία μόνο είσοδο** 20](#_Toc29983528)

[**1.2**  **Αίτηση ομοιόμορφης θεώρησης πολλαπλών εισόδων** 21](#_Toc29983529)

[**1.3**  **Αίτηση θεώρησης από πρόσωπο που κατέχει έγκυρη θεώρηση βραχείας διαμονής** 22](#_Toc29983530)

[***Συνιστώμενη βέλτιστη πρακτική όσον αφορά πρόσωπα που κατέχουν πολλά ταξιδιωτικά έγγραφα:*** Τα κράτη μέλη θα πρέπει να ενημερώνουν τα πρόσωπα που κατέχουν δύο (ή περισσότερες) έγκυρες θεωρήσεις σε δύο (ή περισσότερα) διαφορετικά ταξιδιωτικά έγγραφα ότι ο κανόνας των 90 ημερών ισχύει ανά άτομο και όχι ανά ταξιδιωτικό έγγραφο. 23](#_Toc29983531)

[**1.4**  **Αίτηση θεώρησης διέλευσης από αερολιμένα** 23](#_Toc29983532)

[**1.5**  **Πώς αντιμετωπίζεται η αίτηση αιτούντος, ο οποίος ταξιδεύει σε διάφορα κράτη μέλη, συμπεριλαμβανομένου κράτους μέλους που τον απαλλάσσει από την υποχρέωση θεώρησης** 24](#_Toc29983533)

[**1.6**  **Πρέπει το προξενείο ενός κράτους μέλους να δεχθεί την αίτηση προσώπου που ταξιδεύει σε ένα κράτος μέλος το οποίο δεν διαθέτει παρουσία ούτε εκπροσωπείται στην τρίτη χώρα στην οποία διαμένει ο αιτών;** 24](#_Toc29983534)

[**1.7**  **Τι πρέπει να γίνει εάν μια αίτηση υποβληθεί σε προξενείο το οποίο δεν είναι αρμόδιο να την εξετάσει;** 25](#_Toc29983535)

[**1.8**  **Μπορεί ένα προξενείο να δεχθεί την αίτηση ενός προσώπου που δεν διαμένει εντός της δικαιοδοσίας** **του προξενείου;** 25](#_Toc29983536)

[**1.10** **Μπορεί το προξενείο κράτους μέλους που βρίσκεται στο έδαφος άλλου κράτους μέλους να εξετάσει αιτήσεις θεώρησης;** 27](#_Toc29983537)

[**2.**  **Υποβολή αίτησης** 28](#_Toc29983538)

[**2.1**  **Πότε μπορεί να υποβληθεί η αίτηση;** 28](#_Toc29983539)

[**2.2**  **Σύστημα προκαθορισμένης συνάντησης** 29](#_Toc29983540)

[**2.3**  **Υποβολή της αίτησης** 29](#_Toc29983541)

[**3.**  **Βασικά στοιχεία της αίτησης θεώρησης** 32](#_Toc29983542)

[**3.1**  **Ταξιδιωτικό έγγραφο** 32](#_Toc29983543)

[**3.2**  **Έντυπο της αίτησης** 34](#_Toc29983544)

[**3.3**  **Η φωτογραφία** 38](#_Toc29983545)

[**3.4**  **Το τέλος θεώρησης** 38](#_Toc29983546)

[**3.5**  **Παραδεκτό της αίτησης** 41](#_Toc29983547)

[**3.6**  **Πώς πρέπει να αντιμετωπίζεται μια μη παραδεκτή αίτηση;** 42](#_Toc29983548)

[**3.7**  **Μπορεί μια μη παραδεκτή αίτηση να εξετασθεί σε ορισμένες περιπτώσεις;** 42](#_Toc29983549)

[**4.**  **Βιομετρικά στοιχεία** 44](#_Toc29983550)

[**4.1**  **Ποια βιομετρικά αναγνωριστικά στοιχεία πρέπει να λαμβάνονται;** 44](#_Toc29983551)

[**4.2**  **Σε ποιο στάδιο της διαδικασίας υποβολής αίτησης πρέπει να συλλέγονται τα βιομετρικά αναγνωριστικά στοιχεία;** 44](#_Toc29983552)

[**4.3**  **Ποιοι αιτούντες απαλλάσσονται από τη λήψη δακτυλικών αποτυπωμάτων;** 45](#_Toc29983553)

[**5.**  **Δικαιολογητικά έγγραφα και ταξιδιωτική ιατρική ασφάλιση** 47](#_Toc29983554)

[**5.1**  **Δικαιολογητικά** 47](#_Toc29983555)

[**5.1.3**  **Πρέπει να ελέγχεται η αυθεντικότητα ή η γνησιότητα των δικαιολογητικών εγγράφων;** 48](#_Toc29983556)

[**5.2**  **Ποια έγγραφα πρέπει να υποβάλλονται για την υποστήριξη αίτησης ομοιόμορφης θεώρησης;** 48](#_Toc29983557)

[**5.3**  **Ταξιδιωτική ιατρική ασφάλιση** 58](#_Toc29983558)

[**6.**  **Εξέταση της αίτησης θεώρησης** 60](#_Toc29983559)

[**6.1**  **Βασικές αρχές** 60](#_Toc29983560)

[**6.2**  **Δημιουργία φακέλου αίτησης και διενέργεια ελέγχου VIS** 61](#_Toc29983561)

[**6.3**  **Γνησιότητα και αξιοπιστία εγγράφων και δηλώσεων** 62](#_Toc29983562)

[**6.4**  **Το ταξιδιωτικό έγγραφο** 63](#_Toc29983563)

[**6.5**  **Ο σκοπός της προβλεπόμενης διαμονής** 63](#_Toc29983564)

[**6.6**  **Οι όροι της προβλεπόμενης διαμονής** 65](#_Toc29983565)

[**6.7**  **Ο κίνδυνος για την ασφάλεια και ο κίνδυνος για τη δημόσια υγεία** 66](#_Toc29983566)

[**6.8**  **Χρήση του ηλεκτρονικού ταχυδρομείου VIS** 67](#_Toc29983567)

[**6.9**  **Ταξιδιωτική ιατρική ασφάλιση** 69](#_Toc29983568)

[**6.10**  **Έλεγχος της διάρκειας προηγούμενων και προβλεπόμενων διαμονών** 69](#_Toc29983569)

[**6.11**  **Συμπληρωματικά έγγραφα** 72](#_Toc29983570)

[**6.12**  **Πότε πρέπει να καλείται σε συνέντευξη ο αιτών;** 72](#_Toc29983571)

[**6.13**  **Αξιολόγηση του κινδύνου παράνομης μετανάστευσης και της πρόθεσης του αιτούντος να αναχωρήσει από την επικράτεια των κρατών μελών πριν από τη λήξη της θεώρησης** 73](#_Toc29983572)

[**6.14**  **Αίτηση θεώρησης διέλευσης από αερολιμένα** 74](#_Toc29983573)

[**6.15**  **Ανήλικοι** 75](#_Toc29983574)

[**6.16**  **Τήρηση ιστορικού της διαδικασίας λήψης αποφάσεων** 75](#_Toc29983575)

[**6.17** **Διαδικασίες αναφοράς («έλεγχος της επιστροφής»)** 75](#_Toc29983576)

[**7.**  **Λήψη απόφασης σχετικά με αίτηση θεώρησης** 76](#_Toc29983577)

[**7.1**  **Ποιες είναι οι προθεσμίες για τη λήψη απόφασης σχετικά με μια αίτηση;** 76](#_Toc29983578)

[**7.2**  **Από πότε αρχίζουν να υπολογίζονται οι προθεσμίες για τη λήψη απόφασης σε μια αίτηση;** 77](#_Toc29983579)

[**7.3**  **Πληροφορίες που πρέπει να αναγράφονται στο VIS όταν λαμβάνεται απόφαση για την έκδοση θεώρησης** 77](#_Toc29983580)

[**8.**  **Είδη θεωρήσεων** 78](#_Toc29983581)

[**8.1**  **Θεώρηση η οποία επιτρέπει στον κάτοχο να εισέλθει στο έδαφος των κρατών μελών** 78](#_Toc29983582)

[**8.2**  **Διάρκεια ισχύος** 79](#_Toc29983583)

[**8.3**  **Διάρκεια διαμονής** 80](#_Toc29983584)

[**8.4** **Αριθμός εισόδων** 81](#_Toc29983585)

[**8.5**  **Θεώρηση περιορισμένης εδαφικής ισχύος** 85](#_Toc29983586)

[**9.**  **Ενημέρωση των κεντρικών αρχών άλλων κρατών μελών για την έκδοση θεώρησης** 91](#_Toc29983587)

[**10.**  **Η αυτοκόλλητη θεώρηση** 92](#_Toc29983588)

[**10.1**  **Συμπλήρωση της αυτοκόλλητης θεώρησης** 92](#_Toc29983589)

[**10.2**  **Τοποθέτηση της αυτοκόλλητης θεώρησης** 92](#_Toc29983590)

[**10.3**  **Ακύρωση συμπληρωμένης αυτοκόλλητης θεώρησης** 93](#_Toc29983591)

[**11.**  **Απόρριψη αίτησης θεώρησης** 93](#_Toc29983592)

[**11.1**  **Για ποιους λόγους μπορεί να απορριφθεί η αίτηση θεώρησης;** 94](#_Toc29983593)

[**11.2**   **Θα πρέπει να κοινοποιείται η απόρριψη της αίτησης χορήγησης θεώρησης στον ενδιαφερόμενο και να παρέχονται οι λόγοι της απόρριψης;** 95](#_Toc29983594)

[**11.3**  **Πληροφορίες που πρέπει να προστίθενται στο VIS όταν απορρίπτεται η αίτηση θεώρησης** 96](#_Toc29983595)

[**11.4**  **Διαθέτει ο ενδιαφερόμενος δικαίωμα προσφυγής κατά απορριπτικής απόφασης;** 96](#_Toc29983596)

[**12.**  **Επιστροφή του ταξιδιωτικού εγγράφου** 98](#_Toc29983597)

[**13.**  **Αρχειοθέτηση των φακέλων αιτήσεων** 100](#_Toc29983598)

[**13.1**  **Τι πρέπει να τηρείται σε κάθε φάκελο;** 100](#_Toc29983599)

[**13.2**  **Για πόσο διάστημα πρέπει να τηρούνται οι φάκελοι;** 100](#_Toc29983600)

[ΜΕΡΟΣ III: ΕΙΔΙΚΟΙ ΚΑΝΟΝΕΣ ΓΙΑ ΤΟΥΣ ΑΙΤΟΥΝΤΕΣ ΠΟΥ ΕΙΝΑΙ ΜΕΛΗ ΤΗΣ ΟΙΚΟΓΕΝΕΙΑΣ ΠΟΛΙΤΩΝ ΤΗΣ ΕΕ 101](#_Toc29983601)

[1. Εφαρμόζεται η οδηγία 2004/38/ΕΚ στον αιτούντα θεώρηση; 102](#_Toc29983602)

[2. Μπορεί η οδηγία 2004/38/ΕΚ να απαλλάξει μέλη της οικογένειας πολίτη της ΕΕ από την υποχρέωση θεώρησης; 106](#_Toc29983603)

[2.1 Σχετικά δελτία διαμονής 106](#_Toc29983604)

[2.2 Μη τυποποιημένα δελτία διαμονής τα οποία είναι, παρ’ όλα αυτά, συναφή 107](#_Toc29983605)

[2.3 Απαλλαγή από την υποχρέωση θεώρησης βάσει του κώδικα συνόρων του Σένγκεν 108](#_Toc29983606)

[3. Εδαφική αρμοδιότητα για τις αιτήσεις θεώρησης που υποβάλλονται από μέλη της οικογένειας πολιτών της ΕΕ που είναι υπήκοοι τρίτης χώρας 108](#_Toc29983607)

[3.1 Άρθρο 6 109](#_Toc29983608)

[3.2 Άρθρο 7 109](#_Toc29983609)

[4. Ειδικές παρεκκλίσεις από τους γενικούς κανόνες του κώδικα θεωρήσεων 109](#_Toc29983610)

[4.1 Τέλος θεώρησης 110](#_Toc29983611)

[4.2 Εξωτερική ανάθεση της συλλογής αιτήσεων 110](#_Toc29983612)

[4.3 Παροχή κάθε διευκόλυνσης 110](#_Toc29983613)

[4.4 Χρόνος διεκπεραίωσης 110](#_Toc29983614)

[4.5 Τύποι θεωρήσεων που χορηγούνται σε μέλη της οικογένειας πολιτών της ΕΕ (συμπεριλαμβανομένων εκείνων που προτίθενται να διαμείνουν για διάστημα μεγαλύτερο των 90 ημερών εντός οιασδήποτε περιόδου 180 ημερών) 110](#_Toc29983615)

[4.6 Βάρος της απόδειξης 111](#_Toc29983616)

[4.7 Δικαιολογητικά 111](#_Toc29983617)

[4.8 Αναγνώριση ή καταχώριση των γάμων που τελούνται στο εξωτερικό 115](#_Toc29983618)

[4.9 Άρνηση χορήγησης θεώρησης 115](#_Toc29983619)

[4.10 Κοινοποίηση και αιτιολόγηση της άρνησης 116](#_Toc29983620)

[4.11 Υπαγωγή σε άλλη διαδικασία 116](#_Toc29983621)

[5. Κατάχρηση και απάτη κατά την υποβολή αιτήσεων θεώρησης εισόδου 117](#_Toc29983622)

[5.1 Γενικές παρατηρήσεις 117](#_Toc29983623)

[5.2 Μορφές κατάχρησης του δικαίου της ΕΕ για την ελεύθερη κυκλοφορία 118](#_Toc29983624)

[5.3 Διαφορετικοί τύποι γνήσιων γάμων και εικονικών γάμων 119](#_Toc29983625)

[5.4 Επιχειρησιακή καθοδήγηση, ιδίως για τα προξενεία 120](#_Toc29983626)

[6. Μέλη της οικογένειας πολιτών της ΕΕ που υποβάλλουν αίτηση θεώρησης στα εξωτερικά σύνορα 121](#_Toc29983627)

[7. Επιχειρησιακές οδηγίες προς τα προξενεία της Ελβετίας 122](#_Toc29983628)

[7.1 Ορισμός του «μέλους οικογένειας» στη ΣΕΚΠ 122](#_Toc29983629)

[7.3 Ειδικές παρεκκλίσεις από τους γενικούς κανόνες του κώδικα θεωρήσεων 122](#_Toc29983630)

[**ΜΕΡΟΣ IV:** **ΥΠΟΒΟΛΗ ΑΙΤΗΣΗΣ ΘΕΩΡΗΣΗΣ ΣΤΑ ΕΞΩΤΕΡΙΚΑ ΣΥΝΟΡΑ** 125](#_Toc29983631)

[**1.**  **Υποβολή αίτησης θεώρησης στα εξωτερικά σύνορα** 125](#_Toc29983632)

[**1.1**  **Μπορεί να υποβληθεί αίτηση θεώρησης στα σύνορα;** 125](#_Toc29983633)

[**1.2**  **Εφαρμόζονται ειδικοί κανόνες για τη διεκπεραίωση της αίτησης θεώρησης στα σύνορα;** 125](#_Toc29983634)

[**1.3**  **Τι είδους θεωρήσεις μπορούν να χορηγηθούν στα εξωτερικά σύνορα;** 127](#_Toc29983635)

[**2.**  **Θεωρήσεις που χορηγούνται σε διερχόμενους ναυτικούς στα σύνορα** 130](#_Toc29983636)

[**ΜΕΡΟΣ V:** **ΤΡΟΠΟΠΟΙΗΣΗ ΧΟΡΗΓΗΘΕΙΣΩΝ ΘΕΩΡΗΣΕΩΝ** 132](#_Toc29983637)

[**1.**  **Παράταση χορηγηθείσας θεώρησης** 132](#_Toc29983638)

[**1.1**  **Σε ποιες περιπτώσεις είναι υποχρεωτική η παράταση της χορηγηθείσας θεώρησης;** 132](#_Toc29983639)

[**1.2**  **Μπορεί να χρεωθεί τέλος για την παράταση θεώρησης για λόγους ανωτέρας βίας ή για ανθρωπιστικούς λόγους;** 132](#_Toc29983640)

[**1.3**  **Σε ποιες περιπτώσεις δεν είναι υποχρεωτική η παράταση της χορηγηθείσας θεώρησης;** 132](#_Toc29983641)

[**1.4**  **Πρέπει να πραγματοποιηθεί «προηγούμενη διαβούλευση» πριν από τη λήψη απόφασης περί παράτασης της θεώρησης;** 133](#_Toc29983642)

[**1.5**  **Ποια πρέπει να είναι η εδαφική ισχύς της παραταθείσας θεώρησης;** 133](#_Toc29983643)

[**1.6**  **Ποια πρέπει να είναι η επιτρεπόμενη περίοδος διαμονής βάσει της παραταθείσας θεώρησης;** 133](#_Toc29983644)

[**1.7**  **Ποια μορφή πρέπει να προσλάβει η παράταση;** 133](#_Toc29983645)

[**1.8**  **Τι πρέπει να ελέγχεται όταν αξιολογείται αίτημα για παράταση θεώρησης;** 134](#_Toc29983646)

[**2.**  **Κατάργηση χορηγηθείσας θεώρησης** 134](#_Toc29983647)

[**2.1**  **Λόγοι κατάργησης** 134](#_Toc29983648)

[**2.2**  **Πώς επισημαίνεται η κατάργηση;** 135](#_Toc29983649)

[**2.3**  **Πρέπει να καταχωρισθούν στο VIS τα δεδομένα σχετικά με την καταργηθείσα θεώρηση;** 135](#_Toc29983650)

[**2.4**  **Κοινοποιείται η κατάργηση στον ενδιαφερόμενο και παρέχονται οι λόγοι της κατάργησης;** 135](#_Toc29983651)

[**2.5**  **Δικαιούται ο ενδιαφερόμενος να προσφύγει κατά της απόφασης κατάργησης;** 136](#_Toc29983652)

[**3.**  **Ανάκληση χορηγηθείσας θεώρησης** 136](#_Toc29983653)

[**3.1**  **Λόγοι ανάκλησης** 136](#_Toc29983654)

[**3.2**  **Πώς επισημαίνεται η ανάκληση;** 136](#_Toc29983655)

[**3.3**  **Πρέπει να καταχωρισθούν στο VIS τα δεδομένα σχετικά με την ανακληθείσα θεώρηση;** 137](#_Toc29983656)

[**3.4**  **Κοινοποιείται η ανάκληση στον ενδιαφερόμενο και παρέχονται οι λόγοι της ανάκλησης;** 137](#_Toc29983657)

[**3.5**  **Δικαιούται ο ενδιαφερόμενος να προσφύγει κατά της ανάκλησης;** 137](#_Toc29983658)

[**4.**  **Μεταφράσεις των λέξεων «Καταργείται» και «Ανακαλείται»** 138](#_Toc29983659)

[ΜΕΡΟΣ VI: ΚΑΤΑΛΟΓΟΣ ΣΧΕΤΙΚΗΣ ΝΟΜΟΘΕΣΙΑΣ 140](#_Toc29983660)

[Το δίκαιο της Ένωσης 140](#_Toc29983661)

**ΜΕΡΟΣ Ι: ΓΕΝΙΚΑ ΘΕΜΑΤΑ**

# 1. Κράτη μέλη της ΕΕ και συνδεδεμένα κράτη, τα οποία έχουν καταργήσει τους ελέγχους στα εσωτερικά τους σύνορα και εφαρμόζουν πλήρως το κεκτημένο Σένγκεν σε σχέση με την έκδοση θεωρήσεων για διαμονή που δεν υπερβαίνει τις 90 ημέρες

## 1.1 Κράτη μέλη της ΕΕ

Αυστρία

Βέλγιο

Τσεχία

Δανία

Εσθονία

Φινλανδία

Γαλλία

Γερμανία

Ελλάδα

Ουγγαρία

Ιταλία

Λετονία

Λιθουανία

Λουξεμβούργο

Μάλτα

Κάτω Χώρες

Πολωνία

Πορτογαλία

Σλοβακία

Σλοβενία

Ισπανία

Σουηδία

Όσον αφορά τη Γαλλία και τις Κάτω Χώρες, η κοινή πολιτική θεωρήσεων εφαρμόζεται μόνον στα ευρωπαϊκά εδάφη των συγκεκριμένων κρατών μελών. Όσον αφορά τη Δανία, δεν ισχύει για τη Γροιλανδία και τις Νήσους Φερόε.

## 1.2 Συνδεδεμένες χώρες

Χώρες ΕΟΧ[[2]](#footnote-2) (Νορβηγία, Ισλανδία, Λιχτενστάιν) και Ελβετία. Όσον αφορά τη Νορβηγία, η κοινή πολιτική θεωρήσεων δεν ισχύει για το Svalbard (Spitzbergen).

## 1.3 Κράτη μέλη της ΕΕ που δεν εφαρμόζουν ακόμη πλήρως το κεκτημένο του Σένγκεν

Βουλγαρία, Κύπρος, Κροατία και Ρουμανία.

Η Βουλγαρία, η Κροατία, η Κύπρος και η Ρουμανία δεν εφαρμόζουν ακόμη πλήρως το κεκτημένο του Σένγκεν. Αυτό σημαίνει ότι ο κώδικας θεωρήσεων είναι δεσμευτικός για τις χώρες αυτές, αλλά έως την πλήρη εφαρμογή του κεκτημένου του Σένγκεν τα τέσσερα αυτά κράτη μέλη εκδίδουν εθνικές θεωρήσεις για διαμονή βραχείας διάρκειας οι οποίες ισχύουν μόνον στο έδαφός τους. Η Βουλγαρία, η Κροατία, η Κύπρος και η Ρουμανία εφαρμόζουν πλήρως τον κανονισμό (ΕΚ) αριθ. 2018/1806 περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων των κρατών μελών και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή.

# 2. Ορολογία

Για τους σκοπούς του κώδικα θεωρήσεων και του παρόντος εγχειριδίου, ο όρος «κράτος μέλος» αναφέρεται στα κράτη μέλη της ΕΕ που εφαρμόζουν πλήρως το κεκτημένο του Σένγκεν και στα συνδεδεμένα κράτη. Ως «έδαφος των κρατών μελών» νοείται το έδαφος (βλέπε Μέρος I, σημεία 1.1 και 1.2) των εν λόγω «κρατών μελών».

Για τους σκοπούς του παρόντος εγχειριδίου και ανάλογα με το πλαίσιο, οι όροι «προξενείο» και «προξενικό προσωπικό» καλύπτουν επίσης την περίπτωση κατά την οποία, κατά παρέκκλιση του άρθρου 4 παράγραφος 1 του κώδικα θεωρήσεων, οι κεντρικές αρχές ενός κράτους μέλους είναι αρμόδιες για την εξέταση και τη λήψη απόφασης επί αιτήσεων θεώρησης.

# 3. Απαιτήσεις θεώρησης

**Ομοιόμορφη θεώρηση**

## 3.1 Ποιες ιθαγένειες υπόκεινται σε υποχρέωση θεώρησης;

***Νομική βάση: Κανονισμός (ΕΕ) 2018/1806***

Ο κατάλογος των τρίτων χωρών των οποίων οι υπήκοοι πρέπει να διαθέτουν θεώρηση για να εισέλθουν στο έδαφος των κρατών μελών για διαμονή της οποίας η διάρκεια δεν υπερβαίνει τις 90 ημέρες εντός οποιασδήποτε περιόδου 180 ημερών καθορίζεται με τον κανονισμό (ΕΕ) 2018/1806 (βλέπε παράρτημα 5)[[3]](#footnote-3).

Οι κανόνες για τις θεωρήσεις βραχείας διαμονής βασίζονται στην ιθαγένεια, η οποία αποτελεί το βασικό κριτήριο για τον καθορισμό του κατά πόσο ένα άτομο υπόκειται σε υποχρέωση θεώρησης. Με εξαίρεση τις ειδικές περιπτώσεις κατόχων διαβατηρίων πρόσφυγα ή απάτριδος, στις περισσότερες περιπτώσεις ούτε ο τύπος του ταξιδιωτικού εγγράφου που κατέχει ούτε η χώρα που το εξέδωσε καθορίζουν το κατά πόσο ένα άτομο υπόκειται σε υποχρέωση θεώρησης. Εάν η ιθαγένεια του κατόχου δεν υποδεικνύεται στο ταξιδιωτικό έγγραφο, εναπόκειται στα κράτη μέλη να εκτιμήσουν το κατά πόσο η ιθαγένεια μπορεί να διαπιστωθεί με βάση άλλα έγγραφα. Εάν δεν είναι δυνατόν να διαπιστωθεί η ιθαγένεια του αιτούντος, το ταξιδιωτικό έγγραφο καθορίζει εάν υπόκειται σε υποχρέωση θεώρησης.

|  |
| --- |
| ***Παράδειγμα:*** *ένας Κολομβιανός υπήκοος κάτοχος διαβατηρίου πρόσφυγα το οποίο έχει εκδοθεί από τις Ηνωμένες Πολιτείες επιθυμεί να ταξιδέψει στη Σουηδία. Η ιθαγένειά του υποδεικνύεται στο ταξιδιωτικό έγγραφο. Η Σουηδία δεν απαλλάσσει από την υποχρέωση θεώρησης τους κατόχους του συγκεκριμένου εγγράφου, αλλά εφόσον οι Κολομβιανοί υπήκοοι απαλλάσσονται από την υποχρέωση θεώρησης, θα πρέπει να επιτραπεί στο άτομο να ταξιδέψει χωρίς θεώρηση στη Σουηδία.* |

|  |
| --- |
| ***Παράδειγμα:*** *Οι αλλοδαποί οι οποίοι δεν έχουν γεννηθεί ως πολίτες της Ουρουγουάης κατέχουν διαβατήριο όπου αναφέρεται ότι είναι «νόμιμοι πολίτες» και υποδεικνύεται η «προηγούμενη» ιθαγένεια. Η απαίτηση θεώρησης βραχείας διαμονής εξαρτάται από την ιθαγένεια του κατόχου. Για παράδειγμα, ένας Κουβανός υπήκοος που κατέχει αντίστοιχο ταξιδιωτικό έγγραφο της Ουρουγουάης θα πρέπει να υποβάλει αίτηση θεώρησης για να ταξιδέψει στο έδαφος των κρατών μελών.* |

**3.1.1 Για ποιες κατηγορίες προσώπων προβλέπονται σύμφωνα με το δίκαιο της ΕΕ παρεκκλίσεις από την υποχρέωση θεώρησης για το έδαφος όλων των κρατών μελών;**

* Οι υπήκοοι τρίτων χωρών οι οποίοι διαθέτουν άδεια διαμονής που εκδόθηκε από ένα κράτος μέλος δεν απαλλάσσονται για τον λόγο αυτό από την υποχρέωση θεώρησης, αλλά η άδεια διαμονής τους θεωρείται ισοδύναμη με ομοιόμορφη θεώρηση. Βλέπε Κατάλογο τίτλων διαμονής που εκδίδονται από τα κράτη μέλη (παράρτημα 2).
* Οι κάτοχοι διπλωματικών (και, περιστασιακά, υπηρεσιακών) διαβατηρίων οι οποίοι, βάσει συμφωνιών για την απλούστευση της έκδοσης θεωρήσεων ή ειδικών συμφωνιών απαλλαγής από την υποχρέωση θεώρησης που έχουν συναφθεί με ορισμένες τρίτες χώρες, απαλλάσσονται από την υποχρέωση θεώρησης.
* Οι υπήκοοι τρίτων χωρών οι οποίοι διαθέτουν «άδεια τοπικής διασυνοριακής κυκλοφορίας», όταν ασκούν τα δικαιώματά τους στο πλαίσιο του καθεστώτος τοπικής διασυνοριακής κυκλοφορίας[[4]](#footnote-4) (παράρτημα 3).
* Οι μαθητές υπήκοοι τρίτης χώρας της οποίας οι υπήκοοι υπόκεινται σε υποχρέωση θεώρησης και οι οποίοι διαμένουν σε κράτος μέλος της ΕΕ και ταξιδεύουν στο πλαίσιο σχολικής εκδρομής ως μέλη ομάδας μαθητών συνοδευόμενοι από εκπαιδευτικό του σχολείου τους· Βλέπε Κατάλογο μαθητών που ταξιδεύουν στο πλαίσιο σχολικής εκδρομής εντός της Ευρωπαϊκής Ένωσης (Παράρτημα 4).
* Αναγνωρισμένοι πρόσφυγες και απάτριδες και άλλα πρόσωπα που δεν έχουν την ιθαγένεια καμίας χώρας, τα οποία διαμένουν σε κράτος μέλος και είναι κάτοχοι ταξιδιωτικού εγγράφου το οποίο εκδόθηκε από το εν λόγω κράτος μέλος.
* Ορισμένες κατηγορίες μελών της οικογένειας πολιτών της ΕΕ και Ελβετών πολιτών απαλλάσσονται από την απαίτηση θεώρησης (βλέπε Μέρος III).

**3.1.2 Για ποιες κατηγορίες προσώπων υπάρχουν εθνικές παρεκκλίσεις από την υποχρέωση θεώρησης;**

Σύμφωνα με τον κανονισμό (ΕΕ) 2018/1806, τα κράτη μέλη μπορούν να απαλλάξουν σε μεμονωμένη βάση ορισμένες κατηγορίες υπηκόων τρίτων χωρών που κανονικά υπόκεινται στην υποχρέωση θεώρησης, όπως:

* τους κατόχους διπλωματικών, υπηρεσιακών/επίσημων και ειδικών διαβατηρίων·
* μέλη πληρωμάτων της πολιτικής αεροπορίας και του εμπορικού ναυτικού, κατά την εκπλήρωση των καθηκόντων τους·
* μέλη πληρωμάτων του εμπορικού ναυτικού, όταν βγαίνουν στην ξηρά, εφόσον είναι κάτοχοι ναυτικού φυλλαδίου που έχει εκδοθεί σύμφωνα με τις συμβάσεις της Διεθνούς Οργάνωσης Εργασίας αριθ. 108 της 13ης Μαΐου 1958 ή αριθ. 185 της 16ης Ιουνίου 2003 ή τη σύμβαση του Διεθνούς Ναυτιλιακού Οργανισμού για τη διευκόλυνση της διεθνούς ναυσιπλοΐας της 9ης Απριλίου 1965·
* πλήρωμα και μέλη των αποστολών έκτακτης ανάγκης ή διάσωσης σε περίπτωση καταστροφής ή ατυχήματος, καθώς και μέλη του πληρώματος των μη στρατιωτικών θαλάσσιων σκαφών που πλέουν σε διεθνή εσωτερικά ύδατα·
* κάτοχοι ταξιδιωτικών εγγράφων που έχουν εκδοθεί από διακυβερνητικούς διεθνείς οργανισμούς μέλη των οποίων είναι τουλάχιστον ένα κράτος μέλος, ή από άλλες οντότητες αναγνωρισμένες από τα οικεία κράτη μέλη ως υποκείμενα διεθνούς δικαίου, σε υπαλλήλους των οργανισμών ή οντοτήτων αυτών·
* μέλη των ενόπλων δυνάμεων που μετακινούνται στο πλαίσιο του NATO ή της Σύμπραξης για την Ειρήνη·
* κάτοχοι εγγράφων αναγνώρισης και εντολών αποστολής που προβλέπονται από τη συμφωνία μεταξύ των κρατών που είναι συμβαλλόμενα μέρη του ΝΑΤΟ επί του νομικού καθεστώτος των δυνάμεων αυτών, της 19ης Ιουνίου·1951·
* μαθητές που ταξιδεύουν στο πλαίσιο σχολικής εκδρομής ως μέλη ομάδας μαθητών συνοδευόμενοι από εκπαιδευτικό του σχολείου τους·
* αναγνωρισμένοι πρόσφυγες που είναι υπήκοοι τρίτης χώρας της οποίας οι υπήκοοι υπόκεινται σε υποχρέωση θεώρησης και οι οποίοι διαμένουν σε τρίτη χώρα της οποίας οι υπήκοοι δεν υπόκεινται σε υποχρέωση θεώρησης, ή που είναι απάτριδες οι οποίοι διαμένουν σε τρίτη χώρα και είναι κάτοχοι ταξιδιωτικού εγγράφου που έχει εκδοθεί από αυτή τη χώρα της οποίας οι υπήκοοι δεν υπόκεινται σε υποχρέωση θεώρησης·
* με την επιφύλαξη των υποχρεώσεων που απορρέουν από την Ευρωπαϊκή Συμφωνία για την κατάργηση των θεωρήσεων για τους πρόσφυγες, που υπεγράφη στο Στρασβούργο την 20ή Απριλίου 1959, οι έχοντες νομικό καθεστώς πρόσφυγα και οι απάτριδες και άλλα πρόσωπα που δεν είναι υπήκοοι καμίας χώρας, διαμένουν στο Ηνωμένο Βασίλειο ή την Ιρλανδία και είναι κάτοχοι ταξιδιωτικού εγγράφου που έχει εκδοθεί από το Ηνωμένο Βασίλειο ή την Ιρλανδία, το οποίο αναγνωρίζεται από το οικείο κράτος μέλος.

Πληροφορίες σχετικά με όλες αυτές τις εξαιρέσεις περιλαμβάνονται στις Πληροφορίες βάσει του κανονισμού (ΕΕ) 2018/1806 (βλέπε παράρτημα 5).

**3.1.3 Τούρκοι υπήκοοι πάροχοι υπηρεσιών μπορεί να απαλλάσσονται από την υποχρέωση θεώρησης**

Βλέπε Κατευθυντήριες οδηγίες σχετικά με τους τούρκους υπηκόους που διέρχονται τα εξωτερικά σύνορα κρατών μελών της ΕΕ για την παροχή υπηρεσιών στην ΕΕ [(παράρτημα 6).](https://circa.europa.eu/Members/irc/jai/visacodehb/library?l=/en/doc/handbook-annex-06&vm=detailed&sb=Title)

## 3.2 Ποιες ιθαγένειες απαλλάσσονται από την υποχρέωση θεώρησης;

Ο κατάλογος των τρίτων χωρών των οποίων οι υπήκοοι απαλλάσσονται από την υποχρέωση θεώρησης προκειμένου να εισέλθουν στο έδαφος κρατών μελών για διαμονή της οποίας η διάρκεια δεν υπερβαίνει τις 90 ημέρες εντός οιασδήποτε περιόδου 180 ημερών περιλαμβάνεται στον κανονισμό (ΕΕ) 2018/1806 (βλέπε παράρτημα 1).

**3.2.1 Για ποιες κατηγορίες προσώπων υπάρχουν εθνικές παρεκκλίσεις από την απαλλαγή από την υποχρέωση θεώρησης για βραχεία διαμονή;**

Σύμφωνα με τον κανονισμό (ΕΕ) 2018/1806, ορισμένα κράτη μέλη αποφάσισαν μονομερώς να επιβάλουν υποχρέωση θεώρησης σε ορισμένες κατηγορίες υπηκόων τρίτων χωρών οι οποίες δεν υπόκεινται κανονικά σε υποχρέωση θεώρησης:

* τους κατόχους διπλωματικών, υπηρεσιακών/επίσημων και ειδικών διαβατηρίων·
* τα πληρώματα της πολιτικής αεροπορίας και του εμπορικού ναυτικού·
* το πλήρωμα και τους ιπτάμενους συνοδούς βοηθητικών ή σωστικών πτήσεων και λοιπά πρόσωπα που επεμβαίνουν σε περιπτώσεις καταστροφών και ατυχημάτων·
* τα πληρώματα του εμπορικού ναυτικού, συμπεριλαμβανομένων των πολιτικών πληρωμάτων πλοίων που κινούνται σε διεθνή ύδατα και σε διεθνείς ποτάμιες οδούς·
* τους κατόχους αδειών διέλευσης «laissez-passer» οι οποίες χορηγούνται από ορισμένους διεθνείς διακυβερνητικούς οργανισμούς στους υπαλλήλους τους·
* τα πρόσωπα που επιθυμούν να ασκήσουν αμειβόμενες δραστηριότητες κατά τη διάρκεια διαμονής συντομότερης των 90 ημερών.

Η θεώρηση που χορηγείται σε αυτές τις κατηγορίες προσώπων που ταξιδεύουν για τους συγκεκριμένους σκοπούς, αποτελεί ομοιόμορφη θεώρηση βραχείας διαμονής που εκδίδεται βάσει του κώδικα θεωρήσεων.

Πληροφορίες σχετικά με τις εξαιρέσεις αυτές περιέχονται στις Πληροφορίες βάσει του κανονισμού (ΕΕ) 2018/1806 του Συμβουλίου (παράρτημα 5).

Η εξαίρεση από την απαλλαγή από την υποχρέωση θεώρησης που προβλέπεται στο άρθρο 6 παράγραφος 3 του κανονισμού (ΕΕ) 2018/1806 («πρόσωπα που ασκούν αμειβόμενη δραστηριότητα κατά τη διάρκεια της διαμονής τους») θα πρέπει να ερμηνεύεται στενά. Ειδικότερα, δεν θα πρέπει να αφορά τα άτομα που απασχολούνται ή ασκούν ανεξάρτητη δραστηριότητα στη χώρα διαμονής τους, τα οποία πρέπει να ταξιδεύουν για επαγγελματικούς λόγους. Υπό την έννοια αυτή, και σύμφωνα με τις συμφωνίες απαλλαγής από την υποχρέωση θεώρησης που έχει συνάψει η ΕΕ με ορισμένες τρίτες χώρες, η εξαίρεση αυτή δεν θα πρέπει να καλύπτει:

* επιχειρηματίες, δηλαδή πρόσωπα που ταξιδεύουν για επιχειρηματικούς σκοπούς (χωρίς να απασχολούνται στο κράτος μέλος προορισμού)·
* αθλητές και καλλιτέχνες που συμμετέχουν σε έκτακτη δραστηριότητα·
* δημοσιογράφους απεσταλμένους από μέσα μαζικής ενημέρωσης της χώρας διαμονής τους και
* ασκούμενους ενδοϋπηρεσιακά αποσπασμένους.

**Θεώρηση διέλευσης από αερολιμένα**

***Νομική βάση: Κώδικας θεωρήσεων, άρθρο 3***

## 3.3 Ποιες ιθαγένειες υπόκεινται σε υποχρέωση θεώρησης διέλευσης από αερολιμένα;

Ο κατάλογος των τρίτων χωρών των οποίων οι υπήκοοι πρέπει να διαθέτουν θεώρηση διέλευσης από αερολιμένα όταν διέρχονται μέσω των διεθνών ζωνών διέλευσης αερολιμένων που βρίσκονται στο έδαφος των κρατών μελών παρατίθεται στο παράρτημα 7Α.

Σε ορισμένες περιστάσεις, ένα κράτος μέλος μπορεί να αποφασίσει μονομερώς να ζητήσει από τους υπηκόους ορισμένων τρίτων χωρών να διαθέτουν θεώρηση διέλευσης από αερολιμένα όταν διέρχονται μέσω των διεθνών ζωνών διέλευσης αερολιμένων που βρίσκονται στο έδαφός του (βλέπε παράρτημα 7Β).

**3.3.1 Ποιες κατηγορίες προσώπων απαλλάσσονται από την υποχρέωση θεώρησης διέλευσης από αερολιμένα;**

|  |
| --- |
| *Όλες οι αναφορές στο Ηνωμένο Βασίλειο στο παρόν τμήμα ισχύουν μόνο εφόσον η νομοθεσία της ΕΕ εξακολουθεί να ισχύει για το Ηνωμένο Βασίλειο. Σε περίπτωση αποχώρησης του Ηνωμένου Βασιλείου από την ΕΕ χωρίς συμφωνία αποχώρησης (το αποκαλούμενο «Brexit χωρίς συμφωνία αποχώρησης»), οι θεωρήσεις και οι άδειες διαμονής που εκδίδονται από το Ηνωμένο Βασίλειο δεν θα απαλλάσσουν πλέον τον κάτοχο από την υποχρέωση θεώρησης διέλευσης από αερολιμένα.* |

Οι ακόλουθες κατηγορίες προσώπων απαλλάσσονται από την υποχρέωση κατοχής άδειας διέλευσης από αερολιμένα:

α) κάτοχοι έγκυρης ομοιόμορφης θεώρησης, εθνικής θεώρησης μακράς διάρκειας ή άδειας διαμονής η οποία εκδόθηκε από κράτος μέλος·

β) κάτοχοι έγκυρης θεώρησης, η οποία εκδόθηκε από

* τη Βουλγαρία, την Κροατία, την Κύπρο, τη Ρουμανία, την Ιρλανδία ή το Ηνωμένο Βασίλειο·
* τον Καναδά, την Ιαπωνία ή τις Ηνωμένες Πολιτείες Αμερικής· ή για
* μία ή περισσότερες από τις υπερπόντιες χώρες και εδάφη του Βασιλείου των Κάτω Χωρών (Αρούμπα, Κουρασάο, Άγιος Μαρτίνος, Μπονέρ, Άγιος Ευστάθιος και Σάμπα)·

ακόμη και όταν επιστρέφουν από τις ως άνω χώρες ή εδάφη αφού έκαναν χρήση της θεώρησης.

Το ταξίδι επιστροφής θα πρέπει να πραγματοποιείται το αργότερο αμέσως μετά τη λήξη ισχύος της θεώρησης που έχει χορηγηθεί από μία από τις χώρες που περιλαμβάνονται στον κατάλογο και όχι αρκετές ημέρες αργότερα.

Η απαλλαγή των κατόχων έγκυρων θεωρήσεων, οι οποίες εκδόθηκαν από τη Βουλγαρία, την Κροατία, την Κύπρο, τη Ρουμανία, την Ιρλανδία, το Ηνωμένο Βασίλειο, τον Καναδά, την Ιαπωνία, τις Ηνωμένες Πολιτείες Αμερικής ή για τις υπερπόντιες χώρες και εδάφη των Κάτω Χωρών, που αναφέρονται στο στοιχείο β), ισχύει ανεξάρτητα από το κατά πόσον ο ενδιαφερόμενος ταξιδεύει προς τη χώρα έκδοσης της θεώρησης ή προς άλλη τρίτη χώρα.

|  |
| --- |
| ***Παράδειγμα:*** *Νιγηριανός υπήκοος κάτοχος καναδικής θεώρησης σε ισχύ ταξιδεύει από το Λάγκος (Νιγηρία) μέσω Φρανκφούρτης (Γερμανία) στη Μπογκοτά (Κολομβία).*  Το συγκεκριμένο πρόσωπο δεν χρειάζεται να διαθέτει θεώρηση διέλευσης αερολιμένα όταν διέρχεται μέσω της διεθνούς ζώνης διέλευσης του αερολιμένα της Φρανκφούρτης. |

Ωστόσο, εάν υπήκοος τρίτης χώρας κάτοχος θεώρησης που έχει λήξει, η οποία εκδόθηκε από τη Βουλγαρία, την Κροατία, την Κύπρο, τη Ρουμανία, την Ιρλανδία, το Ηνωμένο Βασίλειο, τον Καναδά, την Ιαπωνία, τις Ηνωμένες Πολιτείες Αμερικής ή για τις υπερπόντιες χώρες και εδάφη των Κάτω Χωρών, που αναφέρονται στο στοιχείο β),επιστρέφει από τρίτη χώρα διαφορετική από τη χώρα έκδοσης της θεώρησης (ή τη χώρα ή τα εδάφη για τα οποία ισχύει η θεώρηση) δεν απαλλάσσεται από την υποχρέωση θεώρησης διέλευσης αερολιμένα.

|  |
| --- |
| ***Παράδειγμα:*** *Νιγηριανός υπήκοος κάτοχος καναδικής θεώρησης που έχει λήξει επιστρέφει από τη Μπογκοτά (Κολομβία) στο Λάγκος (Νιγηρία) μέσω Φρανκφούρτης (Γερμανία).*  Το συγκεκριμένο πρόσωπο πρέπει να διαθέτει θεώρηση διέλευσης αερολιμένα κατά τη διέλευσή του μέσω της διεθνούς ζώνης διέλευσης του αερολιμένα της Φρανκφούρτης. |

γ) κάτοχοι έγκυρης άδειας διαμονής

* η οποία εκδόθηκε από την Ιρλανδία ή από το Ηνωμένο Βασίλειο·
* η οποία εκδόθηκε από την Ανδόρα, τον Καναδά, την Ιαπωνία, τον Άγιο Μαρίνο ή τις Ηνωμένες Πολιτείες Αμερικής, και εγγυάται τη χωρίς όρους επανεισδοχή του κατόχου (βλέπε παράρτημα 7Γ) ή για
* μία ή περισσότερες από τις υπερπόντιες χώρες και εδάφη του Βασιλείου των Κάτω Χωρών (Αρούμπα, Κουρασάο, Άγιος Μαρτίνος, Μπονέρ, Άγιος Ευστάθιος και Σάμπα)·

δ) μέλη της οικογένειας πολιτών της ΕΕ τα οποία καλύπτονται από την οδηγία 2004/38/ΕΚ, ανεξάρτητα από το αν ταξιδεύουν μόνα, συνοδεύουν ή πηγαίνουν να συναντήσουν τον πολίτη της ΕΕ (βλέπε Μέρος III)·

ε) κάτοχοι διπλωματικών διαβατηρίων·

στ) μέλη πληρωμάτων πτήσης που είναι υπήκοοι συμβαλλόμενου μέρους της σύμβασης του Σικάγου για τη Διεθνή Πολιτική Αεροπορία.

# 4. Είδη θεωρήσεων που καλύπτονται από τον κώδικα θεωρήσεων και από το εγχειρίδιο του κώδικα θεωρήσεων

Ο κώδικας θεωρήσεων «θεσπίζει τις διαδικασίες και τις προϋποθέσεις έκδοσης θεωρήσεων με πρόθεση διαμονής στο έδαφος των κρατών μελών, που δεν υπερβαίνει τις 90 ημέρες εντός οποιασδήποτε περιόδου 180 ημερών» (δηλαδή «βραχεία διαμονή») και «θεσπίζει τις διαδικασίες και τις προϋποθέσεις χορήγησης θεωρήσεων για διέλευση μέσω των διεθνών ζωνών διέλευσης των αερολιμένων των κρατών μελών». Οι χορηγούμενες θεωρήσεις μπορεί να είναι ομοιόμορφες θεωρήσεις, δηλαδή θεωρήσεις οι οποίες επιτρέπουν στον κάτοχό τους να ταξιδεύει σε ολόκληρο το έδαφος των κρατών μελών, ή θεωρήσεις περιορισμένης εδαφικής ισχύος οι οποίες επιτρέπουν στον κάτοχό τους να ταξιδεύει μόνον στο έδαφος ενός ή περισσότερων κρατών μελών, ή θεωρήσεις διέλευσης από αερολιμένα οι οποίες επιτρέπουν στον κάτοχό τους να διέλθει από τις διεθνείς ζώνες διέλευσης ενός ή περισσότερων αερολιμένων των κρατών μελών.

# 5. Η αυτοκόλλητη θεώρηση ενιαίου τύπου

Οι ομοιόμορφες θεωρήσεις, οι θεωρήσεις περιορισμένης εδαφικής ισχύος και οι θεωρήσεις διέλευσης από αερολιμένα που εκδίδονται από τα κράτη μέλη εκτυπώνονται στην αυτοκόλλητη θεώρηση ενιαίου τύπου που προβλέπεται στον κανονισμό (ΕΚ) αριθ. 1683/95 του Συμβουλίου για την καθιέρωση θεώρησης ενιαίου τύπου.

# 6. Συμφωνίες για την απλούστευση της έκδοσης θεωρήσεων

Οι συμφωνίες για την απλούστευση της έκδοσης θεωρήσεων που έχουν συναφθεί μεταξύ της Ευρωπαϊκής Ένωσης και ορισμένων τρίτων χωρών προβλέπουν μέτρα για διαδικαστικές διευκολύνσεις για την χορήγηση θεωρήσεων σε υπηκόους συγκεκριμένων τρίτων χωρών (π.χ. μείωση του τέλους θεώρησης, έκδοση θεωρήσεων πολλαπλών εισόδων για συγκεκριμένες κατηγορίες αιτούντων, βραχύτερες προθεσμίες διεκπεραίωσης), χωρίς να αλλοιώνονται οι προϋποθέσεις έκδοσης θεωρήσεων (δηλαδή ο αιτών εξακολουθεί να πρέπει να πληροί τις προϋποθέσεις εισόδου).

Επί του παρόντος ισχύουν δώδεκα συμφωνίες για την απλούστευση της έκδοσης θεωρήσεων[[5]](#footnote-5). Ωστόσο, οι συμφωνίες που αφορούν τρίτες χώρες οι οποίες δεν υπόκεινται πλέον στην υποχρέωση θεώρησης βραχείας διαμονής είναι ουσιαστικά περιττές. Τα κράτη μέλη που διατηρούν την απαίτηση θεώρησης βραχείας διαμονής για τους υπηκόους των εν λόγω χωρών οι οποίοι προτίθενται να ασκήσουν αμειβόμενη δραστηριότητα κατά τη διάρκεια της διαμονής τους, εξακολουθούν να εφαρμόζουν τις συμφωνίες. Οι κοινές επιτροπές που παρακολουθούν τις εν λόγω συμφωνίες για την απλούστευση της έκδοσης θεωρήσεων έχουν καταρτίσει συγκεκριμένες κατευθυντήριες οδηγίες εφαρμογής για κάθε συμφωνία. Οι συμφωνίες για την απλούστευση της έκδοσης θεωρήσεων δεσμεύουν όλα τα κράτη μέλη της ΕΕ, εκτός της Δανίας [, του Ηνωμένου Βασιλείου ] και της Ιρλανδίας. Τα συνδεδεμένα κράτη Σένγκεν δεν καλύπτονται από τις συμφωνίες απλούστευσης της έκδοσης θεωρήσεων.

Η Δανία, η Ισλανδία, το Λιχτενστάιν, η Νορβηγία και η Ελβετία έχουν συνάψει διμερείς συμφωνίες με ορισμένες από τις ενδιαφερόμενες τρίτες χώρες.

|  |  |  |  |  |  |  |
| --- | --- | --- | --- | --- | --- | --- |
| ***Τρίτη χώρα*** | ***Έναρξη ισχύος της συμφωνίας με την ΕΕ*** | ***Έναρξη ισχύος της διμερούς συμφωνίας***  ***Δανία*** | ***Έναρξη ισχύος της διμερούς συμφωνίας***  ***Νορβηγία*** | ***Έναρξη ισχύος της διμερούς συμφωνίας***  ***Ελβετία*** | ***Έναρξη ισχύος της διμερούς συμφωνίας***  ***Ισλανδία*** | ***Έναρξη ισχύος της διμερούς συμφωνίας***  ***Λιχτενστάιν*** |
| **Ρωσική Ομοσπονδία** | 1.6.2007 | 1.10.2009 | 1.12.2008 | 1.2.2011 | 1.3.2010 | 1.4.2015 |
| **Ουκρανία[[6]](#footnote-6)** | 1.1.2008 | 1.3.2009 | 1.9.2011 | 1.3.2019 |  |  |
| **Ουκρανίαidemτροποπ.** | 1.7.2013 | 1.1.2016 |  |  |  |  |
| **Βόρεια Μακεδονία[[7]](#footnote-7)** | 1.1.2008 |  | 1.2.2009 |  |  |  |
| **Σερβία[[8]](#footnote-8)** | 1.1.2008 | 1.5.2009 | 1.6.2010 | 1.7.2010 |  |  |
| **Μαυροβούνιο[[9]](#footnote-9)** | 1.1.2008 | 1.8.2008 | 16.12.2009 |  |  |  |
| **Βοσνία-Ερζεγοβίνη[[10]](#footnote-10)** | 1.1.2008 | 1.4.2009 | 1.5.2009 | 1.7.2009 |  |  |
| **Αλβανία[[11]](#footnote-11)** | 1.1.2008 | 1.12.2008 | 1.5.2009 |  | 1.1.2010 |  |
| **Δημοκρατία της Μολδαβίας[[12]](#footnote-12)** | 1.1.2008 | 1.9.2011 | 1.12.2011 | 1.2.2011 |  |  |
| **Δημοκρατία της Μολδαβίας – τροποπ.idem** | 1.7.2013 |  |  |  |  |  |
| **Γεωργία[[13]](#footnote-13)** | 1.3.2011 |  | 1.12.2015 | 1.1.2014 |  |  |
| **Αρμενία** | 1.1.2014 |  |  | 1.8.2016 |  |  |
| **Αζερμπαϊτζάν** | 1.9.2014 |  | 1.6.2015 | 1.4.2017 |  |  |
| **Πράσινο Ακρωτήριο** | 1.12.2014 |  |  |  |  |  |

# 7. Μέλη οικογενείας πολιτών της ΕΕ / του ΕΟΧ και Ελβετών πολιτών

Βάσει του άρθρου 21 της Συνθήκης για τη λειτουργία της Ευρωπαϊκής Ένωσης, κάθε πολίτης της ΕΕ έχει το δικαίωμα να κυκλοφορεί και να διαμένει ελεύθερα στο έδαφος των κρατών μελών της ΕΕ, υπό την επιφύλαξη των περιορισμών και των προϋποθέσεων που προβλέπονται στη Συνθήκη και από τα μέτρα που θεσπίζονται για την εφαρμογή τους. Οι εν λόγω περιορισμοί και προϋποθέσεις περιγράφονται στην οδηγία 2004/38/ΕΚ σχετικά με το δικαίωμα των πολιτών της Ένωσης και των μελών της οικογενείας τους να κυκλοφορούν ελεύθερα στο έδαφος των κρατών μελών (της ΕΕ). Το παρόν εγχειρίδιο περιέχει ειδικό κεφάλαιο (Μέρος III), το οποίο περιλαμβάνει τους συγκεκριμένους κανόνες που εφαρμόζονται στους αιτούντες θεώρηση οι οποίοι είναι μέλη της οικογένειας πολιτών της ΕΕ/του ΕΟΧ που καλύπτονται από την οδηγία και μέλη της οικογένειας Ελβετών πολιτών που καλύπτονται από τη συμφωνία ΕΚ-Ελβετίας για την ελεύθερη κυκλοφορία των προσώπων.

# 8. Άλλα έγγραφα τα οποία επιτρέπουν την είσοδο και/ή τη διαμονή στο έδαφος των κρατών μελών και τα οποία δεν καλύπτονται ούτε από τον κώδικα θεωρήσεων ούτε από το εγχειρίδιο

* εθνικές θεωρήσεις για διαμονή μακράς διάρκειας

Οι διαδικασίες και οι όροι για την έκδοση εθνικών θεωρήσεων για διαμονή μακράς διάρκειας (με πρόθεση διαμονής για διάστημα άνω των 90 ημερών) καλύπτονται από την εθνική νομοθεσία. Ωστόσο, οι κάτοχοι εθνικών θεωρήσεων για διαμονή μακράς διάρκειας δικαιούνται να ταξιδεύουν στο έδαφος των κρατών μελών σύμφωνα με τον κανονισμό (ΕΕ) αριθ. 265/2010, της 25ης Μαρτίου 2010, για την τροποποίηση της σύμβασης εφαρμογής της συμφωνίας του Σένγκεν, καθώς και με τον κανονισμό (ΕΕ) 2016/399 (κώδικας συνόρων του Σένγκεν).

* άδειες διαμονής

Οι διαδικασίες και οι όροι έκδοσης των αδειών διαμονής καλύπτονται από την εθνική νομοθεσία. Σύμφωνα με την αρχή της ισοδυναμίαςμεταξύ θεωρήσεων βραχείας διάρκειας καιαδειών διαμονής, οι κάτοχοι άδειας διαμονής που εκδόθηκε από κράτος μέλος και οι κάτοχοι έγκυρου ταξιδιωτικού εγγράφου μπορούν να ταξιδεύουν για μέγιστο διάστημα 90 ημερών εντός οποιασδήποτε περιόδου 180 ημερών στο έδαφος των κρατών μελών.

* έγγραφα διευκόλυνσης της διέλευσης (FTD) και έγγραφα διευκόλυνσης της σιδηροδρομικής διέλευσης (FRTD)

Την 1η Ιουλίου 2003, ετέθη σε ισχύ ένα ειδικό ταξιδιωτικό καθεστώς διέλευσης μεταξύ της περιοχής του Καλίνινγκραντ και της ηπειρωτικής Ρωσίας. Το καθεστώς αυτό θέσπισε δύο τύπους εγγράφων –ένα έγγραφο διευκόλυνσης της διέλευσης (FTD) και ένα έγγραφο διευκόλυνσης της σιδηροδρομικής διέλευσης (FRTD)– τα οποία απαιτούνται για τη διέλευση από το έδαφος των κρατών μελών, προκειμένου να καταστεί εφικτή και να διευκολυνθεί η κυκλοφορία υπηκόων τρίτων χωρών που ταξιδεύουν μεταξύ δύο τμημάτων της χώρας τους που δεν συνορεύουν γεωγραφικά. Επί του παρόντος, μόνον η Λιθουανία εφαρμόζει το εν λόγω καθεστώς. Το FTD χρησιμεύει για πολλαπλά άμεσα ταξίδια με οποιοδήποτε μέσο χερσαίας μεταφοράς μέσω του εδάφους της Λιθουανίας. Εκδίδεται από τις λιθουανικές αρχές και ισχύει για μέγιστο διάστημα τριών ετών. Κάθε ταξίδι που βασίζεται σε FTD δεν μπορεί να υπερβαίνει σε διάρκεια τις 24 ώρες.

Το FRTD χρησιμεύει για ένα ταξίδι μετ’ επιστροφής με τρένο και ισχύει για μέγιστο διάστημα τριών μηνών. Κάθε ταξίδι που βασίζεται σε FRTD δεν μπορεί να υπερβαίνει σε διάρκεια τις έξι ώρες.

Τα FTD/FRTD θεωρούνται ισοδύναμα με θεώρηση και πρέπει να εκδίδονται βάσει [ενιαίου τύπου](https://circa.europa.eu/Members/irc/jai/sphbg/library?l=/en/doc/handbook-annex_19doc/_EN_1.0_&a=i&cookie=1) από τις προξενικές αρχές σύμφωνα με τον κανονισμό (ΕΚ) αριθ. 693/2003 του Συμβουλίου και τον κανονισμό (ΕΚ) αριθ. 694/2003 του Συμβουλίου. Τα FTD/FRTD δεν μπορούν να εκδοθούν στα σύνορα.

Με την επιφύλαξη των ειδικών κανόνων που προβλέπονται στον κανονισμό (ΕΚ) αριθ. 693/2003, οι διατάξεις του κεκτημένου του Σένγκεν που αφορούν τις θεωρήσεις εφαρμόζονται επίσης στα FTD/FRTD (άρθρο 10 του κανονισμού (ΕΚ) αριθ. 693/2003).

Κανονισμός (ΕΚ) αριθ. 693/2003 του Συμβουλίου για την καθιέρωση ειδικού εγγράφου διευκόλυνσης της διέλευσης (FTD) και εγγράφου διευκόλυνσης της σιδηροδρομικής διέλευσης (FRTD) και για την τροποποίηση της κοινής προξενικής εγκυκλίου και του κοινού εγχειριδίου

Κανονισμός (ΕΚ) αριθ. 694/2003 του Συμβουλίου για τον ενιαίο τύπο των εγγράφων διευκόλυνσης της διέλευσης (FTD) και των εγγράφων διευκόλυνσης της σιδηροδρομικής διέλευσης (FRTD).

**ΜΕΡΟΣ II: ΕΠΙΧΕΙΡΗΣΙΑΚΕΣ ΟΔΗΓΙΕΣ ΣΧΕΤΙΚΑ ΜΕ ΤΗΝ ΕΞΕΤΑΣΗ ΤΩΝ ΑΙΤΗΣΕΩΝ ΘΕΩΡΗΣΗΣ**

**1. Καθορισμός του αρμόδιου κράτους μέλους και του αρμόδιου προξενείου του συγκεκριμένου κράτους μέλους**

Πώς εξακριβώνεται το αρμόδιο κράτος μέλος βάσει του ταξιδιωτικού προορισμού του αιτούντος

***Νομική βάση: κώδικας θεωρήσεων, άρθρο 5***

**1.1 Αίτηση ομοιόμορφης θεώρησης για μία μόνο είσοδο**

1.1.1 Εάν ο ταξιδιωτικός προορισμός είναι ένα κράτος μέλος, την αίτηση πρέπει να εξετάσει το προξενείο του συγκεκριμένου κράτους μέλους.

1.1.2 Εάν ο ταξιδιωτικός προορισμός περιλαμβάνει περισσότερα κράτη μέλη ή εάν πρέπει να διενεργηθούν πολλές ξεχωριστές επισκέψεις εντός δύο μηνών, η αίτηση πρέπει να εξετασθεί από το προξενείο του κύριου προορισμού. Ως κύριος προορισμός νοείται εκείνος στον οποίο ο αιτών προτίθεται να παραμείνει για μεγαλύτερο χρονικό διάστημα ή στον οποίο εκτελείται ο κύριος σκοπός του προβλεπόμενου ταξιδιού.

|  |
| --- |
| *Παράδειγμα: Μαροκινός υπήκοος επιθυμεί να ταξιδέψει στη Γαλλία για οικογενειακή επίσκεψη (είκοσι ημέρες) και έχει προγραμματίσει, επιπλέον, συνάντηση με επαγγελματικό εταίρο στο Βέλγιο (δύο ημέρες). Τόπος άφιξης και αναχώρησης: Άμστερνταμ (Κάτω Χώρες).*  Κύριος σκοπός του ταξιδιού είναι η οικογενειακή εκδήλωση, και επομένως την αίτηση πρέπει να εξετάσει το προξενείο της Γαλλίας. |

|  |
| --- |
| ***Παράδειγμα:*** *Μαροκινός υπήκοος επιθυμεί να ταξιδέψει στο Βέλγιο για επαγγελματικούς σκοπούς (6 ημέρες) και προτίθεται, με την ίδια ευκαιρία, να επισκεφθεί συγγενείς στη Γαλλία (6 ημέρες). Τόπος άφιξης και αναχώρησης: Άμστερνταμ (Κάτω Χώρες).*  Η διάρκεια της προβλεπόμενης διαμονής στο Βέλγιο ή τη Γαλλία είναι πανομοιότυπη και επομένως την αίτηση πρέπει να εξετάσει είτε το προξενείο της Γαλλίας είτε το προξενείο του Βελγίου. Και τα δύο κράτη μέλη αποτελούν κύριους προορισμούς· το κράτος μέλος πρώτης εισόδου δεν πρέπει να θεωρείται αρμόδιο για την εξέταση της αίτησης. |

|  |
| --- |
| ***Παράδειγμα:*** *Ινδός φοιτητής που κατοικεί στο Λονδίνο (Ηνωμένο Βασίλειο) επιθυμεί να ταξιδέψει στη Δανία (15-18 Αυγούστου (4 ημέρες)) και στην Ισπανία (3-12 Σεπτεμβρίου (10 ημέρες)).*  Το προξενείο της Ισπανίας πρέπει να εξετάσει την αίτηση και η χορηγούμενη θεώρηση θα πρέπει να καλύπτει και τις δύο επισκέψεις. |

1.1.3 Εάν δεν είναι δυνατόν να καθορισθεί ο κύριος προορισμός, την αίτηση πρέπει να εξετάσει το προξενείο του πρώτου κράτους μέλους από ταεξωτερικά σύνορα του οποίου προτίθεται να διέλθει ο αιτών.

|  |
| --- |
| ***Παράδειγμα:*** *Υπήκοος Λευκορωσίας ταξιδεύει με λεωφορείο στην Πολωνία, στη Γερμανία και στην Αυστρία για σκοπούς τουρισμού. Θα παραμείνει τέσσερις ημέρες στην Πολωνία, τέσσερις ημέρες στη Γερμανία και τρεις ημέρες στην Αυστρία.*  Την αίτηση πρέπει να εξετάσει το προξενείο της Πολωνίας, καθώς η κάτοχος της θεώρησης διέρχεται από τα εξωτερικά σύνορα της Πολωνίας. |

|  |
| --- |
| ***Παράδειγμα:*** *Μαροκινός υπήκοος ο οποίος επιθυμεί να ταξιδέψει οδικώς στο Ηνωμένο Βασίλειο μέσω Ισπανίας και Γαλλίας.*  Την αίτηση πρέπει να εξετάσει το προξενείο της Ισπανίας, επειδή ο ενδιαφερόμενος θα διέλθει από τα εξωτερικά σύνορα της Ισπανίας. |

|  |
| --- |
| ***Παράδειγμα:*** *Τούρκος υπήκοος ο οποίος επιθυμεί να ταξιδέψει από την Άγκυρα (Τουρκία) στο Λονδίνο (Ηνωμένο Βασίλειο) αεροπορικώς μέσω Βιέννης (Αυστρία) και Φρανκφούρτης (Γερμανία) και μετά τη διαμονή του στο Ηνωμένο Βασίλειο επιθυμεί να επιστρέψει στην Τουρκία ακολουθώντας άλλη διαδρομή, μέσω Βερολίνου (Γερμανία) και Βουδαπέστης (Ουγγαρία).*  Την αίτηση πρέπει να εξετάσει το προξενείο της Αυστρίας, επειδή ο ενδιαφερόμενος θα διέλθει πρώτα από τα εξωτερικά σύνορα της Αυστρίας. |

**1.2 Αίτηση ομοιόμορφης θεώρησης πολλαπλών εισόδων**

|  |
| --- |
| Συνιστώμενη βέλτιστη πρακτική για τον καθορισμό του κράτους μέλους που είναι αρμόδιο να εξετάσει την αίτηση ομοιόμορφης θεώρησης πολλαπλών εισόδων:  Γενικά, η αίτηση θεώρησης πολλαπλών εισόδων πρέπει να εξετάζεται από το κράτος μέλος που αποτελεί τον συνήθη κύριο προορισμό· δηλαδή το κράτος μέλος συχνότερου προορισμού ή, σε περίπτωση απουσίας τέτοιου προορισμού, το κράτος μέλος του πρώτου προβλεπόμενου ταξιδιού. |

|  |
| --- |
| ***Παράδειγμα:*** *Σενεγαλέζα υπήκοος επισκέπτεται τακτικά την οικογένειά της στη Γαλλία, αλλά ταξιδεύει επίσης σε άλλα κράτη μέλη για επαγγελματικούς σκοπούς, μία ή δύο φορές τον χρόνο. Προορισμός του πρώτου ταξιδιού της είναι η Ελβετία.*  Την αίτηση πρέπει να εξετάσει το προξενείο της Γαλλίας, επειδή η χώρα αυτή θα είναι ο συχνότερος προορισμός. |

|  |
| --- |
| ***Παράδειγμα:*** *Υπήκοος του Αζερμπαϊτζάν, ο οποίος εργάζεται ως οδηγός φορτηγού σε αζερική μεταφορική εταιρεία, παραδίδει τακτικά εμπορεύματα σε πελάτες στην Αυστρία και, ως εκ τούτου, του έχουν χορηγηθεί αρκετές θεωρήσεις πολλαπλών εισόδων από την Αυστρία. Η προηγούμενη θεώρηση έληξε και υποβάλλει αίτηση για νέα θεώρηση στο προξενείο της Αυστρίας, παρότι η εταιρεία θα παραδίδει στο εξής εμπορεύματα μόνον στην Ισπανία.*  Ο αιτών πρέπει να παραπεμφθεί στο προξενείο της Ισπανίας, ακόμη και αν είναι γνωστός στο προξενείο της Αυστρίας, επειδή ο κύριος προορισμός του θα είναι πλέον η Ισπανία. |

|  |
| --- |
| ***Παράδειγμα:*** *Ένας Ρώσος υπήκοος επιθυμεί να ταξιδέψει από τη Μόσχα (Ρωσία) στην Κροατία για διακοπές διάρκειας δύο εβδομάδων αεροπορικώς μέσω Αυστρίας, συμπεριλαμβανομένης μιας μονοήμερης στάσης στη Βιέννη τόσο στο εξερχόμενο ταξίδι όσο και στο ταξίδι επιστροφής.*  Ο κύριος σκοπός του ταξιδιού είναι η διαμονή στην Κροατία, η οποία είναι αρμόδια για την έκδοση της απαραίτητης (εθνικής) θεώρησης. Βάσει αυτής της θεώρησης, το άτομο μπορεί να υποβάλει αίτηση θεώρησης στο προξενείο της Αυστρίας για να καλύψει την ημερήσια εκδρομή στη Βιέννη και τη δεύτερη είσοδο στην Αυστρία. |

|  |
| --- |
| ***Συνιστώμενη βέλτιστη πρακτική για τους διερχόμενους ναυτικούς:*** Δεν είναι πάντα δυνατό να προσδιοριστεί το κράτος μέλος από το οποίο ένας ναυτικός θα αρχίσει τη διέλευση επειδή οι ναυτιλιακές εταιρείες που τους απασχολούν συχνά δεν γνωρίζουν εκ των προτέρων το πλοίο επιβίβασης ενός ναυτικού και το κράτος μέλος προορισμού του. Συνιστάται συνεπώς η ευέλικτη εφαρμογή του άρθρου 5 παράγραφος 2 στοιχείο β) του κώδικα θεωρήσεων σε περιπτώσεις ναυτικών αποδεδειγμένης ακεραιότητας και αξιοπιστίας (δηλ. ορθή χρήση θεωρήσεων που είχαν εκδοθεί προηγουμένως): η αίτηση θεώρησης θα πρέπει να εξετάζεται από το προξενείο του κάθε κράτους μέλους στο οποίο θα ξεκινήσει ενδεχομένως η διέλευση. |

**1.3 Αίτηση θεώρησης από πρόσωπο που κατέχει έγκυρη θεώρηση βραχείας διαμονής**

Καταρχήν, ένα πρόσωπο δεν μπορεί να διαθέτει δύο έγκυρες θεωρήσεις βραχείας διαμονής που καλύπτουν την ίδια περίοδο.

Εάν ο αιτών είναι κάτοχος έγκυρης θεώρησης η οποία, ωστόσο, δεν καλύπτει την επόμενη προβλεπόμενη διαμονή, η τρέχουσα έγκυρη θεώρηση δεν θα πρέπει να ανακληθεί, αλλά η περίοδος ισχύος της επόμενης θεώρησης θα πρέπει να αρχίσει την επομένη της λήξης της τρέχουσας θεώρησης. Αυτό θα πρέπει να ισχύει ανεξάρτητα από το αν η πρώτη θεώρηση εκδόθηκε από άλλο κράτος μέλος ή για άλλο ταξιδιωτικό σκοπό.

Σε εξαιρετικές περιπτώσεις, ένα προξενείο μπορεί να παρεκκλίνει από την ανωτέρω αρχή σε περιπτώσεις όπως αυτές που περιγράφονται στα ακόλουθα παραδείγματα:

|  |
| --- |
| ***Παράδειγμα:*** *Ο αιτών διαθέτει θεώρηση με ισχύ από 1ης Απριλίου έως τις 30 Απριλίου με επιτρεπόμενη διάρκεια διαμονής 15 ημερών. Ο κάτοχος έχει πραγματοποιήσει ένα ταξίδι στις αρχές Απριλίου και πρέπει να ταξιδέψει ξανά στις 25 Απριλίου για 10 ημέρες.*  Σενάριο 1: Ο αιτών «χρησιμοποίησε» όλες τις 15 ημέρες κατά τη διάρκεια του πρώτου ταξιδιού ή η πρώτη θεώρηση ήταν θεώρηση για μία μόνο είσοδο. Αυτό σημαίνει ότι η πρώτη θεώρηση δεν ισχύει πλέον μετά το πρώτο ταξίδι και το προξενείο θα πρέπει να εκδώσει νέα θεώρηση με ισχύ από τις 25 Απριλίου.  Σενάριο 2: Ο αιτών έχει «χρησιμοποιήσει» μόνο 12 ημέρες κατά τη διάρκεια του πρώτου ταξιδιού και παραμένουν 3 ημέρες διαμονής στη θεώρησή του πολλαπλών εισόδων. Για να μπορέσει ο ενδιαφερόμενος να ταξιδέψει στις 25 Απριλίου, δεν θα αρκούσε να εκδοθεί θεώρηση με ισχύ από την 1η Μαΐου, όπως αναφέρεται ανωτέρω (δηλαδή «η ισχύς της νέας θεώρησης πρέπει να αρχίσει την επομένη της λήξης της τρέχουσας θεώρησης»), αλλά η τρέχουσα θεώρηση θα πρέπει να ανακληθεί και να εκδοθεί νέα θεώρηση. Το κράτος μέλος που επεξεργάζεται την αίτηση μπορεί να ανακαλέσει θεώρηση που έχει εκδοθεί από άλλο κράτος μέλος, βλέπε μέρος V σημείο 3.4. |

|  |
| --- |
| ***Παράδειγμα:*** *Ένα πρόσωπο που είναι κάτοχος απλού διαβατηρίου στο οποίο έχει τοποθετηθεί έγκυρη θεώρηση πολλαπλών εισόδων* πρέπει να ταξιδέψει για επαγγελματικούς λόγους με το διπλωματικό ή υπηρεσιακό του διαβατήριο.  Η θεώρηση μπορεί να εκδοθεί και να τοποθετηθεί στο επίσημο διαβατήριο με περίοδο ισχύος βάσει της προβλεπόμενης επαγγελματικής διαμονής. |

|  |
| --- |
| ***Συνιστώμενη βέλτιστη πρακτική όσον αφορά πρόσωπα που κατέχουν πολλά ταξιδιωτικά έγγραφα:*** Τα κράτη μέλη θα πρέπει να ενημερώνουν τα πρόσωπα που κατέχουν δύο (ή περισσότερες) έγκυρες θεωρήσεις σε δύο (ή περισσότερα) διαφορετικά ταξιδιωτικά έγγραφα ότι ο κανόνας των 90 ημερών ισχύει ανά άτομο και όχι ανά ταξιδιωτικό έγγραφο. |

**1.4 Αίτηση θεώρησης διέλευσης από αερολιμένα**

1.4.1 Εάν η αίτηση αφορά διέλευση από έναν μόνο αερολιμένα, την αίτηση πρέπει να εξετάσει το προξενείο του κράτους μέλους στο έδαφος του οποίου βρίσκεται ο αερολιμένας.

|  |
| --- |
| ***Παράδειγμα:*** *Νιγηριανή υπήκοος διέρχεται από τον αερολιμένα της Φρανκφούρτης (Γερμανία) καθ’ οδόν προς τη Βραζιλία.*  Την αίτηση πρέπει να εξετάσει το προξενείο της Γερμανίας. |

1.4.2 Εάν η αίτηση αφορά διέλευση από περισσότερους αερολιμένες, την αίτηση πρέπει να εξετάσει το προξενείο του κράτους μέλους στο οποίο βρίσκεται ο πρώτος αερολιμένας διέλευσης.

|  |
| --- |
| ***Παράδειγμα:*** Πακιστανός υπήκοος διέρχεται από τον αερολιμένα της Μαδρίτης (Ισπανία) καθ’ οδόν προς την Κολομβία, και από τον αερολιμένα της Φρανκφούρτης (Γερμανία) στο ταξίδι επιστροφής.  Το προξενείο της Ισπανίας πρέπει να εξετάσει την αίτηση. |

Είναι σημαντικό να γίνεται διάκριση μεταξύ της περίπτωσης συνέχειας του ταξιδιού στην οποία ο υπήκοος τρίτης χώρας δεν εξέρχεται από τη διεθνή ζώνη διέλευσης του αερολιμένα, και της περίπτωσης συνέχειας του ταξιδιού στην οποία ο υπήκοος τρίτης χώραςεξέρχεται από τη διεθνή ζώνη διέλευσης του αερολιμένα, βλέπε παραδείγματα στα σημεία 8.5.6 και 8.5.7.

**1.5 Πώς αντιμετωπίζεται η αίτηση αιτούντος, ο οποίος ταξιδεύει σε διάφορα κράτη μέλη, συμπεριλαμβανομένου κράτους μέλους που τον απαλλάσσει από την υποχρέωση θεώρησης**

|  |
| --- |
| ***Παράδειγμα:*** *Κάτοχος ινδικού διπλωματικού διαβατηρίου ταξιδεύει στη Γερμανία (τέσσερις ημέρες), στη Δανία (δύο ημέρες), στην Ουγγαρία (μία ημέρα) και στην Αυστρία (μία ημέρα). Η Γερμανία, η Δανία και η Ουγγαρία απαλλάσσουν τους κατόχους ινδικών διπλωματικών διαβατηρίων από την υποχρέωση θεώρησης, αλλά η Αυστρία όχι.*  Την αίτηση πρέπει να εξετάσει το προξενείο της Αυστρίας, καθώς η Αυστρία είναι το μόνο κράτος μέλος που υποχρεώνει τον ενδιαφερόμενο να εξασφαλίσει θεώρηση, παρότι κύριος προορισμός είναι η Γερμανία. |

|  |
| --- |
| ***Παράδειγμα:*** *Κάτοχος πακιστανικού υπηρεσιακού διαβατηρίου ταξιδεύει στη Δανία (επτά ημέρες), στην Πολωνία (μία ημέρα), στην Αυστρία (δύο ημέρες) και στην Ιταλία (μία ημέρα). Η Αυστρία και η Δανία απαλλάσσουν τους κατόχους πακιστανικών υπηρεσιακών διαβατηρίων από την υποχρέωση θεώρησης, ενώ η Ιταλία και η Πολωνία όχι.*  Την αίτηση πρέπει να εξετάσει το προξενείο της Πολωνίας, καθώς η Πολωνία είναι το κράτος μέλος πρώτης εισόδου μεταξύ εκείνων των κρατών μελών που υποχρεώνουν τον ενδιαφερόμενο να εξασφαλίσει θεώρηση, παρότι κύριος προορισμός είναι η Δανία. |

|  |
| --- |
| ***Παράδειγμα:*** *Κάτοχος αιγυπτιακού υπηρεσιακού διαβατηρίου ταξιδεύει από την Αίγυπτο προς Βιέννη (Αυστρία) μέσω Μονάχου (Γερμανία). Ταξιδεύει από το Κάιρο στο Μόναχο αεροπορικώς και στη συνέχεια από το Μόναχο στη Βιέννη σιδηροδρομικώς. Η Αυστρία απαλλάσσει τους κατόχους αιγυπτιακών υπηρεσιακών διαβατηρίων από την υποχρέωση θεώρησης.*  Την αίτηση πρέπει να εξετάσει το προξενείο της Γερμανίας, καθώς η Γερμανία είναι το κράτος μέλος που υποχρεώνει τον ενδιαφερόμενο να εξασφαλίσει θεώρηση. |

|  |
| --- |
| ***Παράδειγμα:*** *Κάτοχος κενυατικού διπλωματικού διαβατηρίου ταξιδεύει στη Γερμανία (δύο ημέρες) και στη Μάλτα (τρεις ημέρες) σε επίσημη αποστολή με στάση στην Ιταλία (μία ημέρα εν αναμονή πτήσης ανταπόκρισης). Η Γερμανία και η Μάλτα απαλλάσσουν τους κατόχους κενυατικών διπλωματικών διαβατηρίων από την υποχρέωση θεώρησης, αλλά η Ιταλία όχι.*  Την αίτηση πρέπει να εξετάσει το προξενείο της Ιταλίας, καθώς είναι το μόνο κράτος μέλος προορισμού το οποίο υποχρεώνει τον ενδιαφερόμενο να εξασφαλίσει θεώρηση, παρότι η Ιταλία αποτελεί απλώς «στάση». |

**1.6 Πρέπει το προξενείο ενός κράτους μέλους να δεχθεί την αίτηση προσώπου που ταξιδεύει σε ένα κράτος μέλος το οποίο δεν διαθέτει παρουσία ούτε εκπροσωπείται στην τρίτη χώρα στην οποία διαμένει ο αιτών;**

***Νομική βάση: κώδικας θεωρήσεων, άρθρο 5 παράγραφος 4***

Μια από τις βασικές αρχές του κώδικα θεωρήσεων είναι ότι όλα τα κράτη μέλη πρέπει να διαθέτουν παρουσία ή να εκπροσωπούνται για τον σκοπό της έκδοσης θεωρήσεων σε όλες τις τρίτες χώρες των οποίων οι υπήκοοι υπόκεινται σε υποχρέωση θεώρησης. Για τον σκοπό αυτό, το άρθρο 5 παράγραφος 4 ορίζει ότι: «Τα κράτη μέλη συνεργάζονται ώστε να προλαμβάνουν καταστάσεις κατά τις οποίες δεν μπορεί να εξετασθεί μια αίτηση και να ληφθεί η σχετική απόφαση επειδή το κράτος μέλος που είναι αρμόδιο σύμφωνα με [το άρθρο 5 παράγραφοι 1 έως 3] δεν διαθέτει παρουσία ούτε εκπροσωπείται στην τρίτη χώρα όπου ο αιτών πρέπει να υποβάλει αίτηση θεώρησης [σύμφωνα με τις διατάξεις περί προξενικής εδαφικής αρμοδιότητας]».

Αυτό δεν σημαίνει ότι το προξενείο οποιουδήποτε κράτους μέλους στην τρίτη χώρα στην οποία διαμένει ο αιτών πρέπει να δεχθεί την αίτησή του, εάν το αρμόδιο κράτος μέλος (π.χ. εκείνο του μοναδικού ή του κύριου προορισμού του αιτούντος) δεν διαθέτει παρουσία ούτε εκπροσωπείται εκεί, επειδή υπερισχύουν οι κανόνες περί αρμοδιότητας (βλέπε σημεία 1.1 – 1.5).

Το άρθρο 5 παράγραφος 4 συνεπάγεται υποχρέωση των κρατών μελών να συνεργάζονται προκειμένου να προλαμβάνουν τέτοιες περιπτώσεις κρατών μελών που δεν διαθέτουν παρουσία ούτε εκπροσωπούνται και, επομένως, η εν λόγω υποχρέωση συνιστά υποχρέωση που αφορά το μέσο και όχι το αποτέλεσμα. Ως εκ τούτου, τα κράτη μέλη δεν υποχρεούνται να δέχονται αιτήσεις θεώρησης τις οποίες δεν είναι αρμόδια να εξετάσουν και να κρίνουν, σύμφωνα με τους ως άνω κανόνες, εάν το αρμόδιο κράτος μέλος δεν διαθέτει παρουσία ή δεν εκπροσωπείται.

Ωστόσο, λαμβάνοντας υπόψη ότι η διάταξη αυτή περιλαμβάνεται στο άρθρο που αφορά το «*κράτος μέλος που είναι αρμόδιο για την εξέταση μιας αίτησης και τη λήψη σχετικής απόφασης»*, ένα κράτος μέλος μπορεί, απουσία του κανονικά αρμόδιου κράτους μέλους, να συμφωνήσει να εξετάσει τέτοιες αιτήσεις σε μεμονωμένες, εξαιρετικές περιπτώσεις και να λάβει αποφάσεις επ’ αυτών

* για λόγους αιτιολογημένης επείγουσας ανάγκης, και
* αφού εξασφαλίσει τη συμφωνία του κανονικά αρμόδιου κράτους μέλους.

**1.7 Τι πρέπει να γίνει εάν μια αίτηση υποβληθεί σε προξενείο το οποίο δεν είναι αρμόδιο να την εξετάσει;**

***Νομική βάση: κώδικας θεωρήσεων, άρθρο 18 παράγραφος 2***

Εάν το προξενείο διαπιστώσει ότι δεν είναι αρμόδιο να εξετάσει μια αίτηση μετά την υποβολή της, η πληροφορία αυτή θα πρέπει να γνωστοποιηθεί αμέσως στον αιτούντα και το σύνολο της αίτησης (έντυπο της αίτησης και δικαιολογητικά έγγραφα) θα πρέπει να του επιστραφεί μαζί με το τέλος θεώρησης. Ο αιτών ενημερώνεται για το αρμόδιο προξενείο υποβολής της αίτησής του. Το τέλος εξυπηρέτησης, κατά περίπτωση, δεν επιστρέφεται.

Εάν το προξενείο διαπιστώσει ότι δεν είναι αρμόδιο μόνο μετά την κήρυξη της αίτησης ως παραδεκτής και τα σχετικά δεδομένα έχουν ήδη καταχωριστεί στο VIS, όλα τα δεδομένα διαγράφονται επίσης από το VIS.

Εάν αυτό απαιτείται από την εθνική νομοθεσία (για παράδειγμα, από τη νομοθεσία που αφορά τον θεσμό του διαμεσολαβητή), ένα κράτος μέλος μπορεί να διατηρήσει αντίγραφο των υποβληθέντων εγγράφων και της επικοινωνίας με τον αιτούντα.

**1.8 Μπορεί ένα προξενείο να δεχθεί την αίτηση ενός προσώπου που δεν διαμένει εντός της δικαιοδοσίας** **του προξενείου;**

***Νομική βάση: κώδικας θεωρήσεων, άρθρο 6***

Κατά κανόνα, πρέπει να γίνονται δεκτές μόνον οι αιτήσεις προσώπων που διαμένουν νόμιμα στη δικαιοδοσία του αρμόδιου προξενείου (όπως περιγράφεται στα σημεία 1.1-1.5).

Ωστόσο, μια αίτηση μπορεί να γίνει δεκτή από ένα πρόσωπο νόμιμα παρόν –αλλά το οποίο δεν διαμένει– στη δικαιοδοσία του προξενείου στο οποίο υποβάλλεται η αίτηση, εάν ο αιτών μπορεί να δικαιολογήσει τους λόγους για τους οποίους η αίτηση δεν ήταν δυνατόν να υποβληθεί σε προξενείο στον τόπο διαμονής του. Το προξενείο είναι αρμόδιο να κρίνει κατά πόσον η δικαιολογία που παρουσιάζει ο αιτών μπορεί να γίνει αποδεκτή.

Ως «μη διαμένων αιτών» νοείται ο αιτών ο οποίος διαμένει αλλού, αλλά είναι νομίμως παρών εντός της δικαιοδοσίας του προξενείου στο οποίο υποβάλλει την αίτηση.

«Νομίμως παρών» σημαίνει ότι ο αιτών δικαιούται να παραμένει προσωρινά στη δικαιοδοσία βάσει της νομοθεσίας της τρίτης χώρας στην οποία είναι παρών για σύντομη διαμονή ή για μεγαλύτερο χρονικό διάστημα, διατηρώντας παράλληλα τον τόπο μόνιμης διαμονής του σε άλλη τρίτη χώρα.

|  |
| --- |
| ***Παράδειγμα:*** *Βολιβιανή καλλιτέχνιδα πρόκειται να εμφανισθεί στην Πορτογαλία στις 25/5, και από τις 20/2 έως τις 15/5 εμφανίζεται στον Καναδά και στις Ηνωμένες Πολιτείες.*  Σενάριο 1: Καταρχήν, δεν θα πρέπει να της επιτραπεί να υποβάλει αίτηση για θεώρηση στο προξενείο της Πορτογαλίας στον Καναδά ή στις Ηνωμένες Πολιτείες, επειδή θα μπορούσε να υποβάλει αίτηση ενώ βρισκόταν ακόμη στη χώρα διαμονής της έως και έξι μήνες πριν από την ημερομηνία της προβλεπόμενης εισόδου στο έδαφος των κρατών μελών.  Σενάριο 2: Η κατάσταση θα ήταν διαφορετική εάν η καλλιτέχνης μπορούσε να αποδείξει ότι πριν από την εμφάνισή της στον Καναδά και τις Ηνωμένες Πολιτείες, είχε συνεχόμενες εμφανίσεις εκτός της χώρας διαμονής της έως και έξι μήνες πριν από την εμφάνισή της στην Πορτογαλία (π.χ. μια περιοδεία στις ασιατικές χώρες από τον Νοέμβριο έως τον Φεβρουάριο). Σε μια τέτοια περίπτωση, ένα προξενείο της Πορτογαλίας στον Καναδά ή τις Ηνωμένες Πολιτείες θα πρέπει να επιτρέπει στην καλλιτέχνιδα να υποβάλει την αίτηση. Το ίδιο ισχύει και στην περίπτωση που η εμφάνιση στην Πορτογαλία προστέθηκε μόνο στο πρόγραμμα της περιοδείας της, ενώ η καλλιτέχνιδα είχε ήδη εμφανιστεί στον Καναδά ή στις Ηνωμένες Πολιτείες. |

|  |
| --- |
| ***Παράδειγμα:*** *Κινέζα καθηγήτρια ταξίδεψε στο Λονδίνο για να διδάξει σε θερινό τμήμα πανεπιστημίου. Κατά τη διάρκεια της διαμονής της, ο πατέρας της, ο οποίος κατοικεί στη Γαλλία, αρρωσταίνει σοβαρά και, προκειμένου να ταξιδέψει στη Γαλλία, η Κινέζα καθηγήτρια υποβάλει αίτηση θεώρησης στο προξενείο της Γαλλίας στο Λονδίνο.*  Το προξενείο της Γαλλίας στο Λονδίνο πρέπει να εξετάσει την αίτηση, επειδή θα ήταν υπερβολικό να απαιτήσει από την ενδιαφερόμενη να επιστρέψει στη χώρα διαμονής της για να υποβάλει αίτηση θεώρησης. |

|  |
| --- |
| ***Παράδειγμα:*** *Μαροκινή υπήκοος η οποία βρίσκεται για διακοπές στο Μόντρεαλ (Καναδάς) επιθυμεί να υποβάλει αίτηση θεώρησης στο προξενείο της Γερμανίας στο Μόντρεαλ, για να ταξιδέψει στη Γερμανία. Ισχυρίζεται ότι ο χρόνος αναμονής για την εξασφάλιση προκαθορισμένης συνάντησης για την υποβολή της αίτησης στο προξενείο της Γερμανίας στο Ραμπάτ (Μαρόκο) είναι υπερβολικά μεγάλος.*  Το προξενείο της Γερμανίας στο Μόντρεαλ δεν πρέπει να δεχθεί να εξετάσει την αίτηση, επειδή η αιτιολογία είναι αβάσιμη. |

|  |
| --- |
| ***Παράδειγμα:*** *Εγκεκριμένος εμπορικός διαμεσολαβητής υποβάλλει τις αιτήσεις ομάδας ρώσων τουριστών στο γενικό προξενείο της Ισπανίας στη Μόσχα. Όλοι τους θα ταξιδέψουν μαζί στην Ισπανία για δύο εβδομάδες. Η πλειονότητα αυτών διαμένουν εντός της δικαιοδοσίας του προξενείου της Ισπανίας στη Μόσχα, ενώ ορισμένοι άλλοι διαμένουν στη δικαιοδοσία του προξενείου της Ισπανίας στην Αγία Πετρούπολη.*  Το προξενείο της Ισπανίας στη Μόσχα πρέπει να εξετάσει τις αιτήσεις. |

|  |
| --- |
| ***Παράδειγμα:*** *Ρώσος υπήκοος από το Νοβοροσίσκ (Ρωσία) ταξίδεψε στη Μόσχα (Ρωσία) για μια έκθεση. Εκεί συνάντησε έναν Έλληνα επιχειρηματία, ο οποίος τον κάλεσε να μεταβεί αμέσως στην Αθήνα (Ελλάδα) προκειμένου να συνάψουν σύμβαση μελλοντικής επαγγελματικής σχέσης. Ο Ρώσος υπήκοος επιθυμεί να υποβάλει αίτηση θεώρησης στο Ελληνικό Προξενείο στη Μόσχα, επειδή η οδική απόσταση/απόσταση ταξιδιού μεταξύ Μόσχας και Νοβοροσίσκ είναι περίπου 1500 χλμ.*  Το Ελληνικό Προξενείο στη Μόσχα πρέπει να εξετάσει την αίτηση επειδή θα ήταν υπερβολικό να απαιτηθεί από τον ενδιαφερόμενο να επιστρέψει στην πόλη διαμονής του προκειμένου να υποβάλει αίτηση θεώρησης. |

|  |
| --- |
| ***Παράδειγμα:*** *Μια Ινδή φοιτήτρια, η οποία μεγάλωσε στην Μπανγκόκ (Ταϊλάνδη), σπουδάζει σε πανεπιστήμιο στις Ηνωμένες Πολιτείες. Αφού φοίτησε για ένα εξάμηνο σε ένα κινεζικό πανεπιστήμιο (κάτι που προβλέπεται στο πρόγραμμα σπουδών της), επιστρέφει στην Μπανγκόκ και επιθυμεί να ταξιδέψει με την οικογένειά της στο Παρίσι για μια εβδομάδα. Μετά την επιστροφή στην Μπανγκόκ θα επιστρέψει στις ΗΠΑ για να συνεχίσει τις σπουδές της.*  Το προξενείο της Γαλλίας στην Μπανγκόκ θα πρέπει να εξετάσει την αίτηση, καθώς θα ήταν υπερβολικό να απαιτηθεί από τη φοιτήτρια να ταξιδέψει πίσω στις ΗΠΑ για να υποβάλει αίτηση για θεώρηση, εκτός εάν είχε εγκαταλείψει τον τρέχοντα τόπο διαμονής της στις Ηνωμένες Πολιτείες για την Κίνα λιγότερο από έξι μήνες πριν από το ταξίδι στο Παρίσι και υπάρχουν σαφείς αποδείξεις ότι τα σχέδια για ταξίδι στο Παρίσι υπήρχαν ήδη εκείνη την στιγμή. |

**1.10 Μπορεί το προξενείο κράτους μέλους που βρίσκεται στο έδαφος άλλου κράτους μέλους να εξετάσει αιτήσεις θεώρησης;**

***Νομική βάση: κώδικας θεωρήσεων, άρθρο 7***

Γενικά, αιτών ο οποίος είναι νομίμως παρών στο έδαφος ενός κράτους μέλους κατέχει ένα έγγραφο το οποίο του επιτρέπει να ταξιδεύει ελεύθερα (ομοιόμορφη θεώρηση, άδεια διαμονής, εθνική θεώρηση για διαμονή μακράς διάρκειας). Ωστόσο, μπορεί να προκύψουν περιπτώσεις στις οποίες ένα πρόσωπο νομίμως παρόν δεν διαθέτει ένα έγγραφο που θα του επιτρέψει να ταξιδέψει σε άλλο κράτος μέλος. Υπό τις περιστάσεις αυτές, εφαρμόζονται οι γενικοί κανόνες περί αρμοδιότητας, όπως περιγράφονται στα σημεία 1.1 – 1.5.

|  |
| --- |
| ***Παράδειγμα:*** *Κάτοχος ινδονησιακού διπλωματικού διαβατηρίου, ο οποίος απαλλάσσεται από απαίτηση θεώρησης από την Αυστρία, ταξίδεψε στην Αυστρία για να συμμετάσχει σε ένα συνέδριο. Κατά τη διάρκεια της διαμονής του, λαμβάνει εντολή από τις αρχές της χώρας του να μεταβεί επειγόντως στην Εσθονία προκειμένου να συμμετάσχει σε υψηλού επιπέδου πολιτική σύσκεψη. Η Εσθονία δεν απαλλάσσει τους κατόχους ινδονησιακών διπλωματικών διαβατηρίων από την υποχρέωση θεώρησης.*  Την αίτηση πρέπει να εξετάσει το προξενείο της Εσθονίας στη Βιέννη επειδή θα ήταν υπερβολικό να απαιτηθεί από τον ενδιαφερόμενο να επιστρέψει στη χώρα διαμονής του για να υποβάλει αίτηση θεώρησης. |

**2. Υποβολή αίτησης**

**2.1 Πότε μπορεί να υποβληθεί η αίτηση;**

***Νομική βάση: κώδικας θεωρήσεων, άρθρο 9 παράγραφοι 1 και 5***

Ο αιτών δεν υποχρεούται να εμφανιστεί (αυτοπροσώπως) σε περισσότερους από έναν τόπους για τον σκοπό της υποβολής της αίτησης.

Κατά κανόνα, η αίτηση θεώρησης πρέπει να υποβάλλεται τουλάχιστον 15 ημερολογιακές ημέρες πριν από την προβλεπόμενη επίσκεψη και μπορεί να υποβληθεί έως και έξι μήνες πριν από την έναρξη της προβλεπόμενης επίσκεψης. Ο αιτών είναι υπεύθυνος να λάβει τα αναγκαία μέτρα για την τήρηση των προθεσμιών, εφόσον έχει θεσπισθεί σύστημα προκαθορισμένης συνάντησης. Πάντως, οι αιτούντες πρέπει να ενημερώνονται για τις διάφορες προθεσμίες *βλέπε εγχειρίδιο για την οργάνωση των τμημάτων θεωρήσεων και την επιτόπια συνεργασία Σένγκεν, Μέρος I, σημείο 4*.

Οι ναυτικοί κατά την άσκηση των καθηκόντων τους μπορούν να υποβάλουν αίτηση εννέα μήνες πριν από την έναρξη της προβλεπόμενης επίσκεψης.

Τα προξενεία θα πρέπει, σε μεμονωμένες περιπτώσεις αιτιολογημένης επείγουσας ανάγκης, να δεχτούν τις αιτήσεις που υποβάλλονται λιγότερο από 15 ημερολογιακές ημέρες πριν από την έναρξη της προβλεπόμενης επίσκεψης.

Σε άλλες περιπτώσεις, αίτηση η οποία υποβάλλεται λιγότερο από 15 ημερολογιακές ημέρες πριν από την προβλεπόμενη αναχώρηση μπορεί να γίνει δεκτή, αλλά ο αιτών πρέπει να ενημερωθεί ότι ο χρόνοςδιεκπεραίωσης μπορεί να φτάσει έως και τις 15 ημερολογιακές ημέρες. Εάν ο αιτών επιμένει παρ’ όλα αυτά να υποβάλει την αίτηση, πρέπει να ενημερωθεί ότι η τελική απόφαση μπορεί να ληφθεί μετά την προβλεπόμενη ημερομηνία αναχώρησης.

|  |
| --- |
| ***Παράδειγμα:*** *Τούρκος υπήκοος αποφασίζει να κάνει κράτηση σε μια ειδική προσφορά της τελευταίας στιγμής για διακοπές σε χιονοδρομικό θέρετρο στην Αυστρία με αναχώρηση εντός δύο ημερών και συνειδητοποιεί μόλις την παραμονή της αναχώρησης ότι χρειάζεται θεώρηση για να εισέλθει στην Αυστρία.*  Το προξενείο της Αυστρίας μπορεί να αρνηθεί να εξετάσει την αίτηση. |

Κάτοχος θεώρησης πολλαπλών εισόδων μπορεί να υποβάλει αίτηση νέας θεώρησης πριν από τη λήξη ισχύος της θεώρησης που ήδη κατέχει. Ωστόσο, η ισχύς της νέας θεώρησης πρέπει να συμπληρώνει την τρέχουσα θεώρηση, δηλαδή ένα πρόσωπο δεν μπορεί να διαθέτει δύο ομοιόμορφες θεωρήσεις οι οποίες ισχύουν για το ίδιο χρονικό διάστημα. Βλέπε επίσης σημείο 8.3.

**2.2 Σύστημα προκαθορισμένης συνάντησης**

***Νομική βάση: κώδικας θεωρήσεων, άρθρο 9 παράγραφοι 2 και 3***

**2.2.1 Πρέπει να απαιτείται από τους αιτούντες να ζητούν προκαθορισμένη συνάντηση για την υποβολή αίτησης;**

Ενδέχεται να απαιτείται από τους αιτούντες να ζητούν προκαθορισμένη συνάντηση πριν από την υποβολή της αίτησης, είτε μέσω ενός εσωτερικού συστήματος είτε μέσω ενός συστήματος προκαθορισμένης συνάντησης το οποίο διαχειρίζεται εξωτερικός πάροχος υπηρεσιών.

Σε αιτιολογημένες επείγουσες περιπτώσεις, η συνάντηση πρέπει να ορίζεται αμέσως ή πρέπει να επιτρέπεται άμεση πρόσβαση για την υποβολή της αίτησης.

Επείγουσες περιπτώσεις είναι οι καταστάσεις στις οποίες η αίτηση θεώρησης δεν μπορούσε να υποβληθεί νωρίτερα για λόγους που δεν ήταν δυνατόν να προβλεφθούν από τον αιτούντα.

|  |
| --- |
| Παράδειγμα αιτιολογημένης επείγουσας περίπτωσης:  *Στενός συγγενής (ο οποίος διαμένει σε κράτος μέλος) του αιτούντος θεώρηση τραυματίσθηκε σε τροχαίο ατύχημα και χρειάζεται τη βοήθεια του αιτούντος θεώρηση.* |

Για τις διαδικαστικές εγγυήσεις σε σχέση με τα μέλη της οικογένειας πολιτών της ΕΕ και Ελβετών πολιτών βλέπε [Μέρος III](#part_three).

**2.2.2 Ποια είναι η μέγιστη προθεσμία για την εξασφάλιση προκαθορισμένης συνάντησης;**

***Νομική βάση: κώδικας θεωρήσεων, άρθρο 9 παράγραφος 2***

Κατά κανόνα, η προθεσμία για τον ορισμό συνάντησης δεν πρέπει να υπερβαίνει τις δύο εβδομάδες. Τα προξενεία και οι ΕΠΥ θα πρέπει να συνεργάζονται για να διασφαλίσουν (εάν είναι απαραίτητο, μέσω της ενίσχυσης του προσωπικού) ότι η συγκεκριμένη προθεσμία τηρείται ακόμη και σε περιόδους αιχμής. Θα πρέπει να ληφθούν μέτρα για να εξασφαλιστεί ότι η ικανότητα των προξενείων των κρατών μελών να διεκπεραιώνουν αιτήσεις θεώρησης προσαρμόζεται ώστε να αποφεύγονται συστηματικές και υπερβολικές προθεσμίες για τον ορισμό της συνάντησης. (Βλέπε *Εγχειρίδιο για την οργάνωση των τμημάτων θεωρήσεων και την επιτόπια συνεργασία Σένγκεν, Μέρος I, σημείο1.2.).*

**2.2.3 Μπορούν να θεσπισθούν ταχείες διαδικασίες για την υποβολή αιτήσεων;**

Ένα προξενείο μπορεί να αποφασίσει να θεσπίσει ταχεία διαδικασία για την υποβολή αιτήσεων προκειμένου να δέχεται ορισμένες κατηγορίες αιτούντων.

Για τις διαδικαστικές εγγυήσεις σε σχέση με μέλη της οικογένειας πολιτών της ΕΕ και ελβετών πολιτών, βλέπε Μέρος III.

**2.3 Υποβολή της αίτησης**

***Νομική βάση: κώδικας θεωρήσεων, άρθρα 10, 13, 21 παράγραφος 8, άρθρα 42, 43 και 45***

**2.3.1 Πρέπει ο αιτών να υποβάλει την αίτηση εμφανιζόμενος αυτοπροσώπως;**

Κατά γενικό κανόνα, όλοι οι αιτούντες υποχρεούνται να εμφανίζονται αυτοπροσώπως για τη συλλογή δακτυλικών αποτυπωμάτων (βλέπε Κεφάλαιο 4), είτε στο προξενείο είτε στις εγκαταστάσεις εξωτερικού παρόχου υπηρεσιών ή επίτιμου προξένου που έχει εξουσιοδοτηθεί να λαμβάνει αιτήσεις θεώρησης για λογαριασμό ενός κράτους μέλους.

Εάν ο αιτών εμφανιστεί αυτοπροσώπως για τη συλλογή δακτυλικών αποτυπωμάτων, η απαίτηση για φωτογραφία μπορεί να καλυφθεί με τη ζωντανή λήψη φωτογραφίας τη συγκεκριμένη περίσταση.

Οι αιτούντες μπορεί να μην υποχρεούνται να συμπληρώνουν συστηματικά έντυπα, έντυπα ελέγχου ή ερωτηματολόγια επιπλέον του εντύπου της αίτησης. Αυτό ισχύει με την επιφύλαξη των περιπτώσεων κατά τις οποίες διεξάγεται συνέντευξη κατά την εξέταση της αίτησης (βλέπε σημείο 2.3.3), για την οποία μπορεί επίσης να ζητηθεί από τον αιτούντα να εμφανιστεί αυτοπροσώπως.

Για τις διαδικαστικές εγγυήσεις σε σχέση με τα μέλη της οικογένειας πολιτών της ΕΕ και Ελβετών πολιτών, βλέπε [Μέρος III](#part_three).

**2.3.2 Ποια είναι η ακολουθητέα διαδικασία όταν υποβάλλονται αιτήσεις μέσω τρίτου μέρους;**

Εγκεκριμένοι εμπορικοί διαμεσολαβητές, επαγγελματικές, πολιτιστικές, αθλητικές ή εκπαιδευτικές οργανώσεις ή ιδρύματα μπορεί να δικαιούνται να υποβάλουν αιτήσεις για λογαριασμό προσώπων είτε άμεσα στο προξενείο είτε στις εγκαταστάσεις εξωτερικού παρόχου υπηρεσιών ή επίτιμου προξένου. Κάθε έντυπο αίτησης υπογράφεται από τον αιτούντα και δεν είναι δυνατή η συλλογή δακτυλικών αποτυπωμάτων από εμπορικούς διαμεσολαβητές, βλέπε Κεφάλαιο 4. Ομοίως, μπορεί να επιτρέπεται σε γνωστά πρόσωπα να υποβάλουν την αίτησή τους μέσω τρίτου μέρους.

Τα κράτη μέλη αποφασίζουν μεμονωμένα εάν θα εγκρίνουν εμπορικούς διαμεσολαβητές (βλ. *εγχειρίδιο για την οργάνωση των τμημάτων θεωρήσεων και την επιτόπια συνεργασία Σένγκεν, Μέρος I, σημείο 3.*)

Οι επαγγελματικές, πολιτιστικές, αθλητικές ή εκπαιδευτικές οργανώσεις ή ιδρύματα θα πρέπει να λάβουν εκ των προτέρων έγκριση από το ενδιαφερόμενο κράτος μέλος πριν από την υποβολή των αιτήσεων για λογαριασμό μεμονωμένων αιτούντων, π.χ. αθλητικές ομάδες.

|  |
| --- |
| ***Συνιστώμενη βέλτιστη πρακτική***: Τα κράτη μέλη μπορούν επίσης να επιτρέπουν σε δεόντως εξουσιοδοτημένο τρίτο μέρος να υποβάλει την αίτηση για λογαριασμό ορισμένων (κατηγοριών) αιτούντων των οποίων τα δακτυλικά αποτυπώματα έχουν ήδη συλλεχθεί, βλέπε Κεφάλαιο 4.  ***Παράδειγμα:*** *Μια γνωστή Μαλαισιανή επιχειρηματίας, της οποίας τα δακτυλικά αποτυπώματα είναι ήδη καταχωρισμένα στο VIS, επιθυμεί να υποβάλει αίτηση για νέα θεώρηση. Συντάσσει μια υπογεγραμμένη εξουσιοδότηση στον βοηθό της ο οποίος υποβάλλει τον φάκελο της αίτησης στον εξωτερικό πάροχο υπηρεσιών.*  ***Παράδειγμα:*** *Μια ομάδα 23 Ιρανών ποδοσφαιριστών της Ιρανικής Εθνικής Ομάδας Ποδοσφαίρου πρόκειται να ταξιδέψει στην Πορτογαλία για προπόνηση.*  *Θα πρέπει να υποβληθεί επίσημο έγγραφο που έχει εκδοθεί από την Ιορδανική Ποδοσφαιρική Ομοσπονδία όπου θα αναφέρονται οι παίκτες (όνομα και αριθμός διαβατηρίου). Το έγγραφο που εκδίδεται θα πρέπει να είναι δεόντως σφραγισμένο, υπογεγραμμένο, να φέρει το όνομα και τη θέση του υπογράφοντος και να προσδιορίζει τον σκοπό και τις ημερομηνίες της προβλεπόμενης επίσκεψης.* |

**2.3.3 Συνέντευξη αιτούντος**

Ανεξάρτητα από τον χρόνο και τον τόπο υποβολής της αίτησης (δηλαδή στο προξενείο ή μέσω εξωτερικού παρόχου υπηρεσιών) και από το κατά πόσον η αίτηση υποβλήθηκε από τον αιτούντα αυτοπροσώπως, ηλεκτρονικά ή από τρίτο μέρος, το προξενικό προσωπικό δύναται να διεξαγάγει συνέντευξη κατά την εξέταση της αίτησης (βλέπε σημείο 6.12).

**3. Βασικά στοιχεία της αίτησης θεώρησης**

Προκειμένου να θεωρηθεί παραδεκτή μια αίτηση (βλέπε σημείο 3.5), πρέπει να πληρούνται οι ακόλουθες προϋποθέσεις:

* να υποβληθούν ένα συμπληρωμένο και υπογεγραμμένο έντυπο αίτησης χειρόγραφα ή ηλεκτρονικά (σε έντυπη ή ηλεκτρονική μορφή) , ένα έγκυρο ταξιδιωτικό έγγραφο και μια φωτογραφία·
* να έχει καταβληθεί το τέλος θεώρησης·
* όπου συντρέχει περίπτωση, πρέπει να ληφθούν βιομετρικά στοιχεία.

**3.1 Ταξιδιωτικό έγγραφο**

***Νομική βάση: κώδικας θεωρήσεων, άρθρο 12***

**3.1.1 Ποια είναι η ελάχιστη διάρκεια ισχύος ταξιδιωτικών εγγράφων τα οποία μπορούν να γίνουν δεκτά;**

Το ταξιδιωτικό έγγραφο που προσκομίζεται πρέπει να ισχύει για διάστημα τουλάχιστον τριών μηνών από την προβλεπόμενη ημερομηνία αναχώρησης από το κράτος μέλος σε περίπτωση υποβολής αίτησης θεώρησης μίας εισόδου.

Εάν υποβάλλεται αίτηση θεώρησης πολλαπλών εισόδων, το ταξιδιωτικό έγγραφο πρέπει να ισχύει τουλάχιστον για διάστημα τριών μηνών από την τελευταία προβλεπόμενη ημερομηνία αναχώρησης.

|  |
| --- |
| ***Παράδειγμα:*** *Μετά τη συμμετοχή του σε ερευνητικά σχέδια στις Κάτω Χώρες και στη Γερμανία, Ινδονήσιος επιστήμονας αρχίζει να εργάζεται σε ερευνητικά σχέδια στην Ουγγαρία και πρέπει να ταξιδεύει στη χώρα αυτή περίπου κάθε τρεις μήνες στο διάστημα από τον Ιανουάριο του 2021 έως τον Ιανουάριο του 2025. Υποβάλλει αίτηση θεώρησης πολλαπλών εισόδων την 1η Νοεμβρίου 2020, προσκομίζοντας ένα ταξιδιωτικό έγγραφο το οποίο ισχύει έως τις 15 Μαρτίου 2023. Παρότι ο ενδιαφερόμενος μπορεί να θεωρηθεί «καλόπιστος» –αφού χρησιμοποίησε ορθά τις προηγούμενες ομοιόμορφες θεωρήσεις που του χορηγήθηκαν– και θα μπορούσε να του χορηγηθεί θεώρηση πολλαπλών εισόδων για ολόκληρη την περίοδο, πρέπει να του χορηγηθεί θεώρηση πολλαπλών εισόδων έως τις 15.12.2022.* |

Σε αιτιολογημένες επείγουσες περιπτώσεις, μπορεί να γίνει δεκτό ταξιδιωτικό έγγραφο με διάρκεια ισχύος συντομότερη από εκείνη που αναφέρεται ανωτέρω. Αιτιολογημένες επείγουσες περιπτώσεις είναι οι καταστάσεις (ανάγκη ταξιδιού), οι οποίες δεν ήταν δυνατόν να προβλεφθούν από τον αιτούντα, ο οποίος δεν μπορούσε επομένως να αποκτήσει εγκαίρως ένα ταξιδιωτικό έγγραφο με την απαιτούμενη διάρκεια ισχύος.

|  |
| --- |
| *Παράδειγμα αιτιολογημένης επείγουσας περίπτωσης η οποία θα μπορούσε να επιτρέψει τη μη εφαρμογή του κανόνα για τη διάρκεια ισχύος του ταξιδιωτικού εγγράφου: Φιλιππινέζος υπήκοος πρέπει να ταξιδέψει επειγόντως στην Ισπανία, όπου συγγενής του υπήρξε θύμα σοβαρού ατυχήματος. Το ταξιδιωτικό του έγγραφο ισχύει μόνον για 1 μήνα μετά την προβλεπόμενη ημερομηνία επιστροφής.*  Το προξενείο της Ισπανίας πρέπει να δεχθεί το ταξιδιωτικό έγγραφο για τον σκοπό της υποβολής της αίτησης. |

**3.1.2 Πόσες κενές σελίδες θα πρέπει να περιέχει το ταξιδιωτικό έγγραφο;**

Το ταξιδιωτικό έγγραφο πρέπει να περιέχει επαρκείς, και τουλάχιστον δύο, κενές σελίδες (μία για την τοποθέτηση της αυτοκόλλητης θεώρησης και μία για την τοποθέτηση της σφραγίδας των αρχών συνοριακού ελέγχου).

Ένα άτομο πρέπει να ταξιδεύει καταρχήν με έγκυρη θεώρηση που τίθεται σε έγκυρο ταξιδιωτικό έγγραφο. Ωστόσο, εάν όλες οι κενές σελίδες του ταξιδιωτικού εγγράφου του κατόχου θεώρησης Σένγκεν έχουν χρησιμοποιηθεί για την επίθεση θεωρήσεων ή σφραγίδων εισόδου/εξόδου, μπορεί να ταξιδεύει βάσει του «πλήρους» αλλά μη έγκυρου πλέον ταξιδιωτικού εγγράφου που περιέχει την έγκυρη θεώρηση και ενός νέου ταξιδιωτικού εγγράφου.

Για την αποφυγή πιθανών δυσχερειών, ιδίως κατά τη διεξαγωγή συνοριακών ελέγχων, το συγκεκριμένο πρόσωπο μπορεί να υποβάλει αίτηση είτε για τη χορήγηση νέας θεώρησης που να καλύπτει την υπολειπόμενη περίοδο ισχύος της υπάρχουσας θεώρησης, είτε για τη χορήγηση νέας θεώρησης για πολλαπλές εισόδους.

|  |
| --- |
| **Συνιστώμενη βέλτιστη πρακτική για κατόχους έγκυρης θεώρησης σε ταξιδιωτικό έγγραφο το οποίο δεν περιέχει αρκετές κενές σελίδες για σφραγίδες εισόδου και εξόδου:** εάν, λόγω συχνών ταξιδιών, ένας υπήκοος τρίτης χώρας που κατέχει έγκυρη θεώρηση σε «πλήρες» αλλά μη έγκυρο ταξιδιωτικό έγγραφο υποβάλει αίτηση για επίθεση νέας θεώρησης που να καλύπτει την υπολειπόμενη περίοδο ισχύος σε νέο ταξιδιωτικό έγγραφο, η έγκυρη θεώρηση ανακαλείται και χορηγείται νέα θεώρηση που ισχύει για την υπολειπόμενη περίοδο ισχύος της πρώτης θεώρησης, όσο το δυνατόν ταχύτερα και χωρίς την καταβολή του τέλους θεώρησης. |

**3.1.3 Τρόπος αντιμετώπισης ταξιδιωτικών εγγράφων που εκδόθηκαν πάνω από 10 έτη πριν από την αίτηση θεώρησης**

***Νομική βάση: Κώδικας θεωρήσεων, άρθρο 12 στοιχείο γ) και άρθρο 19 παράγραφος 4***

Τα ταξιδιωτικά έγγραφα που εκδόθηκαν πάνω από 10 έτη πριν από την αίτηση θεώρησης δεν πρέπει καταρχήν να γίνονται δεκτά και οι αιτήσεις που βασίζονται σε τέτοια ταξιδιωτικά έγγραφα δεν πρέπει να θεωρούνται παραδεκτές. Ωστόσο, μπορούν να υπάρξουν εξαιρέσεις για ανθρωπιστικούς λόγους ή για λόγους εθνικού συμφέροντος.

Εάν, τελικά, ληφθεί θετική απόφαση για την αίτηση, χορηγείται θεώρηση περιορισμένης εδαφικής ισχύος που επιτρέπει στον κάτοχο να ταξιδεύει μόνο στο κράτος μέλος που χορήγησε τη θεώρηση.

Για τις διαδικαστικές εγγυήσεις σε σχέση με μέλη της οικογένειας πολιτών της ΕΕ και ελβετών πολιτών, βλέπε Μέρος III.

**3.1.4 Πώς θα πρέπει να αντιμετωπιστεί ένα ταξιδιωτικό έγγραφο το οποίο δεν αναγνωρίζεται από ένα ή περισσότερα κράτη μέλη;**

***Νομική βάση: κώδικας θεωρήσεων, άρθρο 25 παράγραφοι 3 και 4 και άρθρο 29 παράγραφος 5***

Πρέπει να εξακριβώνεται κατά πόσον το ταξιδιωτικό έγγραφο αναγνωρίζεται από το κράτος μέλος που λαμβάνει την αίτηση θεώρησης και από τα άλλα κράτη μέλη. Τα ταξιδιωτικά έγγραφα που δεν αναγνωρίζονται από όλα τα κράτη μέλη μπορούν να γίνουν δεκτά, αλλά ισχύουν ειδικοί κανόνες όσον αφορά τον τύπο θεώρησης που θα εκδοθεί. Οι περιπτώσεις (μη) αναγνώρισης ταξιδιωτικών εγγράφων από τα κράτη μέλη παρατίθενται στον πίνακα ταξιδιωτικών εγγράφων ο κάτοχος των οποίων δικαιούται να διέρχεται τα εξωτερικά σύνορα και τα οποία μπορεί να διαθέτουν θεώρηση, Μέρη I-II-III και V (παράρτημα 10).

Εάν ένα ή περισσότερα κράτη μέλη δεν αναγνωρίζουν ένα ταξιδιωτικό έγγραφο, εκδίδεται θεώρηση της οποίας η εδαφική ισχύς δεν καλύπτει το έδαφος του (των) συγκεκριμένου (-ων) κράτους (-ών) μέλους (-ών), βλέπε σημείο 8.5.3.

Εάν το κράτος μέλος που λαμβάνει την αίτηση θεώρησης δεν αναγνωρίζει το ταξιδιωτικό έγγραφο του αιτούντος, μπορεί να εκδοθεί θεώρηση, αλλά πρέπει να τοποθετηθεί στο χωριστό φύλλο για την τοποθέτηση θεώρησης, βλέπε [σημείο 8.5.3](#point_nine_one_two_three) και σημείο 10.2.1. και η ισχύς της περιορίζεται στο έδαφος του εκδίδοντος κράτους μέλους. Εάν ένα εκπροσωπούν κράτος μέλος δεν αναγνωρίζει ένα ταξιδιωτικό έγγραφο που υποβλήθηκε με αίτηση για προβλεπόμενη διαμονή στο εκπροσωπούμενο κράτος μέλος, το εκπροσωπούν κράτος μέλος τοποθετεί θεώρηση περιορισμένης εδαφικής ισχύος που ισχύει για τα κράτη Σένγκεν πλην του εκπροσωπούντος κράτους μέλους στο ταξιδιωτικό έγγραφο.

Εάν ένα ταξιδιωτικό έγγραφο δεν αναγνωρίζεται από κανένα κράτος μέλος, η αίτηση μπορεί να χαρακτηρισθεί μη παραδεκτή (βλέπε σημείο 3.6).

**3.1.5 Πώς αντιμετωπίζονται τα πλαστά ταξιδιωτικά έγγραφα**

***Νομική βάση: κώδικας θεωρήσεων, άρθρο 19 παράγραφος 4***

Εάν ο αιτών υποβάλει πλαστό ταξιδιωτικό έγγραφο και η παραποίηση διαπιστωθεί κατά την υποβολή της αίτησης, η αίτηση πρέπει να θεωρείται παραδεκτή και η θεώρηση να μην χορηγείται.

Εάν ο αιτών υποβάλει πλαστό ταξιδιωτικό έγγραφο και η παραποίηση διαπιστωθεί κατά την κρίση του προξενείου επί του παραδεκτού ή μη της αίτησης, η αίτηση πρέπει να θεωρείται παραδεκτή και η θεώρηση να μην χορηγείται.

Και στις δύο περιπτώσεις το ταξιδιωτικό έγγραφο πρέπει να διεκπεραιώνεται σύμφωνα με τη σύσταση βέλτιστης πρακτικής που ορίζεται στο σημείο 6.4.

**3.1.6 Αντίγραφα σελίδων του ταξιδιωτικού εγγράφου**

Εάν το προξενείο που διεκπεραιώνει την αίτηση κρίνει σκόπιμο να τηρηθεί αντίγραφο της σελίδας βιομετρικών δεδομένων του ταξιδιωτικού εγγράφου, μπορεί να ζητηθεί από τους αιτούντες να το υποβάλουν. Ωστόσο, δεν θα πρέπει να ζητείται από τους αιτούντες να υποβάλλουν συστηματικά αντίγραφα άλλων σελίδων του τρέχοντος ή ληγμένου ταξιδιωτικού εγγράφου. Εάν το προξενείο κρίνει σκόπιμο να τηρηθούν αντίγραφα των σελίδων του ταξιδιωτικού εγγράφου, τα εν λόγω αντίγραφα ή οι σαρώσεις μπορούν να ληφθούν κατά την εξέταση της αίτησης, κάτι που θα εξασφαλίσει επίσης καλύτερη ποιότητα των πληροφοριών. Τα κράτη μέλη μπορούν να ζητήσουν από τον εξωτερικό πάροχο υπηρεσιών να υποβάλλει συστηματικά αντίγραφα και να τα υποβάλλει στον φάκελο της αίτησης στο προξενείο.

**3.2 Έντυπο της αίτησης**

***Νομική βάση: Κώδικας θεωρήσεων, άρθρο 11 και παράρτημα Ι, κανονισμός VIS, άρθρο 37 παράγραφοι 1 και 2***

Το ομοιόμορφο έντυπο αίτησης (παράρτημα 9) χρησιμοποιείται για τις αιτήσεις θεώρησης για διαμονή που δεν υπερβαίνει τις 90 ημέρες εντός οιασδήποτε περιόδου 180 ημερών. Το ομοιόμορφο έντυπο δεν μπορεί να τροποποιηθεί και δεν επιτρέπεται η προσθήκη πρόσθετων πεδίων (ή σελίδων), αλλά το έντυπο αίτησης μπορεί να υποβληθεί σε ηλεκτρονική μορφή ή να εκτυπωθεί σε περισσότερες σελίδες. Το περιεχόμενο μιας ηλεκτρονικής έκδοσης του εντύπου αίτησης θα πρέπει να ανταποκρίνεται αυστηρά στο περιεχόμενο του εκτυπωμένου ομοιόμορφου εντύπου της αίτησης, ακόμη και αν η διάταξη είναι διαφορετική

Τα μέλη της οικογένειας πολιτών της ΕΕ και Ελβετών πολιτών (σύζυγος, τέκνα ή συντηρούμενοι ανιόντες) δεν πρέπει να συμπληρώνουν τα πεδία που επισημαίνονται με \* όταν ασκούν το δικαίωμα ελεύθερης κυκλοφορίας, βλέπε Μέρος III,, αλλά πρέπει να συμπληρώνουν τα πεδία 17 και 18.

Οι αιτούντες ή κατηγορίες αιτούντων που ταξιδεύουν για συγκεκριμένο σκοπό μπορεί να μην υποχρεούνται να συμπληρώνουν συστηματικά έντυπα, έντυπα ελέγχου ή ερωτηματολόγια επιπλέον του ομοιόμορφου εντύπου της αίτησης.

Κάθε αιτών πρέπει να υποβάλει ένα συμπληρωμένο και υπογεγραμμένο έντυπο αίτησης~~.~~ Εάν το ίδιο ταξιδιωτικό έγγραφο καλύπτει περισσότερα πρόσωπα (ανηλίκους ή σύζυγο), πρέπει να συμπληρωθούν και να υπογραφούν ατομικά έντυπα αίτησης από τους ενδιαφερομένους. Εάν ο αιτών είναι ανήλικος, το έντυπο αίτησης θα πρέπει να υπογραφεί από το πρόσωπο που ασκεί τη γονική μέριμνα ή τον νόμιμο κηδεμόνα.

Τα κράτη μέλη θα πρέπει να διασφαλίζουν ότι οι αιτούντες θεώρηση και τα πρόσωπα που αναλαμβάνουν την ευθύνη (υποκείμενα των δεδομένων) λαμβάνουν τις σχετικές πληροφορίες βάσει του Γενικού Κανονισμού για την Προστασία των Δεδομένων (GDPR)[[14]](#footnote-14).

|  |
| --- |
| **Συνιστώμενη βέλτιστη πρακτική: Γενικός Κανονισμός για την Προστασία Δεδομένων - πληροφορίες που πρέπει να παρέχονται στους αιτούντες θεώρηση σχετικά με τα δεδομένα προσωπικού χαρακτήρα που παρέχονται κατόπιν αιτήσεως**  «Πληροφορίες σχετικά με την επεξεργασία των δεδομένων προσωπικού χαρακτήρα σας:  Η συλλογή των δεδομένων προσωπικού χαρακτήρα σας που απαιτούνται από την παρούσα αίτηση και η λήψη της φωτογραφίας σας και των δακτυλικών αποτυπωμάτων σας είναι υποχρεωτικά για την εξέταση της αίτησης θεώρησής σας. Η παράλειψη της προσκόμισης των εν λόγω δεδομένων θα έχει ως αποτέλεσμα να μην γίνει παραδεκτή η αίτηση.  Οι αρχές που είναι αρμόδιες για την επεξεργασία των δεδομένων στο [όνομα του ενδιαφερόμενου κράτους μέλους] είναι: [όνομα, ταχυδρομική διεύθυνση, δικτυακός τόπος και διεύθυνση ηλεκτρονικού ταχυδρομείου των αρμόδιων αρχών επεξεργασίας].  τα στοιχεία επικοινωνίας του υπεύθυνου προστασίας δεδομένων: [ταχυδρομική διεύθυνση και διεύθυνση ηλεκτρονικού ταχυδρομείου του υπευθύνου προστασίας δεδομένων].  Η νομική βάση για τη συλλογή και επεξεργασία των δεδομένων προσωπικού χαρακτήρα καθορίζεται στον κανονισμό (ΕΚ) αριθ. 767/2008 (κανονισμός VIS), στον κανονισμό (ΕΚ) αριθ. 810/2009 (κώδικας θεωρήσεων) και στην απόφαση 2008/633/ΔΕΥ του Συμβουλίου.  Τα δεδομένα θα κοινοποιηθούν στις αρμόδιες αρχές των κρατών μελών [κατάλογος όλων των σχετικών κρατών] και θα υποβληθούν σε επεξεργασία από τις εν λόγω αρχές για τη λήψη απόφασης σχετικά με την αίτησή σας για θεώρηση.  Τα δεδομένα καθώς και τα δεδομένα που αφορούν την απόφαση που λαμβάνεται σχετικά με την αίτησή σας, ή η απόφαση κατάργησης, ανάκλησης ή παράτασης μιας χορηγηθείσας θεώρησης καταχωρίζονται και αποθηκεύονται στο Σύστημα Πληροφοριών για τις Θεωρήσεις (VIS) για μέγιστο διάστημα 5 ετών, κατά τη διάρκεια του οποίου είναι προσβάσιμα από τις αρχές θεώρησης και τις αρμόδιες αρχές για τη διενέργεια ελέγχων θεωρήσεων στα εξωτερικά σύνορα και εντός των κρατών μελών και από τις αρχές μετανάστευσης και ασύλου στα κράτη μέλη για την επαλήθευση της πλήρωσης των προϋποθέσεων νόμιμης εισόδου, διαμονής και κατοικίας στο έδαφος των κρατών μελών, για την αναγνώριση προσώπων τα οποία δεν πληρούν ή δεν πληρούν πλέον τις προϋποθέσεις αυτές, για την εξέταση των αιτήσεων ασύλου και για τον καθορισμό της ευθύνης για την εν λόγω εξέταση. Υπό ορισμένους όρους τα δεδομένα θα είναι επίσης διαθέσιμα στις εντεταλμένες αρχές των κρατών μελών καθώς και στην Ευρωπόλ, για τους σκοπούς της πρόληψης, εξακρίβωσης και διερεύνησης τρομοκρατικών πράξεων και άλλων σοβαρών αξιόποινων πράξεων.  Τα δεδομένα προσωπικού χαρακτήρα σας ενδέχεται επίσης να διαβιβαστούν σε τρίτες χώρες ή σε διεθνείς οργανισμούς προκειμένου να αποδειχθεί η ταυτότητα των υπηκόων τρίτων χωρών, μεταξύ άλλων και για την επιστροφή. Η εν λόγω διαβίβαση μπορεί να πραγματοποιηθεί μόνο υπό ορισμένους όρους[[15]](#footnote-15). Μπορείτε να επικοινωνήσετε με την αρχή που είναι υπεύθυνη για την επεξεργασία των δεδομένων (βλέπε τα στοιχεία επικοινωνίας ανωτέρω) για να λάβετε περισσότερες πληροφορίες σχετικά με τους συγκεκριμένους όρους και τον τρόπο με τον οποίο πληρούνται στην περίπτωσή σας.  Σύμφωνα με τον Γενικό Κανονισμό για την Προστασία Δεδομένων)[[16]](#footnote-16) και τον κανονισμό VIS[[17]](#footnote-17), δικαιούστε να έχετε πρόσβαση στα δεδομένα προσωπικού χαρακτήρα σας, συμπεριλαμβανομένου ενός αντιγράφου τους, καθώς και να γνωρίζετε ποιό είναι το κράτος μέλος που τα διαβίβασε στο VIS. Έχετε επίσης το δικαίωμα διόρθωσης ή συμπλήρωσης των δεδομένων προσωπικού χαρακτήρα σας που είναι ανακριβή ή ελλιπή, περιορισμού της επεξεργασίας των δεδομένων προσωπικού χαρακτήρα σας υπό ορισμένες προϋποθέσεις και διαγραφής των δεδομένων προσωπικού χαρακτήρα που υποβλήθηκαν σε επεξεργασία παράνομα.  Μπορείτε να απευθύνετε την αίτησή σας για πρόσβαση, διόρθωση, περιορισμό ή διαγραφή απευθείας στην αρχή που είναι υπεύθυνη για την επεξεργασία των δεδομένων (δείτε τα στοιχεία επικοινωνίας ανωτέρω). Περισσότερες πληροφορίες σχετικά με τον τρόπο με τον οποίο μπορείτε να ασκήσετε τα εν λόγω δικαιώματα, συμπεριλαμβανομένων των σχετικών διορθωτικών μέτρων σύμφωνα με την εθνική νομοθεσία του ενδιαφερόμενου κράτους, διατίθενται στον αντίστοιχο δικτυακό τόπο και μπορούν να παρασχεθούν κατόπιν αιτήματος.  Μπορείτε επίσης να απευθύνετε το αίτημά σας σε οποιοδήποτε άλλο κράτος μέλος. Ο κατάλογος των αρμόδιων αρχών και των στοιχείων επικοινωνίας τους διατίθεται στη διεύθυνση*: [δικτυακός τόπος που παρέχει τον κατάλογο και τα στοιχεία επικοινωνίας των αρχών έκδοσης θεωρήσεων των κρατών μελών[[18]](#footnote-18)].*  Επίσης, έχετε το δικαίωμα να υποβάλετε καταγγελία στην εθνική αρχή προστασίας δεδομένων του κράτους μέλους της φερόμενης παραβίασης ή σε οποιοδήποτε άλλο κράτος μέλος εάν θεωρήσετε ότι τα δεδομένα σας έχουν υποβληθεί σε επεξεργασία παράνομα. Η αρχή προστασίας δεδομένων του *[όνομα του ενδιαφερόμενου κράτους μέλους]* είναι: *[Όνομα, ταχυδρομική διεύθυνση, δικτυακός τόπος και διεύθυνση ηλεκτρονικού ταχυδρομείου της αρχής προστασίας δεδομένων].»*  Απευθυνθείτε στην αρμόδια αρχή για τη χορήγηση θεωρήσεων για πληροφορίες σχετικά με την επεξεργασία άλλων δεδομένων προσωπικού χαρακτήρα που ενδέχεται να είναι απαραίτητα για την εξέταση της αίτησής σας. |

**3.2.1 Σε ποιες γλώσσες πρέπει να είναι διαθέσιμο το έντυπο της αίτησης;**

***Νομική βάση: κώδικας θεωρήσεων, άρθρο 11 παράγραφος 3***

Το έντυπο της αίτησης θα πρέπει να είναι τουλάχιστον διαθέσιμο

α) στην επίσημη (-ες) γλώσσα (-ες) του κράτους μέλους για το οποίο απαιτείται θεώρηση ή του εκπροσωπούντος κράτους μέλους, και

β) στην επίσημη (-ες) γλώσσα (-ες) της χώρας υποδοχής (ενσωματωμένη(-ες) στο έντυπο).

Εκτός από τις γλώσσες που αναφέρονται ανωτέρω, το έντυπο μπορεί να διατίθεται σε άλλη επίσημη γλώσσα των θεσμικών οργάνων της ΕΕ, για παράδειγμα στην αγγλική.

Εάν η επίσημη (-ες) γλώσσα (-ες) της χώρας υποδοχής δεν είναι ενσωματωμένη(-ες) στο έντυπο, η μετάφραση στην ή στις εν λόγω γλώσσες διατίθε(ν)ται χωριστά.

**3.2.2 Ποια γλώσσα πρέπει να χρησιμοποιείται για τη συμπλήρωση του εντύπου;**

***Νομική βάση: κώδικας θεωρήσεων, άρθρο 11 παράγραφος 6***

Τα κράτη μέλη αποφασίζουν ποια (-ες) γλώσσα (-ες) πρέπει να χρησιμοποιείται (-ούνται) για τη συμπλήρωση του εντύπου της αίτησης και ενημερώνουν σχετικά τους αιτούντες.

|  |
| --- |
| **Συνιστώμενη βέλτιστη πρακτική σχετικά με τις πληροφορίες για τη συμπλήρωση του εντύπου της αίτησης:** Συνιστάται να διατίθενται ευρέως τα δείγματα των συμπληρωμένων εντύπων αίτησης (και σε ηλεκτρονική μορφή) ώστε να καθίσταται ευκολότερο αυτό το μέρος της διαδικασίας υποβολής αιτήσεων για τους αιτούντες και να διασφαλίζεται ότι έχουν συμπληρωθεί όλα τα σχετικά πεδία (π.χ. είναι σημαντικό να αναφέρεται εάν υποβάλλεται αίτηση θεώρησης για μια μόνον είσοδο ή για πολλαπλές εισόδους). Εφόσον απαιτείται, το συμπληρωμένο «δείγμα» αίτησης μπορεί να προσαρμόζεται στις τοπικές συνθήκες (για παράδειγμα, το πεδίο 11 για τον αριθμό εθνικής ταυτότητας: εάν η πληροφορία αυτή δεν αφορά έναν συγκεκριμένο τόπο, αυτό πρέπει να αναφέρεται στο «δείγμα»). |

**3.2.3 Ποιες είναι οι συνέπειες της δήλωσης στο έντυπο αίτησης που υπογράφεται από τον αιτούντα;**

Είναι σημαντικό να εξακριβώνεται ότι ο αιτών ή ο νόμιμος εκπρόσωπός του υπέγραψαν το έντυπο της αίτησης, επιβεβαιώνοντας ότι έχει επίγνωση του περιεχομένου της δήλωσης και συναινεί σε αυτήν. Στην περίπτωση ανηλίκων, υπογράφει το πρόσωπο που ασκεί τη γονική μέριμνα ή ο νόμιμος κηδεμόνας.

**3.3 Η φωτογραφία**

***Νομική βάση: κώδικας θεωρήσεων, άρθρο 10 παράγραφος 3 στοιχείο γ)***

Τα προξενεία πρέπει να ζητούν και να λαμβάνουν μία φωτογραφία μόνο από τον αιτούντα.

**3.3.1 Ποιες είναι οι τεχνικές προδιαγραφές για τη φωτογραφία;**

Η φωτογραφία που υποβάλλουν οι αιτούντες πρέπει να πληροί τις απαιτήσεις που ορίζονται στις προδιαγραφές φωτογραφίας (παράρτημα 11).

Φωτογραφίες που δεν είναι σύμφωνες προς τις εν λόγω προδιαγραφές δεν γίνονται δεκτές.

Εάν ο αιτών εμφανιστεί αυτοπροσώπως για τη συλλογή δακτυλικών αποτυπωμάτων, η απαίτηση για φωτογραφία μπορεί να καλυφθεί με τη ζωντανή λήψη φωτογραφίας τη συγκεκριμένη περίσταση.

**3.4 Το τέλος θεώρησης**

***Νομική βάση: κώδικας θεωρήσεων, άρθρο 16***

**3.4.1 Ισχύει το ίδιο τέλος θεώρησης για όλους του αιτούντες;**

Κατά κανόνα, επιβάλλεται τέλος 80 EUR στους μεμονωμένους αιτούντες, ανεξάρτητα από τον τύπο θεώρησης για τον οποίο υποβάλλουν αίτηση και ανεξάρτητα από το πού υποβάλλεται η αίτηση (απευθείας στο προξενείο από τον ίδιο τον αιτούντα ή από εμπορικό διαμεσολαβητή, πολιτιστική κ.λπ. οργάνωση μέσω εξωτερικού παρόχου υπηρεσιών ή στα εξωτερικά σύνορα). Ωστόσο, υπάρχουν γενικές εξαιρέσεις ή μειώσεις του εν λόγω τέλους, οι οποίες καλύπτονται από τον κώδικα θεωρήσεων, από συμφωνίες απλούστευσης της έκδοσης θεωρήσεων ή από ειδικούς κανόνες που καλύπτουν τα μέλη της οικογένειας πολιτών της ΕΕ και Ελβετών πολιτών, βλέπε Μέρος III. Τα τέλη θεώρησης που καθορίζονται στις συμφωνίες για την απλούστευση της έκδοσης θεωρήσεων ισχύουν επίσης όταν οι υπήκοοι των οικείων τρίτων χωρών υποβάλλουν αίτηση θεώρησης στα εξωτερικά σύνορα.

Τα κράτη μέλη μπορούν να μην εισπράξουν ή να μειώσουν το τέλος σε μεμονωμένες περιπτώσεις και για ορισμένες άλλες κατηγορίες αιτούντων.

Με εξαίρεση τις περιπτώσεις που καλύπτονται από ορισμένες συμφωνίες για την απλούστευση της έκδοσης θεωρήσεων, δεν είναι δυνατή η επιβολή ή η είσπραξη αυξημένου τέλους ταχείας διεκπεραίωσης εάν ζητηθεί εσπευσμένη διεκπεραίωση μιας αίτησης.

**3.4.2 Υποχρεωτικές απαλλαγές από τέλη ή μειώσεις τελών εφαρμοστέες σε όλους τους αιτούντες ή σε ορισμένες κατηγορίες αιτούντων:**

***Νομική βάση: Κώδικας θεωρήσεων, άρθρο 16 παράγραφοι 2 και 4***

|  |  |  |
| --- | --- | --- |
| **Τέλος θεώρησης** | Γενικοί κανόνες | Συμφωνίες για την απλούστευση της έκδοσης θεωρήσεων |
| 0 EUR | Παιδιά 0-6 ετών (δηλαδή παιδιά έως 6 ετών μείον 1 ημέρα) (1) | Βλέπε τη σχετική συμφωνία και τις κατευθυντήριες οδηγίες εφαρμογής |
| Τα μέλη των οικογενειών των πολιτών της ΕΕ τα οποία καλύπτονται από την οδηγία 2004/38/ΕΚ και των Ελβετών πολιτών (βλέπε Μέρος III) |
| Μαθητές, φοιτητές, μεταπτυχιακοί φοιτητές και συνοδεύοντες καθηγητές οι οποίοι παραμένουν στη χώρα για σκοπούς μελέτης ή εκπαίδευσης |
| Ερευνητές από τρίτες χώρες που ταξιδεύουν με σκοπό τη διενέργεια επιστημονικής έρευνας (2) |
| Εκπρόσωποι μη κερδοσκοπικών οργανισμών έως είκοσι πέντε ετών οι οποίοι συμμετέχουν σε σεμινάρια, διασκέψεις, αθλητικές, πολιτιστικές ή εκπαιδευτικές εκδηλώσεις που διοργανώνουν μη κερδοσκοπικοί οργανισμοί (3) |
| 40 EUR | Παιδιά 6-12 ετών (δηλαδή έως την ηλικία των 12 ετών μείον 1 ημέρα (1) |  |
| 70 (ή 35) ευρώ |  | Βλέπε τη σχετική συμφωνία και τις κατευθυντήριες οδηγίες εφαρμογής |

1) Ο υπολογισμός πρέπει να βασίζεται στην ημερομηνία υποβολής της αίτησης.

2) Ερευνητές, όπως προσδιορίζονται στο άρθρο 3 παράγραφος 2 της οδηγίας (ΕΕ) 2016/801 του Ευρωπαϊκού Κοινοβουλίου και του Συμβουλίου[[19]](#footnote-19), οι οποίοι ταξιδεύουν εντός της Κοινότητας με σκοπό τη διενέργεια επιστημονικής έρευνας ή συμμετέχουν σε επιστημονικό σεμινάριο ή διάσκεψη, παράρτημα 12.

3) Στο πλαίσιο αυτό, ως «μη κερδοσκοπικός» οργανισμός νοείται οργανισμός ο οποίος είναι επίσημα καταχωρισμένος ως μη κερδοσκοπικός οργανισμός.

**3.4.3 Προαιρετική απαλλαγή από το τέλος θεώρησης εφαρμοστέα σε ορισμένες κατηγορίες αιτούντων και σε μεμονωμένες περιπτώσεις**

***Νομική βάση: κώδικας θεωρήσεων, άρθρο 16 παράγραφος 5***

**3.4.3.1 Τα κράτη μέλη μπορούν να αποφασίσουν να μην εισπράξουν το τέλος θεώρησης για τις ακόλουθες κατηγορίες προσώπων**

|  |  |
| --- | --- |
| Καθορισμένες κατηγορίες προσώπων  0 EUR | Ανήλικοι 6-18 ετών (δηλαδή παιδιά ηλικίας έως 18 ετών μείον 1 ημέρα) (1) |
| Κάτοχοι διπλωματικών και υπηρεσιακών διαβατηρίων. |
| Νέοι έως 25 ετών οι οποίοι συμμετέχουν σε σεμινάρια, διασκέψεις, αθλητικές, πολιτιστικές ή εκπαιδευτικές εκδηλώσεις που διοργανώνουν μη κερδοσκοπικοί οργανισμοί (2) |

1) Ο υπολογισμός πρέπει να βασίζεται στην ημερομηνία υποβολής της αίτησης.

2) Στο πλαίσιο αυτό, ως «μη κερδοσκοπικός» οργανισμός νοείται οργανισμός ο οποίος είναι επίσημα καταχωρισμένος ως μη κερδοσκοπικός οργανισμός.

Τα κράτη μέλη θα πρέπει να διασφαλίζουν ότι οι εξωτερικοί πάροχοι υπηρεσιών ενημερώνονται σωστά για τις απαλλαγές από τα τέλη, ώστε να παρέχουν ορθές πληροφορίες στο κοινό και να αποφεύγουν την ανάγκη μεταγενέστερης επιστροφής εξόδων.

**3.4.3.2 Απαλλαγή από το τέλος ή μείωση του τέλους θεώρησης σε μεμονωμένες περιπτώσεις**

***Νομική βάση: κώδικας θεωρήσεων, άρθρο 16 παράγραφος 6***

Τα κράτη μέλη μπορούν να αποφασίσουν να μην εισπράξουν ή να μειώσουν το τέλος θεώρησης σε μεμονωμένες περιπτώσεις βάσει ειδικών συμφερόντων με σκοπό την προώθηση πολιτιστικών ή αθλητικών συμφερόντων καθώς και συμφερόντων στον τομέα της εξωτερικής πολιτικής, της αναπτυξιακής πολιτικής και σε άλλους τομείς ζωτικού δημόσιου συμφέροντος ή για ανθρωπιστικούς λόγους ή λόγω διεθνών υποχρεώσεων.

**3.4.4 Υπολογισμός του τέλους, εάν δεν χρεώνεται σε ευρώ**

***Νομική βάση: κώδικας θεωρήσεων, άρθρο 16 παράγραφος 7***

Το τέλος θεώρησης χρεώνεται σε ευρώ, στο εθνικό νόμισμα της τρίτης χώρας ή στο νόμισμα που χρησιμοποιείται συνήθως στην τρίτη χώρα στην οποία υποβάλλεται η αίτηση.

Όταν η χρέωση γίνεται σε άλλο νόμισμα πλην του ευρώ, το ποσό του τέλους θεώρησης που χρεώνεται στο νόμισμα αυτό καθορίζεται και επανεξετάζεται τακτικά κατ’ εφαρμογή των συναλλαγματικών ισοτιμιών αναφοράς που καθορίζονται από την Ευρωπαϊκή Κεντρική Τράπεζα. Το ποσό που χρεώνεται μπορεί να στρογγυλοποιείται και τα προξενεία διασφαλίζουν μέσω της επιτόπιας συνεργασίας Σένγκεν τη χρέωση όμοιων τελών.

|  |
| --- |
| Συνιστώμενη βέλτιστη πρακτική σε σχέση με την επανεξέταση της συναλλαγματικής ισοτιμίας:  Η συχνότητα επανεξέτασης της συναλλαγματικής ισοτιμίας που χρησιμοποιείται από το λογιστήριο του προξενείου και η ενδεχόμενη προσαρμογή του τέλους θεώρησης εξαρτώνται από τη σταθερότητα της συναλλαγματικής ισοτιμίας του τοπικού νομίσματος σε σχέση με το ευρώ, η δε συναλλαγματική ισοτιμία του ευρώ θα πρέπει να ελέγχεται τουλάχιστον μία φορά τον μήνα, παρότι μπορεί να δικαιολογείται έλεγχος ανά συντομότερα διαστήματα. Τα κράτη μέλη πρέπει να συμφωνήσουν σε μια κοινή διαδικασία στο πλαίσιο της επιτόπιας συνεργασίας Σένγκεν.  Εάν η συναλλαγματική ισοτιμία του ευρώ που καθορίζεται από την Ευρωπαϊκή Κεντρική Τράπεζα δεν είναι διαθέσιμη για ένα τοπικό νόμισμα, τα κράτη μέλη μπορούν να χρησιμοποιήσουν τη συναλλαγματική ισοτιμία που εφαρμόζεται στις εσωτερικές δημοσιονομικές υποθέσεις τους προκειμένου να υπολογίσουν το ύψος του τέλους θεώρησης στο τοπικό νόμισμα. |

**3.4.5 Πότε και πώς πρέπει να καταβληθεί το τέλος θεώρησης;**

***Νομική βάση: κώδικας θεωρήσεων, άρθρο 19 παράγραφος 1***

Η καταβολή του τέλους θεώρησης είναι ένα από τα κριτήρια που πρέπει να πληρούνται για το παραδεκτό της αίτησης. Επομένως, το τέλος θεώρησης πρέπει να καταβάλλεται κατά την υποβολή της αίτησης.

Οι αιτούντες θα πρέπει να είναι σε θέση να καταβάλουν το τέλος θεώρησης μέσω τουλάχιστον ενός ευρέως διαθέσιμου μέσου πληρωμής σε κάθε τόπο, χωρίς να επιβαρύνονται με πρόσθετα υποχρεωτικά τέλη συναλλαγών ή τραπεζικές προμήθειες.

**3.4.5.1 Χορήγηση απόδειξης**

***Νομική βάση: κώδικας θεωρήσεων, άρθρο 16 παράγραφος 8***

Εάν το τέλος θεώρησης καταβάλλεται ταυτόχρονα με την υποβολή της αίτησης, χορηγείται απόδειξη στον αιτούντα. Εάν το τέλος καταβάλλεται μέσω τράπεζας, αρκεί η απόδειξη της τράπεζας.

Εάν οι αιτήσεις υποβάλλονται από εμπορικό διαμεσολαβητή εξ ονόματος ομάδας, μπορεί να εκδοθεί συλλογική απόδειξη.

**3.4.6 Είναι δυνατή η επιστροφή του τέλους θεώρησης;**

Γενικά, το τέλος θεώρησης δεν επιστρέφεται, ανεξάρτητα από την τελική απόφαση επί της αίτησης θεώρησης. Ωστόσο, εάν το προξενείο διαπιστώσει ότι δεν είναι αρμόδιο για την εξέταση της αίτησης μετά την καταβολή του τέλους, ή εάν αποδειχθεί ότι η αίτηση είναι μη παραδεκτή, το τέλος πρέπει να επιστραφεί.

|  |
| --- |
| **Συνιστώμενη βέλτιστη πρακτική όσον αφορά την επιστροφή του τέλους θεώρησης:** *το τέλος θεώρησης θα πρέπει να επιστραφεί στο νόμισμα στο οποίο καταβλήθηκε και, σε περίπτωση πληρωμής χωρίς μετρητά, μέσω του τρόπου πληρωμής που χρησιμοποιήθηκε από τον αιτούντα.* |

**3.5 Παραδεκτό της αίτησης**

***Νομική βάση: κώδικας θεωρήσεων, άρθρα 10 και 19***

Το παραδεκτό μιας αίτησης μπορεί να ελεγχθεί μόνο από το αρμόδιο προξενείο ανεξαρτήτως του τόπου υποβολής της αίτησης. Εάν αποδειχθεί ότι η αίτηση είναι μη παραδεκτή, πρέπει να ακολουθηθεί η διαδικασία που περιγράφεται στο σημείο 3.6.

Το παραδεκτό σημαίνει ότι πληρούνται τα τυπικά κριτήρια παραδεκτού και μπορεί να ξεκινήσει η εξέταση. Το «μη παραδεκτό» δεν συνιστά λόγο απόρριψης βάσει του άρθρου 32 του κώδικα θεωρήσεων, αλλά σημαίνει ότι δεν πληρούνται οι προϋποθέσεις του παραδεκτού.

**3.5.1 Πότε είναι παραδεκτή η αίτηση;**

Η αίτηση θεωρείται παραδεκτή και μπορεί να ξεκινήσει η εξέταση εάν έχουν τηρηθεί οι προθεσμίες για την υποβολή της αίτησης (βλέπε σημείο 2.1), έχουν υποβληθεί τα βασικά στοιχεία προκειμένου η αίτηση να θεωρείται παραδεκτή (συμπληρωμένο και υπογεγραμμένο έντυπο, ταξιδιωτικό έγγραφο σε ισχύ, φωτογραφία), έχει καταβληθεί το τέλος θεώρησης και, εφόσον συντρέχει περίπτωση, έχουν ληφθεί τα βιομετρικά δεδομένα (βλέπε σημείο 6.1.).

**3.5.2 Πώς πρέπει να αντιμετωπίζεται μια παραδεκτή αίτηση;**

Εάν η αίτηση είναι παραδεκτή, ο φάκελος της αίτησης θα πρέπει να δημιουργηθεί στο VIS αμέσως μετά την παραλαβή της αίτησης στο προξενείο και θα πρέπει να πραγματοποιηθεί η περαιτέρω εξέταση. Κατά τη δημιουργία του φακέλου στο VIS, είναι εξαιρετικά σημαντικό να δοθεί προσοχή στην ποιότητα των δεδομένων.

**3.6 Πώς πρέπει να αντιμετωπίζεται μια μη παραδεκτή αίτηση;**

Εάν η αίτηση είναι μη παραδεκτή, το έντυπο της αίτησης και τυχόν υποβληθέντα έγγραφα επιστρέφονται στον αιτούντα, τα ληφθέντα βιομετρικά δεδομένα καταστρέφονται, το τέλος θεώρησης επιστρέφεται και η αίτηση δεν εξετάζεται περαιτέρω**,** και δεν δημιουργείται φάκελος αίτησης στο VIS. Εάν τα δεδομένα της αίτησης έχουν καταχωριστεί ήδη στο εθνικό σύστημα ΤΠ, θα πρέπει επίσης να διαγραφούν από εκεί.

Εάν αυτό απαιτείται από την εθνική νομοθεσία (για παράδειγμα, από τη νομοθεσία που αφορά τον θεσμό του διαμεσολαβητή), ένα κράτος μέλος μπορεί να διατηρήσει αντίγραφο των υποβληθέντων εγγράφων και της επικοινωνίας με τον αιτούντα.

**3.7 Μπορεί μια μη παραδεκτή αίτηση να εξετασθεί σε ορισμένες περιπτώσεις;**

Αίτηση η οποία δεν πληροί τα κριτήρια παραδεκτού μπορεί παρ’ όλα αυτά να εξετασθεί κατ’ εξαίρεση για ανθρωπιστικούς λόγους, για λόγους εθνικού συμφέροντος ή λόγω διεθνών υποχρεώσεων.

|  |
| --- |
| *Παράδειγμα ανθρωπιστικού λόγου ο οποίος μπορεί να επιτρέψει εξαίρεση από τον κανόνα του παραδεκτού:*  *Φιλιππινέζος υπήκοος πρέπει να ταξιδέψει επειγόντως στην Ισπανία, όπου συγγενής του υπήρξε θύμα σοβαρού ατυχήματος. Το ταξιδιωτικό του έγγραφο ισχύει μόνον για έναν μήνα πέραν της προβλεπόμενης ημερομηνίας επιστροφής.* |

|  |
| --- |
| *Παραδείγματα λόγων εθνικού συμφέροντος οι οποίοι μπορούν να επιτρέψουν εξαίρεση από τον κανόνα του παραδεκτού:*  *Η διευθύντρια μιας από τις σημαντικότερες τουριστικές εταιρείες της Βολιβίας έχει συνάντηση στη Μαδρίτη με εκπροσώπους του υπουργείου Βιομηχανίας, Εμπορίου και Τουρισμού, αλλά το διαβατήριό της ισχύει μόνον για ένα μήνα πέραν της προβλεπόμενης ημερομηνίας επιστροφής.*  *Νιγηριανός επιχειρηματίας πρέπει να ταξιδέψει επειγόντως στις Κάτω Χώρες για επαγγελματικούς λόγους: πρόκειται να διαπραγματευθεί μια σύμβαση μεταξύ νιγηριανής πολυεθνικής εταιρείας και ολλανδικής πολυεθνικής εταιρείας στην οποία η ολλανδική κυβέρνηση έχει μείζον συμφέρον. Το ταξιδιωτικό του έγγραφο ισχύει μόνον για έναν μήνα πέραν της προβλεπόμενης ημερομηνίας επιστροφής.* |

**4. Βιομετρικά στοιχεία**

Η συλλογή και καταχώριση των βιομετρικών αναγνωριστικών στοιχείων των αιτούντων στο Σύστημα Πληροφοριών για τις Θεωρήσεις (VIS) είναι υποχρεωτική .

**4.1 Ποια βιομετρικά αναγνωριστικά στοιχεία πρέπει να λαμβάνονται;**

Πρέπει να ληφθούν τα ακόλουθα βιομετρικά αναγνωριστικά στοιχεία:

* ψηφιακή φωτογραφία, βλέπε Παράρτημα 11
* τα δέκα δακτυλικά αποτυπώματα, με επίπεδη και ψηφιακή λήψη.

Τα δακτυλικά αποτυπώματα θα πρέπει να λαμβάνονται σύμφωνα με την απόφαση 2009/756/ΕΚ της Επιτροπής για τον καθορισμό προδιαγραφών όσον αφορά την ευκρίνεια και χρήση των δακτυλικών αποτυπωμάτων για τη βιομετρική ταυτοποίηση και επαλήθευση στο Σύστημα Πληροφοριών για τις Θεωρήσεις. Εάν τα ληφθέντα δακτυλικά αποτυπώματα δεν ανταποκρίνονται στα εφαρμοστέα τεχνικά πρότυπα ποιότητας, τα δακτυλικά αποτυπώματα πρέπει να ληφθούν εκ νέου μετά τον καθαρισμό των δακτύλων και του εξοπλισμού. Στο VIS πρέπει να καταχωρίζονται τα δακτυλικά αποτυπώματα με την καλύτερη ποιότητα. Σε περίπτωση αδυναμιών καταχώρισης των βιομετρικών δεδομένων πρέπει να διασφαλίζεται η εφαρμογή κατάλληλων διαδικασιών οι οποίες εγγυώνται τον σεβασμό της αξιοπρέπειας του αιτούντος.

**4.2 Σε ποιο στάδιο της διαδικασίας υποβολής αίτησης πρέπει να συλλέγονται τα βιομετρικά αναγνωριστικά στοιχεία;**

***Νομική βάση: κώδικας θεωρήσεων, άρθρο 10 παράγραφος 3 στοιχείο δ) και άρθρο 13***

Τα βιομετρικά στοιχεία πρέπει να συλλέγονται κατά την υποβολή της αίτησης, ανεξάρτητα από τον τρόπο με τον οποίο οργανώνεται η συλλογή των στοιχείων.

Κατά την πρώτη υποβολή αίτησης, λαμβάνονται φωτογραφία, με ζωντανή λήψη ή ηλεκτρονική σάρωση, και τα δακτυλικά αποτυπώματα του αιτούντος. Τα προξενεία και οι ΕΠΥ δεν θέτουν σε κίνδυνο την ποιότητα των δακτυλικών αποτυπωμάτων ή της φωτογραφίας για την επιτάχυνση της υποβολής της αίτησης.

Οι αιτούντες οι οποίοι, για λόγους προσωρινής αδυναμίας, έδωσαν λιγότερα από δέκα δακτυλικά αποτυπώματα ή δεν έδωσαν καθόλου δακτυλικά αποτυπώματα θεωρούνται ότι υποβάλλουν αίτηση για πρώτη φορά κατά την επόμενη υποβολή αίτησης θεώρησης, και τότε λαμβάνονται όλα τα δακτυλικά τους αποτυπώματα.

Λαμβάνεται φωτογραφία, με ηλεκτρονική σάρωση ή λήψη, από όλους τους αιτούντες κάθε φορά που υποβάλλεται αίτηση.

Για τα άτομα των οποίων τα δακτυλικά αποτυπώματα ελήφθησαν κατά τη διάρκεια των προηγούμενων 59 μηνών, δεν θα πρέπει να λαμβάνονται εκ νέου δακτυλικά αποτυπώματα, ανεξάρτητα από τον τρόπο με τον οποίο οργανώνεται η συλλογή της αίτησης. Στην περίπτωση αυτή, αντιγράφονται τα δακτυλικά αποτυπώματα που είναι ήδη αποθηκευμένα στο VIS. Οι αιτούντες πρέπει να αναφέρουν στο έντυπο της αίτησης (πεδίο 28) πότε πραγματοποιήθηκε η τελευταία λήψη των δακτυλικών αποτυπωμάτων τους.

Θα πρέπει να δοθεί στον εξωτερικό πάροχο υπηρεσιών (ο οποίος δεν έχει πρόσβαση στο VIS) η οδηγία να βασίζεται στη δήλωση του αιτούντος στο πεδίο 28 του εντύπου της αίτησης. Εάν ο αιτών δεν έχει συμπληρώσει το πεδίο και δεν θυμάται, ο εξωτερικός πάροχος υπηρεσιών μπορεί να συστήσει την εκ νέου λήψη των δακτυλικών αποτυπωμάτων και να ενημερώσει τον αιτούντα ότι, σε περίπτωση που τα δακτυλικά αποτυπώματα δεν έχουν καταχωριστεί, θα κληθεί εκ νέου στον εξωτερικό πάροχο υπηρεσιών ή στο προξενείο.

Σε περίπτωση που το προξενείο παρατηρήσει ζητήματα ποιότητας των δεδομένων σε συγκεκριμένο τόπο, θα πρέπει να ζητηθεί από τον εξωτερικό πάροχο υπηρεσιών να ενημερώσει τους αιτούντες των οποίων τα δακτυλικά αποτυπώματα έχουν ληφθεί (1) ότι δεν είναι υποχρεωμένοι να δώσουν εκ νέου δακτυλικά αποτυπώματα, και (2) ότι, σε περίπτωση που τα δακτυλικά αποτυπώματα δεν μπορούν να αντιγραφούν για τεχνικούς λόγους, μπορεί να κληθούν εκ νέου στον εξωτερικό πάροχο υπηρεσιών ή στο προξενείο. Για να αποφευχθεί αυτό, μπορεί να δοθεί στους αιτούντες η δυνατότητα να δώσουν εκ νέου δακτυλικά αποτυπώματα.

Τα κράτη μέλη πρέπει να γνωρίζουν ότι η συχνή καταχώριση νέων συνόλων δακτυλικών αποτυπωμάτων του ίδιου προσώπου στο VIS αυξάνει τον κίνδυνο προσθήκης βιομετρικών στοιχείων χαμηλότερης ποιότητας (γνωρίζοντας ότι η ποιότητα επηρεάζεται αρνητικά από την ηλικία), γεγονός που θα συμβάλει στη μείωση της ακρίβειας της αντιστοίχισης βιομετρικών στοιχείων.

Εάν, κατά τη δημιουργία του φακέλου αίτησης στο VIS, το προξενείο διαπιστώσει ότι τα δακτυλικά αποτυπώματα του αιτούντος δεν είναι αποθηκευμένα στο VIS, ο αιτών καλείται για λήψη δακτυλικών αποτυπωμάτων.

|  |
| --- |
| ***Παράδειγμα:*** *Ένα πρόσωπο υποβάλλει αίτηση θεώρησης για πρώτη φορά στις 9.2.20XX. Στις 25.6.20XX+4 (52 μήνες μετά την πρώτη αίτηση), υποβάλλει νέα αίτηση θεώρησης: τα δακτυλικά του αποτυπώματα αντιγράφονται από την προηγούμενη αίτηση. Στις 15.9.20XX+5 (67 μήνες μετά την πρώτη αίτηση) υποβάλλει εκ νέου αίτηση θεώρησης: θα πρέπει να γίνει συλλογή των δακτυλικών του αποτυπωμάτων.* |

Εάν υπάρχει εύλογη αμφιβολία όσον αφορά την ταυτότητα του αιτούντος, ο αιτών μπορεί να κληθεί να δώσει δακτυλικά αποτυπώματα εντός της περιόδου των 59 μηνών:

|  |
| --- |
| ***Παράδειγμα:*** *Ο αιτών ισχυρίζεται ότι τα δακτυλικά του αποτυπώματα ελήφθησαν εντός των προηγούμενων 59 μηνών, αλλά η φωτογραφία που υποβάλλει είναι πολύ διαφορετική από εκείνη του υποβληθέντος ταξιδιωτικού εγγράφου.*  *Υπό τις περιστάσεις αυτές, ο αιτών μπορεί να κληθεί να δώσει και πάλι τα δακτυλικά του αποτυπώματα.* |

Οι αιτούντες μπορούν επίσης να ζητήσουν τη λήψη των δακτυλικών αποτυπωμάτων τους εάν δεν θυμούνται κατά πόσον τα δακτυλικά τους αποτυπώματα ελήφθησαν εντός των προηγούμενων 59 μηνών.

**4.3 Ποιοι αιτούντες απαλλάσσονται από τη λήψη δακτυλικών αποτυπωμάτων;**

***Νομική βάση: κώδικας θεωρήσεων, άρθρο 13 παράγραφος 7***

Οι ακόλουθες κατηγορίες προσώπων απαλλάσσονται από τη λήψη δακτυλικών αποτυπωμάτων:

* παιδιά ηλικίας κάτω των 12 ετών (δηλαδή, παιδιά ηλικίας έως 12 ετών μείον 1 ημέρα)·
* τα πρόσωπα για τα οποία η λήψη δακτυλικών αποτυπωμάτων είναι αδύνατη για σωματικούς λόγους.
* Εάν η συγκεκριμένη σωματική αδυναμία είναι προσωρινή, ο αιτών καλείται να παράσχει εξηγήσεις σχετικά, και μπορεί να του ζητηθεί να παράσχει ιατρική βεβαίωση για την εν λόγω αδυναμία.
* Εάν είναι δυνατή η λήψη αποτυπωμάτων λιγότερων των δέκα δακτύλων, λαμβάνονται αποτυπώματα του μεγαλύτερου δυνατού αριθμού δακτύλων.
* οι αρχηγοί κρατών ή κυβερνήσεων και τα μέλη της εθνικής κυβέρνησης με τη συνοδεία των συζύγων τους, καθώς και τα μέλη της επίσημης αντιπροσωπείας τους όταν προσκαλούνται επισήμως από κυβερνήσεις των κρατών μελών ή από διεθνείς οργανισμούς·
* οι μονάρχες και άλλα ανώτερα μέλη της βασιλικής οικογένειας, όταν προσκαλούνται επισήμως από κυβερνήσεις των κρατών μελών ή από διεθνείς οργανισμούς.

**5. Δικαιολογητικά έγγραφα και ταξιδιωτική ιατρική ασφάλιση**

***Νομική βάση:*** ***κώδικας θεωρήσεων, άρθρο 14 και παράρτημα II***

Σκοπός των δικαιολογητικών εγγράφων είναι να επιτρέψουν στις αρμόδιες αρχές να αξιολογήσουν κατά πόσον ο αιτών πληροί τις προϋποθέσεις εισόδου και να αξιολογήσουν τον ενδεχόμενο κίνδυνο παράνομης μετανάστευσης ή/και τους κινδύνους για την ασφάλεια.

Βάσει του περιεχομένου του παρόντος κεφαλαίου, τα προξενεία των κρατών μελών σε κάθε τόπο προετοιμάζουν εναρμονισμένο κατάλογο δικαιολογητικών εγγράφων προκειμένου να ληφθούν υπόψη οι τοπικές συνθήκες.Οι εναρμονισμένοι κατάλογοι εγκρίνονται από την Επιτροπή μετά από διαβούλευση της επιτροπής θεωρήσεων, σύμφωνα με τη διαδικασία που περιγράφεται στο *εγχειρίδιο για την οργάνωση των τμημάτων χορήγησης θεωρήσεων και την επιτόπια συνεργασία Σένγκεν, Μέρος II, σημείο 4.4.* Οι εκτελεστικές αποφάσεις για την κατάρτιση εναρμονισμένων καταλόγων δικαιολογητικών εγγράφων είναι νομικά δεσμευτικές για τα κράτη μέλη.

Ο αριθμός και ο τύπος των δικαιολογητικών εγγράφων πρέπει να προσαρμόζεται ανάλογα με:

* τον σκοπό του προβλεπόμενου ταξιδιού·
* τη διάρκεια και τον προορισμό του προβλεπόμενου ταξιδιού·
* τις τοπικές συνθήκες.

Όσον αφορά τους συγκεκριμένους κανόνες που εφαρμόζονται στα δικαιολογητικά έγγραφα για τον σκοπό του ταξιδιού για τις κατηγορίες προσώπων που καλύπτονται από συμφωνίες για την απλούστευση της έκδοσης θεωρήσεων, βλέπε τις αντίστοιχες κατευθυντήριες οδηγίες.

Για τις διαδικαστικές εγγυήσεις σε σχέση με μέλη της οικογένειας πολιτών της ΕΕ και Ελβετών πολιτών, βλέπε [Μέρος III](#part_three).

**5.1 Δικαιολογητικά**

**5.1.1 Πρέπει να απαιτούνται πρωτότυπα έγγραφα, ηλεκτρονικές σαρώσεις ή φωτοαντίγραφα;**

Κατ’ αρχήν, ο αιτών θα πρέπει να υποβάλει τα πρωτότυπα δικαιολογητικά που προορίζονται για τη συγκεκριμένη αίτηση και τα οποία θα διατηρηθούν από το προξενείο (π.χ. δήλωση απασχόλησης από τον εργοδότη του αιτούντος, απόδειξη της ανάληψης ευθύνης ή/και διαμονής). Είναι δυνατόν να ζητηθεί από τους αιτούντες να υποβάλουν αντίγραφο του πρωτότυπου δικαιολογητικού που δεν θα διατηρηθεί, π.χ. πιστοποιητικό γάμου ή γέννησης. Ωστόσο, το πρωτότυπο θα πρέπει να υποβάλλεται κατά την υποβολή της αίτησης και να επιστρέφεται στον αιτούντα.

Τα πλαστά ή ψευδή έγγραφα θα πρέπει να διατηρούνται ως απόδειξη σε περίπτωση άσκησης προσφυγής ή/και, εφόσον συντρέχει περίπτωση, για περαιτέρω διαδικασίες (π.χ. ανάλυση του εγγράφου, υποβολή του εγγράφου στις αρχές της χώρας υποδοχής).

**5.1.2 Πρέπει να μεταφράζονται τα δικαιολογητικά έγγραφα;**

Κατά κανόνα, η ικανότητα και η οργάνωση των προξενείων θα πρέπει να εξασφαλίζουν την εξέταση των δικαιολογητικών εγγράφων στις κύριες επίσημες γλώσσες της χώρας υποδοχής. Η μετάφραση των δικαιολογητικών συνεπάγεται πρόσθετα έξοδα για τους αιτούντες και, συνεπώς, η μετάφραση όλων των εγγράφων δεν θα πρέπει να απαιτείται συστηματικά αλλά μόνο σε μεμονωμένες και εξαιρετικές περιπτώσεις. Η μετάφραση δεν θα πρέπει να απαιτείται για τα τυπικά ληξιαρχικά έγγραφα της χώρας υποδοχής, καθώς αναμένεται από το προξενικό προσωπικό να είναι εξοικειωμένο με αυτά. Π.χ. το «Hukou» (εγγραφή νοικοκυριού) που χρησιμοποιείται στην Κίνα.

Επομένως, τα κράτη μέλη θα πρέπει να ενημερώνουν τους αιτούντες σχετικά με τα έγγραφα που πρέπει να μεταφραστούν και τις γλώσσες στις οποίες πρέπει να μεταφραστούν (δηλαδή τις ευρέως γνωστές και κοινώς αποδεκτές γλώσσες επικοινωνίας στον συγκεκριμένο τόπο, π.χ. αγγλικά ή γαλλικά). Τα κράτη μέλη θα πρέπει, στο πλαίσιο της επιτόπιας συνεργασίας Σένγκεν, να επιδιώξουν την εναρμόνιση των πρακτικών όσον αφορά τη μετάφραση των δικαιολογητικών.

**5.1.3 Πρέπει να ελέγχεται η αυθεντικότητα ή η γνησιότητα των δικαιολογητικών εγγράφων;**

Ο έλεγχος της αυθεντικότητας, της γνησιότητας ή η επικύρωση των δικαιολογητικών εγγράφων θα πρέπει να απαιτούνται μόνο σε ατομικές και εξαιρετικές περιπτώσεις. Ωστόσο, εάν στον συγκεκριμένο τόπο υπάρχει τάση υποβολής μεγάλου αριθμού πλαστών/παραποιημένων εγγράφων του ίδιου τύπου (π.χ. αντίγραφα τραπεζικών λογαριασμών, συμβάσεις εργασίας), μπορεί να απαιτείται συστηματικά ο έλεγχος της αυθεντικότητας, της γνησιότητας ή η επικύρωση, υπό την προϋπόθεση ότι η συγκεκριμένη πρακτική ακολουθείται από όλα τα προξενεία του συγκεκριμένου τόπου.

**5.2 Ποια έγγραφα πρέπει να υποβάλλονται για την υποστήριξη αίτησης ομοιόμορφης θεώρησης;**

Τα δικαιολογητικά έγγραφα πρέπει να παρέχουν αποδείξεις για τα ακόλουθα:

* τον σκοπό του προβλεπόμενου ταξιδιού·
* απόδειξη ύπαρξης καταλύματος ή απόδειξη επαρκών πόρων για την κάλυψη του καταλύματος του αιτούντος·
* ότι ο αιτών διαθέτει επαρκή μέσα τόσο για τη διάρκεια της προβλεπόμενης διαμονής όσο και για την επιστροφή του στη χώρα καταγωγής ή κατοικίας του ή για τη διέλευση σε τρίτη χώρα στην οποία η είσοδός του είναι εξασφαλισμένη ή ότι μπορεί να εξασφαλίσει νομίμως τα μέσα αυτά, σύμφωνα με το άρθρο 6 παράγραφος 1 στοιχείο γ) και παράγραφος 3 του κώδικα συνόρων του Σένγκεν·
* πληροφορίες οι οποίες επιτρέπουν να αξιολογηθεί η πρόθεση του αιτούντος να εγκαταλείψει το έδαφος των κρατών μελών πριν από τη λήξη ισχύος της ζητούμενης θεώρησης.

Ενδεικτικός κατάλογος των δικαιολογητικών εγγράφων τα οποία μπορεί να ζητήσει το προξενείο από τον αιτούνταπαρατίθεται στο παράρτημα 14.

Τα δικαιολογητικά έγγραφα πρέπει να αξιολογούνται σε σχέση με τη μεμονωμένη αίτηση, και ένα έγγραφο μπορεί να καθιστά ένα άλλο έγγραφο περιττό.

|  |
| --- |
| ***Παραδείγματα:*** *Το προβλεπόμενο κατάλυμα εξαρτάται γενικά από τον σκοπό του ταξιδιού: ιδιωτικό κατάλυμα και ιδιωτική ή οικογενειακή επίσκεψη, ξενοδοχεία για τουρισμό κ.λπ.*  *Μια προσφορά καταλύματος ή ανάληψη ευθύνης μπορεί να έχει αντίκτυπο στο ύψος των απαιτούμενων μέσων διαβίωσης.*  *Ταξιδιωτικό πρακτορείο μπορεί να παράσχει ένα ενιαίο έγγραφο το οποίο θα αποδεικνύει τον σκοπό του προβλεπόμενου ταξιδιού, την ύπαρξη καταλύματος και μέσων διαβίωσης, εφόσον έχουν προπληρωθεί τα έξοδα του ταξιδιού.* |

**5.2.1 Ενδεικτικός κατάλογος δικαιολογητικών εγγράφων σχετικών με τον σκοπό του ταξιδιού, την ύπαρξη καταλύματος και την αξιολόγηση της πρόθεσης του αιτούντος να εγκαταλείψει το έδαφος των κρατών μελών, τα οποία μπορούν να ζητηθούν από το προξενείο**

|  |  |
| --- | --- |
| **Α. ΕΓΓΡΑΦΑ ΣΧΕΤΙΚΑ ΜΕ ΤΟΝ ΣΚΟΠΟ ΤΟΥ ΤΑΞΙΔΙΟΥ** | |
| **1) για ταξίδια επαγγελματικού χαρακτήρα ή ταξίδια για επαγγελματικούς λόγους:** | |
|  | *Πρόσθετα σχόλια και παραδείγματα* |
| 1. πρόσκληση επιχείρησης ή αρχής για συμμετοχή σε συνεδριάσεις, διασκέψεις ή εκδηλώσεις εμπορικού, βιομηχανικού χαρακτήρα ή υπηρεσιακές, | Είναι προτιμότερο οι προσκλήσεις να είναι προσωπικές, αλλά μπορούν να γίνουν δεκτές και γενικές προσκλήσεις.  Ο κώδικας θεωρήσεων δεν παρέχει νομική βάση για την κατάρτιση εθνικών εντύπων για προσκλήσεις.  Εντούτοις, οι εναρμονισμένοι κατάλογοι των δικαιολογητικών εγγράφων θα πρέπει να παρέχουν λεπτομέρειες για το περιεχόμενο των εν λόγω προσκλήσεων για τη διασφάλιση εναρμονισμένων πρακτικών.  Επιπλέον, αν ο αιτών υποβάλει εθνικό έντυπο απόδειξης της ανάληψης ευθύνης ή ιδιωτικού καταλύματος ως μέρος της τεκμηρίωσης που αφορά τα μέσα διαβίωσης (βλέπε τμήμα 5.2.2 κατωτέρω), κανονικά δεν απαιτείται ξεχωριστή πρόσκληση, εκτός εάν το πρόσωπο που αναλαμβάνει την ευθύνη είναι διαφορετικό από την προσκαλούσα εταιρεία ή αρχή. |
| 1. άλλα έγγραφα, από όπου προκύπτει η ύπαρξη εμπορικών ή υπηρεσιακών σχέσεων. | *Παραδείγματα:* συμβάσεις, πληρωμή τιμολογίων, κατάλογος παραγγελιών. |
| 1. εισιτήρια για εκθέσεις και συνέδρια, εφόσον υπάρχουν· |  |
| 1. έγγραφα που αποδεικνύουν τις επιχειρηματικές δραστηριότητες της εταιρείας· | *Παραδείγματα:* ετήσιο επιχειρηματικό μητρώο, απόσπασμα εμπορικού μητρώου, ετήσια έκθεση. |
| 1. έγγραφα που αποδεικνύουν το καθεστώς απασχόλησης του αιτούντος στην εταιρεία· | *Παραδείγματα:* σύμβαση, απόδειξη εισφορών κοινωνικών ασφαλίσεων |
| Ειδικές κατηγορίες προσώπων |  |
| 1. οδηγοί φορτηγών | Έγγραφο αίτημα της εθνικής οργάνωσης (ένωσης) μεταφορέων της χώρας υποδοχής, το οποίο προβλέπει διεθνή οδική μεταφορά και αναφέρει τον σκοπό, τη διάρκεια και τη συχνότητα των ταξιδιών.  έγγραφο αίτημα της συνεργαζόμενης εταιρείας η οποία είναι εγκαταστημένη στο κράτος μέλος  άδεια οδήγησης του οδηγού για διεθνείς μεταφορές. |
| 1. ναυτικοί | ναυτικό φυλλάδιο, εάν είναι απαραίτητο· Ωστόσο, η συντριπτική πλειοψηφία των ναυτικών, ειδικά εκείνων που εργάζονται ως μέλη πληρώματος κρουαζιερόπλοιων, δεν διαθέτει ναυτικό φυλλάδιο.  συνοδευτική επιστολή της προσλαμβάνουσας εταιρείας με αναφορά στο ονοματεπώνυμο και στον βαθμό του ναυτικού  όνομα σκάφους, ημερομηνία άφιξης του σκάφους στον λιμένα και ημερομηνία ένταξης του ναυτικού στο πλήρωμα του σκάφους. |
| 1. πρόσωπα που ταξιδεύουν με σκοπό να ασκήσουν αμειβόμενη δραστηριότητα· | Ο αιτών πρέπει να προσκομίσει άδεια εργασίας ή άλλο παρόμοιο έγγραφο, όπως προβλέπεται από την εθνική νομοθεσία του κράτους μέλους στο οποίο πρόκειται να ασκηθεί η αμειβόμενη δραστηριότητα, εφόσον συντρέχει περίπτωση. |
| **2) για ταξίδια πραγματοποιούμενα στο πλαίσιο σπουδών ή άλλου είδους κατάρτισης:** | |
| 1. πιστοποιητικό εγγραφής σε εκπαιδευτικό ίδρυμα με σκοπό τη συμμετοχή σε θεωρητικά ή πρακτικά μαθήματα βασικής κατάρτισης και διαρκούς εκπαίδευσης· |  |
| 1. φοιτητικές ταυτότητες ή βεβαιώσεις σχετικές με τα προς παρακολούθηση μαθήματα· | Φοιτητική ταυτότητα η οποία αποδεικνύει το καθεστώς του αιτούντος στη χώρα διαμονής του δεν αποτελεί επαρκές δικαιολογητικό έγγραφο.  Η φοιτητική ταυτότητα μπορεί να γίνει δεκτή ως δικαιολογητικό έγγραφο εάν έχει εκδοθεί από το πανεπιστήμιο, το ακαδημαϊκό ίδρυμα, το ινστιτούτο, το κολέγιο ή το σχολείο της χώρας υποδοχής στο οποίο πρόκειται να πραγματοποιηθούν οι σπουδές ή η εκπαίδευση. |
| **3) για ταξίδια πραγματοποιούμενα για τουριστικούς σκοπούς ή για την επίσκεψη σε μέλη της οικογένειας ή φίλους:** | |
| πρόσκληση του φιλοξενούντος, εάν παρέχει κατάλυμα στον ενδιαφερόμενο, | Οι προσκλήσεις θα πρέπει να είναι προσωπικές.  Ο κώδικας θεωρήσεων δεν παρέχει νομική βάση για την κατάρτιση εθνικών εντύπων για προσκλήσεις.  Εντούτοις, οι εναρμονισμένοι κατάλογοι των δικαιολογητικών εγγράφων θα πρέπει να παρέχουν λεπτομέρειες για το περιεχόμενο των εν λόγω προσκλήσεων για την διασφάλιση εναρμονισμένων πρακτικών.  Επιπλέον, αν ο αιτών υποβάλει εθνικό έντυπο απόδειξης της ανάληψης ευθύνης ή ιδιωτικού καταλύματος ως μέρος της τεκμηρίωσης που αφορά τα μέσα διαβίωσης (βλέπε τμήμα 5.2.2 κατωτέρω), κανονικά δεν απαιτείται ξεχωριστή πρόσκληση, εκτός εάν το πρόσωπο που αναλαμβάνει την ευθύνη είναι διαφορετικό από τον φιλοξενούντα που απευθύνει την πρόσκληση.  Όταν τα δεδομένα που αφορούν τον φιλοξενούντα δεν επαληθεύονται από τις αρχές του κράτους μέλους που εξετάζουν την αίτηση, ο αιτών θα πρέπει να προσκομίσει:  αντίγραφο ταυτότητας ή της σελίδας βιομετρικών δεδομένων του διαβατηρίου του φιλοξενούντος· άδεια διαμονής· απόδειξη διαμονής (τίτλοι κυριότητας ακινήτου, μισθωτήρια συμβόλαια κ.λπ., απόδειξη εισοδήματος). |
| δικαιολογητικό από τον οργανισμό ο οποίος παρέχει το κατάλυμα, ή οποιοδήποτε άλλο κατάλληλο δικαιολογητικό στο οποίο αναφέρεται το προβλεπόμενο κατάλυμα· | Θα πρέπει να σημειωθεί ότι μια κράτηση ξενοδοχείου δεν αποτελεί ισχυρό μέσο για την απόδειξη του σκοπού του ταξιδιού, λαμβανομένης υπόψη της ευκολίας με την οποία μπορούν να ακυρωθούν δωρεάν οι κρατήσεις αυτού του είδους.  Άλλο κατάλληλο έγγραφο μπορεί να είναι:  ένα έγγραφο που αποδεικνύει την ύπαρξη μισθωτηρίου συμβολαίου· ή  τίτλος κυριότητας, στο όνομα του αιτούντος, για ακίνητο που βρίσκεται στο κράτος μέλος προορισμού. |
| επιβεβαίωση της κράτησης οργανωμένου ταξιδίου ή οιοδήποτε άλλο κατάλληλο δικαιολογητικό στο οποίο αναφέρονται τα προβλεπόμενα σχέδια ταξιδίου·  σε περίπτωση διέλευσης από (αερολιμένα): θεώρηση ή άλλη άδεια εισόδου για την τρίτη χώρα προορισμού· εισιτήρια για τη συνέχεια του ταξιδιού· | Τα έγγραφα που αφορούν το δρομολόγιο πρέπει να συμπληρώνονται με έγγραφα που αφορούν τα μεταφορικά μέσα:  απόδειξη των ρυθμίσεων που έχουν πραγματοποιηθεί για τη συνέχεια του ταξιδιού·  ή  άδεια οδήγησης, ασφάλεια αυτοκινήτου (εφόσον το ταξίδι πραγματοποιείται με ιδιωτικό αυτοκίνητο). |
| **4) για ταξίδια με σκοπό τη συμμετοχή σε εκδηλώσεις πολιτικού, επιστημονικού, πολιτιστικού, αθλητικού, θρησκευτικού χαρακτήρα ή για άλλους λόγους:** | |
| 1. «ενεργητικοί» συμμετέχοντες (π.χ. ομιλητές, αθλητές, ερμηνευτές ή εκτελεστές καλλιτέχνες) |  |
| - προσκλήσεις, εγγραφές ή προγράμματα, όπου αναφέρεται, (στο μέτρο του δυνατού), το όνομα του προσκαλούντος οργανισμού και η διάρκεια της διαμονής ή οιοδήποτε άλλο κατάλληλο δικαιολογητικό το οποίο αναφέρει τον σκοπό της επίσκεψης· | Το δικαιολογητικό έγγραφο θα πρέπει να αναφέρει τη διάρκεια της εκδήλωσης.  Σε περίπτωση πρόσκλησης από μη κερδοσκοπικό οργανισμό σε εκδήλωση: εκπρόσωποι μη κερδοσκοπικού οργανισμού: θα πρέπει να προσκομίσουν επίσημο έγγραφο το οποίο θα αναφέρει ότι ο οργανισμός είναι καταχωρισμένος ως μη κερδοσκοπικός οργανισμός και ότι ο αιτών τον εκπροσωπεί.  Όπου αρμόζει, πρέπει να εξακριβώνεται στο πλαίσιο της επιτόπιας συνεργασίας Σένγκεν ποια είναι η αρμόδια αρχή για την εν λόγω καταχώριση.  Είναι προτιμότερο οι προσκλήσεις να είναι προσωπικές, αλλά μπορούν να γίνουν δεκτές και γενικές προσκλήσεις.  Ο κώδικας θεωρήσεων δεν παρέχει νομική βάση για την κατάρτιση εθνικών εντύπων για προσκλήσεις.  Εντούτοις, οι εναρμονισμένοι κατάλογοι των δικαιολογητικών εγγράφων θα πρέπει να παρέχουν λεπτομέρειες για το περιεχόμενο των εν λόγω προσκλήσεων για την διασφάλιση εναρμονισμένων πρακτικών. |
| 1. «παθητικοί» συμμετέχοντες (π.χ. κοινό, οπαδοί) |  |
| - εισιτήρια εισόδου, | Σε περίπτωση πρόσκλησης από μη κερδοσκοπικό οργανισμό σε εκδήλωση:  Οι συμμετέχοντες σε εκδηλώσεις που οργανώνονται από μη κερδοσκοπικό οργανισμό πρέπει να προσκομίζουν επίσημο έγγραφο το οποίο να αναφέρει ότι ο οργανισμός είναι καταχωρισμένος ως μη κερδοσκοπικός οργανισμός.  Όπου αρμόζει, πρέπει να εξακριβώνεται στο πλαίσιο της επιτόπιας συνεργασίας Σένγκεν ποια είναι η αρμόδια αρχή για την εν λόγω καταχώριση.  Είναι προτιμότερο οι προσκλήσεις να είναι προσωπικές, αλλά μπορούν να γίνουν δεκτές και γενικές προσκλήσεις.  Ο κώδικας θεωρήσεων δεν παρέχει νομική βάση για την κατάρτιση εθνικών εντύπων για προσκλήσεις.  Εντούτοις, οι εναρμονισμένοι κατάλογοι των δικαιολογητικών εγγράφων θα πρέπει να παρέχουν λεπτομέρειες για το περιεχόμενο των εν λόγω προσκλήσεων για την διασφάλιση εναρμονισμένων πρακτικών. |
| **5) για ταξίδια μελών επίσημων αντιπροσωπειών που μετά από επίσημη πρόσκληση εκ μέρους της κυβέρνησης της συγκεκριμένης τρίτης χώρας συμμετέχουν σε συνεδριάσεις, διαβουλεύσεις, διαπραγματεύσεις ή προγράμματα ανταλλαγών, καθώς και σε εκδηλώσεις που πραγματοποιούνται στο έδαφος των κρατών μελών από διακυβερνητικούς οργανισμούς:** | |
| επιστολή εκδοθείσα από αρχή της συγκεκριμένης τρίτης χώρας, η οποία βεβαιώνει ότι ο αιτών είναι μέλος της επίσημης αντιπροσωπείας και ταξιδεύει σε κράτος μέλος για να συμμετάσχει στις προαναφερθείσες εκδηλώσεις, μαζί με αντίγραφο της επίσημης πρόσκλησης· | Κάτοχοι διπλωματικών, υπηρεσιακών, επισήμων ή ειδικών διαβατηρίων: τα εν λόγω διαβατήρια εκδίδονται ειδικά για χρήση σε ταξίδια με επίσημο σκοπό. Επομένως, την αίτηση θεώρησης πρέπει να υποβάλει η εκδίδουσα αρχή (ή η αρμόδια διοίκηση). Επιπλέον, πρέπει να προσκομισθεί ρηματική διακοίνωση από το υπουργείο Εξωτερικών των εκδιδουσών αρχών (ή, εάν η αίτηση υποβάλλεται σε χώρα διαφορετική από τη χώρα καταγωγής του αιτούντος, από τη διπλωματική αποστολή της τρίτης χώρας).  Περιλαμβάνονται εκδηλώσεις που πραγματοποιούνται από θεσμικό όργανο της ΕΕ. |
| **6) για ταξίδια που πραγματοποιούνται για ιατρική θεραπεία:** | |
| **-** Βεβαίωση ιατρού (ο οποίος ορίζεται από το προξενείο) και/ή νοσηλευτικού ιδρύματος:  - επίσημο έγγραφο του νοσηλευτικού ιδρύματος υποδοχής που επιβεβαιώνει ότι μπορεί να εκτελέσει τη συγκεκριμένη ιατρική θεραπεία και ότι ο ασθενής θα γίνει, ως εκ τούτου, δεκτός  - απόδειξη επάρκειας οικονομικών μέσων για την πληρωμή της ιατρικής θεραπείας και των συναφών εξόδων·  - απόδειξη προπληρωμής της θεραπείας**·**  - κάθε άλλη αλληλογραφία μεταξύ του αποστέλλοντος ιατρού και των νοσοκομείων υποδοχής, εφόσον υπάρχει. |  |

|  |  |
| --- | --- |
| **Β. ΕΓΓΡΑΦΑ ΠΟΥ ΕΠΙΤΡΕΠΟΥΝ ΤΗΝ ΑΞΙΟΛΟΓΗΣΗ ΤΗΣ ΠΡΟΘΕΣΗΣ ΤΟΥ ΑΙΤΟΥΝΤΟΣ ΝΑ ΕΞΕΛΘΕΙ ΤΟΥ ΕΔΑΦΟΥΣ ΤΩΝ ΚΡΑΤΩΝ ΜΕΛΩΝ ΠΡΙΝ ΑΠΟ ΤΗ ΛΗΞΗ ΙΣΧΥΟΣ ΤΗΣ ΘΕΩΡΗΣΗΣ** | |
| Η αξιολόγηση της πρόθεσης του αιτούντος να εγκαταλείψει το έδαφος του κράτους μέλους πριν από τη λήξη ισχύος της θεώρησης εξαρτάται κυρίως από τη σταθερότητα της κοινωνικοοικονομικής του κατάστασης στη χώρα διαμονής του: σταθερή απασχόληση, οικονομική κατάσταση, οικογενειακοί δεσμοί. Η εν λόγω αξιολόγηση καταλήγει στον καθορισμό κινδύνου. | |
|  | Πρόσθετα σχόλια και παραδείγματα |
| 1. κράτηση εισιτηρίου επιστροφής ή εισιτηρίου κυκλικής διαδρομής· | Δεν απαιτείται πληρωμένο εισιτήριο επιστροφής κατά την υποβολή της αίτησης, αλλά μπορεί να ζητηθεί σε εξαιρετικές περιπτώσεις κατά την έκδοση της θεώρησης. Δεδομένου ότι η κράτηση εισιτηρίων συχνά δεν είναι δυνατή, σε αυτές τις περιπτώσεις το προξενείο θα πρέπει να βεβαιωθεί ότι ο αιτών διαθέτει επαρκή οικονομικά μέσα για την αγορά των εισιτηρίων. |
| 1. απόδειξη της ύπαρξης οικονομικών μέσων στη χώρα κατοικίας· | Τα «οικονομικά μέσα» μπορούν να αποδειχθούν με πρόσφατα αντίγραφα τραπεζικών λογαριασμών που δείχνουν την κίνηση των οικονομικών μέσων στη διάρκεια μιας ορισμένης περιόδου (τουλάχιστον τους τρεις τελευταίους μήνες). |
| 1. απόδειξη απασχόλησης· | Η «απασχόληση» μπορεί να αποδειχθεί με σύμβαση εργασίας: βεβαίωση απασχόλησης· ή πληροφορίες σχετικά με το επαγγελματικό καθεστώς, αντίγραφα τραπεζικών λογαριασμών, απόδειξη εισφορών κοινωνικών ασφαλίσεων· |
| 1. απόδειξη ακίνητης ιδιοκτησίας· | Η «ακίνητη ιδιοκτησία» μπορεί να αποδειχθεί με τίτλους ιδιοκτησίας. |
| 1. απόδειξη ένταξης στη χώρα διαμονής: οικογενειακοί δεσμοί· επαγγελματικό καθεστώς. | Οι «οικογενειακοί δεσμοί» μπορούν να αποδειχθούν με πιστοποιητικό γάμου ή οποιοδήποτε έγγραφο το οποίο αφορά γονείς ή/και τέκνα και τον τόπο διαμονής τους. |

|  |  |
| --- | --- |
| **Γ. ΕΓΓΡΑΦΑ ΣΧΕΤΙΚΑ ΜΕ ΤΗΝ ΟΙΚΟΓΕΝΕΙΑΚΗ ΚΑΤΑΣΤΑΣΗ ΤΟΥ ΑΙΤΟΥΝΤΟΣ** | |
|  | *Πρόσθετα σχόλια και παραδείγματα* |
| 1) **Ανήλικοι:** συγκατάθεση του ασκούντος τη γονική μέριμνα ή του νόμιμου κηδεμόνα (στην περίπτωση ανηλίκου που δεν ταξιδεύει με τους ανωτέρω)· | Η συγκατάθεση θα πρέπει να ζητείται από αιτούντες ηλικίας κάτω των 18 ετών, ανεξάρτητα από την ηλικία ενηλικίωσης στη χώρα διαμονής και, επομένως, ανεξάρτητα από τυχόν διάκριση που μπορεί να υφίσταται μεταξύ των φύλων όσον αφορά την ηλικία ενηλικίωσης. Η επιστολή συγκατάθεσης θα πρέπει να περιέχει στοιχεία επικοινωνίας των ατόμων που παρέχουν τη συγκατάθεση.  Η εν λόγω συγκατάθεση θα πρέπει να απαιτείται για κάθε προβλεπόμενο ταξίδι.  Το προξενείο δέχεται τη συγκατάθεση που παρέχεται με τον νόμιμο τύπο της χώρας στην οποία διαμένει ο ανήλικος.  Βλέπε επίσης σημείο 6.15.  Ένας γονέας μπορεί να ταξιδέψει μαζί με το ανήλικο τέκνο χωρίς τη συγκατάθεση του άλλου γονέα ή παρά τις επιθυμίες του άλλου γονέα, εφόσον ο γονέας που ταξιδεύει με το τέκνο έχει την αποκλειστική γονική μέριμνα του τέκνου (δια νόμου ή με απόφαση δικαστηρίου ή της αρμόδιας αρχής, σύμφωνα με το εθνικό δίκαιο της χώρας στην οποία διαμένει το τέκνο) ή όπου ένα δικαστικό μέτρο επιτρέπει το συγκεκριμένο ταξίδι. |
| Άλλα σχετικά έγγραφα·  Πρόσφατο πιστοποιημένο αντίγραφο γονικής μέριμνας·  Πρόσφατο πιστοποιημένο αντίγραφο τόπου διαμονής και/ή επικυρωμένο αντίγραφο πιστοποιητικού γέννησης·  Δικαστική απόφαση χορήγησης γονικής μέριμνας ή επικοινωνίας, κατά περίπτωση.  Αντίγραφο της απόφασης διαζυγίου, κατά περίπτωση. |  |
| 2) Απόδειξη οικογενειακών δεσμών με τον προσκαλούντα. |  |

**5.2.2 Αποδείξεις σχετικά με τα μέσα διαβίωσης**

Οι αιτούντες προσκομίζουν στοιχεία που αποδεικνύουν ότι διαθέτουν επαρκή μέσα διαβίωσης, τόσο για τη διάρκεια της προβλεπόμενης διαμονής τους όσο και για την επιστροφή τους στη χώρα καταγωγής ή κατοικίας τους ή για τη διέλευση από τρίτη χώρα στην οποία η είσοδός τους είναι εξασφαλισμένη, ή ότι είναι σε θέση να εξασφαλίσουν νομίμως τα μέσα αυτά. Οι αιτούντες θα πρέπει επίσης να προσκομίσουν αποδεικτικά στοιχεία ύπαρξης καταλύματος ή απόδειξη επαρκών μέσων για την κάλυψη του καταλύματος κατά τη διάρκεια της προβλεπόμενης διαμονής.

Οι αποδείξεις μπορεί να περιλαμβάνουν:

α) πρόσφατα αντίγραφα τραπεζικών λογαριασμών που δείχνουν κινήσεις κατά τη διάρκεια συγκεκριμένης περιόδου (τουλάχιστον τους τρεις τελευταίους μήνες)

β) πιστωτική (-ές) κάρτα (-ες) και αντίγραφο λογαριασμού πιστωτικής κάρτας

γ) ταξιδιωτικές επιταγές

δ) εκκαθαριστικά μισθοδοσίας

ε) βεβαίωση απασχόλησης

στ) απόδειξη της ανάληψης ευθύνης γι’ αυτούς ή ιδιωτικού καταλύματος (εθνικό έντυπο αίτησης, σύμφωνα με το άρθρο 14 παράγραφος 4 του κώδικα θεωρήσεων όπως εφαρμόζεται από τα κράτη μέλη) ή

ζ) προπληρωμένη κράτηση ξενοδοχείου.

Κατά περίπτωση, η κατοχή «επαρκών μέσων διαβίωσης» θα πρέπει να υπολογίζεται με βάση τα ποσά αναφοράς που καθορίζονται από τα κράτη μέλη, βλέπε παράρτημα 18.

Θα πρέπει επίσης να ληφθεί υπόψη το κατά πόσο:

* παρέχεται δωρεάν κατάλυμα στον αιτούντα·
* το κόστος διαμονής καλύπτεται πλήρως ή μερικώς από αξιόπιστο πρόσωπο που αναλαμβάνει την ευθύνη.

Εφιστάται η προσοχή στο γεγονός ότι τα προξενεία πρέπει να γνωρίζουν ότι, σε μερικές χώρες, είναι δυνατή η λήψη δανείου σε μετρητά απλώς και μόνον για να παρουσιασθεί στο προξενείο το ισοδύναμο των απαιτούμενων μέσων διαβίωσης, τα δε μετρητά επιστρέφονται όταν υποβληθεί η αίτηση θεώρησης. Τα μετρητά δεν πρέπει καταρχήν να γίνονται αποδεκτά ως απόδειξη των μέσων διαβίωσης.

**5.2.3 Αντιμετώπιση καλόπιστων αιτούντων**

Καλόπιστος αιτών είναι ένας μεμονωμένος αιτών, γνωστός στο προξενείο για την ακεραιότητα και την αξιοπιστία του (και ειδικότερα τη νόμιμη χρήση προηγούμενων θεωρήσεων), για τον οποίο δεν υπάρχει αμφιβολία ότι θα εκπληρώσει τις προϋποθέσεις εισόδου κατά τη διέλευση των εξωτερικών συνόρων των κρατών μελών. Τα προξενεία μπορούν να απαλλάξουν τους καλόπιστους αιτούντες από την υποχρέωση προσκόμισης εγγράφων που αφορούν τον σκοπό του ταξιδιού, το κατάλυμα και τα μέσα διαβίωσης. Το καθεστώς καλόπιστου αιτούντος πρέπει να καθορίζεται κατά περίπτωση.

Ωστόσο, σε σχέση με αξιόπιστες διεθνείς εταιρείες, τα προξενεία μπορούν να δεχθούν ότι συγκεκριμένοι υπάλληλοι σε μια δεδομένη τρίτη χώρα απολαμβάνουν καθεστώτος καλόπιστου αιτούντος. Για την απόδειξη του εν λόγω καθεστώτος πρέπει να απαιτούνται συγκεκριμένα δικαιολογητικά έγγραφα και η ενδιαφερόμενη εταιρεία πρέπει να ορίσει ένα πρόσωπο επικοινωνίας το οποίο θα μπορεί να επιβεβαιώσει τη γνησιότητα των υποβληθέντων δικαιολογητικών εγγράφων.

Το υψηλό εισόδημα ή τα περιουσιακά στοιχεία, η απασχόληση σε μια συγκεκριμένη εταιρεία ή η συμμετοχή σε έναν συγκεκριμένο οργανισμό δεν συνεπάγονται αυτομάτως καθεστώς καλόπιστου αιτούντος.

**5.2.4 Συγκεκριμένα δικαιολογητικά έγγραφα για την υποβολή αίτησης θεώρησης διέλευσης από αερολιμένα**

Τα ακόλουθα έγγραφα πρέπει να προσκομίζονται όταν υποβάλλεται αίτηση θεώρησης διέλευσης από αερολιμένα:

* απόδειξη ευλογοφανούς/λογικού προβλεπόμενου δρομολογίου·

|  |
| --- |
| ***Παράδειγμα:*** *Αιτών αναφέρει ότι επιθυμεί να ταξιδέψει από το Κόνακρι (Γουινέα) στην Καζαμπλάνκα (Μαρόκο) μέσω Παρισιού (Γαλλία), παρότι υπάρχουν απευθείας πτήσεις.*  Ο αιτών πρέπει να κληθεί να αιτιολογήσει το συγκεκριμένο δρομολόγιο με |

* απόδειξη της πρόθεσης συνέχισης του ταξιδιού: εισιτήριο συνέχειας, θεώρηση για τον επόμενο ή/και τον τελικό προορισμό·
* η πρόθεση του αιτούντος να μην εισέλθει στο έδαφος των κρατών μελών πρέπει να ελέγχεται βάσει αξιολόγησης της σταθερότητας της κοινωνικοοικονομικής του κατάστασης στη χώρα διαμονής του.

**5.3 Ταξιδιωτική ιατρική ασφάλιση**

***Νομική βάση: κώδικας θεωρήσεων, άρθρο 15***

Όταν υποβάλλει αίτηση για ομοιόμορφη θεώρηση μίας ή δύο εισόδων, ο αιτών προσκομίζει, με την υποβολή της αίτησης, απόδειξη ότι διαθέτει ιατρική ασφάλιση η οποία καλύπτει την (τις) προβλεπόμενη (-ες) επίσκεψη (-εις). Εάν υποβάλλεται αίτηση πολλαπλών εισόδων, ο αιτών προσκομίζει απόδειξη ταξιδιωτικής ιατρικής ασφάλισης η οποία καλύπτει την πρώτη προβλεπόμενη διαμονή. Το προξενείο είναι υπεύθυνο για την επαλήθευση ότι η προσκομιζόμενη ασφάλιση συμμορφώνεται με τις διατάξεις του κώδικα θεωρήσεων.

Ο αιτών πρέπει να ασφαλίζεται από μια εταιρεία που εδρεύει στη χώρα διαμονής του ή σε ένα κράτος μέλος, αλλά εάν αυτό δεν είναι εφικτό, μπορεί να ασφαλισθεί αλλού. Τρίτοι, π.χ. το πρόσωπο που προσκαλεί τον αιτούντα, μπορούν να συνάψουν ασφάλιση για λογαριασμό του αιτούντος.

**5.3.1 Ποιος απαλλάσσεται από την προσκόμιση απόδειξης ταξιδιωτικής ιατρικής ασφάλισης;**

Οι κάτοχοι διπλωματικών διαβατηρίων δεν υποχρεούνται να προσκομίσουν απόδειξη ταξιδιωτικής ιατρικής ασφάλισης.

Τα μέλη της οικογένειας πολιτών της ΕΕ που καλύπτονται από την οδηγία 2004/38/ΕΚ και των Ελβετών πολιτών (βλέπε Μέρος ΙΙΙ) απαλλάσσονται από την υποχρέωση προσκόμισης ταξιδιωτικής ιατρικής ασφάλισης. Η εξαίρεση αυτή συνάδει με την απαλλαγή της συγκεκριμένης κατηγορίας προσώπων από τη συμπλήρωση του πεδίου αριθ. 32 του εντύπου της αίτησης.

Η απαίτηση ασφάλισης μπορεί να θεωρηθεί πληρωθείσα όταν αποδεικνύεται ότι λόγω της επαγγελματικής κατάστασης του αιτούντος μπορεί να θεωρηθεί δεδομένη η ύπαρξη επαρκούς επιπέδου ασφάλισης. Η απαλλαγή από την υποβολή αποδεικτικών στοιχείων ταξιδιωτικής ιατρικής ασφάλισης μπορεί να αφορά ειδικές επαγγελματικές ομάδες, όπως τους ναυτικούς, που ήδη καλύπτονται από ταξιδιωτική ιατρική ασφάλιση ως αποτέλεσμα των επαγγελματικών τους δραστηριοτήτων.

Τα πρόσωπα που υποβάλλουν αίτηση θεώρησης διέλευσης από αερολιμένα δεν υποχρεούνται να προσκομίσουν απόδειξη ταξιδιωτικής ιατρικής ασφάλισης, καθώς οι κάτοχοι τέτοιας θεώρησης δεν δικαιούνται να εισέλθουν στο έδαφος των κρατών μελών.

**5.3.2 Τι είναι επαρκής ταξιδιωτική ιατρική ασφάλιση;**

Η ασφάλιση ισχύει για όλο το έδαφος των κρατών μελών και καλύπτει όλη την περίοδο της προβλεπόμενης διαμονής του προσώπου εντός της διάρκειας ισχύος της θεώρησης. Αυτό σημαίνει ότι η ασφάλιση πρέπει να καλύπτει μόνον την πραγματική διαμονή και όχι τη διάρκεια ισχύος της θεώρησης.

Η ελάχιστη κάλυψη ανέρχεται σε 30 000 ευρώ.

Ως μέρος της επιτόπιας συνεργασίας Σένγκεν, πρέπει να ανταλλάσσονται και να επικαιροποιούνται τακτικά πληροφορίες σχετικά με τις ασφαλιστικές εταιρείες που προσφέρουν επαρκή ταξιδιωτική ιατρική ασφάλιση, συμπεριλαμβανομένου του ελέγχου του τύπου κάλυψης, βλέπε Εγχειρίδιο για την οργάνωση των υπηρεσιών χορήγησης θεωρήσεων και την επιτόπια συνεργασία Σένγκεν, Μέρος II, σημείο 2.3.

**6. Εξέταση της αίτησης θεώρησης**

***Νομική βάση:*** ***κώδικας θεωρήσεων, άρθρο 21***

**6.1 Βασικές αρχές**

Όταν το προξενείο εξακριβώσει ότι είναι αρμόδιο για την εξέταση μιας αίτησης θεώρησης (βλέπε κεφάλαιο 2) και ότι η αίτηση είναι παραδεκτή (βλέπε σημείο 3.5) θα πρέπει να διενεργείται έλεγχος στο VIS και να δημιουργείται φάκελος αίτησης στο VIS, ενώ η αίτηση θεώρησης θα πρέπει να εξετάζεται προκειμένου:

* να διαπιστωθεί κατά πόσον ο αιτών πληροί τις προϋποθέσεις εισόδου,
* να αξιολογηθεί ο κίνδυνος παράνομης μετανάστευσης και η πρόθεση του αιτούντος να εγκαταλείψει το έδαφος των κρατών μελών πριν από τη λήξη ισχύος της ζητούμενης θεώρησης, και
* να αξιολογηθεί κατά πόσον ο αιτών παρουσιάζει κίνδυνο για την ασφάλεια ή τη δημόσια υγεία των κρατών μελών.

Η διεξοδικότητα της εξέτασης εξαρτάται από τον κίνδυνο που παρουσιάζει ο αιτών ανάλογα με την ιθαγένεια, τις τοπικές συνθήκες, το προφίλ και το προσωπικό ιστορικό του. Τα προξενεία θα πρέπει να λαμβάνουν υπόψη το «ιστορικό θεωρήσεων» του μεμονωμένου αιτούντα, το οποίο περιλαμβάνει την ορθή χρήση των θεωρήσεων που έχουν εκδοθεί από άλλα κράτη μέλη, ανεξαρτήτως του σκοπού των προηγούμενων ταξιδιών, εφόσον ο συγκεκριμένος σκοπός αναγράφεται στην αυτοκόλλητη θεώρηση.

Τα ταξίδια που πραγματοποιούνται για σκοπούς τουρισμού με έγκυρη θεώρηση πολλαπλών εισόδων για τη λήψη της οποίας υποβλήθηκε αίτηση για επαγγελματικούς σκοπούς δεν μπορεί να θεωρηθεί ότι συνιστούν κατάχρηση ούτε τα ταξίδια σε άλλα κράτη μέλη πλην του κράτους μέλους έκδοσης, εάν η θεώρηση χρησιμοποιήθηκε για πρώτη φορά σύμφωνα με την πρόθεση και τον κύριο προορισμό που δηλώθηκε κατά την υποβολή της αίτησης.

Σε περίπτωση υποψίας κατάχρησης, τα προξενεία θα πρέπει να διερευνήσουν διεξοδικά όλες τις σχετικές περιστάσεις και να ζητήσουν εξηγήσεις από τον αιτούντα. Ειδικότερα, το κράτος μέλος εισόδου ή εξόδου, όπως υποδεικνύεται από τις σφραγίδες εισόδου/εξόδου, δεν αποτελεί αξιόπιστη απόδειξη του κράτους μέλους του κύριου προορισμού, ιδίως εάν ο αιτών έχει ταξιδέψει αεροπορικώς.

|  |
| --- |
| ***Παράδειγμα:*** *Ένας Αλγερινός αιτών λαμβάνει θεώρηση για να ταξιδέψει στη Μάλτα (είναι καθηγητής αγγλικών στο Αλγέρι και λαμβάνει μετεκπαίδευση στη Μάλτα). Προσκομίζει αποδεικτικό κράτησης πτήσης Αλγέρι-Ρώμη-Μάλτα. Χρησιμοποιεί τη θεώρηση σωστά, με εξαίρεση το γεγονός ότι οι σφραγίδες εισόδου/εξόδου προέρχονται από τη Βαρκελώνη. Σε επόμενη αίτηση, η επόμενη θεώρηση απορρίπτεται επειδή το προξενείο καταλήγει στο συμπέρασμα ότι ο αιτών δεν ταξίδεψε στη Μάλτα σε προηγούμενο ταξίδι, αλλά είχε την πρόθεση να ταξιδέψει στην Ισπανία.*  Η απόφαση αυτή είναι πρόωρη, δεδομένου ότι ο έλεγχος των αεροπορικών δρομολογίων δείχνει ότι η πτήση Αλγέρι-Βαρκελώνη-Μάλτα είναι επίσης μια πιθανή διαδρομή για το ταξίδι από το Αλγέρι προς τη Μάλτα, ελλείψει άμεσων πτήσεων, και ότι η διαδρομή δεν διαρκεί περισσότερο σε σχέση με την πτήση Αλγέρι- Μάλτα. Εάν υπάρχει αμφιβολία σχετικά με τη χρήση της προηγούμενης θεώρησης, το προξενείο θα πρέπει να πραγματοποιήσει συνέντευξη, αλλά η άρνηση θεώρησης μόνο με βάση τις σφραγίδες εισόδου/εξόδου του προηγούμενου ταξιδιού δεν δικαιολογείται. |

Σε περίπτωση που η θεώρηση πολλαπλών εισόδων μακράς ισχύος δεν χρησιμοποιήθηκε καθόλου κατά τη διάρκεια της αρχικά προγραμματισμένης περιόδου ταξιδιού (όπως υποδεικνύεται κατά την υποβολή της αίτησης από τις προβλεπόμενες ημερομηνίες άφιξης και αναχώρησης του πρώτου επόμενου ταξιδιού) και στη συνέχεια χρησιμοποιήθηκε –προς το τέλος της περιόδου ισχύος του– για ένα σύντομο ταξίδι σε κράτος μέλος διαφορετικό από αυτό που αρχικά υποδείχθηκε ως κύριος προορισμός, αυτό δεν μπορεί να θεωρηθεί ότι συνιστά κατάχρηση εκτός εάν υπάρχουν σαφείς ενδείξεις για δόλια συμπεριφορά του κατόχου θεώρησης (π.χ. «άγρα θεώρησης»).

|  |
| --- |
| ***Παράδειγμα:*** *Σε έναν Ρώσο γνωστό καλόπιστο τακτικό ταξιδιώτη στη Σλοβακία χορηγείται μονοετής θεώρηση πολλαπλών εισόδων και δεν τη χρησιμοποιεί κατά τους πρώτους 10 μήνες. Στη συνέχεια το άτομο πραγματοποιεί αεροπορικό ταξίδι 5 ημερών στη Νορβηγία. Στην επόμενη αίτηση, το προξενείο καταλήγει στο συμπέρασμα ότι σημειώθηκε κατάχρηση και αρνείται τη θεώρηση χωρίς περαιτέρω έρευνα ή διεξαγωγή συνέντευξης.*  Εάν υπάρχει αμφιβολία σχετικά με τη χρήση της προηγούμενης θεώρησης, το προξενείο θα πρέπει να πραγματοποιήσει συνέντευξη, αλλά η άρνηση θεώρησης μόνο με βάση την παράλειψη χρήσης της προηγούμενης θεώρησης δεν δικαιολογείται. |

Προηγούμενη άρνηση χορήγησης θεώρησης δεν πρέπει να οδηγεί αυτομάτως σε απόρριψη της αίτησης και κάθε αίτηση πρέπει να αξιολογείται μεμονωμένα και βάσει όλων των διαθέσιμων πληροφοριών.

Όσον αφορά τους ειδικούς κανόνες για τους αιτούντες που είναι μέλη της οικογένειας πολιτών της ΕΕ ή Ελβετών πολιτών, βλέπε Μέρος III.

Στη συνέχεια περιγράφονται ειδικές πτυχές της αξιολόγησης περιπτώσεων:

* θεωρήσεις διέλευσης από αερολιμένα (βλέπε σημείο 6.14)·
* ανήλικοι (βλέπε σημείο 6.15).

**6.2 Δημιουργία φακέλου αίτησης και διενέργεια ελέγχου VIS**

Όταν δημιουργεί τον φάκελο αίτησης,το προξενείο διενεργεί έλεγχο VIS όσον αφορά το «ιστορικό» του αιτούντος θεώρηση που έχει καταχωρισθεί ενδεχομένως στο σύστημα.

Η αξιοπιστία του ελέγχου εξαρτάται από την ποιότητα των δεδομένων προσωπικού χαρακτήρα που έχουν καταχωρισθεί. Η καταχώριση εσφαλμένων ή ελλιπών δεδομένων προσωπικού χαρακτήρα θα μπορούσε να οδηγήσει σε αδυναμία σωστής ταυτοποίησης ενός προσώπου στο VIS και αδυναμίας σύνδεσης της αίτησης με προηγούμενες αιτήσεις. Η αναζήτηση στο VIS δεν θα πρέπει να διεξάγεται ως ακριβής αναζήτηση, αλλά ως «ασαφής» αναζήτηση, επιτρέποντας την ταυτοποίηση του ατόμου ακόμη και σε περίπτωση ύπαρξης μικρών διαφορών, π.χ. στη μεταγραφή ή την ορθογραφία του ονόματος.

Το προξενείο θα πρέπει επίσης να γνωρίζει ότι το γεγονός πως ένας αιτών θεώρηση δεν έχει καταγραφεί στο VIS δεν σημαίνει απαραίτητα ότι δεν υπέβαλε ποτέ αίτηση θεώρησης, αλλά μόνο ότι το VIS δεν είχε τεθεί ακόμη σε λειτουργία στη δεδομένη περοχή όταν είχε υποβληθεί η προηγούμενη αίτηση ή ότι η προηγούμενη αίτηση υποβλήθηκε νωρίτερα από πέντε έτη, κάτι που συνεπάγεται ότι το αρχείο δεν είναι πλέον αποθηκευμένο στο VIS.

Στην περίπτωση που βρεθεί φάκελος σχετικά με τον αιτούντα στο VIS, τα προξενεία πρέπει να εξετάσουν τα αποτελέσματα του ελέγχου στο VIS προκειμένου να αποφεύγεται εσφαλμένη ταυτοποίηση λόγω, για παράδειγμα, συνωνυμίας, και να λάβουν υπόψη τις αποθηκευμένες πληροφορίες. Για να αποφευχθεί η εσφαλμένη ταυτοποίηση, συνιστάται οι αναζητήσεις στο VIS να πραγματοποιούνται με συνδυασμό διαφόρων αλφαριθμητικών τύπων δεδομένων ή, όπου είναι δυνατόν, βιομετρικών δεδομένων σε συνδυασμό με αλφαριθμητικά δεδομένα.

|  |
| --- |
| ***Συνιστώμενη βέλτιστη πρακτική:*** *Σε περίπτωση που η άρνηση που καταγράφηκε στο VIS είναι προγενέστερη, το προξενείο πρέπει, κατά περίπτωση, να επικοινωνήσει με το κράτος μέλος που έλαβε την εν λόγω απόφαση, και πάντα μέσω του ηλεκτρονικού ταχυδρομείου VIS, για να μάθει περισσότερα σχετικά με τη συγκεκριμένη περίπτωση και τις περιστάσεις.* |

**6.3 Γνησιότητα και αξιοπιστία εγγράφων και δηλώσεων**

Κατά την εξέταση της αίτησης, το προξενείο πρέπει να λάβει υπόψη τη γνησιότητα και την αξιοπιστία των εγγράφων που προσκομίζονται και των δηλώσεων του αιτούντος σε προφορική συνέντευξη (εφόσον έχει πραγματοποιηθεί) ή γραπτών δηλώσεων. Το επίπεδο αξιοπιστίας των εγγράφων εξαρτάται από τις τοπικές συνθήκες και μπορεί, επομένως, να διαφέρει από χώρα σε χώρα και ανάλογα με τον τύπο του εγγράφου. Στο πλαίσιο της επιτόπιας συνεργασίας Σένγκεν, τα προξενεία πρέπει να ανταλλάσσουν πληροφορίες και να θεσπίσουν εναρμονισμένες πρακτικές.

Όταν οι προφορικές ή οι γραπτές δηλώσεις του αιτούντος δεν είναι συνεκτικές ή φαίνονται ύποπτες, πρέπει να ελέγχονται εκ νέου.

|  |
| --- |
| ***Παραδείγματα:***   * *Ορισμένα έγγραφα είναι επισήμως εναρμονισμένα ή έχουν παραδοσιακά παρόμοια εμφάνιση· τα προξενεία πρέπει να προσέχουν τα έγγραφα που δεν είναι σύμφωνα με το συνηθισμένο μοντέλο ή που περιέχουν παράξενα ή παρωχημένα χαρακτηριστικά.* * *Εάν σε μια δεδομένη χώρα υποδοχής καταρτίζονται συχνά συμβάσεις εργασίας για φίλους ή συγγενείς προκειμένου να διευκολυνθεί η χορήγηση θεώρησης, παρότι τα ενδιαφερόμενα πρόσωπα δεν απασχολούνται πραγματικά, αλλά εάν στην ίδια χώρα όλοι οι εργαζόμενοι πρέπει να καταχωρίζονται σε έναν επίσημο οργανισμό, θα ήταν ορθή πρακτική να ζητείται η βεβαίωση εγγραφής στον ως άνω οργανισμό, εφόσον είναι διαθέσιμη, ως δικαιολογητικό έγγραφο.* * *Οι πληροφορίες που επιβεβαιώνουν την ισχύ των δικαιολογητικών εγγράφων ή τα καθιστούν άκυρα μπορεί να είναι διαθέσιμες ηλεκτρονικά (on line): τα προξενεία πρέπει να ανταλλάσσουν τέτοιες πληροφορίες και να ελέγχουν συστηματικά (όταν ο κίνδυνος είναι υψηλός), όταν υποβάλλονται ύποπτα έγγραφα, ή τυχαία (όταν ο κίνδυνος είναι χαμηλός), την πραγματική ύπαρξη τέτοιων εγγράφων.* * *Ένα απαιτούμενο δικαιολογητικό έγγραφο μπορεί γενικά, και ανεξάρτητα από την προσωπική κατάσταση του αιτούντος, να είναι δύσκολο να εξασφαλισθεί σε έναν δεδομένο τόπο, οδηγώντας συχνά τους αιτούντες θεώρηση να υποβάλλουν πλαστό έγγραφο χωρίς να έχουν πρόθεση παράνομης μετανάστευσης. Υπό τις περιστάσεις αυτές και με την επιφύλαξη ανταλλαγών στο πλαίσιο τοπικής συνεργασίας Σένγκεν, τα προξενεία ενδέχεται να επανεξετάσουν πόσο αναγκαίο είναι να ζητούν το συγκεκριμένο έγγραφο.* |

**6.4 Το ταξιδιωτικό έγγραφο**

Ενώ η διάρκεια ισχύος του ταξιδιωτικού εγγράφου ελέγχεται όταν το προξενείο εξακριβώνει κατά πόσον η αίτηση είναι παραδεκτή ή όχι (βλέπε σημείο 3.5.1), στο παρόν στάδιο το προξενείο ελέγχει ότι το υποβληθέν έγγραφο δεν είναι πλαστό, παραποιημένο ή προϊόν απομίμησης.

Στο πλαίσιο της επιτόπιας συνεργασίας Σένγκεν, θα πρέπει να ανταλλάσσονται πληροφορίες σχετικά με τη χρήση πλαστών ή παραποιημένων εγγράφων ή εγγράφων που είναι προϊόντα απομίμησης.

|  |
| --- |
| Συνιστώμενες βέλτιστες πρακτικές για τον έλεγχο του κατά πόσον ένα ταξιδιωτικό έγγραφο είναι πλαστό, παραποιημένο ή προϊόν απομίμησης:   * σύγκριση με γνήσιο δείγμα του εγγράφου· * εξέταση του ταξιδιωτικού εγγράφου προκειμένου να αποκλεισθεί το ενδεχόμενο να είναι παραποιημένο ή προϊόν απομίμησης, ελέγχοντας την αρίθμηση, την εκτύπωση, τη συρραφή των σελίδων και τις σφραγίδες· η συμπερίληψη και άλλων προσώπων εκτός του κατόχου και όλες οι διορθώσεις που έχουν πραγματοποιηθεί στο έγγραφο, ιδίως στη σελίδα των δεδομένων προσωπικού χαρακτήρα, πρέπει να αποσαφηνίζονται από τον αιτούντα· * χρήση εξοπλισμού όπως λάμπες υπεριώδους φωτός, μεγεθυντικοί φακοί, λυχνίες ανάκτησης δεδομένων, μικροσκόπια και, εάν απαιτείται, χρήση πιο προηγμένου εξοπλισμού όπως συσκευή συγκριτικής φασματοσκόπησης· * εάν υπάρχει ο αναγκαίος εξοπλισμός και υποβληθεί ηλεκτρονικό διαβατήριο, πρέπει να επαληθεύεται ότι δεν έχει παραβιασθεί η υπογραφή του μικροκυκλώματος.   Καθώς ο έλεγχος του κατά πόσον ένα ταξιδιωτικό έγγραφο είναι πλαστό, παραποιημένο ή προϊόν απομίμησης μπορεί να είναι χρονοβόρος και δύσκολος, συνιστάται να ζητείται η γνώμη ειδικών ασφάλειας εγγράφων σε έγγραφα και να διασφαλίζεται η επικαιροποίηση των γνώσεων μέσω κατάρτισης.  Η από κοινού αποστολή εμπειρογνωμόνων στον τομέα της ασφάλειας εγγράφων σε χώρες υψηλού κινδύνου και/ή ανάλογα με την ικανότητα, η διάθεση των εν λόγω υπαλλήλων από τα κράτη μέλη σε άλλα κράτη μέλη αποτελεί ορθή πρακτική. |

|  |
| --- |
| Συνιστώμενη βέλτιστη πρακτική σε περίπτωση εντοπισμού πλαστού ή παραποιημένου ταξιδιωτικού εγγράφου ή ταξιδιωτικού εγγράφου που είναι προϊόν απομίμησης:  Τέτοια έγγραφα δεν πρέπει ποτέ να επιστρέφονται στον κάτοχό τους. Είναι προτιμότερο να αναφέρεται το αδίκημα και το έγγραφο να διαβιβάζεται στις αρχές της εκδίδουσας τρίτης χώρας. Ωστόσο, σε περίπτωση δυσανάλογα αυστηρής ποινής για το συγκεκριμένο αδίκημα εκ μέρους του τρίτου κράτους, το προξενείο δεν πρέπει να προβαίνει σε αναφορά της υπόθεσης στις αρχές της τρίτης χώρας. |

**6.5 Ο σκοπός της προβλεπόμενης διαμονής**

Το προξενείο ελέγχει τον σκοπό και τη νομιμότητα της προβλεπόμενης διαμονής και την αιτιολόγηση του αιτούντος σχετικά με τον σκοπό της προβλεπόμενης διαμονής και τη νομιμότητά της. Μεγάλος αριθμός προσκλήσεων από τον ίδιο φιλοξενούντα/συστήνοντα μπορεί να υποδεικνύει ότι σκοπός του ταξιδιού είναι η παράνομη μετανάστευση ή/και απασχόληση.

Το προξενείο πρέπει ειδικότερα να ελέγχει κατά πόσον ο δηλωθείς σκοπός είναι συνεκτικός και αξιόπιστος και τα δικαιολογητικά έγγραφα αντιστοιχούν στον δηλωθέντα σκοπό:

|  |
| --- |
| Παραδείγματα έλλειψης συνεκτικότητας μεταξύ του δηλωθέντος σκοπού διαμονής και των πραγματικών πληροφοριών που παρέχονται:   * *ο αιτών ισχυρίζεται ότι θα ταξιδέψει για σκοπούς τουρισμού σε βιομηχανική περιοχή, όπου θα μείνει σε φτηνό ξενοδοχείο·* * *ο αιτών ισχυρίζεται ότι θα επισκεφθεί μια επαγγελματική εκδήλωση σε ημερομηνίες οι οποίες δεν αντιστοιχούν στις πραγματικές ημερομηνίες της εκδήλωσης·* * *ο αιτών ισχυρίζεται ότι σκοπός του ταξιδιού είναι να επισκεφθεί έναν φίλο, αλλά αποδεικνύεται ότι το εν λόγω πρόσωπο απουσιάζει κατά την περίοδο της προβλεπόμενης επίσκεψης·* * *έμπορος**κοσμημάτων ισχυρίζεται ότι προσκλήθηκε να παραστεί σε ιατρικό συνέδριο* * *υπήκοος τρίτης χώρας αναφέρει ότι σκοπός του ταξιδιού του είναι να συμμετάσχει σε συνέδριο· προσκομίζει πρόσκληση, αλλά κανένα έγγραφο που να αποδεικνύει ότι ασκεί επάγγελμα ή διαθέτει προσόντα που σχετίζονται με το θέμα του συνεδρίου* * *ο αιτών ισχυρίζεται ότι ο σκοπός του προβλεπόμενου ταξιδιού είναι βραχυπρόθεσμη απασχόληση, αλλά τα υποβληθέντα έγγραφα δείχνουν ότι η προβλεπόμενη διαμονή υπερβαίνει τις 90 ημέρες ανά περίοδο 180 ημερών.* |

* κατά πόσον ο σκοπός του ταξιδιού είναι δικαιολογημένος: μια αίτηση θεώρησης για ιατρική θεραπεία όταν η θεραπεία είναι διαθέσιμη επιτόπου μπορεί να κρύβει πρόθεση κατάχρησης της κοινωνικής πρόνοιας στο κράτος μέλος.

Ωστόσο, αυτό μπορεί να μην ισχύει πάντοτε: ο αιτών μπορεί να επιθυμεί να λάβει ιατρική περίθαλψη στον τόπο όπου κατοικούν τα μέλη της οικογένειάς του· ή να επιθυμεί να υποβληθεί σε θεραπεία από ιατρό που τον έχει αναλάβει στο παρελθόν· ή να λάβει ιατρική περίθαλψη που θεωρείται καλύτερης ποιότητας σε σχέση με αυτή της χώρας διαμονής του.

Τα προξενεία θα πρέπει σε κάθε περίπτωση να επαληθεύουν ότι το πρόσωπο έχει την οικονομική δυνατότητα να καλύψει τα ιατρικά έξοδα, ότι η ιατρική διαδικασία έχει ήδη προπληρωθεί ή ότι ο αιτών έχει πλήρη ιδιωτική ασφάλιση που θα καλύψει τα έξοδα ανεξάρτητα από τον τύπο της θεραπείας.

* κατά πόσον ο σκοπός του ταξιδιού ακολουθεί ένα μοντέλο παράνομης απασχόλησης ή μετανάστευσης: μεμονωμένοι αιτούντες οι οποίοι προέρχονται από την ίδια περιοχή και κάνουν πάντοτε κράτηση στο ίδιο ξενοδοχείο μπορεί να δημιουργούν υποψίες·
* κατά πόσον ο σκοπός αντιβαίνει στο εθνικό συμφέρον όλων των κρατών μελών ή ενός συγκεκριμένου κράτους μέλους για λόγους ασφάλειας, δημόσιας τάξης ή εξωτερικών σχέσεων.

Τα προξενεία πρέπει να γνωρίζουν ότι ένα ταξίδι μπορεί να έχει αρκετούς διαφορετικούς σκοπούς εντός του ίδιου κράτους μέλους ή στο έδαφος περισσότερων κρατών μελών, π.χ.:

* επαγγελματική συνάντηση, την οποία θα ακολουθήσει ένα σαββατοκύριακο τουρισμού·
* αμειβόμενη δραστηριότητα σε συνδυασμό με ιδιωτική επίσκεψη σε φίλους·
* κατάρτιση, η οποία ακολουθείται από θρησκευτικό προσκύνημα.

**6.6 Οι όροι της προβλεπόμενης διαμονής**

Η αιτιολόγηση του αιτούντος όσον αφορά τους όρους της προβλεπόμενης διαμονής θα πρέπει να επαληθεύεται με βάση τις ακόλουθες πληροφορίες:

* το κατάλυμα κατά τη διάρκεια της διαμονής ή την κατοχή επαρκών μέσων για την κάλυψη του καταλύματος·
* την ύπαρξη επαρκών μέσων διαβίωσης και για τη διάρκεια της προβλεπόμενης διαμονής και για την επιστροφή του στη χώρα καταγωγής ή κατοικίας ή για τη διέλευση προς τρίτη χώρα στην οποία η είσοδός του είναι εξασφαλισμένη ή ότι μπορεί να εξασφαλίσει νομίμως τα μέσα αυτά. Προκειμένου να αξιολογηθούν τα μέσα διαβίωσης, πρέπει να λαμβάνονται υπόψη τα [ποσά αναφοράς](https://circa.europa.eu/Members/irc/jai/sphbg/library?l=/en/doc/handbook-annex_25doc/_EN_1.0_&a=i&cookie=1) που θεσπίζουν τα επιμέρους κράτη μέλη.

**6.6.1 Πώς ελέγχεται η επάρκεια των μέσων για την αναχώρηση από την επικράτεια των κρατών μελών;**

Ελέγχονται τα ακόλουθα στοιχεία:

* εάν δεν προσκομίσθηκε εισιτήριο μεταφοράς, πρέπει να ελεγχθεί κατά πόσον ο αιτών διαθέτει επαρκή οικονομικά μέσα για την εξασφάλιση εισιτηρίου μεταφοράς·
* εάν ο αιτών επιθυμεί να εγκαταλείψει το έδαφος των κρατών μελών με ιδιωτικό μέσο μεταφοράς, το προξενείο μπορεί να ζητήσει απόδειξη της ύπαρξης του εν λόγω ιδιωτικού μέσου μεταφοράς (καταχώριση, ασφάλιση) καθώς και την άδεια οδήγησης ή χειριστή αεροσκάφους. Το προξενείο μπορεί επίσης να ζητήσει έγγραφα που αφορούν την κατάσταση του συγκεκριμένου μέσου μεταφοράς·
* εάν ο αιτών προσκόμισε εισιτήριο για τη συνέχεια του ταξιδιού, πρέπει να ελεγχθεί κατά πόσον διαθέτει θεώρηση ή οποιοδήποτε άλλο έγγραφο που επιτρέπει την είσοδό του στην προβλεπόμενη χώρα προορισμού.

**6.6.2 Πώς εκτιμάται η επάρκεια των μέσων διαβίωσης για τη διαμονή;**

Το προξενείο πρέπει να εκτιμά τόσο το ύψος των οικονομικών πόρων που είναι αναγκαίοι για την διαμονή όσο και την αξιοπιστία των προσκομιζόμενων οικονομικών πόρων. Η αξιοπιστία των προσκομιζόμενων μέσων διαβίωσης θα πρέπει πάντα να εκτιμάται ανάλογα με τις τοπικές συνθήκες.

Το προξενείο πρέπει να εκτιμά κατά προσέγγιση το αναγκαίο ποσό λαμβάνοντας υπόψη τα εξής στοιχεία:

* τη διάρκεια της προβλεπόμενης διαμονής·
* τον σκοπό του προβλεπόμενου ταξιδιού·
* το κόστος ζωής όπως κοινοποιείται από τα κράτη μέλη σύμφωνα με το παράρτημα 18. Το προξενείο πρέπει να δέχεται ως επαρκείς τους οικονομικούς πόρους που υπολείπονται της εκτίμησης αυτής εάν ο αιτών απολαμβάνει οικονομικής στήριξης ή δωρεάν υπηρεσιών (ή υπηρεσιών σε μειωμένη τιμή) κατά τη διάρκεια της διαμονής του στο έδαφος των κρατών μελών·
* απόδειξη της ανάληψης ευθύνης από τρίτο ή/και ιδιωτικό κατάλυμα·
* αξιόπιστη βεβαίωση για την οικονομική στήριξη του αιτούντος από πρόσωπο που κατοικεί νόμιμα στο έδαφος των κρατών μελών·
* απόδειξη προπληρωμής από αξιόπιστο ταξιδιωτικό γραφείο.

Εάν ο αιτών προσκομίσει άδεια εργασίας η οποία εκδόθηκε από κράτος μέλος, μπορεί να απαλλαγεί από την υποβολή πρόσθετων αποδείξεων οικονομικών μέσων, καθώς μπορεί να θεωρηθεί ότι ο μισθός του μπορεί να καλύψει το κόστος της βραχείας διαμονής.

Το προξενείο πρέπει να ζητήσει επαρκείς οικονομικούς πόρους υψηλότερους από την εν λόγω εκτίμηση εάν ο σκοπός του ταξιδιού είναι:

* τουρισμός πολυτελείας·
* ιατρική θεραπεία της οποίας η κάλυψη του κόστους υπολογίζεται βάσει ρεαλιστικής εκτίμησης από το ιατρικό ίδρυμα υποδοχής, εκτός εάν το εν λόγω κόστος καλύπτεται από αξιόπιστο οργανισμό·
* σπουδές, για την κάλυψη των εξόδων των διδάκτρων, εκτός εάν καλύπτονται από αξιόπιστο πρόσωπο που αναλαμβάνει την ευθύνη για τον αιτούντα ή απόδειξη ότι τα εν λόγω έξοδα έχουν προπληρωθεί.

Εάν ο αιτών καλύπτει ο ίδιος τα έξοδα του ταξιδιού, πρέπει να προσκομίζει στοιχεία που αποδεικνύουν ότι διαθέτει προσωπικά τους απαιτούμενους πόρους, π.χ. με εκκαθαριστικά μισθοδοσίας, αντίγραφα τραπεζικών λογαριασμών. Τα προξενεία μπορούν να ελέγχουν την αξιοπιστία και τη σταθερότητα των ποσών που πιστώνονται σε ένα αντίγραφο τραπεζικού λογαριασμού, σε περίπτωση αμφιβολίας.

Εάν παρέχεται δωρεάν κατάλυμα στον αιτούντα, η εκτίμηση των αναγκαίων οικονομικών πόρων μπορεί να μειώνεται ανάλογα, εάν η δέσμευση παροχής του εν λόγω δωρεάν καταλύματος είναι αξιόπιστη.

Σε περίπτωση πρόσκλησης η οποία περιλαμβάνει την κάλυψη όλων των εξόδων, ή σε περίπτωση πλήρους ή μερικής ανάληψης της ευθύνης από ιδιωτική εταιρεία, οποιοδήποτε άλλο νομικό πρόσωπο ή ιδιώτη, το προξενείο πρέπει να προσαρμόζει το επίπεδο των απαιτούμενων πόρων και να ελέγχει την αξιοπιστία της δέσμευσης ανάλογα με τη φύση της σχέσης (επαγγελματική, προσωπική κ.λπ.).

**6.7 Ο κίνδυνος για την ασφάλεια και ο κίνδυνος για τη δημόσια υγεία**

Το προξενείο ελέγχει κατά πόσον ο αιτών είναι καταχωρισμένος στο Σύστημα Πληροφοριών Σένγκεν (SIS) με σκοπό την απαγόρευση εισόδου και ότι ο αιτών δεν θεωρείται απειλή για τη δημόσια τάξη, την εσωτερική ασφάλεια, τη δημόσια υγεία ή τις διεθνείς σχέσεις οιουδήποτε εκ των κρατών μελών, ιδίως δε ότι δεν είναι καταχωρισμένος στις εθνικές βάσεις δεδομένων των κρατών μελών με σκοπό την απαγόρευση εισόδου για τους ίδιους λόγους. Το αποτέλεσμα αυτών των ελέγχων/επαληθεύσεων πρέπει να λαμβάνεται υπόψη.

Όσον αφορά τον κίνδυνο για την ασφάλεια, το προξενείο:

* ελέγχει το SIS προκειμένου να εξακριβώνει κατά πόσον ο αιτών θεώρηση είναι καταχωρισμένος. Εάν ο αιτών είναι καταχωρισμένος, το προξενείο πρέπει να αναλύει τα αποτελέσματα του ελέγχου στο SIS για την αποφυγή εσφαλμένης ταυτοποίησης λόγω συνωνυμίας·
* δρομολογεί την προηγούμενη διαβούλευση με άλλα κράτη μέλη, εφόσον συντρέχει περίπτωση·
* ελέγχει την εθνική βάση δεδομένων, σύμφωνα με την εθνική νομοθεσία του.

Ο έλεγχος στο SIS και η προηγούμενη διαβούλευση με άλλα κράτη μέλη δεν διενεργούνται όταν ο αιτών υποβάλλει αίτηση θεώρησης διέλευσης από αερολιμένα.

Όσον αφορά τους κινδύνους για τη δημόσια υγεία, κάθε ασθένεια που συνιστά κίνδυνο για τη δημόσια υγεία όπως ορίζεται στον διεθνή κανονισμό υγείας (ΔΚΥ) του Παγκόσμιου Οργανισμού Υγείας (ΠΟΥ) και άλλες μολυσματικές ασθένειες ή μεταδοτικές παρασιτικές ασθένειες, εφόσον υπόκεινται σε προστατευτικές διατάξεις οι οποίες ισχύουν για τους υπηκόους των κρατών μελών, μπορεί να θεωρηθούν ότι συνιστούν τέτοια απειλή. Στις περιπτώσεις αυτές, τα προξενεία λαμβάνουν οδηγίες από τις κεντρικές αρχές τους. Ο «κίνδυνος για τη δημόσια υγεία» αξιολογείται μέσω του κοινοτικού δικτύου που έχει συγκροτηθεί δυνάμει της *απόφασης αριθ.* 082/2013/ΕΕ[[20]](#footnote-20) και του συναφούς συστήματος έγκαιρης προειδοποίησης και αντίδρασης (EWRS) καθώς και μέσω του ECDC, το οποίο συγκροτήθηκε με τον [κανονισμό (ΕΚ) αριθ. 851/2004 για την ίδρυση ενός Ευρωπαϊκού Κέντρου Πρόληψης και Ελέγχου Νόσων](http://eur-lex.europa.eu/LexUriServ/LexUriServ.do?uri=CELEX:32004R0851:EL:HTML). (βλέπε επίσης: ecdc.europa.eu).

Πρόσθετες απαιτήσεις για τον μετριασμό των κινδύνων για τη δημόσια υγεία (π.χ. υποβολή πιστοποιητικού εμβολιασμού) θα πρέπει να ζητούνται από τους αιτούντες μόνο εάν όλα τα προξενεία σε δεδομένο τόπο ακολουθούν την ίδια πρακτική.

**6.8 Χρήση του ηλεκτρονικού ταχυδρομείου VIS**

***Νομική βάση: Άρθρο 16 του κανονισμού (ΕΚ) αριθ. 767/2008***

Το ηλεκτρονικό ταχυδρομείο VIS αναπτύχθηκε ως δίκτυο επικοινωνίας για τη διαβίβαση πληροφοριών για την προξενική συνεργασία, τη διαβίβαση δικαιολογητικών, τη διόρθωση δεδομένων και την εκ των προτέρων διαγραφή δεδομένων.

Χρησιμοποιείται για διαβουλεύσεις και για τη διαβίβαση πληροφοριών μεταξύ κρατών μελών

Δεδομένου ότι όλα τα κράτη μέλη που χρησιμοποιούν το ηλεκτρονικό ταχυδρομείο VIS είναι επίσης χρήστες του VIS, ο αριθμός αίτησης VIS πρέπει να εισάγεται ως υποχρεωτικό στοιχείο κάθε μηνύματος που παραπέμπει στον σχετικό αιτούντα. Συνεπώς, για κάθε αίτημα που αποστέλλεται μέσω του ηλεκτρονικού ταχυδρομείου VIS, το προξενείο πρέπει να διαβιβάζει μήνυμα με αριθμό αίτησης VIS ως υποχρεωτικό μέρος του μηνύματος, αναφέροντας το κράτος μέλος στο οποίο απευθύνεται το μήνυμα. Το κράτος μέλος ή τα κράτη μέλη που λαμβάνουν το μήνυμα θα πρέπει να απαντούν μέσω ηλεκτρονικού ταχυδρομείου VIS αναφέροντας τον ίδιο αριθμό αίτησης VIS στο κράτος μέλος που απηύθυνε το αίτημα.

Το ηλεκτρονικό ταχυδρομείο VIS χρησιμοποιείται για:

* διαβουλεύσεις βάσει του άρθρου 22 του κώδικα θεωρήσεων (προηγούμενη διαβούλευση)·
* κοινοποίηση έκδοσης θεώρησης περιορισμένης εδαφικής ισχύος (άρθρο 25 παράγραφος 4 του κώδικα θεωρήσεων)·
* εκ των υστέρων κοινοποίηση έκδοσης θεωρήσεων, σύμφωνα με το άρθρο 31 παράγραφος 4 του κώδικα θεωρήσεων.

Το ηλεκτρονικό ταχυδρομείο VIS θα πρέπει να χρησιμοποιείται επίσης για να διαβιβάζονται τα ακόλουθα είδη πληροφοριών:

* μηνύματα που σχετίζονται με την προξενική συνεργασία, σύμφωνα με το άρθρο 16 παράγραφος 3 του κανονισμού VIS, όπως αντίγραφα ταξιδιωτικών εγγράφων και άλλα έγγραφα που υποστηρίζουν την αίτηση·
* αιτήματα για δικαιολογητικά έγγραφα, σύμφωνα με το άρθρο 16 παράγραφος 3 του κανονισμού VIS·
* μηνύματα για ανακριβή δεδομένα, σύμφωνα με το άρθρο 38 παράγραφος 3 του κανονισμού VIS·
* ιθαγένεια του κράτους μέλους που έχει αποκτήσει ο αιτών, σύμφωνα με το άρθρο 25 παράγραφος 2 του κανονισμού VIS.

Ο αποδέκτης επιχειρησιακών μηνυμάτων (αιτημάτων ή πληροφοριών) καθορίζεται είτε:

* *αυτόματα* μέσω της εθνικής εφαρμογής αποστολής ηλεκτρονικού ταχυδρομείου VIS με χρήση των σχετικών πληροφοριών στο αρχείο της εφαρμογής VIS (που περιλαμβάνει την εθνική αρχή VIS που είναι υπεύθυνη για την εφαρμογή), είτε
* χειροκίνητα από τον τελικό χρήστη.

|  |
| --- |
| **Μεταβατικές κατευθυντήριες οδηγίες για τις αρνητικές απαντήσεις σε προηγούμενη διαβούλευση**  Μέχρι να επικαιροποιηθεί το ηλεκτρονικό ταχυδρομείο VIS ώστε να αντικατοπτρίζει τη διαίρεση της προηγούμενης διαβούλευσης σε τρεις υποκατηγορίες (απειλή για τη δημόσια τάξη/την εσωτερική ασφάλεια· απειλή για τη δημόσια υγεία· απειλή για τις διεθνείς σχέσεις), το κράτος μέλος που συμμετέχει στη διαβούλευση θα πρέπει να επισημάνει τον ακριβή λόγο της αρνητικής απάντησης με τα ακόλουθα μέσα. Οι κεντρικές αρχές θα πρέπει - παράλληλα με το μήνυμα ηλεκτρονικού ταχυδρομείου VIS 2 «απόρριψη» που χρησιμοποιείται συνήθως για προηγούμενη διαβούλευση - να στείλουν ένα μήνυμα ηλεκτρονικού ταχυδρομείου VIS 1 (NSConsularCooperationInformation), το οποίο περιέχει τον κωδικό του ακριβούς λόγου στο πεδίο «MessageText». Το συγκεκριμένο μήνυμα θα πρέπει καταρχήν να αποστέλλεται από τις κεντρικές αρχές του κράτους μέλους που συμμετέχει στη διαβούλευση σχετικά με την αίτηση προηγούμενης διαβούλευσης στην αρχή (το προξενείο) του κράτους μέλους που δημιούργησε την αίτηση στο VIS. Οι κωδικοί που πρέπει να χρησιμοποιούνται είναι οι ακόλουθοι:  «Λόγος απόρριψης 7 (ασφάλεια)»  «Λόγος απόρριψης 8 (υγεία)»  «Λόγος απόρριψης 9 (διεθνείς σχέσεις)»  Οι αποδέκτες μηνυμάτων βάσει των άρθρων 8, 22 και 31 του κώδικα θεωρήσεων («Συμφωνίες εκπροσώπησης», «Προηγούμενη διαβούλευση με τις κεντρικές αρχές άλλων κρατών μελών» και «Ενημέρωση των κεντρικών αρχών άλλων κρατών μελών») καθορίζονται αυτόματα σύμφωνα με τον κατάλογο της ιθαγένειας των αιτούντων και τις ειδικές κατηγορίες που προσδιορίζει κάθε κράτος μέλος. Η εθνική αρχή του κράτους μέλους που είναι αρμόδια για την εφαρμογή είναι υπεύθυνη για αυτή τη λειτουργία. |

Για λεπτομέρειες σχετικά με τη λειτουργία του μηχανισμού ηλεκτρονικού ταχυδρομείου VIS, τις προδιαγραφές ηλεκτρονικού ταχυδρομείου VIS – το παράρτημα της *εκτελεστικής απόφασης της Επιτροπής C(2015) 5561 σχετικά με τις τεχνικές προδιαγραφές για τον μηχανισμό επικοινωνίας του ηλεκτρονικού ταχυδρομείου VIS για τους σκοπούς του κανονισμού (ΕΚ) αριθ. 767/2008 του Ευρωπαϊκού Κοινοβουλίου και του Συμβουλίου και για την κατάργηση της απόφασης 2009/377/ΕΚ της Επιτροπής και της εκτελεστικής απόφασης C(2012) 1301 της Επιτροπής –* παρέχει πλήρη σειρά λεπτομερών στοιχείων.

**6.9 Ταξιδιωτική ιατρική ασφάλιση**

Το προξενείο είναι αρμόδιο να ελέγχει κατά πόσον η ταξιδιωτική ιατρική ασφάλιση που προσκόμισε ο αιτών είναι επαρκής, δηλαδή κατά πόσον καλύπτει την προβλεπόμενη διαμονή, σε περίπτωση αίτησης θεώρησης μίας μόνον εισόδου ή διπλής εισόδου, ή την πρώτη προβλεπόμενη διαμονή σε περίπτωση αίτησης θεώρησης πολλαπλών εισόδων, προτού ληφθεί η τελική απόφαση σχετικά με την αίτηση.

Εάν θεωρηθεί ότι αποδεικνύεται επαρκές επίπεδο ιατρικής ασφάλισης με άλλα μέσα, π.χ. λόγω της επαγγελματικής κατάστασης του αιτούντος, η αξιοπιστία της κάλυψης πρέπει να ελεγχθεί.

Ορισμένες εταιρείες πιστωτικών καρτών περιλαμβάνουν ταξιδιωτική ασφάλιση στα πλεονεκτήματα της πιστωτικής κάρτας. Εάν η προσφερόμενη κάλυψη είναι σύμφωνη προς τα κριτήρια του κώδικα θεωρήσεων, οι εν λόγω πιστωτικές κάρτες μπορούν να γίνουν δεκτές ως έγκυρη ασφάλιση.

Εάν η διάρκεια της προβλεπόμενης διαμονής για την οποία ζητείται θεώρηση υπερβαίνει τη διάρκεια ισχύος της ταξιδιωτικής ιατρικής ασφάλισης, το προξενείο είτε περιορίζει τη διάρκεια της χορηγούμενης διαμονής στο διάστημα που καλύπτει η ταξιδιωτική ιατρική ασφάλιση είτε καλεί τον αιτούντα να εξασφαλίσει ταξιδιωτική ιατρική ασφάλιση η οποία καλύπτει ολόκληρη την περίοδο της προβλεπόμενης διαμονής. Η ταξιδιωτική ιατρική ασφάλιση δεν απαιτείται να καλύπτει ολόκληρη την περίοδο ισχύος της θεώρησης μίας εισόδου, δηλαδή θα πρέπει να καλύπτεται μόνο η περίοδος πραγματικής διαμονής και όχι οι 15 ημέρες της «περιόδου χάριτος».

Εάν η προσκομιζόμενη ασφάλιση δεν θεωρείται επαρκής, το γεγονός αυτό δεν πρέπει να οδηγεί αυτομάτως στην άρνηση χορήγησης θεώρησης, αλλά να επιτρέπεται στον αιτούντα να παράσχει την εν λόγω απόδειξη πριν από τη λήψη τελικής απόφασης επί της αίτησής του.

**6.10 Έλεγχος της διάρκειας προηγούμενων και προβλεπόμενων διαμονών**

Το προξενείο ελέγχει τη διάρκεια προηγούμενων και προβλεπόμενων διαμονών προκειμένου να εξακριβώσει ότι ο αιτών δεν υπερέβη/δεν θα υπερβεί τη μέγιστη διάρκεια της επιτρεπόμενης διαμονής στο έδαφος των κρατών μελών, ανεξάρτητα από τυχόν διαμονές εγκεκριμένες στο πλαίσιο εθνικής θεώρησης μακράς διαμονής ή άδειας διαμονής θα πρέπει να λαμβάνονται υπόψη μόνον οι διαμονές που καλύπτονται από ενιαία θεώρηση ή θεώρηση περιορισμένης εδαφικής ισχύος. Ωστόσο, η ευθύνη για τη συμμόρφωση με τον κανόνα 90/180-ημερών βαρύνει τον κάτοχο της θεώρησης.

|  |
| --- |
| *Παραδείγματα διαμονής βραχείας διάρκειας πριν από, κατά τη διάρκεια και ύστερα από διαμονή μακράς διάρκειας:*  *Πρόσωπο που παρέμεινε στην Ισπανία έξι μήνες βάσει εθνικής θεώρησης μακράς διαμονής ή άδειας διαμονής μπορεί να λάβει ενιαία θεώρηση ή θεώρηση περιορισμένης εδαφικής ισχύος της οποίας η ισχύς αρχίζει αμέσως μετά τη λήξη της θεώρησης μακράς διαμονής ή άδειας διαμονής* χωρίς να χρειάζεται να εξέλθει το πρόσωπο από τον χώρο Σένγκεν.  *Αιτών θεώρηση ο οποίος διαμένει ακόμη στην Ισπανία βάσει ισπανικής εθνικής θεώρησης μακράς διαμονής μπορεί να λάβει ενιαία θεώρηση (ή θεώρηση περιορισμένης εδαφικής ισχύος) κατά τη διάρκεια ισχύος της ισπανικής εθνικής θεώρησης μακράς διαμονής για βραχεία διαμονή σε άλλο κράτος μέλος μετά τη διαμονή του στην Ισπανία.*  *Αιτών θεώρηση στον οποίο έχει χορηγηθεί ισπανική εθνική θεώρηση μακράς διαμονής, αλλά δεν έχει ταξιδέψει ακόμη στην Ισπανία, μπορεί να λάβει ενιαία θεώρηση (ή θεώρηση περιορισμένης εδαφικής ισχύος) για την κάλυψη κάθε διαμονής βραχείας διάρκειας σε οποιοδήποτε άλλο κράτος μέλος πριν από την διαμονή του στην Ισπανία.* |

Η ημέρα εισόδου υπολογίζεται ως η πρώτη ημέρα διαμονής στο έδαφος των κρατών μελών και η ημέρα εξόδου ως η τελευταία ημέρα διαμονής στο έδαφος των κρατών μελών.

Η έννοια του «οποιασδήποτε», συνεπάγεται την εφαρμογή μιας «κινητής» περιόδου αναφοράς 180 ημερών, που ανατρέχει σε κάθε ημέρα της διαμονής κατά την περίοδο των τελευταίων 180 ημερών, προκειμένου να εξακριβωθεί αν εξακολουθεί να πληρούται η απαίτηση των 90 ημερών/180 ημέρες. Αυτό σημαίνει ότι η απουσία για αδιάλειπτο χρονικό διάστημα 90 ημερών επιτρέπει νέα διαμονή έως 90 ημέρες.

Οι υπάρχουσες σφραγίδες εισόδου και εξόδου στο υποβληθέν ταξιδιωτικό έγγραφο πρέπει να ελέγχονται συγκρίνοντας τις ημερομηνίες εισόδου και εξόδου ώστε να εξακριβωθεί ότι ο ενδιαφερόμενος δεν έχει ήδη υπερβεί τη μέγιστη διάρκεια επιτρεπόμενης διαμονής στο έδαφος των κρατών μελών, δηλαδή 90 ημέρες εντός οιασδήποτε περιόδου 180 ημερών. Ιδιαίτερη προσοχή πρέπει να δίδεται στον εντοπισμό ενδεχόμενης παραποίησης των σφραγίδων που έχουν τεθεί στο ταξιδιωτικό έγγραφο με σκοπό την απόκρυψη της διάρκειας προηγούμενης (καθ’ υπέρβαση) διαμονής στο έδαφος των κρατών μελών.

*Παραδείγματα υπολογισμού της διαμονής:*

*1) Ένα πρόσωπο που έχει θεώρηση πολλαπλών εισόδων για 1 έτος (18 Απριλίου 2020 έως 17 Απριλίου 2021) εισέρχεται για πρώτη φορά στις 19 Απριλίου 2020 και παραμένει επί 3 ημέρες. Στη συνέχεια, εισέρχεται εκ νέου στις 18 Ιουνίου 2020 και διαμένει 86 ημέρες. Ποια είναι η κατάσταση κατά τις συγκεκριμένες ημερομηνίες; Πότε θα επιτραπεί και πάλι η είσοδος αυτού του προσώπου;*

Στις 11 Σεπτεμβρίου 2020: Κατά τις τελευταίες 180 ημέρες (16 Μαρτίου 2020 έως τις 11 Σεπτεμβρίου 2020) το πρόσωπο είχε παραμείνει επί 3 ημέρες (19 Απριλίου 2020 έως τις 21 Απριλίου 2020) συν 86 ημέρες (18 Ιουνίου 2020 έως τις 11 Σεπτεμβρίου 2020) = 89 ημέρες = δεν υπάρχει υπέρβαση της επιτρεπόμενης διάρκειας διαμονής. Το πρόσωπο μπορεί να παραμείνει έως και 1 ημέρα.

Από τις 16 Οκτωβρίου 2020: Το πρόσωπο θα μπορούσε να εισέλθει για διαμονή 4 ημερών (στις 16 Οκτωβρίου 2020 η διαμονή στις 19 Απριλίου 2020 καθίσταται άνευ αντικειμένου (εκτός της περιόδου των 180 ημερών)· στις 17 Οκτωβρίου 2020 η διαμονή στις 20 Απριλίου 2020 καθίσταται άνευ αντικειμένου (εκτός της περιόδου των 180 ημερών)· κ.λπ.).

Από τις 15 Δεκεμβρίου 2020: Το πρόσωπο θα μπορούσε να εισέλθει για διαμονή 90 ημερών (στις 15 Δεκεμβρίου 2020, η διαμονή στις 18 Ιουνίου 2020 καθίσταται άνευ αντικειμένου (εκτός της περιόδου των 180 ημερών)· στις 16 Δεκεμβρίου 2020, η διαμονή στις 19 Ιουνίου 2020 καθίσταται άνευ αντικειμένου, κ.λπ.).

*2) Σε υπήκοο τρίτης χώρας έχει χορηγηθεί θεώρηση πολλαπλών εισόδων για 2 έτη (11 Αυγούστου 2020 έως τις 10 Αυγούστου 2022) η οποία παρέχει δικαίωμα διαμονής 90 ημερών ανά περίοδο 180 ημερών. Ο κάτοχος της θεώρησης εισέρχεται στις 14 Αυγούστου 2020 και εξέρχεται στις 30 Αυγούστου 2020 (17 ημέρες). Στις 15 Δεκεμβρίου 2020 το πρόσωπο εισέρχεται εκ νέου και εξέρχεται στις 22 Ιουνίου 2021. Ποια είναι η κατάσταση κατά τις συγκεκριμένες ημερομηνίες; Πότε θα πρέπει να έχει εξέλθει το πρόσωπο αυτό;*

Την 1η Φεβρουαρίου 2021: Κατά τις τελευταίες 180 ημέρες (6 Αυγούστου 2020 έως τις 1 Φεβρουαρίου 2021) το πρόσωπο είχε παραμείνει επί 17 ημέρες (14 Αυγούστου 2020 έως τις 30 Αυγούστου 2020) συν 49 ημέρες (15 Δεκεμβρίου 2020 έως τις 1 Φεβρουαρίου 2021) = 66 ημέρες = δεν υπάρχει υπέρβαση της επιτρεπόμενης διάρκειας διαμονής.

Στις 25 Φεβρουαρίου 2021: Κατά τις τελευταίες 180 ημέρες (30 Αυγούστου 2020 έως τις 25 Φεβρουαρίου 2021) το πρόσωπο είχε παραμείνει 1 ημέρα (30 Αυγούστου 2020) συν 73 ημέρες (15 Δεκεμβρίου 2020 έως τις 25 Φεβρουαρίου 2021) = 74 ημέρες = δεν υπάρχει υπέρβαση της επιτρεπόμενης διάρκειας διαμονής.

Στις 14 Μαρτίου 2021: Κατά τις τελευταίες 180 ημέρες (16 Σεπτεμβρίου 2020 έως τις 14 Μαρτίου 2021) το πρόσωπο είχε παραμείνει επί 90 ημέρες (15 Δεκεμβρίου 2020 έως τις 14 Μαρτίου 2021)⇒·14 Μαρτίου 2021 = τελευταία ημέρα της επιτρεπόμενης διάρκειας διαμονής.

*3) Σε υπήκοο τρίτης χώρας έχει χορηγηθεί θεώρηση πολλαπλών εισόδων για 1 έτος (1 Ιανουαρίου 2020 έως τις 31 Δεκεμβρίου 2020) η οποία παρέχει δικαίωμα διαμονής 90 ημερών ανά περίοδο 180 ημερών. Ο κάτοχος της θεώρησης εισέρχεται την 1η Ιανουαρίου 2020 και εξέρχεται στις 10 Ιανουαρίου 2020 (10 ημέρες), στη συνέχεια εισέρχεται και εξέρχεται αντίστοιχα την 1η Μαρτίου 2020 και στις 30 Μαρτίου 2020 (30 ημέρες) και τέλος εισέρχεται και εξέρχεται την 1η Μαΐου 2020 και στις 9 Ιουνίου 2020 (40 ημέρες). Ποια είναι η κατάσταση κατά τις συγκεκριμένες ημερομηνίες; Για πόσο χρονικό διάστημα θα επιτραπεί στο πρόσωπο να εισέλθει εκ νέου (διαδοχική διαμονή);*

Στις 20 Ιουνίου 2020: Το πρόσωπο θα μπορεί να εισέλθει για 20 διαδοχικές ημέρες κατ' ανώτατο όριο (10 ημέρες «υπόλοιπο» από την επιτρεπόμενη διαμονή των 90 ημερών (20 Ιουνίου έως 29 Ιουνίου), συν 10 επιπλέον ημέρες δεδομένου ότι στις 30 Ιουνίου 2020 η διαμονή την 1η Ιανουαρίου 2020 καθίσταται άνευ αντικειμένου και την 1η Ιουλίου 2020 η διαμονή στις 2 Φεβρουαρίου 2020 καθίσταται άνευ αντικειμένου κ.λπ. (εκτός της περιόδου των 180 ημερών).

Στις 7 Αυγούστου 2020: Το πρόσωπο μπορεί ακόμη να εισέλθει για 20 διαδοχικές ημέρες κατ' ανώτατο όριο, όπως εξηγείται ανωτέρω, επειδή η διαμονή των 30 ημερών που άρχισε την 1η Μαρτίου 2020 θα καταστεί άνευ αντικειμένου μόνο από τις 28 Αυγούστου (δεδομένου ότι η αντίστοιχη περίοδος αναφοράς των 180 ημερών αρχίζει από τις 2 Μαρτίου 2020). Ως εκ τούτου, στις 26 Αυγούστου το συγκεκριμένο πρόσωπο θα πρέπει να εγκαταλείψει τον χώρο Σένγκεν καθώς την ημέρα εκείνη θα συμπληρώσει τις 90 ημέρες εντός της περιόδου αναφοράς των 180 ημερών (η οποία αρχίζει στις 28 Φεβρουαρίου).

Στις 8 Αυγούστου 2020: Το πρόσωπο μπορεί να εισέλθει για 50 διαδοχικές ημέρες κατ' ανώτατο όριο (10 ημέρες «υπόλοιπο» από την επιτρεπόμενη διαμονή των 90 ημερών, συν 10 επιπλέον ημέρες δεδομένου ότι από τις 30 Ιουνίου 2020 η διαμονή που άρχισε την 1η Ιανουαρίου 2020 καθίσταται πλέον άνευ αντικειμένου, συν 30 ημέρες, δεδομένου ότι στις 28 Αυγούστου 2020 η διαμονή που άρχισε την 1η Μαρτίου 2020 αρχίζει να καθίσταται άνευ αντικειμένου (εκτός της περιόδου των 180 ημερών που αρχίζει στην περίπτωση αυτή από τις 2 Μαρτίου 2020).

Στις 8 Σεπτεμβρίου 2020: Το πρόσωπο μπορεί να εισέλθει για 90 κατ' ανώτατο όριο διαδοχικές ημέρες. Συνεχής απουσία 90 ημερών (μεταξύ 10ης Ιουνίου 2020 και 7ης Σεπτεμβρίου 2020) οδηγεί πάντα σε νέα διαμονή έως 90 ημέρες.

Συνιστώμενη βέλτιστη πρακτική σε σχέση με τον υπολογισμό των προηγούμενων και των προβλεπόμενων διαμονών:

Τα κράτη μέλη θα πρέπει να χρησιμοποιούν τον «υπολογιστή της διάρκειας διαμονής»:http://ec.europa.eu/dgs/home-affairs/what-we-do/policies/borders-and-visas/border-crossing/index\_en.htm.

**6.11 Συμπληρωματικά έγγραφα**

Ο κατάλογος των απαιτούμενων δικαιολογητικών εγγράφων πρέπει να διατίθεται στο κοινό. Κατόπιν τούτου, μπορεί να θεωρηθεί ότι η υποβολή μη πλήρους φακέλου σημαίνει ότι ο αιτών δεν αντιμετωπίζει την αίτησή του με σοβαρότητα ή δεν είναι σε θέση να υποβάλει τα απαιτούμενα έγγραφα και, το προξενείο θα πρέπει, καταρχήν, να λάβει την απόφασή του βάσει του φακέλου της αίτησης όπως υποβλήθηκε, ανεξάρτητα από το κατά πόσον είναι πλήρης ή όχι.

Ωστόσο, σε αιτιολογημένες περιπτώσεις, το προξενείο μπορεί να ζητήσει πρόσθετα έγγραφα κατά τη διάρκεια της εξέτασης μιας αίτησης, τα οποία δεν αναφέρονται στον εναρμονισμένο κατάλογο που δημοσιεύεται κατά τόπους.

|  |
| --- |
| ***Παραδείγματα:***   * η σύμβαση απασχόλησης που προσκόμισε ο αιτών πρόκειται να λήξει σύντομα· το προξενείο ζητεί από τον αιτούντα να παράσχει πληροφορίες σχετικά με τη μελλοντική του απασχόληση/την οικονομική του κατάσταση· * η υπογραφή στην αίτηση ανηλίκου δημιουργεί υποψίες και, επομένως, το προξενείο ελέγχει την ταυτότητα του υπογράφοντος συγκρίνοντάς την με την υπογραφή σε άλλα επίσημα έγγραφα· * σε περίπτωση θανάτου συγγενούς σε κράτος μέλος: πιστοποιητικό θανάτου· * σε περίπτωση γάμου σε κράτος μέλος: αναγγελία γάμου. |

**6.12 Πότε πρέπει να καλείται σε συνέντευξη ο αιτών;**

Το προξενείο μπορεί, σε δικαιολογημένες περιπτώσεις, να διεξαγάγει συνέντευξη με τον αιτούντα κατά την εξέταση της αίτησής του.

Όταν η εξέταση της αίτησης θεώρησης βάσει των διαθέσιμων πληροφοριών και εγγράφων δεν επιτρέπει τη λήψη τελικής απόφασης είτε για τη χορήγηση της θεώρησης είτε για την απόρριψη της αίτησης, το προξενείο πρέπει να επικοινωνήσει με τον αιτούντα τηλεφωνικά ή να τον καλέσει σε προσωπική συνέντευξη στο προξενείο. Η συνέντευξη μπορεί επίσης να πραγματοποιηθεί με τη χρήση άλλων μορφών επικοινωνίας (π.χ. με βιντεοκλήση), αλλά θα πρέπει να ληφθούν επαρκείς εγγυήσεις για την αποτροπή της απάτης υποκλοπής ταυτότητας. Για την αποφυγή της δυσανάλογης επιβάρυνσης του αιτούντα, ιδίως όταν οι αιτούντες διαμένουν σε μεγάλη απόσταση από το προξενείο, μπορούν να πραγματοποιηθούν βιντεοκλήσεις από τις εγκαταστάσεις εξωτερικών παρόχων υπηρεσιών ή επίτιμων προξένων. Ωστόσο, η συνέντευξη θα πρέπει πάντα να διεξάγεται από προξενικό προσωπικό.

Η ανάγκη για συνέντευξη θα πρέπει να καθορίζεται από το προξενείο με βάση την αξιολόγηση, μεταξύ άλλων, του γενικού μεταναστευτικού κινδύνου σε δεδομένο τόπο. Μια συνέντευξη - είτε μέσω τηλεφώνου είτε αυτοπροσώπως - αποτελεί έναν καλό τρόπο για να ληφθούν περισσότερες πληροφορίες από τον αιτούντα και να εξακριβωθεί η αξιοπιστία των πληροφοριών που σχετίζονται με την αίτηση, ειδικά σε περιοχές όπου ο αριθμός των πλαστών/παραποιημένων εγγράφων είναι υψηλός. Η επιλογή της διεξαγωγής συνέντευξης δεν θα πρέπει να απορρίπτεται αποκλειστικά με στόχο την ελαχιστοποίηση του χρόνου διεκπεραίωσης, δεδομένου ότι οι πληροφορίες που συλλέγονται μέσω μιας συνέντευξης μπορούν να αποτελέσουν μια στέρεη βάση για τη λήψη αποφάσεων σε πιο δύσκολες περιπτώσεις.

Θα πρέπει να αποφεύγεται η συστηματική διεξαγωγή συνεντεύξεων με ορισμένες κατηγορίες αιτούντων μετά την υποβολή της αίτησης σε εξωτερικό πάροχο υπηρεσιών.

|  |
| --- |
| **Συνιστώμενη βέλτιστη πρακτική σε περιπτώσεις όπου υπάρχει ανάγκη συστηματικού εμπεριστατωμένου ελέγχου των αιτήσεων από ορισμένες κατηγορίες αιτούντων (π.χ. ταξιδιώτες για πρώτη φορά)**: το προξενικό προσωπικό μπορεί να παρευρεθεί στις εγκαταστάσεις του εξωτερικού παρόχου υπηρεσιών για την πραγματοποίηση συνεντεύξεων αυτού του είδους κατά το στάδιο της υποβολής. |

**6.13 Αξιολόγηση του κινδύνου παράνομης μετανάστευσης και της πρόθεσης του αιτούντος να αναχωρήσει από την επικράτεια των κρατών μελών πριν από τη λήξη της θεώρησης**

Τα προξενεία αξιολογούν:

* τον κίνδυνο παράνομης μετανάστευσης του αιτούντος στο έδαφος των κρατών μελών (δηλαδή, ο αιτών χρησιμοποιεί τους σκοπούς του ταξιδιού, όπως τουρισμός, επαγγελματικοί λόγοι, σπουδές ή οικογενειακές επισκέψεις, ως πρόσχημα για μόνιμη παράνομη εγκατάσταση στο έδαφος των κρατών μελών), και
* κατά πόσον ο αιτών προτίθεται να εγκαταλείψει την επικράτεια των κρατών μελών πριν από τη λήξη της ζητούμενης θεώρησης.

Στο πλαίσιο της επιτόπιας συνεργασίας Σένγκεν, τα προξενεία πρέπει να καθορίζουν «προφίλ» αιτούντων που εμφανίζουν συγκεκριμένο κίνδυνο, σύμφωνα με τις τοπικές συνθήκες και περιστάσεις, λαμβάνοντας επίσης υπόψη τη γενική κατάσταση στη χώρα κατοικίας (π.χ. πολιτικά ασταθείς περιοχές, υψηλό επίπεδο ανεργίας και διαδεδομένη φτώχεια). Τα προφίλ μπορούν να βασίζονται στη σταθερότητα της κοινωνικοοικονομικής κατάστασης του αιτούντος, αλλά κάθε μεμονωμένη αίτηση πρέπει να αξιολογείται αυτοτελώς, ανεξάρτητα από τα τυχόν «προφίλ» που έχουν καταρτισθεί.

Η χρήση τοπικών καταλόγων προειδοποίησης που περιέχουν δεδομένα για συγκεκριμένα πρόσωπα θα πρέπει να ελέγχεται με τις εθνικές αρχές προστασίας δεδομένων.

Το ατομικό επίπεδο σταθερότητας εξαρτάται από διάφορους παράγοντες:

* οικογενειακοί δεσμοί ή άλλοι προσωπικοί δεσμοί στη χώρα διαμονής·
* οικογενειακοί δεσμοί ή άλλοι προσωπικοί δεσμοί στα κράτη μέλη·
* οικογενειακή κατάσταση·
* κατάσταση απασχόλησης (ύψος μισθού, εφόσον ο αιτών εργάζεται)·
* τακτικότητα του εισοδήματος (απασχόληση, αυτοαπασχόληση, σύνταξη, εισόδημα από επενδύσεις κ.λπ.) του αιτούντος ή του/της συζύγου, των τέκνων ή των συντηρούμενων προσώπων·
* ύψος εισοδήματος·
* κοινωνικό καθεστώς στη χώρα διαμονής (π.χ. κάτοχος δημόσιου αξιώματος, εκπρόσωπος ΜΚΟ· επάγγελμα με υψηλό κοινωνικό καθεστώς: δικηγόρος, ιατρός, καθηγητής πανεπιστημίου)·
* ιδιοκτησία σπιτιού/ακίνητης περιουσίας.

Οι παράγοντες μπορεί να διαφέρουν ανάλογα με τη χώρα κατοικίας του αιτούντος:

|  |
| --- |
| ***Παράδειγμα:*** *υπήκοος τρίτης χώρας υπόχρεος θεώρησης, ο οποίος διαμένει νόμιμα σε άλλη τρίτη χώρα των οποίων οι υπήκοοι απαλλάσσονται από την υποχρέωση θεώρησης (Ινδός πολίτης ο οποίος διαμένει στον Καναδά ή Κινέζος πολίτης ο οποίος διαμένει στις Ηνωμένες Πολιτείες) εμφανίζει κανονικά πολύ περιορισμένο κίνδυνο παράνομης μετανάστευσης στα κράτη μέλη.* |

Η κοινωνικοοικονομική κατάσταση μπορεί επίσης να εμφανίζει διαφορετικές πτυχές: ένας άνεργος αιτών μπορεί να διαθέτει πολύ σταθερή οικονομική κατάσταση, ενώ ένας καλά αμειβόμενος αιτών μπορεί να εξετάζει το ενδεχόμενο παράνομης μετανάστευσης για προσωπικούς λόγους, και όλα τα στοιχεία πρέπει να λαμβάνονται υπόψη προκειμένου να εξασφαλισθεί αντικειμενική αξιολόγηση. Σε πολλές περιπτώσεις οι συγκεκριμένες πτυχές γίνονται εμφανείς μόνο μετά από συνέντευξη του αιτούντος.

Άλλες πτυχές που πρέπει να ελέγχονται:

* προηγούμενες παράνομες παραμονές στα κράτη μέλη·
* προηγούμενη κατάχρηση κοινωνικής πρόνοιας στα κράτη μέλη·
* διαδοχικές διαφορετικές αιτήσεις θεώρησης (για θεωρήσεις βραχείας διάρκειας ή μακράς διάρκειας), οι οποίες υποβάλλονται για διαφορετικούς μη σχετιζόμενους μεταξύ τους λόγους·
* αξιοπιστία του προσκαλούντος, όταν προσκομίζεται η επιστολή πρόσκλησης.

**6.14 Αίτηση θεώρησης διέλευσης από αερολιμένα**

***Νομική βάση: κώδικας θεωρήσεων, άρθρο 21 παράγραφος 6***

Ο κάτοχος θεώρησης για διέλευση από αερολιμένα δεν δικαιούται να εισέλθει στο έδαφος των κρατών μελών. Επομένως, τα προξενεία δεν πρέπει να εξακριβώνουν κατά πόσον το πρόσωπο που υποβάλλει αίτηση για τον συγκεκριμένο τύπο θεώρησης πληροί τις προϋποθέσεις εισόδου (πράγμα που σημαίνει ότι ο έλεγχος στο SIS και η προηγούμενη διαβούλευση, εφόσον συντρέχει περίπτωση, δεν εφαρμόζονται), αλλά πρέπει:

* να ελέγχουν το ταξιδιωτικό έγγραφο (βλέπε σημείο 6.4)·
* να ελέγχουν κατά πόσον μια θεώρηση διέλευσης από αερολιμένα είναι κατάλληλη για το προβλεπόμενο δρομολόγιο, καθώς ο αιτών μπορεί να χρειάζεται θεώρηση η οποία επιτρέπει την είσοδο στο έδαφος των κρατών μελών, βλέπε σημεία 1.4 και 1.5,
* να ελέγχουν το δρομολόγιο και την έγκριση εισόδου στη χώρα τελικού προορισμού και να αξιολογούν τον κίνδυνο παράνομης μετανάστευσης κατά τη διέλευση (βλέπε σημείο 5.2.4).
* να ελέγχουν τα σημεία αναχώρησης και προορισμού του υπηκόου τρίτης χώρας και τη συνεκτικότητα του προβλεπόμενου δρομολογίου και της διέλευσης από αερολιμένα: η πραγματοποίηση μιας μεγάλης ή/και δαπανηρής παράκαμψης μέσω αεροδρομίου κράτους μέλους δημιουργεί υποψίες, παρότι σε ορισμένες περιπτώσεις μπορεί να υπάρχει λογική εξήγηση·
* να εξακριβώνουν την απόδειξη της συνέχειας του ταξιδιού στον τελικό προορισμό.

**6.15 Ανήλικοι**

|  |
| --- |
| Συνιστώμενη βέλτιστη πρακτική σχετικά με τον χειρισμό των αιτήσεων που υποβάλλονται εξ ονόματος ανηλίκων:  Σε περίπτωση ανηλίκου (ηλικίας κάτω των 18 ετών), το προξενείο πρέπει να ελέγχει τα εξής:   * το πρόσωπο που υποβάλλει αίτηση θεώρησης εξ ονόματός του είναι γονέας ή νόμιμος κηδεμόνας του· * εάν ο ανήλικος πρόκειται να ταξιδέψει μόνος του ή με έναν μόνο γονέα, παρέχεται η συγκατάθεση του (των) προσώπου (-ων) που ασκεί τη γονική μέριμνα ή του νόμιμου κηδεμόνα, ανεξάρτητα από την ηλικία ενηλικίωσης στη χώρα διαμονής.   Τα προξενεία πρέπει να γνωρίζουν ότι σε ορισμένες τρίτες χώρες ένας εκ των γονέων δικαιούται να ενεργεί εξ ονόματος των παιδιών του χωρίς την έγγραφη συγκατάθεση του άλλου γονέα·   * ο ανήλικος δεν αφαιρέθηκε παράνομα από τη μέριμνα του προσώπου που ασκεί νόμιμα τη γονική μέριμνα επ’ αυτού: εάν υπάρχουν υπόνοιες για τέτοια παράνομη αφαίρεση, το προξενείο πρέπει να διενεργήσει όλες τις αναγκαίες έρευνες, προκειμένου να αποτρέψει την απαγωγή ή την παράνομη αφαίρεση του ανηλίκου· * δεν υπάρχουν υπόνοιες για εμπορία ή κακομεταχείριση παιδιών· * σκοπός του ταξιδιού δεν είναι η παράνομη μετανάστευση στο έδαφος των κρατών μελών. |

**6.16 Τήρηση ιστορικού της διαδικασίας λήψης αποφάσεων**

|  |
| --- |
| Συνιστώμενη βέλτιστη πρακτική: Τα αποτελέσματα της εξέτασης, των ελέγχων ιστορικού και των συνεντεύξεων θα πρέπει να είναι καλά τεκμηριωμένα, ώστε να μπορούν να ανακτώνται εύκολα οι λόγοι της απόφασης. Τα αρχεία αυτά θα πρέπει, στην ιδανική περίπτωση, να αποθηκεύονται στο εθνικό σύστημα ΤΠ και όχι μόνο στον αρχειοθετημένο φάκελο σε χαρτί. |

**6.17 Διαδικασίες αναφοράς («έλεγχος της επιστροφής»)**

Δεν υπάρχουν κανόνες της ΕΕ σχετικά με τις διαδικασίες αναφοράς, δηλαδή να ζητείται από συγκεκριμένες κατηγορίες ταξιδιωτών να υποβάλουν αναφορά στο προξενείο όταν επιστρέφουν από διαμονή για την οποία έχει χορηγηθεί θεώρηση. Ωστόσο, η χρήση τέτοιων πρακτικών θα πρέπει να είναι περιορισμένη και βάσιμη και δεν θα πρέπει να χρησιμεύουν για τον μετριασμό του μεταναστευτικού κινδύνου σε περιπτώσεις αμφιβολίας. Τα προξενεία θα πρέπει να ανταλλάσσουν πληροφορίες σχετικά με τις πρακτικές τους όσον αφορά τον «έλεγχο επιστροφής» στο πλαίσιο της επιτόπιας συνεργασίας Σένγκεν με στόχο την αποφυγή μεγάλων αποκλίσεων στις εφαρμοζόμενες πρακτικές.

Τα προξενεία θα πρέπει να απέχουν από την επικόλληση σφραγίδων στο διαβατήριο του κατόχου της θεώρησης όσον αφορά τις απαιτήσεις αναφοράς, ώστε να αποφεύγονται αδικαιολόγητες επιπλοκές για τον κάτοχο των ταξιδιωτικών εγγράφων στο μέλλον.

**7. Λήψη απόφασης σχετικά με αίτηση θεώρησης**

**7.1 Ποιες είναι οι προθεσμίες για τη λήψη απόφασης σχετικά με μια αίτηση;**

***Νομική βάση: κώδικας θεωρήσεων, άρθρο 23***

Οι αποφάσεις επί των αιτήσεων θεώρησης πρέπει να λαμβάνονται όσο το δυνατόν ταχύτερα, χωρίς να διακυβεύεται η διεξοδική αξιολόγηση του κατά πόσον ο αιτών πληροί τις προϋποθέσεις εισόδου ή εμφανίζει κίνδυνο μετανάστευσης βάσει των εγγράφων που υποβλήθηκαν και των πληροφοριών που παρασχέθηκαν.

Ένας τρόπος για τη διατήρηση των προθεσμιών επεξεργασίας μιας αίτησης θεώρησης εντός εύλογων και σχετικά σύντομων ορίων είναι να καθίστανται ευρέως γνωστές στους αιτούντες λεπτομερείς πληροφορίες σχετικά με τις απαιτήσεις, ώστε όλα τα σχετικά έγγραφα και οι πληροφορίες να υποβάλλονται με την αρχική αίτηση.

Ωστόσο, η λήψη απόφασης μπορεί να απαιτήσει έως 15 ημερολογιακές ημέρες από την ημερομηνία κατά την οποία η αίτηση χαρακτηρίσθηκε παραδεκτή (βλέπε σημείο 3.5). Η προθεσμία αυτή περιλαμβάνει τον χρόνο για την ενδεχόμενη προηγούμενη διαβούλευση με άλλα κράτη μέλη (βλέπε σημείο 6.7) ή με τις κεντρικές αρχές του προξενείου.

Κατά την εξέταση αίτησης θεώρησης, το προξενείο δεν εξαντλεί συστηματικά την προθεσμία αυτή, αλλά λαμβάνει υπόψη τον δεόντως αιτιολογημένο επείγοντα χαρακτήρα της αίτησης, σύμφωνα με τον αιτούντα (ανθρωπιστικοί λόγοι), οπότε η απόφαση θα πρέπει να λαμβάνεται χωρίς καθυστέρηση. Ο επείγων χαρακτήρας δεν πρέπει να συγχέεται με την καθυστερημένη υποβολή της αίτησης λόγω αμέλειας.

Μόνον σε μεμονωμένες περιπτώσεις, όταν απαιτείται περαιτέρω ενδελεχής εξέταση της αίτησης, η προθεσμία μπορεί να παραταθεί κατά ανώτατο όριο σε 45 ημερολογιακές ημέρες από την ημερομηνία κατά την οποία η αίτηση χαρακτηρίσθηκε παραδεκτή.

|  |
| --- |
| ***Παραδείγματα περιπτώσεων στις οποίες μπορεί να απαιτείται περαιτέρω ενδελεχής εξέταση****:*  *Αιτών θεώρηση αναφέρει «οικογενειακή επίσκεψη» ως σκοπό του ταξιδιού του στη Σλοβακία, όπου επιθυμεί να επισκεφθεί μια θεία του. Το προξενείο έχει αμφιβολίες για τον οικογενειακό δεσμό των δύο προσώπων και ζητεί περαιτέρω αποδείξεις σχετικά.*  *Υπήκοος τρίτης χώρας έχει προσκληθεί σε κράτος μέλος για διάστημα δύο μηνών για ειδικές σπουδές/έρευνα σε εργαστήριο πανεπιστημίου, προσκομίζοντας γνήσια πρόσκληση από το πανεπιστήμιο. Κατά τη διάρκεια της εξέτασης της αίτησης, προκύπτουν αμφιβολίες όσον αφορά τον ακριβή σκοπό των σπουδών/της έρευνας (κίνδυνος διάδοσης χημικών όπλων) και το προξενείο εκφράζει την επιθυμία να ελέγξει περαιτέρω την πρόσκληση και το ιστορικό της.*  *Υπήκοος τρίτης χώρας ισχυρίζεται ότι είναι μέλος οικογένειας Γάλλου υπηκόου ο οποίος διαμένει στη Γαλλία (επομένως, δεν καλύπτεται από την οδηγία 2004/38) και προσκομίζει πιστοποιητικό γάμου σε έναν τόπο όπου τέτοιου είδους πλαστά «εξατομικευμένα» πιστοποιητικά μπορούν να αποκτηθούν εύκολα, οπότε πρέπει να εξασφαλισθούν περαιτέρω πληροφορίες από τις τοπικές αρχές.*  *Περαιτέρω έλεγχος μπορεί να είναι αναγκαίος στις ακόλουθες περιπτώσεις:*   * *Εάν τα έγγραφα που πιστοποιούν την οικογενειακή κατάσταση του αιτούντος πρέπει να επαληθευτούν από τις αρχές στη χώρα διαμονής ή καταγωγής του, και εάν η αίτηση δεν υποβλήθηκε στη χώρα που εξέδωσε τα έγγραφα οικογενειακής κατάστασης.* * *Εάν είναι αναγκαίο να ζητηθούν περαιτέρω πληροφορίες από το πρόσωπο που αναλαμβάνει την ευθύνη για τον αιτούντα στο κράτος μέλος σχετικά με την κατάσταση και τη σχέση του με τον αιτούντα.* |

**7.2 Από πότε αρχίζουν να υπολογίζονται οι προθεσμίες για τη λήψη απόφασης σε μια αίτηση;**

Καθώς το παραδεκτό της αίτησης μπορεί να ελεγχθεί μόνον από το αρμόδιο προξενείο, οι εν λόγω προθεσμίες αρχίζουν να υπολογίζονται μόνον αφού εξακριβωθεί η πλήρωση των κριτηρίων παραδεκτού, και όχι από την υποβολή της αίτησης από τον αιτούντα, ανεξάρτητα από την οργάνωση υποβολής (ύπαρξη ή μη συστήματος προκαθορισμένης συνάντησης, παραλαβή αιτήσεων από εξωτερικό πάροχο υπηρεσιών ή επίτιμο πρόξενο, ή μη).

Όσον αφορά τους ειδικούς κανόνες για τους αιτούντες που είναι μέλη της οικογένειας πολιτών της ΕΕ ή Ελβετών πολιτών, βλέπε Μέρος III.

Όσον αφορά τους ειδικούς κανόνες οι οποίοι εφαρμόζονται στις κατηγορίες προσώπων που καλύπτονται από συμφωνίες για την απλούστευση της έκδοσης θεωρήσεων, βλέπε τις αντίστοιχες κατευθυντήριες οδηγίες.

**7.3 Πληροφορίες που πρέπει να αναγράφονται στο VIS όταν λαμβάνεται απόφαση για την έκδοση θεώρησης**

Όταν ληφθεί η απόφαση έκδοσης θεώρησης, το αρμόδιο προξενείο πρέπει να προσθέσει πληροφορίες στον ήδη υφιστάμενο φάκελο της αίτησης θεώρησης σχετικά με την κατάσταση της εν λόγω θεώρησης, την αρχή έκδοσης, τον αριθμό της αυτοκόλλητης θεώρησης κ.λπ., σύμφωνα με το άρθρο 10 του κανονισμού VIS.

**8. Είδη θεωρήσεων**

***Νομική βάση: κώδικας θεωρήσεων, άρθρα 24, 25 και 26***

Βασικά στοιχεία που πρέπει να λαμβάνονται υπόψη όταν αποφασίζεται το είδος της θεώρησης που πρόκειται να εκδοθεί:

* **περίοδος ισχύος**: το διάστημα κατά το οποίο ο κάτοχος της θεώρησης μπορεί να χρησιμοποιήσει τη χορηγηθείσα θεώρηση για να εισέλθει και να εξέλθει από το έδαφος των κρατών μελών, τηρώντας τη διάρκεια της επιτρεπόμενης διαμονής. Η μέγιστη διάρκεια ισχύος της θεώρησης βραχείας διαμονής είναι πέντε έτη.
* **διάρκεια επιτρεπόμενης διαμονής**: ο πραγματικός αριθμός ημερών κατά τις οποίες ο κάτοχος της θεώρησης μπορεί να παραμείνει στην επικράτεια των κρατών μελών κατά την περίοδο ισχύος της θεώρησης. Η διάρκεια επιτρεπόμενης διαμονής μπορεί να κυμαίνεται από 1 έως 90 ημέρες·
* **αριθμός εισόδων**: αφορά τον αριθμό επισκέψεων που μπορούν να πραγματοποιηθούν κατά τη διάρκεια της περιόδου ισχύος της θεώρησης τηρώντας παράλληλα τη διάρκεια της επιτρεπόμενης διαμονής:

*Παραδείγματα:*

* μία είσοδος: η θεώρηση ισχύει από την 1η Ιανουαρίου έως τις 30 Μαρτίου και παρέχει δικαίωμα μίας εισόδου. Στο διάστημα αυτό, ο κάτοχος δικαιούται να ταξιδέψει μία φορά στην επικράτεια των κρατών μελών· αφού αναχωρήσει από την επικράτεια των κρατών μελών, δεν δικαιούται να εισέλθει εκ νέου, ακόμη και αν ο συνολικός αριθμός των επιτρεπόμενων ημερών διαμονής δεν έχει εξαντληθεί.
* δύο είσοδοι: η θεώρηση ισχύει από την 1η Ιανουαρίου έως τις 30 Ιουνίου και παρέχει δικαίωμα δύο εισόδων. Στο διάστημα αυτό, ο κάτοχος δικαιούται να παραμείνει για συνολικό αριθμό 90 ημερών κατανεμημένο σε δύο χωριστά ταξίδια.
* πολλαπλές είσοδοι: η θεώρηση ισχύει από την 1η Ιανουαρίου έως τις 31 Δεκεμβρίου και παρέχει δικαίωμα πολλαπλών εισόδων. Στο διάστημα αυτό, ο κάτοχος δικαιούται να παραμείνει έως 90 ημέρες εντός περιόδου 180 ημερών. Η διαμονή μπορεί να κατανεμηθεί σε όσα χωριστά ταξίδια επιθυμεί ο κάτοχος της θεώρησης.
* **εδαφική ισχύς:** η εδαφική ισχύς μιας θεώρησης μπορεί να ποικίλλει:
* η ομοιόμορφη θεώρηση παρέχει στον κάτοχό της το δικαίωμα να ταξιδεύει σε ολόκληρη την επικράτεια των κρατών μελών·
* η θεώρηση περιορισμένης εδαφικής ισχύος παρέχει στον κάτοχό της το δικαίωμα να ταξιδεύει μόνον στο (στα) κράτος (-η) μέλος (-η) για το (τα) οποίο (-α) ισχύει·
* η θεώρηση διέλευσης από αερολιμένα παρέχει στον κάτοχό της μόνον το δικαίωμα διέλευσης από τη διεθνή ζώνη διέλευσης των αερολιμένων που βρίσκονται στο έδαφος των κρατών μελών, και όχι δικαίωμα εισόδου στην εν λόγω επικράτεια.

**8.1 Θεώρηση η οποία επιτρέπει στον κάτοχο να εισέλθει στο έδαφος των κρατών μελών**

**Ομοιόμορφη θεώρηση**

***Νομική βάση: κώδικας θεωρήσεων, άρθρο 24***

Η εδαφική ισχύς της θεώρησης: Η ομοιόμορφη θεώρηση παρέχει στον κάτοχό της το δικαίωμα να κυκλοφορεί σε ολόκληρη την επικράτεια των κρατών μελών.

**8.2 Διάρκεια ισχύος**

Η περίοδος ισχύος της θεώρησης δεν μπορεί να υπερβαίνει τα 5 έτη. Οι κεντρικές αρχές των κρατών μελών δεν πρέπει να θεσπίζουν εσωτερικούς κανόνες σχετικά με ανώτατα όρια μικρότερα των 5 ετών.

Η ισχύς της χορηγούμενης θεώρησης δεν μπορεί ωστόσο να υπερβεί τις απαιτήσεις που αφορούν την ισχύ του ταξιδιωτικού εγγράφου, η οποία θα πρέπει να εκτείνεται τρεις μήνες πέραν της προβλεπόμενης ημερομηνίας αναχώρησης από το έδαφος των κρατών μελών και, επομένως, η περίοδος ισχύος της χορηγούμενης θεώρησης δεν πρέπει επίσης να υπερβαίνει τη συγκεκριμένη ημερομηνία (δηλαδή τρεις μήνες πριν από τη λήξη του ταξιδιωτικού εγγράφου) (βλέπε σημείο 3.1.1).

Οι ειδικοί κανόνες σχετικά με την περίοδο ισχύος των θεωρήσεων πολλαπλών εισόδων που εκδίδονται για τους κατ’ επανάληψη αιτούντες περιγράφονται στο τμήμα 8.4.3.

**8.2.1 Περίοδος χάριτος**

Μια πρόσθετη «περίοδος χάριτος» 15 ημερών θα πρέπει να περιλαμβάνεται στη διάρκεια ισχύος των θεωρήσεων για μία είσοδο και δύο εισόδους και της θεώρησης πολλαπλών εισόδων με διάρκεια μικρότερη των 90 ημερών ώστε να παρέχεται κάποιο περιθώριο ελιγμών στον κάτοχο της θεώρησης.

|  |
| --- |
| ***Παράδειγμα:*** *Αιγύπτια υπήκοος ταξιδεύει στην Ιταλία για να παραστεί σε γάμο ο οποίος τελείται στις 25.6 και επιθυμεί να περάσει πρόσθετο χρόνο στη χώρα για σκοπούς τουρισμού μετά τις εκδηλώσεις του γάμου. Προσκομίζει κράτηση αεροπορικού εισιτηρίου, η οποία αναφέρει προβλεπόμενη άφιξη στις 22.6, αναχώρηση στις 6.7 και κρατήσεις σε ξενοδοχείο για τουριστικούς σκοπούς στο διάστημα από 27.6 έως 5.7.*  Η περίοδος ισχύος της θεώρησης που θα εκδοθεί πρέπει να εκτείνεται από τις 22.6 έως τις 21.7 (30 ημέρες): ημερομηνία άφιξης+ διάρκεια διαμονής + 15 ημέρες «περιόδου χάριτος». |

|  |
| --- |
| ***Παράδειγμα:*** *μια Κινέζα υπήκοος επιθυμεί να ταξιδέψει στο Svalbard (Spitzbergen) για μια εβδομάδα. Προσκομίζει κράτηση αεροπορικού εισιτηρίου που αναφέρει την άφιξη στο αεροδρόμιο του Όσλο (Νορβηγία), τη μεταφορά και την αναχώρηση στο Longyearbyen μέσω του Tromsø, όπου θα διεξαχθεί συνοριακός έλεγχος. Καθώς η αιτούσα θα πρέπει να ταξιδέψει με τον ίδιο τρόπο πίσω στην Κίνα, υποβάλλει αίτηση για θεώρηση δύο εισόδων.*  Στο συγκεκριμένο πρόσωπο θα πρέπει να χορηγηθεί θεώρηση η οποία να παρέχει δικαίωμα δύο εισόδων και μιας «περιόδου χάριτος»: ημερομηνία άφιξης + διάρκεια διαμονής + 15 ημέρες «περιόδου χάριτος» |

Τα κράτη μέλη μπορούν να αποφασίσουν να μην χορηγήσουν την εν λόγω «περίοδο χάριτος» για λόγουςδημόσιας τάξης ή λόγω των διεθνών σχέσεων των κρατών μελών.

«Περίοδος χάριτος» δεν θα πρέπει να χορηγείται εφόσον χορηγείται θεώρηση για πολλαπλές εισόδους (με περίοδο ισχύος από 6 μήνες έως 5 έτη), καθώς το συγκεκριμένο είδος θεώρησης παρέχει ήδη ευελιξία στον κάτοχο.

**8.3 Διάρκεια διαμονής**

Η διάρκεια επιτρεπόμενης διαμονής για μία ή δύο θεωρήσεις εισόδου θα πρέπει καταρχήν να αντιστοιχεί στον προβλεπόμενο σκοπό της διαμονής, με παράλληλη τήρηση των γενικών κανόνων που αφορούν τη διάρκεια της διαμονής. Αυτό, ωστόσο, δεν ισχύει για την έκδοση θεωρήσεων πολλαπλών εισόδων μακράς ισχύος σε συχνούς και τακτικούς ταξιδιώτες.

**Συνιστώμενη βέλτιστη πρακτική:** Τα προξενεία θα πρέπει να εξετάσουν το ενδεχόμενο να χορηγήσουν περίοδο διαμονής μεγαλύτερη κατά λίγες ημέρες πέρα από την προβλεπόμενη διαμονή, προκειμένου να επιτρέψουν στον κάτοχο της θεώρησης να παρατείνει ελαφρώς τη διαμονή στον χώρο Σένγκεν σε περίπτωση απρόβλεπτων περιστάσεων (π.χ. ακυρώσεις πτήσεων ή αιφνίδια ασθένεια) και για την αποφυγή της ανάγκης παράτασης της θεώρησης.

Οι προηγούμενες διαμονές στο έδαφος ενός κράτους μέλους βάσει εθνικής θεώρησης μακράς διαμονής ή άδειας διαμονής δεν επηρεάζουν τη διαμονή που επιτρέπεται από την ομοιόμορφη θεώρηση ή τη θεώρηση περιορισμένης εδαφικής ισχύος.

|  |
| --- |
| ***Παράδειγμα:*** *υπήκοος της Βολιβίας πέρασε έξι μήνες σπουδάζοντας σε πανεπιστήμιο στην Ισπανία (Ιανουάριος – Ιούνιος 2009) βάσει εθνικής θεώρησης μακράς διάρκειας και επέστρεψε στη Βολιβία. Στις αρχές Αυγούστου αποφασίζει να ταξιδέψει στη Γερμανία για να παρακολουθήσει εντατικά μαθήματα γλώσσας διάρκειας έξι εβδομάδων.*  Υπό τις συγκεκριμένες περιστάσεις, μπορεί να εκδοθεί ομοιόμορφη θεώρηση η οποία θα επιτρέπει τη διαμονή για διάστημα έως 90 ημέρες. |

Οι κάτοχοι έγκυρης θεώρησης πολλαπλών εισόδωνμπορούν να λάβουν νέα θεώρηση πολλαπλών εισόδων μακράς ισχύος υπό την προϋπόθεση ότι η ισχύς της νέας θεώρησης αρχίζει μετά τη λήξη της προηγούμενης θεώρησης και ότι η ισχύουσα έγκυρη θεώρηση δεν θα πρέπει να ανακληθεί. Η ευθύνη για τη συμμόρφωση με τον κανόνα 90/180-ημερών βαρύνει τον κάτοχο της θεώρησης.

|  |
| --- |
| ***Παράδειγμα:*** *Μαροκινή δικηγόρος, η οποία εκπροσωπεί ΜΚΟ για την ισότητα των φύλων και συμμετέχει συχνά σε συσκέψεις σε διάφορα κράτη μέλη, είναι κάτοχος θεώρησης πολλαπλών εισόδων, η οποία λήγει στις 31/5. Υποβάλλει αίτηση νέας θεώρησης στις 15/4.*  Εάν εκδοθεί νέα θεώρηση, πρέπει να ισχύει από την 1/6. Στην περίπτωση αυτή η κάτοχος της θεώρησης θα δικαιούται να εισέλθει στο έδαφος του κράτους μέλους βάσει της πρώτης θεώρησης, η οποία θα λήξει κατά τη διάρκεια της διαμονής της, και να αναχωρήσει βάσει της νέας θεώρησης. |

Η ισχύς της θεώρησης παύει όταν ο συνολικός αριθμός των εξόδων τις οποίες πραγματοποίησε ο κάτοχος της θεώρησης ισοδυναμεί με τον αριθμό των επιτρεπόμενων εισόδων, ακόμα και εάν ο κάτοχος της θεώρησης δεν έχει συμπληρώσει τον αριθμό των ημερών που επιτρέπει η θεώρηση.

|  |
| --- |
| Παράδειγμα: Ο κάτοχος θεώρησης μίας εισόδου που επιτρέπει διαμονή 10 ημερών και ισχύει για 25 ημέρες εξέρχεται μετά από διαμονή 6 ημερών (ήτοι, η θεώρηση ισχύει από 1ης Ιανουαρίου έως τις 26 Ιανουαρίου· περίοδος της πραγματικής διαμονής: 5 Ιανουαρίου - 10 Ιανουαρίου).  Ακόμη και αν δεν έχουν αξιοποιηθεί όλες οι ημέρες της επιτρεπόμενης διαμονής και οι ημερομηνίες ισχύος δεν έχουν παρέλθει, η συγκεκριμένη θεώρηση δεν ισχύει πλέον. |

**8.4 Αριθμός εισόδων**

Η ομοιόμορφη θεώρηση μπορεί να εκδοθεί για μία, δύο ή πολλαπλές εισόδους. Ο αιτών πρέπει να αναφέρει στο έντυπο της αίτησης πόσες εισόδους επιθυμεί και το προξενείο που εξετάζει την αίτηση είναι αυτό που αποφασίζει τον αριθμό των εισόδων που θα χορηγηθούν.

Όταν εκδίδεται θεώρηση πολλαπλών εισόδων, πρέπει να τηρείται η διάρκεια ισχύος του ταξιδιωτικού εγγράφου (βλέπε σημείο 8.1.1 ανωτέρω).

* + 1. **Μία είσοδος**

Εάν ο σκοπός του ταξιδιού του αιτούντος είναι ένα συγκεκριμένο γεγονός που προσδιορίζεται χρονικά, πρέπει, καταρχήν, να επιτρέπεται μόνον μία είσοδος. Ωστόσο, θα πρέπει να ληφθούν δεόντως υπόψη οι κανόνες του «διαδοχικού» συστήματος, βλ. σημείο 8.4.3.1.

|  |
| --- |
| ***Παράδειγμα:*** *Ινδονήσιος υπήκοος επιθυμεί να ταξιδέψει στην Ελλάδα για να παρακολουθήσει το παγκόσμιο πρωτάθλημα καλαθόσφαιρας, το οποίο διαρκεί 2 εβδομάδες.*  Στο συγκεκριμένο πρόσωπο πρέπει να χορηγηθεί θεώρηση μίας εισόδου. |

* + 1. **Δύο είσοδοι**

Εάν ο σκοπός του ταξιδιού του αιτούντος είναι ένα συγκεκριμένο γεγονός που προσδιορίζεται χρονικά, αλλά κατά τη διάρκεια της συγκεκριμένης επίσκεψης επιθυμεί να επισκεφθεί για παράδειγμα το Ηνωμένο Βασίλειο ή την Ιρλανδία, πρέπει να του χορηγηθεί θεώρηση δύο εισόδων.

|  |
| --- |
| ***Παράδειγμα:*** *Αιθίοπας υπήκοος ταξιδεύει στο Βέλγιο για να παρακολουθήσει θερινά μαθήματα διάρκειας ενός μήνα σε πανεπιστήμιο. Κατά τη διάρκεια της μηνιαίας διαμονής του επιθυμεί να περάσει ένα σαββατοκύριακο με φίλους στο Δουβλίνο.*  Στο συγκεκριμένο πρόσωπο πρέπει να χορηγηθεί θεώρηση η οποία να παρέχει δικαίωμα δύο εισόδων. |

|  |
| --- |
| ***Παράδειγμα****: υπήκοος του Κοσσυφοπεδίου ταξιδεύει με λεωφορείο από την Πρίστινα στο Λονδίνο και επιστρέφει στο Κοσσυφοπέδιο.*  Στο συγκεκριμένο πρόσωπο πρέπει να χορηγηθεί θεώρηση η οποία να παρέχει δικαίωμα δύο εισόδων. |

|  |
| --- |
| ***Παράδειγμα****:* Ένας Ρώσος υπήκοος ταξιδεύει από τη Μόσχα (Ρωσία) στο Ζάγκρεμπ (Κροατία) αεροπορικώς μέσω Βιέννης (Αυστρία), όπου θα περάσει μια ημέρα σε κάθε κατεύθυνση του ταξιδιού κατά τη διάρκεια της ενδιάμεσης στάσης.  Στο συγκεκριμένο πρόσωπο πρέπει να χορηγηθεί θεώρηση η οποία να παρέχει δικαίωμα δύο εισόδων με ισχύ που να επιτρέπει τη μεταφορά από τη Βιέννη προς/από το Ζάγκρεμπ. |

* + 1. **Πολλαπλές είσοδοι**

Όταν χορηγείται θεώρηση πολλαπλών εισόδων με περίοδο ισχύος μεταξύ 180 ημερών (έξι μηνών) και 5 ετών, η διάρκεια της επιτρεπόμενης διαμονής είναι πάντοτε 90 ημέρες (ανά περίοδο 180 ημερών). Θεωρήσεις πολλαπλών εισόδων (ΜΕV) μακράς ισχύος θα πρέπει να εκδίδονται για τους συχνούς ή τακτικούς ταξιδιώτες ανεξαρτήτως του σκοπού του ταξιδιού τους.

Κατά την αξιολόγηση του «ιστορικού ταξιδιού» του αιτούντος θεώρηση θα πρέπει να λαμβάνονται υπόψη προηγούμενες θεωρήσεις που εκδίδονται από όλα τα κράτη μέλη και όχι μόνο εκείνες του κράτους μέλους που διεκπεραιώνει την υπόθεση.

Οι θεωρήσεις που επιτρέπουν πολλαπλές εισόδους με διάρκεια ισχύος μικρότερη των 6 μηνών θα πρέπει να εκδίδονται μόνο εάν το μοντέλο ταξιδιού του αιτούντος κατά τη διάρκεια της (βραχείας) περιόδου ισχύος δεν καλύπτεται από θεώρηση για μία ή δύο εισόδους. Σε αυτές τις περιπτώσεις, εάν ο αιτών θεωρηθεί *καλόπιστος*, το προξενείο θα πρέπει επίσης να εξετάσει εάν θα μπορούσε να εκδώσει θεώρηση πολλαπλών εισόδων ισχύος 6 μηνών και με διάρκεια επιτρεπόμενης διαμονής 90 ημερών.

**8.4.3.1 «Διαδοχικό» σύστημα**

**Υπό τις ακόλουθες περιστάσεις, εκδίδονται θεωρήσεις πολλαπλής εισόδου («διαδοχικό» σύστημα)**:

* ένας αιτών έχει λάβει και χρησιμοποιήσει νόμιμα τρεις ομοιόμορφες\* θεωρήσεις κατά τα δύο προηγούμενα έτη (που υπολογίζονται από την ημερομηνία υποβολής της τέταρτης αίτησης). Εφόσον το επιτρέπει η ισχύς του ταξιδιωτικού εγγράφου, εκδίδεται θεώρηση πολλαπλών εισόδων ισχύος ενός έτους·
* ένας αιτών έχει λάβει και χρησιμοποιήσει νόμιμα προηγούμενη ομοιόμορφη\* θεώρηση πολλαπλών εισόδων με ισχύ ενός έτους κατά τα δύο προηγούμενα έτη (που υπολογίζονται από την ημερομηνία υποβολής της τρέχουσας αίτησης)· Εφόσον το επιτρέπει η ισχύς του ταξιδιωτικού εγγράφου, εκδίδεται θεώρηση πολλαπλών εισόδων ισχύος δύο ετών· και
* ένας αιτών έχει λάβει και χρησιμοποιήσει νόμιμα μια προηγούμενη ομοιόμορφη\* θεώρηση με ισχύ δύο ετών κατά τα τρία προηγούμενα έτη (που υπολογίζονται από την ημερομηνία υποβολής της τρέχουσας αίτησης). Εφόσον το επιτρέπει η ισχύς του ταξιδιωτικού εγγράφου, εκδίδεται θεώρηση πολλαπλών εισόδων ισχύος πέντε ετών.

\* Λαμβάνονται επίσης υπόψη οι θεωρήσεις περιορισμένης εδαφικής ισχύος που εκδίδονται δυνάμει του άρθρου 25 παράγραφος 3 του κώδικα θεωρήσεων, για τον λόγο και μόνον ότι το ταξιδιωτικό έγγραφο δεν αναγνωρίζεται από όλα τα κράτη μέλη, βλέπε σημείο 8.5.3. Οι θεωρήσεις διέλευσης από αερολιμένα ή οι θεωρήσεις περιορισμένης εδαφικής ισχύος που εκδίδονται δυνάμει του άρθρου 25 παράγραφος 1 δεν λαμβάνονται υπόψη.

Οι προϋποθέσεις για την έκδοση θεώρησης πολλαπλών εισόδων μακράς ισχύος **δεν** είναι σωρευτικές. Για παράδειγμα, για έναν αιτούντα που έχει λάβει και χρησιμοποιήσει νόμιμα θεώρηση πολλαπλών εισόδων με ισχύ ενός έτους κατά τα δύο προηγούμενα έτη θα πρέπει να εκδοθεί θεώρηση πολλαπλών εισόδων για δύο έτη, ακόμη και αν δεν είναι κάτοχος τριών θεωρήσεων σε προηγούμενη περίοδο δύο ετών.

Βάσει του περιεχομένου του παρόντος κεφαλαίου, τα προξενεία των κρατών μελών σε κάθε δεδομένο τόπο προετοιμάζουν την εφαρμογή των εν λόγω γενικών κανόνων προκειμένου να ληφθούν υπόψη οι τοπικές συνθήκες και να προσφέρουν περισσότερο (ή λιγότερο) γενναιόδωρες «διαδοχικές» ρυθμίσεις για όλες ή ορισμένες κατηγορίες αιτούντων.Η τοπική εφαρμογή θα πρέπει να εγκριθεί από την Επιτροπή μετά από διαβούλευση της επιτροπής θεωρήσεων, σύμφωνα με τη διαδικασία που περιγράφεται στο *Εγχειρίδιο για την οργάνωση των τμημάτων χορήγησης θεωρήσεων και την επιτόπια συνεργασία Σένγκεν, Μέρος II [ σημείο 1.1].* Οι εκτελεστικές αποφάσεις με τις οποίες θεσπίζονται τοπικές «διαδοχικές» ρυθμίσεις για την έκδοση θεωρήσεων πολλαπλών εισόδων είναι νομικά δεσμευτικές για τα κράτη μέλη.

Σε μεμονωμένες περιπτώσεις, η περίοδος ισχύος ενδέχεται να μειωθεί όταν υπάρχουν εύλογες αμφιβολίες ως προς την τήρηση των όρων εισόδου για ολόκληρη την περίοδο.

Οι εν λόγω αμφιβολίες θα πρέπει να συνδέονται με αντικειμενικά κριτήρια βάσει των οποίων είναι πιθανό ο αιτών να παύσει να πληροί τους όρους εισόδου κάποια στιγμή στο μέλλον, λόγω μιας προβλεπόμενης αλλαγής των προσωπικών/οικονομικών συνθηκών.

|  |
| --- |
| *Παραδείγματα:*   * *σύμβαση εργασίας ορισμένου χρόνου για μεγάλης κλίμακας κατασκευαστικό έργο που θα λήξει σε τρία έτη.* * *Υπήκοος τρίτης χώρας με άδεια διαμονής ορισμένου χρόνου στη χώρα διαμονής, η οποία θα λήξει σε τέσσερα έτη.* |

**8.4.3.2 Άλλες κατηγορίες συχνών και τακτικών ταξιδιωτών**

Η θεώρηση πολλαπλών εισόδων μακράς ισχύος θα πρέπει επίσης να χορηγείται σε συχνούς και τακτικούς ταξιδιώτες οι οποίοι ενδέχεται να μην είναι επιλέξιμοι στο πλαίσιο του ανωτέρου «διαδοχικού» συστήματος, ανεξάρτητα από τον σκοπό του ταξιδιού. Αυτό μπορεί να αφορά ιδίως πρόσωπα που έχουν αποδείξει την ακεραιότητα και την αξιοπιστία τους μέσω της νόμιμης χρήσης προηγούμενων ομοιόμορφων θεωρήσεων ή θεωρήσεων περιορισμένης εδαφικής ισχύος (που εκδόθηκαν σύμφωνα με το άρθρο 25 παράγραφος 3 του κώδικα θεωρήσεων από οποιοδήποτε κράτος μέλος, βλέπε σημείο 8.5.3).

Ιδιαίτερη προσοχή ωστόσο θα πρέπει να δοθεί στα άτομα που ταξιδεύουν για την άσκηση του επαγγέλματός τους, όπως:

* επιχειρηματίες·
* ναυτικοί: για τη συγκεκριμένη κατηγορία προσώπων, απρόβλεπτες αλλαγές (για παράδειγμα λόγω καιρικών συνθηκών) στα δρομολόγια των σκαφών στα οποία γίνεται η ναυτολόγησηή η αποναυτολόγηση του ναυτικού.

Συνεπώς, οι ναυτικοί που έχουν αποδείξει την ακεραιότητα και την αξιοπιστία τους, ιδίως με τη νόμιμη χρήση προηγούμενων ενιαίων θεωρήσεων ή θεωρήσεων περιορισμένης εδαφικής ισχύος και την κατοχή αντίστοιχης σύμβασης εργασίας, πληρούν γενικά ως κατηγορία τις προϋποθέσεις για την έκδοση θεώρησης πολλαπλών εισόδων με μεγαλύτερη περίοδο ισχύος. Όσον αφορά την περίοδο ισχύος και λαμβανομένου υπόψη του γεγονότος ότι η σύμβαση εργασίας των ναυτικών διαρκεί κατά μέσο όρο 8 μήνες και ότι συχνά έχουν διαδοχικές συμβάσεις, η ισχύς της θεώρησης πολλαπλών εισόδων θα πρέπει να είναι τουλάχιστον ένα έτος, εάν ο ναυτικός έχει ήδη αποδείξει την ακεραιότητα και την αξιοπιστία του με βάση την ορθή χρήση προηγούμενων θεωρήσεων.

|  |
| --- |
| ***Παράδειγμα:*** Ένας Ινδονήσιος ναυτικός που εργάζεται εδώ και αρκετά έτη στον κλάδο και ο οποίος έχει αποδείξει την ακεραιότητα και την αξιοπιστία του χρησιμοποιώντας ορθά προηγούμενες θεωρήσεις, υποβάλλει αίτηση για θεώρηση στο προξενείο της Ιταλίας ενόψει της έναρξης σύμβασης διάρκειας 8 μηνών με πλοίο που αναχωρεί από τη Γένοβα. Στο τέλος της σύμβασης, ο ναυτικός θα επιστρέψει για σύντομο χρονικό διάστημα στην Ινδονησία πριν ξεκινήσει μια νέα σύμβαση σε άλλο πλοίο στο οποίο θα επιβιβαστεί από τον Πειραιά. Θα πρέπει να χορηγηθεί θεώρηση πολλαπλών εισόδων μακράς ισχύος (τουλάχιστον ενός έτους). |

|  |
| --- |
| ***Παράδειγμα:*** Ναυτικός από την Ινδία, που υποβάλλει αίτηση για πρώτη φορά, ταξιδεύει στη Σουηδία για να ναυτολογηθεί σε πλοίο και να ολοκληρώσει 10μηνη σύμβαση.  Προκειμένου να μπορέσει ο ναυτικός να αποβιβαστεί από το πλοίο σε λιμένα κράτους μέλους και να φθάσει σε αερολιμένα για να επιστρέψει στην Ινδία μετά τη λήξη της σύμβασης, θα πρέπει να εκδοθεί θεώρηση μακράς ισχύος ώστε να μπορέσει ο ναυτικός να αποναυτολογηθεί κατά τη λήξη της σύμβασής του. |

* δημόσιοι υπάλληλοι που έχουν τακτικές επίσημες επαφές με κράτη μέλη και τα θεσμικά όργανα της Ευρωπαϊκής Ένωσης·
* εκπρόσωποι οργανώσεων της κοινωνίας των πολιτών που ταξιδεύουν για επιμόρφωση, σεμινάρια και διασκέψεις, τα μέλη της οικογένειας των πολιτών της Ένωσης·
* ερευνητές που ταξιδεύουν στα κράτη μέλη με σκοπό τη διενέργεια επιστημονικής έρευνας·
* αθλητές που παρακολουθούν τακτική προπόνηση ή αγώνες σε ένα ή περισσότερα κράτη μέλη·
* καλλιτέχνες που εμφανίζονται τακτικά στα κράτη μέλη, χωρίς να θίγεται η ενδεχόμενη αναγκαιότητα εξασφάλισης επίσης άδειας εργασίας για τον σκοπό αυτό·
* επαγγελματίες·
* επαγγελματίες οδηγοί φορτηγών, λεωφορείων και πούλμαν που εργάζονται στις διεθνείς μεταφορές·

Η θεώρηση πολλαπλών εισόδων μακράς ισχύος θα πρέπει επίσης να χορηγείται σε συχνούς και τακτικούς ταξιδιώτες οι οποίοι ενδέχεται να μην είναι επιλέξιμοι στο πλαίσιο του ανωτέρου «διαδοχικού» συστήματος, ανεξάρτητα από τον σκοπό του ταξιδιού. Αυτό μπορεί να αφορά ιδίως πρόσωπα που έχουν αποδείξει την ακεραιότητα και την αξιοπιστία τους μέσω της νόμιμης χρήσης προηγούμενων ομοιόμορφων θεωρήσεων ή θεωρήσεων περιορισμένης εδαφικής ισχύος (που εκδόθηκαν σύμφωνα με το άρθρο 25 παράγραφος 3 του κώδικα θεωρήσεων από οποιοδήποτε κράτος μέλος, βλέπε σημείο 8.5.3). Συνεπώς, θα πρέπει να δίνεται ιδιαίτερη προσοχή στις ακόλουθες κατηγορίες ταξιδιωτών:

* πρόσωπα που ταξιδεύουν για τουρισμό·
* πρόσωπα που κατέχουν ακίνητη περιουσία στο έδαφος κράτους μέλους·
* τα μέλη της οικογένειας των πολιτών της Ένωσης και της Ελβετίας και τα μέλη της οικογένειας των υπηκόων τρίτων χωρών που διαμένουν νομίμως στα κράτη μέλη.

Όσον αφορά τους ειδικούς κανόνες οι οποίοι εφαρμόζονται στις κατηγορίες προσώπων που καλύπτονται από συμφωνίες για την απλούστευση της έκδοσης θεωρήσεων, βλέπε τις αντίστοιχες κατευθυντήριες οδηγίες.

**8.5 Θεώρηση περιορισμένης εδαφικής ισχύος**

***Νομική βάση: κώδικας θεωρήσεων, άρθρο 25***

**8.5.1 Χορήγηση θεώρησης περιορισμένης εδαφικής ισχύος σε πρόσωπα που δεν πληρούν τις προϋποθέσεις εισόδου**

Εάν ο αιτών δεν πληροί τις προϋποθέσεις εισόδου ή εάν, στο πλαίσιο της διαδικασίας προηγούμενης διαβούλευσης, ένα κράτος μέλος διαφωνεί με την έκδοση θεώρησης, η αίτηση απορρίπτεται. Όταν παρ’ όλα αυτά θεωρείται αναγκαία η χορήγηση θεώρησης για ανθρωπιστικούς λόγους, για λόγους εθνικού συμφέροντος ή λόγω διεθνών υποχρεώσεων, μπορεί να εκδοθεί κατ’ εξαίρεση θεώρηση περιορισμένης εδαφικής ισχύος.

|  |
| --- |
| *Παράδειγμα: Ο γενικός γραμματέας του ΟΗΕ οργάνωσε συνάντηση στη Γενεύη (Ελβετία) μεταξύ ενός αρχηγού κράτους που υπόκειται σε απαγόρευση χορήγησης θεώρησης και του αρχηγού της αντιπολίτευσης της οικείας τρίτης χώρας με σκοπό τη διεξαγωγή διαπραγματεύσεων για την εξεύρεση λύσης στην πολιτική κατάσταση της τρίτης χώρας. Το προξενείο της Ελβετίας αποφασίζει να εκδώσει θεώρηση για λόγους εθνικού συμφέροντος.* |

Σε περίπτωση που κρίνεται απαραίτητο να εκδοθεί νέα θεώρηση κατά τη διάρκεια της ίδιας περιόδου των 180 ημερών για αιτούντα ο οποίος κατά τη διάρκεια της συγκεκριμένης περιόδου των 180 ημερών χρησιμοποίησε ήδη 90 ημέρες βάσει ομοιόμορφης θεώρησης, μπορεί να χορηγηθεί θεώρηση περιορισμένης εδαφικής ισχύος η οποία παρέχει δικαίωμα πρόσθετης διαμονής κατά τη διάρκεια της περιόδου των 180 ημερών.

|  |
| --- |
| ***Παράδειγμα****: Πακιστανός υπήκοος παρέμεινε στην Εσθονία από τις 15 Μαρτίου έως τις 15 Ιουνίου όπου εγκατέστησε ένα ερευνητικό σχέδιο και έκτοτε έχει επιστρέψει στο Πακιστάν. Αμέσως μετά την επιστροφή του, ο Εσθονός υπεύθυνος του έργου διαπιστώνει ότι είναι αναγκαία η επιστροφή του Πακιστανού επιστήμονα, διαφορετικά το σχέδιο θα καταστραφεί.*  Στην προκειμένη περίπτωση, μπορεί να χορηγηθεί θεώρηση περιορισμένης εδαφικής ισχύος, η οποία παρέχει δικαίωμα διαμονής για μέγιστο διάστημα 90 ημερών στην Εσθονία. |

**8.5.2 Χορήγηση θεώρησης περιορισμένης εδαφικής ισχύος, χωρίς τη διενέργεια προηγούμενης διαβούλευσης**

Γενικά, καμία τελική απόφαση δεν πρέπει να λαμβάνεται σχετικά με αίτηση θεώρησης χωρίς τη διενέργεια προηγούμενης διαβούλευσης με άλλο (-α) κράτος (-η) μέλος (-η), εάν συντρέχει περίπτωση. Ωστόσο, όταν το ενδιαφερόμενο κράτος μέλος θεωρεί αναγκαία την έκδοση θεώρησης για ανθρωπιστικούς λόγους, για λόγους εθνικού συμφέροντος ή λόγω διεθνών υποχρεώσεων, και εάν για λόγους επείγουσας ανάγκης θεωρεί αναγκαία την έκδοση θεώρησης χωρίς να διενεργήσει την απαιτούμενη προηγούμενη διαβούλευση, η εν λόγω θεώρηση θα πρέπει να είναι περιορισμένης εδαφικής ισχύος.

|  |
| --- |
| ***Παράδειγμα:*** *Βιετναμέζος δημόσιος υπάλληλος (για τον οποίο απαιτείται προηγούμενη διαβούλευση) πρέπει να ταξιδέψει επειγόντως στη Γαλλία για να αντικαταστήσει έναν συνάδελφο, ο οποίος επρόκειτο να συμμετάσχει σε πολιτικές διαπραγματεύσεις υψηλού επιπέδου με εκπροσώπους της γαλλικής κυβέρνησης.*  Καθώς δεν υπάρχει χρόνος για τη διενέργεια της αναγκαίας προηγούμενης διαβούλευσης με άλλο κράτος μέλος, το προξενείο της Γαλλίας εκδίδει θεώρηση περιορισμένης εδαφικής ισχύος. |

Η εδαφική ισχύς των θεωρήσεων που αναφέρονται στα σημεία 8.5.1 και 8.5.2 θα πρέπει γενικά να περιορίζεται στο έδαφος του κράτους μέλους έκδοσης της θεώρησης (ή του εκπροσωπούμενου κράτους μέλους, κατά περίπτωση) και θα πρέπει να χορηγείται για μόνον μία είσοδο.

Κατ’ εξαίρεση, η ισχύς τέτοιων θεωρήσεων μπορεί να επεκταθεί σε άλλα κράτη μέλη, πέραν του κράτους μέλους έκδοσης της θεώρησης, με την επιφύλαξη της συγκατάθεσης των εν λόγω κρατών μελών. Η συγκατάθεση αυτή μπορεί να εξασφαλισθεί επιτόπου ή σε κεντρικό επίπεδο.

|  |
| --- |
| ***Παράδειγμα:*** *Αιγύπτιος υπήκοος (για τον οποίο απαιτείται προηγούμενη διαβούλευση) έλαβε θεώρηση με περιορισμένη εδαφική ισχύ προκειμένου να παραστεί σε επείγουσες επαγγελματικές συναντήσεις στη Βιέννη (Αυστρία), και η θεώρηση χορηγήθηκε χωρίς τη διενέργεια της προηγούμενης διαβούλευσης*.  Εάν δεν υπάρχουν απευθείας πτήσεις για τη Βιέννη την ημέρα του ταξιδιού και συνεπώς, ο κάτοχος της θεώρησης πρέπει να ταξιδέψει αεροπορικώς στο Μόναχο (Γερμανία), η εδαφική ισχύς της θεώρησης πρέπει να περιορισθεί στη Γερμανία και στην Αυστρία. Για τον σκοπό αυτό, είναι ωστόσο, απαραίτητο να εξασφαλισθεί πρώτα η συγκατάθεση της Γερμανίας. |

|  |
| --- |
| *Συνιστώμενη βέλτιστη πρακτική:* Όταν ένα κράτος μέλος εξετάζει τη χορήγηση θεώρησης περιορισμένης εδαφικής ισχύος σε πρόσωπο που δεν πληροί τις προϋποθέσεις εισόδου και χρειάζεται να εξασφαλίσει τη συγκατάθεση ενός ή περισσοτέρων άλλων κρατών μελών προκειμένου να παρατείνει την ισχύ της θεώρησης στο έδαφός τους, συνιστάται να διαβιβάσει την αίτηση μέσω του εντύπου που παρατίθεται στο παράρτημα 29. |

Κατά κανόνα, δεν θα πρέπει να χορηγείται θεώρηση στα σύνορα σε υπήκοο τρίτης χώρας ο οποίος υπόκειται σε προηγούμενη διαβούλευση. Ωστόσο, σε ορισμένες περιπτώσεις μπορεί να αποφασιστεί η χορήγηση θεώρησης περιορισμένης εδαφικής ισχύος στα σύνορα, π.χ. σε ναυτικό ο οποίος έχει προσληφθεί με σύντομη προειδοποίηση και ο οποίος έχει ιθαγένεια για την οποία απαιτείται προηγούμενη διαβούλευση.

Εάν ο ναυτικός εισέλθει στο χώρο του Σένγκεν σε κράτος μέλος διαφορετικό από εκείνο στο οποίο βρίσκεται το σκάφος στο οποίο πρόκειται να ναυτολογηθεί, υπόκειται στη συγκατάθεση του άλλου κράτους μέλους, εφόσον κριθεί αναγκαία η επέκταση της εδαφικής ισχύος της θεώρησης περιορισμένης εδαφικής ισχύος (LTV) ώστε να καλυφθούν και τα δύο κράτη μέλη.

***Παράδειγμα:*** *Στο αεροδρόμιο του Μονάχου, αιγύπτιος ναυτικός προερχόμενος από το Κάιρο παρουσιάζεται στον έλεγχο εισόδου. Ο ναυτικός προσλήφθηκε μετά από σύντομη προειδοποίηση για να αντικαταστήσει άλλο βασικό μέλος πληρώματος πλοίου. Ο ναυτικός πρόκειται να ναυτολογηθεί σε σκάφος στο λιμένα της Μασσαλίας. Λαμβάνοντας υπόψη την καλύτερη αεροπορική σύνδεση, η ναυτιλιακή εταιρεία έχει κάνει κράτηση σε πτήση από το Κάιρο στη Μασσαλία μέσω Μονάχου. Το σκάφος στο οποίο πρόκειται να ναυτολογηθεί ο ναυτικός πραγματοποιεί μεταφορές μερών αεροσκαφών υψηλής ποιότητας που κατασκευάζονται στην Τουλούζη και υφίστανται περαιτέρω επεξεργασία από εταιρεία στη Γερμανία. Οι γαλλικές αρχές έχουν κοινοποιήσει στις γερμανικές αρχές του αερολιμένα της Φρανκφούρτης την άφιξη του ναυτικού μέσω του εντύπου που παρατίθεται στις επιχειρησιακές οδηγίες για τη χορήγηση θεωρήσεων σε ναυτικούς στα εξωτερικά σύνορα* (Παράρτημα 26*)*.[[21]](#footnote-21)

*Δεδομένου ότι ο ναυτικός προσλήφθηκε μετά από σύντομη προειδοποίηση, είναι σε θέση να αποδείξει ότι δεν του ήταν δυνατό να υποβάλει εκ των προτέρων αίτηση θεώρησης στο αρμόδιο προξενείο.*

*Σύμφωνα με το άρθρο 22 του κώδικα θεωρήσεων, ορισμένα κράτη μέλη απαιτούν προηγούμενη διαβούλευση για υπηκόους της Αιγύπτου, αλλά λόγω του επείγοντος χαρακτήρα του θέματος η διαδικασία διαβούλευσης δεν μπορεί να ολοκληρωθεί εγκαίρως.*

*Ως συνέπεια της απαίτησης διαβούλευσης δεν μπορεί να εκδοθεί ομοιόμορφη θεώρηση στον ναυτικό στα σύνορα σύμφωνα με το άρθρο 36 παράγραφος 3 σε συνδυασμό με το άρθρο 35 παράγραφος 5 πρώτο εδάφιο του κώδικα θεωρήσεων. Σε εξαιρετικές περιπτώσεις, μπορεί να χορηγηθεί θεώρηση περιορισμένης εδαφικής ισχύος σύμφωνα με το άρθρο 25 παράγραφος 1 του κώδικα θεωρήσεων.*

*Δεδομένης της σημαντικής οικονομικής σημασίας των εν λόγω παραδόσεων, στην παρούσα υπόθεση το εθνικό συμφέρον τόσο της Γερμανίας όσο και της Γαλλίας υπαγορεύει τη διασφάλιση της ναυτολόγησης του ναυτικού στη Μασσαλία.*

*Η θεώρηση περιορισμένης εδαφικής ισχύος για τη Γερμανία και τη Γαλλία εκδίδεται βάσει του άρθρου 25 παράγραφος 1 στοιχείο α) σημείο iii) και παράγραφος 2 του κώδικα θεωρήσεων, ενώ η Γαλλία έχει δώσει τη συγκατάθεσή της για την επέκταση της ισχύος μέσω του εντύπου για την ανταλλαγή πληροφοριών μεταξύ των αρχών των κρατών μελών σχετικά με τους ναυτικούς (*παράρτημα 26*)*[[22]](#footnote-22) *στο οποίο περιλαμβάνεται ήδη η απαιτούμενη συγκατάθεση.*

|  |
| --- |
| ***Παράδειγμα:*** *Ο λιμένας του Αμβούργου ενημερώνεται από τη ναυτιλιακή εταιρεία για τη μετακίνηση Πακιστανού ναυτικού από ένα σκάφος σε άλλο. Ο ναυτικός θα εγκαταλείψει ένα σκάφος στο Αμβούργο και θα ναυτολογηθεί σε κρουαζιερόπλοιο στο Ρότερνταμ. Ο λόγος της μετακίνησης είναι η ανάγκη επείγουσας αντικατάστασης βασικού μέλους του πληρώματος, προκειμένου το κρουαζιερόπλοιο να αποπλεύσει από το Ρότερνταμ χωρίς σημαντική καθυστέρηση.*  *Δεδομένου ότι ο ναυτικός μετακινήθηκε μετά από σύντομη προειδοποίηση, δεν του ήταν δυνατό να υποβάλει αίτηση θεώρησης στην αρμόδια διπλωματική αποστολή στο εξωτερικό.*  *Σύμφωνα με το άρθρο 22 του κώδικα θεωρήσεων, ορισμένα κράτη μέλη επιβάλλουν τη διαδικασία προηγούμενης διαβούλευσης για τους Πακιστανούς υπηκόους. Κατά συνέπεια, δεν μπορεί να χορηγηθεί στον ναυτικό θεώρηση στα σύνορα (άρθρο 35 παράγραφος 5 και άρθρο 36 παράγραφος 3 του κώδικα θεωρήσεων).*  *Λαμβάνοντας υπόψη τις σημαντικές οικονομικές ζημίες που θα προέκυπταν από την απόρριψη της αίτησης θεώρησης στην περίπτωση αυτή, είναι προς το συμφέρον τόσο της Γερμανίας όσο και των Κάτω Χωρών να χορηγήσουν θεώρηση.*  *Η θεώρηση περιορισμένης εδαφικής ισχύος για τη Γερμανία και τις Κάτω Χώρες χορηγείται βάσει του άρθρου 25 παράγραφος 1 στοιχείο α) σημείο iii) και παράγραφος 2 του κώδικα θεωρήσεων.* |

|  |
| --- |
| **Συνιστώμενη βέλτιστη πρακτική** σε περιπτώσεις στις οποίες –παρά τον γενικό κανόνα ότι δεν θα πρέπει να χορηγούνται θεωρήσεις στα σύνορα σε υπηκόους τρίτων χωρών που υπόκεινται σε προηγούμενη διαβούλευση– αποφασίζεται η χορήγηση θεώρησης στα σύνορα με περιορισμένη εδαφική ισχύ σε ναυτικό που έχει προσληφθεί μετά από σύντομη προειδοποίηση και στις περιπτώσεις που θα ήταν αναγκαίο να εξασφαλισθεί η συγκατάθεση άλλου (-ων) κράτους (-ών) μέλους (-ών) για την επέκταση της εδαφικής ισχύος της LTV, το έντυπο που περιλαμβάνεται στις επιχειρησιακές οδηγίες για τη χορήγηση θεωρήσεων σε ναυτικούς στα εξωτερικά σύνορα (παράρτημα 26)[[23]](#footnote-23) θα πρέπει να θεωρείται ως αποδεικτικό στοιχείο της εν λόγω συγκατάθεσης. |

**8.5.3 Χορήγηση θεώρησης περιορισμένης εδαφικής ισχύος σε κάτοχο ταξιδιωτικού εγγράφου που δεν αναγνωρίζεται από όλα τα κράτη μέλη**

Εάν ο αιτών είναι κάτοχος ταξιδιωτικού εγγράφου το οποίο αναγνωρίζεται από ένα ή περισσότερα αλλά όχι από όλα τα κράτη μέλη, χορηγείται θεώρηση η οποία ισχύει στο έδαφος των κρατών μελών που αναγνωρίζουν το ταξιδιωτικό έγγραφο. Εάν το κράτος μέλος έκδοσης (ή το εκπροσωπούμενο κράτος μέλος) δεν αναγνωρίζει το ταξιδιωτικό έγγραφο του αιτούντος, η χορηγούμενη θεώρηση ισχύει μόνον για το συγκεκριμένο κράτος μέλος και χρησιμοποιείται το χωριστό φύλλο ενιαίου τύπου για την τοποθέτηση της αυτοκόλλητης θεώρησης, βλέπε παράρτημα 24.

Τέτοιες θεωρήσεις μπορούν να εκδοθούν με δικαίωμα περισσότερων εισόδων, και λαμβάνονται υπόψη κατά τον καθορισμό της διάρκειας ισχύος των θεωρήσεων πολλαπλών εισόδων που εκδίδονται σύμφωνα με τους κανόνες του άρθρου 24 του κώδικα θεωρήσεων (βλέπε τμήμα 8.4.3).

**8.5.4 Θεώρηση διέλευσης από αερολιμένα**

***Νομική βάση: κώδικας θεωρήσεων, άρθρο 26***

Είναι σημαντικό να γίνεται διάκριση μεταξύ της διέλευσης από τη διεθνή ζώνη διέλευσης ενός αερολιμένα (συνέχεια ταξιδιού, όπου ο υπήκοος τρίτης χώρας δεν εξέρχεται από τη διεθνή ζώνη διέλευσης του αερολιμένα) και της διέλευσης από το έδαφος ενός κράτους μέλους, έστω και αν περιορίζεται σε αερολιμένα (συνέχεια ταξιδιού, όπου ο υπήκοος τρίτης χώρας εξέρχεται από τη διεθνή ζώνη διέλευσης του αερολιμένα). Στην τελευταία περίπτωση ο ταξιδιώτης εισέρχεται στο έδαφος των κρατών μελών.

**8.5.5 Συνέχεια ταξιδιού όπου ο υπήκοος τρίτης χώρας δεν εξέρχεται από τη διεθνή ζώνη διέλευσης του αερολιμένα**

|  |
| --- |
| ***Παράδειγμα****: Νιγηριανός υπήκοος ταξιδεύει από το Λάγκος (Νιγηρία) μέσω Φρανκφούρτης (Γερμανία) στη Μόσχα (Ρωσία).*  Το συγκεκριμένο πρόσωπο παραμένει στη διεθνή ζώνη διέλευσης του αερολιμένα της Φρανκφούρτης και, επομένως, πρέπει να του χορηγηθεί θεώρηση διέλευσης από αερολιμένα. |

**8.5.6 Συνέχεια ταξιδιού όπου ο υπήκοος τρίτης χώρας εξέρχεται από τη διεθνή ζώνη διέλευσης του αερολιμένα**

|  |
| --- |
| ***Παράδειγμα:*** *Νιγηριανός υπήκοος ταξιδεύει από το Λάγκος μέσω Βρυξελλών (Βέλγιο) και Παρισιού (Γαλλία) στο Μόντρεαλ (Καναδάς).*  Η πτήση μεταξύ Βρυξελλών και Παρισιού είναι πτήση εντός του χώρου Σένγκεν και, επομένως, το συγκεκριμένο πρόσωπο εισέρχεται στο έδαφος των κρατών μελών στις Βρυξέλλες, και το προξενείο (του Βελγίου) θα πρέπει να χορηγήσει ομοιόμορφη θεώρηση και όχι θεώρηση διέλευσης από αερολιμένα. |
| ***Παράδειγμα:*** *Υπήκοος της Σρι Λάνκα ταξιδεύει από το Κολόμπο στον αερολιμένα Charles de Gaulle του Παρισιού. Από το Παρίσι θα συνεχίσει το ταξίδι του για το Μεξικό με πτήση που αναχωρεί από τον αερολιμένα Orly του Παρισιού.*  Αλλάζοντας αερολιμένα στο Παρίσι, ο ενδιαφερόμενος εισέρχεται στο έδαφος των κρατών μελών και, επομένως, το προξενείο (της Γαλλίας) θα πρέπει να χορηγήσει ομοιόμορφη θεώρηση και όχι θεώρηση διέλευσης από αερολιμένα. |

**8.5.7 Αριθμός διελεύσεων από αερολιμένα και περίοδος ισχύος**

Ο αριθμός των διελεύσεων από αερολιμένες και η περίοδος ισχύος θα πρέπει να αντιστοιχούν στις ανάγκες του αιτούντος σύμφωνα με τις πληροφορίες που παρασχέθηκαν, γεγονός που στην περίπτωση μίας διέλευσης από αερολιμένα σημαίνει την ημερομηνία της διέλευσης συν την «περίοδο χάριτος» των 15 ημερών.

Κατ’ εξαίρεση μπορεί να αποφασισθεί, για λόγους δημόσιας τάξης ή λόγω διεθνών σχέσεων των κρατών μελών, να μην προστεθεί αυτή η «περίοδος χάριτος» επειδή το κράτος μέλος έκδοσης πρέπει να γνωρίζει ακριβώς πότε ο ενδιαφερόμενος θα διέλθει από τη διεθνή ζώνη διέλευσης του αερολιμένα στο έδαφος των κρατών μελών.

Εάν ο ενδιαφερόμενος διέρχεται από αερολιμένες που βρίσκονται σε δύο διαφορετικά κράτη μέλη στο ταξίδι συνέχειας και στο ταξίδι επιστροφής, θα πρέπει να χορηγηθεί διπλή θεώρηση διέλευσης από αερολιμένα.

|  |
| --- |
| ***Παράδειγμα:*** *Ιρανός υπήκοος ταξιδεύει από την Τεχεράνη (Ιράν) μέσω Μαδρίτης (Ισπανία) στην Αβάνα (Κούβα) και επιστρέφει στην Τεχεράνη μέσω Φρανκφούρτης (Γερμανία).*  Το αρμόδιο προξενείο της Ισπανίας θα πρέπει να εκδώσει θεώρηση διέλευσης από αερολιμένα για δύο εισόδους*.* |

Θεωρήσεις πολλαπλών διελεύσεων από αερολιμένα μπορούν να χορηγηθούν σε πρόσωπα που δεν εμφανίζουν κίνδυνο παράνομης μετανάστευσης και που αιτιολογούν την ανάγκη για συχνές διελεύσεις από αερολιμένες. Ωστόσο, η περίοδος ισχύος της θεώρησης πολλαπλών διελεύσεων από αερολιμένα δεν πρέπει να υπερβαίνει τους έξι μήνες.

**9. Ενημέρωση των κεντρικών αρχών άλλων κρατών μελών για την έκδοση θεώρησης**

***Νομική βάση: κώδικας θεωρήσεων, άρθρο 31***

Τα κράτη μέλη μπορούν να ζητήσουν να ενημερώνονται οι κεντρικές τους αρχές σχετικά με τις ομοιόμορφες θεωρήσεις ή τις θεωρήσεις περιορισμένης εδαφικής ισχύος που χορηγούν προξενεία άλλων κρατών μελών σε υπηκόους συγκεκριμένων τρίτων χωρών ή σε συγκεκριμένες κατηγορίες των εν λόγω υπηκόων, εκτός των θεωρήσεων για διέλευση από αερολιμένα.

Οι απαιτούμενες πληροφορίες θα πρέπει να ανταλλάσσονται μεταξύ των κεντρικών αρχών μέσω του μηχανισμού ηλεκτρονικού ταχυδρομείου VIS.

**Πότε πρέπει να διαβιβάζονται αυτές οι πληροφορίες;**

Οι πληροφορίες σχετικά με τη χορηγηθείσα θεώρηση πρέπει να διαβιβάζονται στο κράτος μέλος που τις ζήτησε χωρίς καθυστέρηση και πριν από τη χρήση της χορηγηθείσας θεώρησης από τον κάτοχο της θεώρησης.

**10. Η αυτοκόλλητη θεώρηση**

Ο ενιαίος τύπος της αυτοκόλλητης θεώρησης καθορίζεται με τον κανονισμό 1683/95, βλέπε παράρτημα 19.

**10.1 Συμπλήρωση της αυτοκόλλητης θεώρησης**

***Νομική βάση: κώδικας θεωρήσεων, άρθρο 27***

Η αυτοκόλλητη θεώρηση συμπληρώνεται σύμφωνα με την απόφαση της Επιτροπής για την εφαρμογή των επιχειρησιακών οδηγιών στο παράρτημα 20[[24]](#footnote-24). Παραδείγματα συμπληρωμένων αυτοκόλλητων θεωρήσεων παρατίθενται στο παράρτημα 21.

Μπορούν να προστεθούν εθνικά στοιχεία στο τμήμα «παρατηρήσεις» της αυτοκόλλητης θεώρησης, βλέπε παράρτημα 22. Οι εθνικές παρατηρήσεις δεν επικαλύπτουν τα υποχρεωτικά στοιχεία. Το γεγονός ότι ο σκοπός για τον οποίο ζητήθηκε η θεώρηση αναγράφεται στην αυτοκόλλητη θεώρηση δεν εμποδίζει τον κάτοχο να χρησιμοποιήσει έγκυρη θεώρηση πολλαπλών εισόδων για να ταξιδέψει για άλλους σκοπούς.

Όλα τα στοιχεία στην αυτοκόλλητη θεώρηση είναι έντυπα και η έντυπη αυτοκόλλητη θεώρηση δεν φέρει χειρόγραφες τροποποιήσεις.

Η αυτοκόλλητη θεώρηση για θεώρηση μίας εσόδου μπορεί να συμπληρώνεται χειρόγραφα μόνο σε περίπτωση ανωτέρας βίας τεχνικού χαρακτήρα. Η χειρόγραφη αυτοκόλλητη θεώρηση δεν φέρει τροποποιήσεις.

|  |
| --- |
| **Συνιστώμενη βέλτιστη πρακτική σε περίπτωση ανωτέρας βίας τεχνικού χαρακτήρα που εμποδίζει την εκτύπωση αυτοκόλλητων θεωρήσεων:** Εάν τα τεχνικά προβλήματα μπορούν να επιλυθούν σε σχετικά σύντομο χρονικό διάστημα, και εάν αυτό δεν διαταράσσει τα σχέδια ταξιδιού του αιτούντος, είναι προτιμότερο να αναβάλλεται η χορήγηση της θεώρησης έως ότου καταστεί εφικτή η εκτύπωση της αυτοκόλλητης θεώρησης, αντί της συμπλήρωσής της χειρόγραφα. |

Όταν μια αυτοκόλλητη θεώρηση συμπληρώνεται χειρόγραφα, οι σχετικές πληροφορίες θα πρέπει να καταχωρούνται στο VIS.

Εάν ο αιτών κατέχει ταξιδιωτικό έγγραφο χωρίς ημερομηνία λήξης, το πεδίο «ημερομηνία λήξης» στο VIS θα πρέπει να συμπληρώνεται με πλασματική ημερομηνία 100 έτη μετά την ημερομηνία έκδοσης του ταξιδιωτικού εγγράφου.

**10.2 Τοποθέτηση της αυτοκόλλητης θεώρησης**

***Νομική βάση: κώδικας θεωρήσεων, άρθρο 29***

Η έντυπη αυτοκόλλητη θεώρηση τοποθετείται στο ταξιδιωτικό έγγραφο σύμφωνα με τις επιχειρησιακές οδηγίες στο παράρτημα 20.

**10.2.1 Τοποθέτηση της αυτοκόλλητης θεώρησης σε περίπτωση μη αναγνώρισης του ταξιδιωτικού εγγράφου**

Όταν το κράτος μέλος έκδοσης της θεώρησης δεν αναγνωρίζει το ταξιδιωτικό έγγραφο του αιτούντος, η αυτοκόλλητη θεώρηση τοποθετείται στο ενιαίο χωριστό φύλλο που προβλέπεται για τον σκοπό αυτό, βλέπε παράρτημα 24.

Όταν μια αυτοκόλλητη θεώρηση τοποθετείται σε χωριστό φύλλο, η πληροφορία αυτή πρέπει να καταχωρείται στο VIS.

**10.2.2 Τοποθέτηση αυτοκόλλητων θεωρήσεων σε διαβατήρια που καλύπτουν περισσότερα πρόσωπα**

Οι ατομικές αυτοκόλλητες θεωρήσεις που χορηγούνται σε πρόσωπα τα οποία περιλαμβάνονται στο ίδιο ταξιδιωτικό έγγραφο τοποθετούνται στο εν λόγω ταξιδιωτικό έγγραφο.

Όταν το ταξιδιωτικό έγγραφο στο οποίο περιλαμβάνονται τα πρόσωπα αυτά δεν αναγνωρίζεται από το κράτος μέλος έκδοσης της θεώρησης, οι ατομικές αυτοκόλλητες θεωρήσεις θα πρέπει να τοποθετούνται στα ενιαία χωριστά φύλλα που προβλέπονται για τον σκοπό αυτό (μία αυτοκόλλητη θεώρηση ανά χωριστό φύλλο), παράρτημα 24.

**10.2.3 Σφραγίδα και υπογραφή της θεώρησης**

Εάν οι εκδίδουσες αρχές σφραγίσουν τη θεώρηση που έχει τοποθετηθεί, η σφραγίδα τοποθετείται κατά τρόπον ώστε να εκτείνεται πέρα από το αυτοκόλλητο στη σελίδα του ταξιδιωτικού εγγράφου, χωρίς να εμποδίζεται η ανάγνωση της αναγνώσιμης από μηχάνημα ζώνης (MRZ). Εάν η θεώρηση υπογράφεται από την εκδίδουσα αρχή, η υπογραφή πρέπει να τίθεται κατά τον ίδιο τρόπο.

**10.3 Ακύρωση συμπληρωμένης αυτοκόλλητης θεώρησης**

***Νομική βάση: κώδικας θεωρήσεων, άρθρο 28***

Εάν διαπιστωθεί σφάλμα από το προξενείο έκδοσης σε αυτοκόλλητη θεώρηση η οποία δεν έχει τοποθετηθεί ακόμη στο ταξιδιωτικό έγγραφο, η εν λόγω αυτοκόλλητη θεώρηση ακυρώνεται.

Εάν διαπιστωθεί σφάλμα από το εκδούν προξενείο σε αυτοκόλλητη θεώρηση η οποία έχει τοποθετηθεί στο ταξιδιωτικό έγγραφο, η αυτοκόλλητη θεώρηση ακυρώνεται με διαγραφή μέσω σταυρού με ανεξίτηλη μελάνη και τοποθετείται νέα αυτοκόλλητη θεώρηση σε διαφορετική σελίδα.

Όσον αφορά τις απαραίτητες δράσεις που πρέπει να αναληφθούν στο VIS, βλέπε παράρτημα 32.

|  |
| --- |
| ***Συνιστώμενη βέλτιστη πρακτική για περίπτωση ακύρωσης αυτοκόλλητης θεώρησης μετά την τοποθέτησή της στο ταξιδιωτικό έγγραφο:*** το στοιχείο ασφάλειας «φαινόμενο λανθάνουσας εικόνας» καθώς και ο όρος «θεώρηση» θα πρέπει να αχρηστεύονται με τη χρήση αιχμηρού αντικειμένου. |

**11. Απόρριψη αίτησης θεώρησης**

***Νομική βάση: κώδικας θεωρήσεων, άρθρο 32 παράγραφος 1 και παράρτημα VI***

Όταν μια αίτηση χαρακτηρισθεί παραδεκτή, η περαιτέρω εξέτασή της μπορεί να οδηγήσει στη διαπίστωση ότι πληρούνται οι προϋποθέσεις εισόδου για την έκδοση ομοιόμορφης θεώρησης ή οι προϋποθέσεις χορήγησης θεώρησης διέλευσης από αερολιμένα, και οι αντίστοιχες θεωρήσεις μπορούν να εκδοθούν.

Εάν δεν πληρούνται οι προϋποθέσεις εισόδου, πρέπει να αξιολογηθεί κατά πόσον οι περιστάσεις δικαιολογούν κατ’ εξαίρεση παρέκκλιση από τον γενικό κανόνα, ώστε να εκδοθεί θεώρηση περιορισμένης εδαφικής ισχύος (βλέπε [κεφάλαιο 8.5.](#chapter_nine_one_two)1). Εάν θεωρηθεί ότι δεν αιτιολογείται παρέκκλιση από τον γενικό κανόνα, η αίτηση θεώρησης απορρίπτεται.

**11.1 Για ποιους λόγους μπορεί να απορριφθεί η αίτηση θεώρησης;**

Κατά κανόνα, η αίτηση ομοιόμορφης θεώρησης απορρίπτεται όταν η εξέταση της αίτησης οδηγεί σε ένα ή περισσότερα από τα ακόλουθα συμπεράσματα:

1. ο αιτών υπέβαλε πλαστό ή παραποιημένο ταξιδιωτικό έγγραφο·
2. δεν παρεσχέθη αιτιολόγηση του σκοπού και των συνθηκών της προβλεπόμενης διαμονής·
3. ο αιτών δεν αποδεικνύει ότι διαθέτει επαρκή μέσα διαβίωσης για τη διάρκεια της προβλεπόμενης διαμονής και για την επιστροφή του στη χώρα καταγωγής ή κατοικίας ή για τη διέλευση από τρίτη χώρα στην οποία η είσοδός του είναι εξασφαλισμένη·
4. ο αιτών δεν αποδεικνύει ότι μπορεί να εξασφαλίσει νομίμως επαρκή μέσα διαβίωσης για τη διάρκεια της προβλεπόμενης διαμονής και για την επιστροφή του στη χώρα καταγωγής ή κατοικίας ή για τη διέλευση από τρίτη χώρα στην οποία η είσοδός του είναι εξασφαλισμένη·
5. ο αιτών έχει ήδη διαμείνει για 90 ημέρες κατά την τρέχουσα περίοδο 180 ημερών στο έδαφος των κρατών μελών βάσει ομοιόμορφης θεώρησης ή θεώρησης περιορισμένης εδαφικής ισχύος·
6. ο αιτών είναι πρόσωπο για το οποίο υπάρχει καταχώριση στο σύστημα πληροφοριών Σένγκεν (SIS) με σκοπό την απαγόρευση εισόδου*· σε αυτήν την περίπτωση προστίθεται το οικείο κράτος μέλος·*
7. ο αιτών θεωρείται απειλή για τη δημόσια τάξη ή την εσωτερική ασφάλεια από ένα ή περισσότερα κράτη μέλη·
8. ο αιτών θεωρείται απειλή για τη δημόσια υγεία από ένα ή περισσότερα κράτη μέλη·
9. ο αιτών θεωρείται απειλή για τις διεθνείς σχέσεις από ένα ή περισσότερα κράτη μέλη·
10. οι πληροφορίες που υποβλήθηκαν για την αιτιολόγηση του σκοπού και των όρων της προβλεπόμενης διαμονής δεν ήταν αξιόπιστες·
11. υπάρχουν εύλογες αμφιβολίες ως προς την αξιοπιστία όσον αφορά ….. *(διευκρινίστε)*
12. υπάρχουν εύλογες αμφιβολίες ως προς την αξιοπιστία ή ως προς τη γνησιότητα των δικαιολογητικών εγγράφων που υποβλήθηκαν ή ως προς την ακρίβεια του περιεχομένου τους·
13. υπάρχουν εύλογες αμφιβολίες ως προς την πρόθεση του αιτούντος να εγκαταλείψει το έδαφος των κρατών μελών πριν από τη λήξη ισχύος της θεώρησης·
14. δεν αποδεικνύεται επαρκώς ότι ο αιτών δεν ήταν σε θέση να υποβάλει αίτηση θεώρησης εκ των προτέρων, ώστε να δικαιολογείται η υποβολή αίτησης θεώρησης στα σύνορα·
15. ο αιτών δεν παρέχει δικαιολογητικά σχετικά με τον σκοπό και τους όρους της προβλεπόμενης διέλευσης από αερολιμένα·
16. δεν παρέχει αποδείξεις για την κατοχή επαρκούς και ισχύουσας ταξιδιωτικής ιατρικής ασφάλισης, εφόσον απαιτείται.

Ειδικοί κανόνες για τους λόγους άρνησης χορήγησης θεώρησης ισχύουν επί του παρόντος για τα μέλη της οικογένειας πολιτών της ΕΕ και Ελβετών πολιτών (βλέπε Μέρος III).

|  |
| --- |
| **Μεταβατικές κατευθυντήριες οδηγίες για τις αρνητικές απαντήσεις σε προηγούμενη διαβούλευση**  Μέχρι να επικαιροποιηθεί το ηλεκτρονικό ταχυδρομείο VIS ώστε να αντικατοπτρίζει τη διαίρεση της προηγούμενης διαβούλευσης σε τρεις υποκατηγορίες (απειλή για τη δημόσια τάξη/την εσωτερική ασφάλεια· απειλή για τη δημόσια υγεία· απειλή για τις διεθνείς σχέσεις), το κράτος μέλος που συμμετέχει στη διαβούλευση θα πρέπει να υποδείξει τον ακριβή λόγο της αρνητικής απάντησης στέλνοντας ένα μήνυμα ηλεκτρονικού ταχυδρομείου VIS 1 (NSConsularCooperationInformation) στην αρχή (προξενείο) που δημιούργησε την αίτηση στο VIS, το οποίο περιέχει τον κωδικό του ακριβούς λόγου στο πεδίο «MessageText».  «Λόγος απόρριψης 7 (ασφάλεια)»  «Λόγος απόρριψης 8 (υγεία)»  «Λόγος απόρριψης 9 (διεθνείς σχέσεις)»  Το προξενείο που διεκπεραιώνει την αίτηση θα πρέπει να επιλέξει τον αντίστοιχο λόγο απόρριψης στο έντυπο άρνησης. (\*) |

(\*) Σε περίπτωση αρνητικής απάντησης από την Αυστρία ή τη Σλοβενία, ισχύει ο λόγος 7. Δεν αποστέλλονται επιπλέον μηνύματα.

**11.2 Θα πρέπει να κοινοποιείται η απόρριψη της αίτησης χορήγησης θεώρησης στον ενδιαφερόμενο και να παρέχονται οι λόγοι της απόρριψης;**

***Νομική βάση: Κώδικας θεωρήσεων, άρθρο 32 παράγραφοι 2 και 3 και παράρτημα VI***

Όταν αρνείται την αίτηση χορήγησης θεώρησης, το προξενείο πρέπει να συμπληρώσει όλα τα σχετικά πεδία του [τυποποιημένου εντύπου](https://circa.europa.eu/Members/irc/jai/sphbg/library?l=/en/doc/handbook-annex_28doc/_EN_1.0_&a=i) για την κοινοποίηση και την αιτιολόγηση της άρνησης τεκμηριώνοντας τον (τους) λόγο (-ους) απόρριψης, και να το υποβάλει στον ενδιαφερόμενο υπήκοο της τρίτης χώρας, βλέπε παράρτημα 25. Η συγκεκριμένη απόφαση καθώς και οι λόγοι στους οποίους βασίζεται κοινοποιούνται στον ενδιαφερόμενο στην επίσημη γλώσσα του κράτους μέλους που έλαβε την τελική απόφαση και σε άλλη επίσημη γλώσσα των θεσμικών οργάνων της Ένωσης, για παράδειγμα στα αγγλικά. Τα κράτη μέλη μπορούν να επιλέξουν να ενσωματώσουν πολλές γλώσσες σε ένα έντυπο ή να εκδώσουν δύο έντυπα. Σε περίπτωση επιλογής της τελευταίας δυνατότητας και εφόσον το κράτος μέλος απαιτεί από τον ενδιαφερόμενο να υπογράψει την παραλαβή του εντύπου, μπορεί να επιλέξει να υπογράψει μόνο μία από τις εκδόσεις (βλέπε σημείο 12).

Η διαδικασία αυτή πρέπει να τηρείται επίσης όταν η χορήγηση θεώρησης απορρίπτεται στα εξωτερικά σύνορα, βλέπε Μέρος IV.

Ειδικοί κανόνες για την κοινοποίηση και την αιτιολόγηση της άρνησης χορήγησης θεώρησης ισχύουν επί του παρόντος για τα μέλη της οικογένειας πολιτών της ΕΕ και Ελβετών πολιτών, βλέπε Μέρος III.

|  |
| --- |
| Βέλτιστη πρακτική σε σχέση με αίτημα πληροφοριών σχετικά με καταχώριση στο σύστημα SIS: Εάν ένα πρόσωπο ζητήσει πληροφορίες σχετικά με την επεξεργασία στο SIS των δεδομένων προσωπικού χαρακτήρα που το αφορούν και σχετικά με τα δικαιώματα πρόσβασης που διαθέτει, το προξενικό προσωπικό πρέπει να του παράσχει τα στοιχεία των αρμόδιων εθνικών αρχών, συμπεριλαμβανομένων των αρχών για την προστασία των δεδομένων, στις οποίες μπορεί να προσφύγει για να ασκήσει τα δικαιώματά του. |

**11.3 Πληροφορίες που πρέπει να προστίθενται στο VIS όταν απορρίπτεται η αίτηση θεώρησης**

Όταν λαμβάνεται απόφαση για άρνηση θεώρησης, η αρμόδια αρχή προσθέτει αμέσως τις πληροφορίες σχετικά με την απόρριψη του φακέλου VIS, σύμφωνα με το άρθρο 12 του κανονισμού VIS. Οι πληροφορίες αυτές περιλαμβάνουν το όνομα της αρχής που απέρριψε την αίτηση θεώρησης, τον τόπο και την ημερομηνία της άρνησης, τον (τους) λόγο (-ους) απόρριψης, ο οποίος είναι ένας (ή περισσότεροι) εκ των λόγων που αναφέρονται στο άρθρο 32 του κώδικα θεωρήσεων και αναφέρονται λεπτομερώς στο σημείο 11.1 του παρόντος εγχειριδίου.

**11.3.1 Μεταβατικές κατευθυντήριες οδηγίες σχετικά με τις ενέργειες που θα πρέπει να γίνουν στο VIS**

Μέχρι να επικαιροποιηθεί το VIS ώστε να αντικατοπτρίζει τον νέο κατάλογο λόγων απόρριψης στο παράρτημα VI του κώδικα θεωρήσεων, θα πρέπει να χρησιμοποιείται ο προηγούμενος κατάλογος των λόγων απόρριψης στο VIS. Ο ακόλουθος πίνακας αντιστοιχίας παρουσιάζει τους νέους λόγους απόρριψης του παραρτήματος VI και τους αντίστοιχους «προηγούμενους» λόγους απόρριψης που θα πρέπει να επιλεγούν στο VIS:

|  |  |
| --- | --- |
| **Νέοι λόγοι απόρριψης όπως παρατίθενται στο έντυπο απόρριψης (κώδικας θεωρήσεων, παράρτημα VI)** | **Προηγούμενοι λόγοι απόρριψης (προς επιλογή στο VIS)** |
| 1 | 1 |
| 2 | 2 |
| 3, 4 | 3 |
| 5 | 4 |
| 6 | 5 |
| 7, 8, 9 | 6 |
| 10, 11, 12 | 8 |
| 13 | 9 |
| 14 | 10 |
| 15 | 2 |
| 16 | 7 |
| 17 | 11 |

**11.4 Διαθέτει ο ενδιαφερόμενος δικαίωμα προσφυγής κατά απορριπτικής απόφασης;**

Οι αιτούντες των οποίων η θεώρηση απορρίφθηκε έχουν δικαίωμα προσφυγής. Η προσφυγή ασκείται κατά του κράτους μέλους που έχει λάβει την τελική απόφαση επί της αίτησης.

Όταν κοινοποιείται η απόρριψη της αίτησης θεώρησης στον αιτούντα, πρέπει να παρέχονται πλήρεις πληροφορίες σχετικά με τη διαδικασία που πρέπει να ακολουθήσει σε περίπτωση προσφυγής.

Σε περίπτωση εκπροσώπησης, τυχόν προσφυγές ασκούνται κατά του εκπροσωπούντος κράτους μέλους που έλαβε την τελική απόφαση απόρριψης της αίτησης θεώρησης.

Ειδικοί κανόνες για τις πληροφορίες σχετικά με τις διαδικασίες προσφυγής ισχύουν επί του παρόντος για τα μέλη της οικογένειας πολιτών της ΕΕ ή Ελβετών πολιτών, βλέπε Μέρος III.

**12. Επιστροφή του ταξιδιωτικού εγγράφου**

Δεδομένου ότι ο κώδικας θεωρήσεων δεν περιέχει συγκεκριμένους κανόνες σχετικά με την επιστροφή του ταξιδιωτικού εγγράφου, το περιεχόμενο του παρόντος κεφαλαίου πρέπει να θεωρηθεί ότι αποτελεί συνιστώμενες βέλτιστες πρακτικές.

Ο αιτών θα πρέπει να μην υποχρεούται να παραλάβει το ταξιδιωτικό έγγραφο και άλλα επιστρεφόμενα έγγραφα, εφόσον υπάρχουν, αυτοπροσώπως. Ο αιτών μπορεί, για παράδειγμα:

* να εξουσιοδοτήσει τρίτο πρόσωπο να παραλάβει το ταξιδιωτικό έγγραφο από το προξενείο/τις εγκαταστάσεις του εξωτερικού παρόχου υπηρεσιών/τον επίτιμο πρόξενο, ανάλογα με την περίπτωση·
* να ζητήσει την επιστροφή του ταξιδιωτικού εγγράφου με υπηρεσία επίδοσης αλληλογραφίας, με έξοδα του αιτούντος.

Εάν το ταξιδιωτικό έγγραφο επιστραφεί μέσω εξωτερικού παρόχου υπηρεσιών, αυτό θα πρέπει να γίνεται με τρόπο που να μην αποκαλύπτει την απόφαση στον πάροχο υπηρεσιών, ακόμη και αν ο ενδιαφερόμενος πρέπει να προσυπογράψει ότι παρέλαβε το έντυπο άρνησης σύμφωνα με την εθνική νομοθεσία των κρατών μελών.

|  |
| --- |
| ***Συνιστώμενη βέλτιστη πρακτική σε περίπτωση που απαιτείται προσυπογραφή της παραλαβής του εντύπου απόρριψης:*** Ζητήστε από τον ενδιαφερόμενο να προσυπογράψει την παραλαβή του κλειστού φακέλου**.** |

|  |
| --- |
| ***Συνιστώμενη βέλτιστη πρακτική για την ενημέρωση των κατόχων θεωρήσεων κατά την επιστροφή του ταξιδιωτικού εγγράφου: Συνιστάται να παρέχονται στους κατόχους θεώρησης οι πληροφορίες σ’ αυτό το πλαίσιο***:  **ΠΛΗΡΟΦΟΡΙΕΣ ΠΡΟΣ ΤΟΥΣ ΚΑΤΟΧΟΥΣ ΘΕΩΡΗΣΗΣ**  Σας έχει χορηγηθεί θεώρηση εισόδου στα εδάφη των κρατών Σένγκεν[[25]](#footnote-25).  **Μόλις παραλάβετε τη θεώρησή σας βραχείας διαμονής, βεβαιωθείτε ότι όλα τα στοιχεία που περιέχει είναι σωστά.**  Ελέγξτε τα ακόλουθα στοιχεία:   * *Το διαβατήριό σας φέρει έναν αριθμό. Ο αριθμός αυτός αναγράφεται επίσης στην αυτοκόλλητη θεώρηση. Βεβαιωθείτε ότι αυτοί οι δύο αριθμοί είναι ίδιοι.* * *Ζητήσατε θεώρηση για μία ή περισσότερες συγκεκριμένες περιόδους. Ελέγξτε αν οι ημερομηνίες του αεροπορικού σας εισιτηρίου αντιστοιχούν στις ημερομηνίες εισόδου και εξόδου που αναγράφονται στην αυτοκόλλητη θεώρηση.* * *Ελέγξτε αν ο αριθμός εισόδων που ζητήσατε (μία, δύο ή περισσότερες) αντιστοιχεί στον αριθμό των εισόδων που αναγράφεται στην αυτοκόλλητη θεώρησή σας.* * *Ελέγξτε την ορθογραφία του ονόματός σας.*   Επαληθεύστε οι ίδιοι τα στοιχεία αυτά, ώστε να αποφύγετε προβλήματα ή επιπλέον έξοδα όταν χρησιμοποιήσετε τη θεώρησή σας. Αν νομίζετε ότι τα στοιχεία που αναγράφονται στη θεώρηση είναι λανθασμένα, ειδοποιήστε **αμέσως** το προξενείο ή την πρεσβεία, ώστε να διορθωθούν τα τυχόν λάθη. .  **Τρόπος ανάγνωσης της αυτοκόλλητης θεώρησης**  ΔΙΑΡΚΕΙΑ ΤΗΣ ΔΙΑΜΟΝΗΣ ......... ΗΜΕΡΕΣ αναφέρει τον αριθμό των ημερών κατά τις οποίες μπορείτε να παραμείνετε στον χώρο Σένγκεν. Οι ημέρες υπολογίζονται από την ημερομηνία εισόδου σας στον χώρο Σένγκεν (ημερομηνία της σφραγίδας εισόδου) έως την ημερομηνία εξόδου σας από τον χώρο Σένγκεν (ημερομηνία της σφραγίδας εξόδου), δηλαδή συνυπολογίζονται και οι δύο αυτές ημέρες.  Το χρονικό διάστημα «ΑΠΟ... ΕΩΣ» είναι, συνήθως, μεγαλύτερο από τον αριθμό των ημερών που αναγράφεται στο πεδίο «ΔΙΑΡΚΕΙΑ ΤΗΣ ΔΙΑΜΟΝΗΣ». Η διαφορά αυτή σας προσφέρει σχετική ευελιξία όταν προγραμματίζετε την είσοδό σας στον χώρο Σένγκεν και την έξοδό σας από τον χώρο αυτό, αλλά η παραμονή σας στον χώρο Σένγκεν δεν μπορεί, σε καμία περίπτωση, να υπερβεί τον ακριβή αριθμό των ημερών που αναγράφεται στο πεδίο «ΔΙΑΡΚΕΙΑ ΤΗΣ ΔΙΑΜΟΝΗΣ... ΗΜΕΡΕΣ». Ανεξάρτητα από τη διάρκεια της παραμονής σας στον χώρο Σένγκεν, πρέπει να αναχωρήσετε το αργότερο την ημερομηνία που αναγράφεται στο πεδίο «ΕΩΣ».  **Έλεγχοι στα σύνορα**  Η θεώρηση βραχείας διαμονής σας επιτρέπει να ταξιδέψετε στ.. [...] και, συνήθως, σε άλλα κράτη Σένγκεν. Ωστόσο, δεν επιτρέπει αυτόματα την είσοδό σας στον χώρο Σένγκεν. Ως εκ τούτου, πρέπει, ενδεχομένως, να χορηγήσετε ορισμένες πληροφορίες κατά τους συνοριακούς ή άλλους ελέγχους. Για παράδειγμα, μπορεί να χρειαστεί να δώσετε πληροφορίες για τα μέσα διαβίωσής σας, για τον προβλεπόμενο χρόνο παραμονής σας στ [...], καθώς και για τους λόγους της επίσκεψής σας [...]. Σε ορισμένες περιπτώσεις, οι έλεγχοι αυτοί μπορεί να οδηγήσουν στην άρνηση εισόδου του κατόχου θεώρησης στ [...] ή στον χώρο Σένγκεν.  Για τον λόγο αυτό, σας συνιστούμε να έχετε μαζί σας αντίγραφα των εγγράφων που υποβάλατε κατά την αίτηση χορήγησης θεώρησης (π.χ. προσκλητήριες επιστολές, επιβεβαιώσεις ταξιδιού, άλλα έγγραφα που επιβεβαιώνουν τον σκοπό της διαμονής σας). Έτσι θα διευκολυνθεί η διαδικασία συνοριακού ελέγχου και θα μπορέσετε να αποφύγετε τις καθυστερήσεις στα σύνορα.  **ΣΗΜ.:** **Πρέπει να τηρήσετε τον χρόνο διαμονής που αναγράφεται στη θεώρησή σας. Κάθε κατάχρηση ή υπέρβαση του επιτρεπόμενου χρόνου διαμονής μπορεί να οδηγήσει στην απέλασή σας ή στην απαγόρευση χορήγησης νέας θεώρησης για ορισμένο χρονικό διάστημα.** |

**13. Αρχειοθέτηση των φακέλων αιτήσεων**

***Νομική βάση: κώδικας θεωρήσεων, άρθρο 37 παράγραφος 3***

**13.1 Τι πρέπει να τηρείται σε κάθε φάκελο;**

Τα αρχεία που αποθηκεύονται με φυσικό ή ηλεκτρονικό τρόπο θα πρέπει να διατηρούνται, ώστε το προσωπικό να είναι σε θέση να ανασυστήσει, κατά περίπτωση, το ιστορικό της απόφασης που ελήφθη σχετικά με την αίτηση (βλέπε επίσης σημείο 6.16).

Κάθε ατομικός φάκελος θα πρέπει να περιλαμβάνει την αίτηση θεώρησης, πρωτότυπα ή αντίγραφα των συναφών δικαιολογητικών εγγράφων, μητρώο των ελέγχων που διενεργήθηκαν (εκτός εάν έχουν καταγραφεί ηλεκτρονικά) και τον αριθμό της χορηγηθείσας θεώρησης.

Σε περίπτωση απορριπτικής απόφασης επί της αίτησης, πρέπει να τηρείται στον φάκελο αντίγραφο της κοινοποίησης της απόρριψης, υπογεγραμμένο από τον αιτούντα (εφόσον απαιτείται).

**13.2 Για πόσο διάστημα πρέπει να τηρούνται οι φάκελοι;**

Οι ατομικοί φάκελοι αιτήσεων πρέπει να τηρούνται σε έντυπη ή ηλεκτρονική μορφή για ελάχιστο χρονικό διάστημα ενός έτους από την ημερομηνία λήψης της τελικής απόφασης επί της αίτησης. Σε περίπτωση προσφυγής, οι ατομικοί φάκελοι θα πρέπει να φυλάσσονται μέχρι το τέλος της συγκεκριμένης διαδικασίας, εάν υπερβαίνει το ένα έτος. Τα ηλεκτρονικά αρχεία πρέπει να φυλάσσονται για την περίοδο ισχύος της εκδοθείσας θεώρησης.

Επιπλέον, κάθε κράτος μέλος τηρεί αρχείο όλων των εργασιών επεξεργασίας δεδομένων στο πλαίσιο του VIS για ένα έτος από το τέλος της 5ετούς περιόδου διατήρησης δεδομένων που υπολογίζεται για κάθε φάκελο αίτησης σύμφωνα με το άρθρο 23 του κανονισμού VIS. Τα αρχεία αυτά περιλαμβάνουν τις ακόλουθες κατηγορίες: τον λόγο για την πρόσβαση στα δεδομένα, την ημερομηνία και την ώρα και τον τύπο των διαβιβαζόμενων δεδομένων, το είδος των δεδομένων που χρησιμοποιήθηκαν για την αναζήτηση στο VIS, καθώς και το όνομα της αρχής που εισήγαγε ή έλαβε τα δεδομένα, καθώς και τα αρχεία του προσωπικού που είναι δεόντως εξουσιοδοτημένο να εισάγει δεδομένα ή να ανακτά δεδομένα από το VIS.

Ο eu-LISA είναι επιφορτισμένος με την εφαρμογή της πολιτικής της διατήρησης των δεδομένων της αίτησης στο VIS για 5 έτη και, συνεπώς, με τη διαγραφή των εν λόγω δεδομένων, κατά περίπτωση. Επιπλέον, τα δεδομένα που ανακτώνται από το VIS μπορεί να διατηρούνται σε εθνικά αρχεία μόνο όταν αυτό είναι απαραίτητο σε μεμονωμένες περιπτώσεις σύμφωνα με τις σχετικές ενωσιακές και εθνικές νομικές διατάξεις, συμπεριλαμβανομένης της νομοθεσίας για την προστασία των δεδομένων. Ωστόσο, κάθε κράτος μέλος έχει το δικαίωμα να τηρεί τα δεδομένα που έχει καταχωρίσει το εν λόγω κράτος μέλος στο VIS στους εθνικούς του φακέλους.

Τα κράτη μέλη θα πρέπει επίσης να προσδιορίσουν μια πολιτική διατήρησης των δεδομένων στα εθνικά τους συστήματα ΤΠ. Παρά το γεγονός ότι δεν ορίζεται μέγιστο όριο από τη νομοθεσία της ΕΕ, η διατήρηση εθνικών δεδομένων δεν μπορεί να είναι απεριόριστη, αλλά πρέπει να τηρεί τις γενικές αρχές προστασίας των δεδομένων.

ΜΕΡΟΣ III: ΕΙΔΙΚΟΙ ΚΑΝΟΝΕΣ ΓΙΑ ΤΟΥΣ ΑΙΤΟΥΝΤΕΣ ΠΟΥ ΕΙΝΑΙ ΜΕΛΗ ΤΗΣ ΟΙΚΟΓΕΝΕΙΑΣ ΠΟΛΙΤΩΝ ΤΗΣ ΕΕ[[26]](#footnote-26) ΄Η ΕΛΒΕΤΩΝ ΠΟΛΙΤΩΝ

***(Το παρόν κεφάλαιο καλύπτει μόνον ζητήματα που αφορούν υπηκόους τρίτων χωρών που υπόκεινται σε υποχρέωση θεώρησης βάσει του κανονισμού 2018/1806)***

**Επιχειρησιακές οδηγίες προς τα προξενεία των κρατών μελών εκτός της Ελβετίας**

***Νομική βάση: Άρθρο 21 της Συνθήκης για τη λειτουργία της Ευρωπαϊκής Ένωσης και οδηγία 2004/38/ΕΚ, κώδικας θεωρήσεων, άρθρο 1 παράγραφος 2 στοιχεία α) και β)***

Βάσει του άρθρου 21 της Συνθήκης για τη λειτουργία της Ευρωπαϊκής Ένωσης, κάθε πολίτης της ΕΕ έχει το δικαίωμα να κυκλοφορεί και να διαμένει ελεύθερα στο έδαφος των κρατών μελών, υπό την επιφύλαξη των περιορισμών και των προϋποθέσεων που προβλέπονται στη Συνθήκη και από τα μέτρα που θεσπίζονται για την εφαρμογή τους. Αυτοί οι περιορισμοί και οι προϋποθέσεις ορίζονται πρωταρχικά στην οδηγία 2004/38/ΕΚ[[27]](#footnote-27) σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών.

Το δικαίωμα ελεύθερης κυκλοφορίας των πολιτών της ΕΕ δεν θα είχε καμία χρήσιμη συνέπεια χωρίς την ύπαρξη συνοδευτικών μέτρων τα οποία εγγυώνται ότι το εν λόγω δικαίωμα παρέχεται επίσης στις οικογένειές τους. Επομένως, η οδηγία επεκτείνει το δικαίωμα ελεύθερης κυκλοφορίας στα μέλη της οικογένειας των πολιτών της ΕΕ. Το άρθρο 5 παράγραφος 2 δεύτερο εδάφιο της οδηγίας ορίζει ότι: «Τα κράτη μέλη παρέχουν [στα μέλη της οικογένειας που καλύπτονται από την οδηγία] κάθε διευκόλυνση προκειμένου να αποκτήσουν τις απαιτούμενες θεωρήσεις. *Οι θεωρήσεις αυτές εκδίδονται ατελώς, το συντομότερο δυνατόν, και βάσει ταχείας διαδικασίας».*

Το άρθρο 21 της ΣΛΕΕ και η οδηγία 2004/38/ΕΚ υπερισχύουν του κώδικα θεωρήσεων. Αποτελούν lex specialis σε σχέση με τον κώδικα θεωρήσεων *(βλέπε άρθρο 1 παράγραφο 2 στοιχείο α) του κώδικα θεωρήσεων)*, οπότε και εφαρμόζεται πλήρως ο κώδικας θεωρήσεων όταν η οδηγία δεν προβλέπει ρητά συγκεκριμένο κανόνα αλλά αναφέρεται γενικά σε *«διευκολύνσεις»*[[28]](#footnote-28), [[29]](#footnote-29)*.*

Αυτό σημαίνει ότι δεν εφαρμόζονται οι διατάξεις του κώδικα θεωρήσεων οι οποίες θίγουν τα δικαιώματα των μελών της οικογένειας πολιτών της ΕΕ που προστατεύονται ειδικά από την οδηγία (π.χ. η απαίτηση που ορίζεται στο άρθρο 12 στοιχείο γ) του κώδικα θεωρήσεων σύμφωνα με την οποία ένα ταξιδιωτικό έγγραφο δεν θα έπρεπε να έχει εκδοθεί πάνω από 10 έτη πριν από την υποβολή της αίτησης θεώρησης, διότι απαιτεί να είναι έγκυρο μόνο το ταξιδιωτικό έγγραφο ).

|  |
| --- |
| Το παρόν μέρος του εγχειριδίου παρέχει στα προξενεία επιχειρησιακές οδηγίες σχετικά με τους ειδικούς κανόνες που ισχύουν για τους αιτούντες θεώρηση οι οποίοι είναι μέλη της οικογένειας πολιτών της ΕΕ σύμφωνα με το άρθρο 1 παράγραφος 2 στοιχεία α) και β) του κώδικα θεωρήσεων. Αποσκοπεί στην κάλυψη των πλέον κοινών περιστάσεων, αλλά δεν είναι εξαντλητικός. Για την εφαρμογή άλλων πτυχών της οδηγίας 2004/38/ΕΚ, βλέπε την ανακοίνωση της Επιτροπής COM (2009) 313 τελικό[[30]](#footnote-30).  ***Σημείο 1***: πώς αξιολογείται κατά πόσον ο κώδικας θεωρήσεων πρέπει να εφαρμοσθεί στο σύνολό του ή κατά πόσον εφαρμόζονται οι ειδικοί κανόνες που προβλέπονται στην οδηγία.  ***Σημείο 2:*** οι ειδικοί κανόνες σχετικά με την απαλλαγή από την υποχρέωση θεώρησης των υπηκόων τρίτων χωρών που είναι μέλη της οικογένειας πολιτών της ΕΕ.  ***Σημείο 3:*** οι ειδικές παρεκκλίσεις από τους γενικούς κανόνες του κώδικα θεωρήσεων που πρέπει να εφαρμόζονται όταν εξακριβώνεται (*σύμφωνα με το σημείο 1*) ότι ο αιτών θεώρηση υπάγεται στην οδηγία και ότι δεν υπάρχει εξαίρεση από την υποχρέωση θεώρησης (*σύμφωνα με το σημείο 2*). |

# 1. Εφαρμόζεται η οδηγία 2004/38/ΕΚ στον αιτούντα θεώρηση;

Το παρόν σημείο περιέχει οδηγίες όσον αφορά την αξιολόγηση του κατά πόσον εφαρμόζονται οι ειδικοί κανόνες σε σχέση με τις θεωρήσεις που θεσπίζονται στην οδηγία.

Εάν οποιαδήποτε από τις ακόλουθες ερωτήσεις απαντηθεί αρνητικά, ο αιτών δεν δικαιούται την ειδική μεταχείριση που προβλέπεται από την οδηγία (πρβλ. σημείο 4.11).

Εάν, αντιθέτως, οι τρεις ερωτήσεις απαντηθούν καταφατικά, επιβεβαιώνεται ότι οι ειδικοί κανόνες που θεσπίζονται στην οδηγία εφαρμόζονται πράγματι στον αιτούντα θεώρηση. Κατά συνέπεια, εφαρμόζονται οι κατευθυντήριες οδηγίες που περιγράφονται στα σημεία 2 και 3.

**Ερώτημα 1: Υπάρχει πολίτης της EE από τον οποίο ο αιτών θεώρηση έλκει οποιαδήποτε δικαιώματα;**

Οι υπήκοοι τρίτων χωρών που είναι μέλη της οικογένειας πολιτών της ΕΕ αντλούν τα δικαιώματά τους βάσει της οδηγίας από τους πολίτες της ΕΕ, τους κατόχους της πρωτογενούς ιδιότητας. Καταρχήν, δεν έχουν αυτόνομο δικαίωμα να κυκλοφορούν και να διαμένουν ελεύθερα[[31]](#footnote-31).

Ως εκ τούτου, η πρώτη δοκιμή συνίσταται στο κατά πόσον οι πολίτες της ΕΕ βρίσκονται σε κατάσταση που καλύπτεται από την οδηγία.

Καταρχήν, η οδηγία εφαρμόζεται μόνον σε πολίτες της ΕΕ που ταξιδεύουν σε κράτος μέλος διαφορετικό από το κράτος μέλος της ιθαγένειάς τους ή που ήδη διαμένουν εκεί *(δηλαδή ο πολίτης της ΕΕ ασκεί ή έχει ασκήσει το δικαίωμά του να κυκλοφορεί ελεύθερα).*

Η οδηγία παρέχει διευκολύνσεις για:

* πολίτες της ΕΕ που επιθυμούν να εγκαταλείψουν ένα κράτος μέλος για να μεταβούν σε άλλο κράτος μέλος (άρθρο 4 παράγραφος 1)·
* πολίτες της ΕΕ που εισέρχονται στο κράτος μέλος υποδοχής (άρθρο 5 παράγραφος 1)·
* πολίτες της ΕΕ που διαμένουν στο κράτος μέλος υποδοχής για σύντομο χρονικό διάστημα (άρθρο 6 παράγραφος 1 – περιλαμβάνονται τα τουριστικά ταξίδια)·
* πολίτες της ΕΕ που είναι εγκατεστημένοι στο κράτος μέλος υποδοχής (*άρθρο 7 παράγραφος 1)*· και
* πολίτες της ΕΕ που διαμένουν μόνιμα στο κράτος μέλος υποδοχής (*άρθρο 16 παράγραφος 1)*· ή
* μεθοριακοί εργαζόμενοι που ασκούν δραστηριότητα σε κράτος μέλος στο οποίο δεν διαμένουν.

Οι πολίτες της ΕΕ που διαμένουν στο κράτος μέλος της ιθαγένειάς τους δεν επωφελούνται κανονικά των δικαιωμάτων που παρέχει η οδηγία (καθώς δεν υπάρχει στοιχείο ελεύθερης κυκλοφορίας). Υπάρχουν πολλές εξαιρέσεις:

1) άτομα με διπλή ιθαγένεια – τα άτομα με διπλή ιθαγένεια *(ιθαγένεια του κράτους μέλους κατοικίας και άλλου κράτους μέλους)*, είτε με γέννηση είτε με πολιτογράφηση, καλύπτονται από τη νομοθεσία της ΕΕ σχετικά με την ελεύθερη κυκλοφορία των πολιτών της ΕΕ, υπό τον όρο ότι έχουν ασκήσει δικαιώματα ελεύθερης κυκλοφορίας και διαμονής στο κράτος μέλος κατοικίας του οποίου έχουν την ιθαγένεια, ενώ διατηρούν επίσης την ιθαγένεια καταγωγής τους. Όπως απεφάνθη το Δικαστήριο στην υπόθεση C-165/16 Lounes, τα δικαιώματα των μελών της οικογένειάς τους που είναι υπήκοοι τρίτης χώρας είναι ισοδύναμα με τα δικαιώματα που προβλέπονται στην οδηγία.

2) σύμφωνα με τη νομολογία του Δικαστηρίου, η εφαρμογή του νόμου περί ελεύθερης κυκλοφορίας της ΕΕ επεκτείνεται σε πολίτες της ΕΕ που επιστρέφουν στο κράτος μέλος της ιθαγένειάς τους αφού διέμειναν σε άλλο κράτος μέλος, καθώς και σε εκείνους τους πολίτες της ΕΕ που άσκησαν το δικαίωμά τους να κυκλοφορούν ελεύθερα σε άλλο κράτος μέλος χωρίς να διαμένουν (να έχουν εγκατασταθεί) εκεί – για παράδειγμα, παρέχοντας υπηρεσίες σε άλλο κράτος μέλος.

Σε τέτοιες περιπτώσεις, η οδηγία δεν εφαρμόζεται αφ’ εαυτής, αλλά μόνο κατ’ αναλογία. Αυτό σημαίνει ότι οι ισχύοντες κανόνες δεν θα πρέπει να είναι πιο αυστηροί από εκείνους που προβλέπονται στην οδηγία για τη χορήγηση παράγωγου δικαιώματος διαμονής σε υπήκοο τρίτης χώρας ο οποίος είναι μέλος της οικογένειας πολίτη της ΕΕ που έχει ασκήσει το δικαίωμά του για ελεύθερη κυκλοφορία εγκαθιστάμενος σε κράτος μέλος διαφορετικό εκείνου του οποίου έχει την ιθαγένεια[[32]](#footnote-32).

Για περισσότερες πληροφορίες σχετικά με τα θέματα αυτά, βλέπε ανακοίνωση της Επιτροπής COM (2009) 313 τελικό[[33]](#footnote-33).

|  |
| --- |
| ***Παραδείγματα:***   * *Γάλλος υπήκοος που κατοικεί στην Κύπρο ταξιδεύει στην Ιταλία — η οδηγία ισχύει.* * *Τσέχος υπήκοος που κατοικεί στην Τσεχία ταξιδεύει (ή επιθυμεί να ταξιδέψει) στη Σουηδία — η οδηγία ισχύει.* * *Ούγγρος υπήκοος ο οποίος κατοικεί στη Βολιβία ταξιδεύει στην Πολωνία — η οδηγία ισχύει.* * *Πολωνός υπήκοος ο οποίος κατοικεί στη Βολιβία ταξιδεύει στην Πολωνία — η οδηγία δεν ισχύει.* * *Λετονός υπήκοος που κατοικεί στην Ελλάδα επιστρέφει στη Λετονία — η οδηγία εφαρμόζεται κατ’ αναλογία.* |

**Ερώτημα 2: Υπάγεται ο αιτών θεώρηση στον ορισμό του «μέλους οικογένειας»;**

Τα «βασικά» μέλη της οικογένειας έχουν αυτόματο δικαίωμα εισόδου και διαμονής, ανεξάρτητα από την ιθαγένειά τους. Το δικαίωμα εισόδου απορρέει από την οδηγία και τα μέτρα μεταφοράς της οδηγίας στο εθνικό δίκαιο δεν μπορούν να περιορίζουν τα δικαιώματα αυτά ή το πεδίο του ορισμού των «βασικών» μελών της οικογένειας.

Τα ακόλουθα πρόσωπα ορίζονται στο άρθρο 2 παράγραφος 2 της οδηγίας ως «βασικά» μέλη της οικογένειας:

* ο/η σύζυγος[[34]](#footnote-34)·
* ο/η σύντροφος με τον/την οποίο/α ο πολίτης της Ένωσης έχει σχέση καταχωρισμένης συμβίωσης, βάσει της νομοθεσίας κράτους μέλους, εφόσον η νομοθεσία του κράτους μέλους υποδοχής αναγνωρίζει τη σχέση καταχωρισμένης συμβίωσης ως ισοδύναμη προς τον γάμο·
* οι απευθείας κατιόντες οι οποίοι είναι κάτω της ηλικίας των 21 ετών ή είναι συντηρούμενοι, καθώς και εκείνοι του/της συζύγου ή του/της συντρόφου, όπως ορίζεται ανωτέρω· ή
* οι συντηρούμενοι απευθείας ανιόντες καθώς και εκείνοι του/της συζύγου ή του/της συντρόφου, όπως ορίζεται ανωτέρω.

Εκτός από τα πρόσωπα που ορίζονται στο άρθρο 2 παράγραφος 2 της οδηγίας, το Δικαστήριο αποφάνθηκε στην υπόθεση C-200/02 Zhu and Chen ότι οι υπήκοοι τρίτων χωρών που είναι κύριοι κηδεμόνες ανήλικων πολιτών της ΕΕ καλύπτονται επίσης από την οδηγία (οι γονείς αυτοί δεν συντηρούνται από τον ανήλικο πολίτη της ΕΕ, αλλά ο ανήλικος πολίτης της ΕΕ συντηρείταιπό αυτούς τους γονείς).

Ο (οι) κύριος (-οι) κηδεμόνας (-ες) συντηρούμενων πολιτών της ΕΕ μπορεί επίσης να αντλεί δικαιώματα από το άρθρο 12 παράγραφος 3 της οδηγίας, εάν ο πολίτης της ΕΕ σπουδάζει στο κράτος μέλος υποδοχής και η κατοικία του (των) κύριου (-ων) κηδεμόνα (-ων) είναι αναγκαία για την αποτελεσματική μελέτη του σπουδαστή[[35]](#footnote-35).

Σε τέτοιες περιπτώσεις, η νομολογία διευκρινίζει ότι οι ανήλικοι πολίτες της ΕΕ απολαύουν πλήρως των δικαιωμάτων ελεύθερης κυκλοφορίας, παρά το γεγονός ότι δεν μπορούν να αποφασίσουν μόνοι τους πού να διαμείνουν ή πού να ταξιδέψουν. Οι αποφάσεις αυτές λαμβάνονται από τους γονείς/τους κύριους κηδεμόνες τους οι οποίοι έχουν το δικαίωμα επιμέλειας του παιδιού της ΕΕ. Πρέπει πάντοτε να λαμβάνεται υπόψη το ύψιστο συμφέρον του παιδιού, το οποίο θα πρέπει να αποτελεί πρωταρχικό μέλημα, όπως απαιτείται από τη Σύμβαση των Ηνωμένων Εθνών για τα Δικαιώματα του Παιδιού της 20ής Νοεμβρίου 1989 και από το άρθρο 24 του Χάρτη.

Προκειμένου να διατηρείται η ενότητα της οικογένειας υπό ευρεία έννοια, τα κράτη μέλη πρέπει να διευκολύνουν την είσοδο και τη διαμονή μελών της λεγόμενης «διευρυμένης» οικογένειας πολιτών της ΕΕ *(για περισσότερες λεπτομέρειες, βλέπε ανακοίνωση της Επιτροπής COM (2009) 313 τελικό*[[36]](#footnote-36)).

Τα ακόλουθα πρόσωπα ορίζονται στο άρθρο 3 παράγραφος 2 της οδηγίας ως μέλη της διευρυμένης οικογένειας:

* κάθε άλλο (δηλαδή που δεν εμπίπτει στο άρθρο 2 παράγραφος 2 της οδηγίας) μέλος οικογένειας το οποίο:
* συντηρείται από τον πολίτη της ΕΕ·
* είναι μέλος οικογένειας που ζει υπό τη στέγη του πολίτη της ΕΕ·
* χρειάζεται απαραιτήτως την προσωπική φροντίδα του πολίτη της ΕΕ για σοβαρούς λόγους υγείας· ή
* είναι σύντροφος με τον/την οποίο/α ο πολίτης της Ένωσης έχει σταθερή σχέση, δεόντως αποδεδειγμένη.

Το άρθρο 3 παράγραφος 2 της οδηγίας ορίζει ότι το κράτος μέλος υποδοχής διευκολύνει την είσοδο των μελών της διευρυμένης οικογένειας σύμφωνα με την εθνική νομοθεσία. Σε αντίθεση προς τα βασικά μέλη της οικογένειας, τα μέλη της διευρυμένης οικογένειας δεν έχουν αυτόματο δικαίωμα εισόδου. Το δικαίωμα εισόδου *(και τα δικαιώματα σε σχέση με θεώρηση εισόδου)* πηγάζει από την εθνική νομοθεσία μεταφοράς της οδηγίας, στην οποία τα προξενεία πρέπει να αναζητούν τους λεπτομερείς κανόνες για τη συγκεκριμένη κατηγορία αιτούντων θεώρηση.

Σύμφωνα με το άρθρο 3 παράγραφος 2 της οδηγίας, τα κράτη μέλη έχουν κάποιο βαθμό διακριτικής ευχέρειας όσον αφορά τον καθορισμό των κριτηρίων που πρέπει να λαμβάνονται υπόψη όταν αποφασίζουν εάν θα χορηγήσουν τα δικαιώματα βάσει της οδηγίας στα μέλη της «διευρυμένης» οικογένειας. Ωστόσο, τα κράτη μέλη δεν απολαύουν απεριόριστης ελευθερίας κατά τη θέσπιση ανάλογων κριτηρίων. Προκειμένου να διατηρηθεί η ενότητα της οικογένειας με την ευρεία έννοια, η εθνική νομοθεσία πρέπει να προβλέπει προσεκτική εξέταση των σχετικών προσωπικών περιστάσεων των ενδιαφερόμενων αιτούντων, λαμβανομένων υπόψη της σχέσης τους με τον πολίτη της ΕΕ ή οποιωνδήποτε άλλων περιστάσεων, όπως η οικονομική ή σωματική τους εξάρτηση, όπως ορίζεται στην αιτιολογική σκέψη 6 του προοιμίου της οδηγίας.

Για περισσότερες πληροφορίες σχετικά με τα θέματα αυτά, βλέπε ανακοίνωση της Επιτροπής COM (2009) 313 τελικό[[37]](#footnote-37).

**Ερώτημα 3: Ο αιτών θεώρηση συνοδεύει ή πηγαίνει να συναντήσει τον πολίτη της ΕΕ;**

Η οδηγία επιδιώκει να διευκολύνει και να προωθήσει την ελεύθερη κυκλοφορία των πολιτών της ΕΕ. Δεν ισχύει όσον αφορά την κινητικότητα των μελών της οικογένειας εάν δεν υπάρχει σχέση με μετακινούμενους πολίτες της ΕΕ, για παράδειγμα όταν το μέλος της οικογένειας ταξιδεύει μόνο σε ένα κράτος μέλος στο οποίο ο πολίτης της ΕΕ ούτε διαμένει ούτε πρόκειται να ταξιδέψει.

Το άρθρο 3 παράγραφος 1 της οδηγίας ορίζει ότι η οδηγία ισχύει μόνον για τα μέλη της οικογένειας, όπως ορίζονται ανωτέρω, τα οποία συνοδεύουν ή πηγαίνουν να συναντήσουν πολίτες της ΕΕ, οι οποίοι μεταβαίνουν ή διαμένουν σε κράτος μέλος άλλο από εκείνο του οποίου είναι υπήκοοι. Η οδηγία δεν εξαρτά τα δικαιώματα των μελών της οικογένειας από τη διαμονή τους «με» τον πολίτη της ΕΕ – πρέπει να διαμένουν (ή να ταξιδεύουν) σε κράτος μέλος στο οποίο ο πολίτης της ΕΕ διαμένει (ή στο οποίο πρόκειται να ταξιδέψει).[[38]](#footnote-38)

Για περισσότερες πληροφορίες σχετικά με τα ζητήματα αυτά, βλέπε ανακοίνωση της Επιτροπής COM (2009) 313 τελικό[[39]](#footnote-39) και σημείο 4.7 στοιχείο γ) κατωτέρω.

|  |
| --- |
| ***Παραδείγματα στα οποία το μέλος της οικογένειας συνοδεύει (δηλαδή ταξιδεύει μαζί) με πολίτη της ΕΕ:***   * *Γάλλος υπήκοος που κατοικεί στην Ιρλανδία ταξιδεύει μαζί με την Πακιστανή σύζυγό του στην Ιταλία – η οδηγία ισχύει.* * *Τσέχος υπήκοος που κατοικεί στην Τσεχία ταξιδεύει μαζί με τη Ρωσίδα σύζυγό του στη Σουηδία – η οδηγία ισχύει.* * *Σλοβάκος υπήκοος ο οποίος κατοικεί στη Ρουμανία ταξιδεύει μαζί με τη Βιρμανή σύζυγό του στη Σλοβακία – η οδηγία ισχύει (κατ’ αναλογία) καθώς ο πολίτης της ΕΕ επιστρέφει στο κράτος μέλος της ιθαγένειάς του****.*** * *Ισπανός υπήκοος που κατοικεί στην Ινδονησία ταξιδεύει μαζί με την Αφγανή σύζυγό του στην Ουγγαρία – η οδηγία ισχύει.* |

|  |
| --- |
| ***Παραδείγματα στα οποία το μέλος της οικογένειας πηγαίνει να συναντήσει (δηλαδή ταξιδεύει αργότερα από τον) πολίτη της ΕΕ:***   * *Νιγηριανός υπήκοος ταξιδεύει για να συναντήσει τη Γαλλίδα σύζυγό του που κατοικεί στην Ισπανία – η οδηγία ισχύει.* * *Μαλτέζος υπήκοος ο οποίος κατοικεί στη Μάλτα ταξιδεύει στη Σουηδία όπου η Ρωσίδα σύζυγός του προτίθεται να τον συναντήσει αργότερα – η οδηγία ισχύει.* * *Εσθονός υπήκοος που κατοικεί στη Βουλγαρία με Περουβιανή σύζυγο ταξιδεύει στην Εσθονία, όπου η σύζυγός του προτίθεται να τον συναντήσει αργότερα – η οδηγία εφαρμόζεται κατ’ αναλογία.* |

# 2. Μπορεί η οδηγία 2004/38/ΕΚ να απαλλάξει μέλη της οικογένειας πολίτη της ΕΕ από την υποχρέωση θεώρησης;

Στο παρόν σημείο περιγράφονται οι ειδικές παρεκκλίσεις από την υποχρέωση θεώρησης που εφαρμόζονται όταν εξακριβωθεί ότι ο αιτών θεώρηση υπάγεται στο πεδίο εφαρμογής της οδηγίας (βλέπε σημείο 1 – ερωτήσεις αριθ. 1, 2 και 3).

Η οδηγία προβλέπει έναν κανόνα απαλλαγής από την υποχρέωση θεώρησης που συνδέεται ειδικά με ένα συγκεκριμένο τύπο δελτίου διαμονής.

Ως εκ τούτου, είναι σημαντικό τα προξενεία να προσδιορίζουν ορθά τα σχετικά δελτία διαμονής.

## 2.1 Σχετικά δελτία διαμονής

Το άρθρο 5 παράγραφος 2 της οδηγίας ορίζει ότι η κατοχή ισχύοντος δελτίου διαμονής που προβλέπεται στο άρθρο 10 της οδηγίας, απαλλάσσει τα μέλη της οικογένειας που δεν είναι υπήκοοι κράτους μέλους από την απαίτηση θεώρησης.

Τα δελτία διαμονής που αναφέρονται στο άρθρο 10 χορηγούνται σε μέλη της οικογένειας πολιτών της ΕΕ που έχουν μετακομίσει σε κράτος μέλος διαφορετικό από εκείνο της ιθαγένειάς τους και, επομένως, εμπίπτουν σε μία από τις κατηγορίες που ορίζονται στο σημείο 1 ανωτέρω (ερώτηση 1).

Η ίδια απαλλαγή από την υποχρέωση θεώρησης πρέπει επίσης να παρέχεται στα μέλη της οικογένειας που δεν είναι υπήκοοι κράτους μέλους και κατέχουν έγκυρο δελτίο μόνιμης διαμονής που χορηγείται βάσει του άρθρου 20 της οδηγίας (το οποίο αντικαθιστά το δελτίο πενταετούς διαμονής που προβλέπεται στο άρθρο 10 της οδηγίας).

|  |
| --- |
| ***Παραδείγματα:***   * *Το γερμανικό δελτίο διαμονής βάσει του «άρθρου 10», το οποίο χορηγείται στην Κινέζα σύζυγο Σλοβάκου πολίτη, είναι συναφές με το άρθρο 5 παράγραφος 2 της οδηγίας.* * *Το ολλανδικό δελτίο διαμονής βάσει του «άρθρου 20», το οποίο χορηγείται σε Μαροκινή σύζυγο Βέλγου πολίτη, είναι συναφές με το άρθρο 5 παράγραφος 2 της οδηγίας.* |

Για να είναι συναφείς με το άρθρο 5 παράγραφος 2 της οδηγίας, τα δελτία διαμονής ή τα δελτία μόνιμης διαμονής δεν πρέπει να έχουν συγκεκριμένη μορφή ή να μην χρειάζεται να φέρουν συγκεκριμένο τίτλο[[40]](#footnote-40).

Τα δελτία διαμονής που εμπίπτουν στο πεδίο εφαρμογής του άρθρου 5 παράγραφος 2 της οδηγίας απαλλάσσουν τους κατόχους τους από την υποχρέωση θεώρησης μόνον όταν ταξιδεύουν στο κράτος μέλος υποδοχής μαζί με τους πολίτες της ΕΕ ή συναντούν πολίτες της ΕΕ στο εν λόγω κράτος μέλος (βλέπε περαιτέρω ειδικούς κανόνες Σένγκεν σχετικά με την απαλλαγή από την υποχρέωση θεώρησης στο σημείο 2.3)[[41]](#footnote-41).

## 2.2 Μη τυποποιημένα δελτία διαμονής τα οποία είναι, παρ’ όλα αυτά, συναφή

Όπως περιγράφεται στην ερώτηση 2 του σημείου 1, η οδηγία εφαρμόζεται πρωτίστως σε μέλη της οικογένειας που εμπίπτουν στο άρθρο 2 παράγραφος 2 και το άρθρο 3 παράγραφος 2 της οδηγίας. Για τα εν λόγω μέλη της οικογένειας εκδίδονται δελτία διαμονής του «άρθρου 10» ή δελτία μόνιμης διαμονής του «άρθρου 20».

Σε ορισμένες περιπτώσεις, για μέλη της οικογένειας που βρίσκονται σε διαφορετική κατάσταση μπορεί ακόμη να εκδοθεί δελτίο διαμονής σχετική με το άρθρο 5 παράγραφος 2 της οδηγίας και να απαλλαγούν οι κάτοχοί τους από την υποχρέωση θεώρησης, όπως συμβαίνει με τα δελτία διαμονής του άρθρου 10 και του άρθρου 20.

1. δελτία διαμονής που χορηγήθηκαν στους γονείς *«Zhu και Chen» (βλέπε ερώτηση 2 του σημείου 1)*· και
2. δελτία διαμονής που χορηγούνται σε μέλη της οικογένειας πολιτών της ΕΕ τα οποία έχουν επιστρέψει στο κράτος μέλος της ιθαγένειάς τους (βλέπε ερώτηση 1 του σημείου 1).

Δελτία διαμονής που δεν είναι συναφή:

Οποιαδήποτε άλλα δελτία διαμονής που εκδίδονται για μέλη της οικογένειας πολιτών της ΕΕ δεν απαλλάσσουν τους κατόχους τους από την υποχρέωση θεώρησης βάσει της οδηγίας 2004/38/ΕΚ.

Κατά κανόνα, το συνηθέστερο είδος δελτίου διαμονής που χορηγείται σε μέλη της οικογένειας πολιτών της ΕΕ και το οποίο δεν είναι συναφές με το άρθρο 5 παράγραφος 2 της οδηγίας, είναι τα δελτία διαμονής που εκδίδονται βάσει της εθνικής νομοθεσίας σχετικά με την οικογενειακή επανένωση με ημεδαπούς (οι οποίοι δεν έχουν ασκήσει το δικαίωμα της ελεύθερης κυκλοφορίας).

|  |
| --- |
| ***Παράδειγμα:***  *Φινλανδικό δελτίο διαμονής χορηγούμενο στη Λίβυα σύζυγο Φινλανδού πολίτη που κατοικεί στη Φινλανδία.* |

Ορισμένα κράτη μέλη αποφάσισαν να χορηγούν σε μέλη της οικογένειας δικών τους υπηκόων δελτία διαμονής που εκδίδονται δυνάμει της οδηγίας. Άλλα κράτη μέλη θεώρησαν ότι αυτό περιπλέκει την εκτίμησή τους για το κατά πόσον το δελτίο διαμονής που κατέχει το οικείο μέλος της οικογένειας είναι συναφές με την οδηγία ή όχι[[42]](#footnote-42).Όταν το δελτίο διαμονής δεν είναι συναφές με την οδηγία – και δεν απαλλάσσει τον κάτοχο από την υποχρέωση θεώρησης βάσει του κώδικα συνόρων του Σένγκεν (άρθρο 2 παράγραφος 16) – το οικείο μέλος της οικογένειας θα πρέπει να υποβάλει αίτηση θεώρησης εισόδου σύμφωνα με τους ισχύοντες κανόνες.

## 2.3 Απαλλαγή από την υποχρέωση θεώρησης βάσει του κώδικα συνόρων του Σένγκεν

Επιπλέον, τα μέλη της οικογένειας που είναι υπήκοοι τρίτης χώρας και διαθέτουν έγκυρο τίτλο διαμονής που έχει εκδοθεί από κράτος μέλος το οποίο εφαρμόζει πλήρως το κεκτημένο του Σένγκεν, μπορεί επίσης να απαλλάσσονται από την υποχρέωση θεώρησης σύμφωνα με το άρθρο 6 του κώδικα συνόρων του Σένγκεν, σε συνδυασμό με το άρθρο 2 παράγραφος 16 του κώδικα συνόρων του Σένγκεν (βλέπε παράρτημα 2).

Τα δελτία διαμονής που έχουν εκδοθεί από τα κράτη μέλη του χώρου Σένγκεν σε μέλη της οικογένειας πολιτών της ΕΕ σύμφωνα με το άρθρο 10 ή 20 της οδηγίας 2004/38/ΕΚ απαλλάσσουν τους κατόχους τους από την υποχρέωση θεώρησης βάσει του κώδικα συνόρων του Σένγκεν, ακόμη και αν ταξιδεύουν μόνα.

Τα δελτία διαμονής που χορηγούνται σε μέλη της οικογένειας πολιτών της ΕΕ βάσει της εθνικής νομοθεσίας για λόγους οικογενειακής επανένωσης με πολίτες της ΕΕ μπορούν επίσης να απαλλάσσουν τους κατόχους τους από την υποχρέωση θεώρησης βάσει του κώδικα συνόρων του Σένγκεν.

Σε κάθε περίπτωση, θα πρέπει να εφαρμόζονται οι ευνοϊκότερες διατάξεις.

|  |
| --- |
| ***Παραδείγματα:***   * *Σλοβάκος υπήκοος διαμένει με την Κινέζα σύζυγό του στη Γερμανία. Ταξιδεύουν στη Γαλλία. Καθώς η Κινέζα σύζυγος διαθέτει γερμανικό δελτίο διαμονής χορηγηθέν βάσει του άρθρου 10 της οδηγίας, δεν απαιτείται θεώρηση εισόδου.* * *Γερμανός πολίτης διαμένει με την Κινέζα σύζυγό του στη Γερμανία. Ταξιδεύουν στην Ισπανία. Δεδομένου ότι η Κινέζα σύζυγος είναι κάτοχος γερμανικής άδειας διαμονής εκδοθείσας από κράτος μέλος του χώρου Σένγκεν δυνάμει της εθνικής νομοθεσίας του (σημειωτέον ότι το εν λόγω δελτίο δεν είναι συναφές με το άρθρο 5 παράγραφος 2 της οδηγίας), δεν υπάρχει ανάγκη θεώρησης εισόδου βάσει του κώδικα συνόρων του Σένγκεν.* * *Σλοβάκος υπήκοος διαμένει με την Κινέζα σύζυγό του στη Ρουμανία. Ταξιδεύουν στη Γαλλία. Καθώς η Κινέζα σύζυγος διαθέτει ρουμανικό δελτίο διαμονής χορηγηθέν βάσει του άρθρου 10 της οδηγίας, απαλλάσσεται από την υποχρέωση θεώρησης βάσει της οδηγίας (αλλά όχι βάσει του κώδικα συνόρων του Σένγκεν, εφόσον η Ρουμανία δεν εφαρμόζει ακόμη πλήρως το κεκτημένο του Σένγκεν).* * *Σλοβάκος πολίτης διαμένει με την Κινέζα σύζυγό του στην Ιρλανδία. Η Κινέζα σύζυγος, η οποία είναι κάτοχος δελτίου διαμονής χορηγηθέν από την Ιρλανδία βάσει του άρθρου 10 της οδηγίας, ταξιδεύει μόνη στη Γαλλία. Καθώς ταξιδεύει μόνη, πρέπει να υποβάλει αίτηση θεώρησης για να εισέλθει στη Γαλλία.* |

# 3. Εδαφική αρμοδιότητα για τις αιτήσεις θεώρησης που υποβάλλονται από μέλη της οικογένειας πολιτών της ΕΕ που είναι υπήκοοι τρίτης χώρας

Τα άρθρα 6 και 7 του κώδικα θεωρήσεων διέπουν την προξενική εδαφική αρμοδιότητα, δηλαδή τους όρους υπό τους οποίους οι αιτούντες θεώρηση μπορούν να υποβάλλουν τις αιτήσεις τους σε μια συγκεκριμένη χώρα της ΕΕ ή σε τρίτη χώρα.

Οι κανόνες των άρθρων 6 και 7 του κώδικα θεωρήσεων εφαρμόζονται σε όλους τους αιτούντες θεώρηση, ανεξάρτητα από το αν είναι μέλη της οικογένειας πολιτών της ΕΕ ή όχι. Ωστόσο, η οδηγία, όπως ερμηνεύεται από το Δικαστήριο, απαιτεί ορισμένες προσαρμογές σε σχέση με τις αιτήσεις που υποβάλλονται από μέλη της οικογένειας σε χώρες με τις οποίες δεν έχουν δεσμό ή όταν ο δεσμός είναι παράτυπος.

Δεδομένων των προνομίων των οποίων απολαύουν τα μέλη της οικογένειας υπηκόων της ΕΕ που είναι υπήκοοι τρίτης χώρας, τα προξενεία πρέπει να διενεργούν έλεγχο για να διαπιστώνουν εάν ο αιτών είναι δικαιούχος της οδηγίας πριν από την εφαρμογή των άρθρων 6 και 7 του κώδικα θεωρήσεων.

## 3.1 Άρθρο 6

Η οδηγία απαιτεί από τα κράτη μέλη να παρέχουν κάθε διευκόλυνση σε μέλη της οικογένειας που είναι υπήκοοι τρίτης χώρας και οι οποίοι υποβάλουν αίτηση θεώρησης εισόδου, αλλά η υποχρέωση αυτή δεν απαιτεί από τα κράτη μέλη να δέχονται αιτήσεις θεώρησης που υποβάλλονται από μέλη της οικογένειας που είναι υπήκοοι τρίτης χώρας σε χώρες στις οποίες δεν διαμένουν νόμιμα (για παράδειγμα, εάν δεν είναι κάτοχοι έγκυρου τίτλου διαμονής που έχει εκδοθεί από τη χώρα αυτή ή δεν είναι δικαιούνται τέτοιου τίτλου) ή δεν είναι νομίμως παρόντες. Αυτό αντικατοπτρίζεται στη δομή του άρθρου 6, ιδίως στην παράγραφο 2.

Το άρθρο 6 του κώδικα θεωρήσεων δεν μπορεί να χρησιμοποιηθεί για την αυτόματη άρνηση αποδοχής της αίτησης θεώρησης – τα προξενεία μπορούν να αρνηθούν την αποδοχή αίτησης θεώρησης σύμφωνα με το άρθρο 6, εάν η αιτιολόγηση που παρέχεται από τον αιτούντα θεώρηση για την υποβολή της αίτησης στο εν λόγω προξενείο θεωρείται ανεπαρκής.

## 3.2 Άρθρο 7

Οι αιτήσεις που υποβάλλονται από μέλη της οικογένειας που είναι υπήκοοι τρίτης χώρας σε ένα κράτος μέλος της ΕΕ διέπονται από το άρθρο 7 του κώδικα θεωρήσεων.

Ωστόσο, η οδηγία, όπως ερμηνεύεται από το Δικαστήριο, απαγορεύει στα κράτη μέλη να αρνούνται να δεχθούν τις αιτήσεις θεώρησης με το αιτιολογικό ότι ο αιτών θεώρηση:

* δεν διαθέτει (ακόμη) έγκυρο δελτίο διαμονής.

Σύμφωνα με την οδηγία, το δικαίωμα εισόδου και διαμονής συνδέεται αποκλειστικά με το αν πληρούνται ή δεν πληρούνται οι προϋποθέσεις της οδηγίας – τα δελτία διαμονής έχουν μόνο δηλωτική αξία και δεν μπορούν να χρησιμεύσουν ως πηγή δικαιωμάτων (βλέπε υπόθεση C-325/09 Dias για περισσότερες λεπτομέρειες). Επιπλέον, σύμφωνα με το άρθρο 10 παράγραφος 1 της οδηγίας, τα κράτη μέλη διαθέτουν έως και έξι μήνες για να χορηγήσουν το δελτίο διαμονής.

* διαμένει νόμιμα στο οικείο κράτος μέλος, αλλά έχει εισέλθει με παράτυπο τρόπο.

Τα δικαιώματα των μελών της οικογένειας σύμφωνα με την οδηγία δεν μπορούν να ανακληθούν με την αιτιολογία ότι εισήλθαν στη χώρα κατά παράβαση των κανόνων ή διαμένουν σε αυτήν με παράτυπο τρόπο (βλέπε υπόθεση C-459/99 MRAX για περισσότερες λεπτομέρειες).

Στο πλαίσιο αυτό, δεν μπορεί να γίνει επίκληση του άρθρο 7 του κώδικα θεωρήσεων για να απορριφθεί η αποδοχή αιτήσεων θεώρησης που υποβάλλουν μέλη της οικογένειας πολιτών της ΕΕ σε κράτος μέλος της ΕΕ.

# 4. Ειδικές παρεκκλίσεις από τους γενικούς κανόνες του κώδικα θεωρήσεων

Στο παρόν σημείο προβλέπονται επιχειρησιακές οδηγίες σχετικά με τις ειδικές παρεκκλίσεις από τους γενικούς κανόνες του κώδικα θεωρήσεων, οι οποίες εφαρμόζονται όταν έχει εξακριβωθεί ότι ο αιτών θεώρηση υπάγεται στο πεδίο εφαρμογής της οδηγίας και ότι δεν υφίσταται απαλλαγή από την υποχρέωση θεώρησης.

Αυτές οι ειδικές παρεκκλίσεις δεν είναι εξαντλητικές.

## 4.1 Τέλος θεώρησης

Δεν χρεώνεται τέλος θεώρησης.

## 4.2 Εξωτερική ανάθεση της συλλογής αιτήσεων

Καθώς τα μέλη της οικογένειας δεν πρέπει να πληρώνουν κανένα τέλος κατά την υποβολή της αίτησης, δεν μπορούν να υποχρεωθούν να εξασφαλίσουν προκαθορισμένη συνάντηση μέσω τηλεφωνικής γραμμής με επιπλέον χρέωση ή μέσω εξωτερικού παρόχου του οποίου οι υπηρεσίες χρεώνονται στον αιτούντα. Τα μέλη της οικογένειας πρέπει να έχουν το δικαίωμα να υποβάλουν την αίτησή τους απευθείας στο προξενείο χωρίς κόστος. Η δυνατότητα αυτή πρέπει να είναι πραγματική και αποτελεσματική.

Εάν υπάρχει παρ’ όλα αυτά ένα σύστημα προκαθορισμένων συναντήσεων (είτε για τον εξωτερικό πάροχο ή για συνάντηση στο προξενείο), πρέπει να τίθενται στη διάθεση των μελών της οικογένειας χωριστές γραμμές κλήσης (με τη συνήθη τοπική χρέωση) του προξενείου, οι οποίες θα τηρούν πρότυπα συγκρίσιμα με εκείνα των «γραμμών με επιπλέον χρέωση», δηλαδή η διαθεσιμότητα των εν λόγω γραμμών πρέπει να είναι συγκρίσιμη με εκείνη των γραμμών που υπάρχουν για άλλες κατηγορίες αιτούντων και πρέπει να παρέχεται ημερομηνία προκαθορισμένης συνάντησης χωρίς καθυστέρηση.

Εάν τα μέλη της οικογένειας αποφασίσουν να μην κάνουν χρήση του δικαιώματός τους να υποβάλουν την αίτησή τους απευθείας στο προξενείο και επιλέξουν να χρησιμοποιήσουν τις πρόσθετες υπηρεσίες, πρέπει να πληρώσουν για τις εν λόγω υπηρεσίες. Κατά περίπτωση, τα τέλη εξυπηρέτησης πρέπει να τηρούν δεόντως τις απαιτήσεις του άρθρου 17 παράγραφος 4 του κώδικα θεωρήσεων.

Σε κάθε περίπτωση, οι εξωτερικοί πάροχοι παρέχουν τις υπηρεσίες τους υπό την ευθύνη του κράτους μέλους που τους τις έχει αναθέσει. Τα κράτη μέλη είναι ιδιαίτερα υπεύθυνα για την ποιότητα των πληροφοριών που παρέχονται από τους εξωτερικούς πάροχους υπηρεσιών στους δικτυακούς τόπους τους και κατά την επικοινωνία με το ευρύ κοινό. Οι πληροφορίες που παρέχονται στους δικτυακούς τόπους πρέπει να είναι πλήρεις, ορθές και εύκολα προσβάσιμες.

## 4.3 Παροχή κάθε διευκόλυνσης

Τα κράτη μέλη παρέχουν στα μέλη της οικογένειας πολιτών της ΕΕ που δεν είναι υπήκοοι κράτους μέλους και υπάγονται στο πεδίο εφαρμογής της οδηγίας κάθε διευκόλυνση για την εξασφάλιση της αναγκαίας θεώρησης. Αυτό σημαίνει ότι πρέπει να διασφαλίζεται ότι τα κράτη μέλη λαμβάνουν όλα τα ενδεδειγμένα μέτρα προκειμένου να εξασφαλίσουν την τήρηση των υποχρεώσεων που απορρέουν από το δικαίωμα ελεύθερης κυκλοφορίας και να παρέχουν στους αιτούντες θεώρηση τις καλύτερες προϋποθέσεις για την εξασφάλιση της θεώρησης εισόδου.

## 4.4 Χρόνος διεκπεραίωσης

Οι θεωρήσεις πρέπει να χορηγούνται το συντομότερο δυνατόν και βάσει ταχείας διαδικασίας, οι δε διαδικασίες που θεσπίζονται από τα κράτη μέλη (με ή χωρίς εξωτερική ανάθεση) πρέπει να επιτρέπουν τη διάκριση μεταξύ των δικαιωμάτων υπηκόου τρίτης χώρας που είναι μέλος της οικογένειας πολίτη της ΕΕ και των δικαιωμάτων άλλων υπηκόων τρίτων χωρών. Οι πρώτοι πρέπει να τυγχάνουν ευνοϊκότερης μεταχείρισης από τους δεύτερους.

Η υπέρβαση της προθεσμίας των 15 ημερών για την εξέταση αίτησης θεώρησης που υποβάλλεται από υπήκοο τρίτης χώρας που είναι μέλος της οικογένειας πολίτη της ΕΕ καλυπτόμενο από την οδηγία πρέπει να αποτελεί εξαίρεση και να αιτιολογείται δεόντως.

## 4.5 Τύποι θεωρήσεων που χορηγούνται σε μέλη της οικογένειας πολιτών της ΕΕ (συμπεριλαμβανομένων εκείνων που προτίθενται να διαμείνουν για διάστημα μεγαλύτερο των 90 ημερών εντός οιασδήποτε περιόδου 180 ημερών)

Το άρθρο 5 παράγραφος 2 της οδηγίας ορίζει ότι από τους υπηκόους τρίτων χωρών που είναι μέλη της οικογένειας πολίτη της ΕΕ μπορεί να απαιτηθεί μόνο θεώρηση εισόδου σύμφωνα με τον κανονισμό (ΕΚ) αριθ. 2018/1806.

Το δικαίωμα διαμονής των μελών της οικογένειας απορρέει από το δικαίωμα του πολίτη της ΕΕ. Τα κράτη μέλη εκδίδουν θεωρήσεις βραχείας διαμονής σε μέλη της οικογένειας μετακινούμενων πολιτών της ΕΕ που είναι υπήκοοι τρίτης χώρας[[43]](#footnote-43).

Προκειμένου να αντικατοπτρίζεται η προνομιακή κατάσταση των μελών της οικογένειας πολιτών της ΕΕ που είναι υπήκοοι τρίτης χώρας, τα κράτη μέλη δεν θα πρέπει να λαμβάνουν υπόψη την οικονομική κατάσταση του μέλους της οικογένειας στη χώρα καταγωγής του ή την πραγματική πρόθεσή του να εγκαταλείψει το έδαφος των κρατών μελών πριν από τη λήξη ισχύος της ζητούμενης θεώρησης, κατά την εφαρμογή του άρθρου 24 παράγραφος 2α και παράγραφος 2γ του κώδικα θεωρήσεων όσον αφορά την έκδοση θεώρησης πολλαπλών εισόδων.

## 4.6 Βάρος της απόδειξης

Το βάρος απόδειξης που εφαρμόζεται στο πλαίσιο της αίτησης θεώρησης βάσει της οδηγίας είναι διττό:

1. Πρώτον, οι αιτούντες θεώρηση οφείλουν να αποδείξουν ότι είναι δικαιούχοι της οδηγίας.

*Πρέπει να είναι σε θέση να παράσχουν τα αποδεικτικά έγγραφα που αναφέρονται κατωτέρω στο σημείο 4.7, όπως και πρέπει να είναι σε θέση να προσκομίσουν αποδείξεις για να υποστηρίξουν τον ισχυρισμό τους. Εάν παραλείψει να παράσχει τις εν λόγω αποδείξεις ή δεν παράσχει καμία απόδειξη, το προξενείο μπορεί να συμπεράνει ότι ο αιτών δεν δικαιούται την ειδική μεταχείριση που προβλέπεται από την οδηγία.*

1. Δεύτερον, όταν διαπιστωθεί ικανοποιητικά το καθεστώς του δικαιούχου της οδηγίας, οι εθνικές αρχές μπορούν να απορρίψουν την αίτηση θεώρησης:
   1. με την αιτιολογία ότι ο αιτών θεώρηση συνιστά πραγματική, ενεστώσα και αρκούντως σοβαρή απειλή για τη δημόσια τάξη, τη δημόσια ασφάλεια ή τη δημόσια υγεία· ή
   2. σε περίπτωση κατάχρησης ή απάτης.

*Στις περιπτώσεις που αναφέρονται στην παράγραφο 2), το βάρος απόδειξης φέρουν οι εθνικές αρχές, καθώς πρέπει να είναι σε θέση να παρουσιάσουν αποδείξεις που υποστηρίζουν τον ισχυρισμό τους ότι εν πάση περιπτώσει δεν πρέπει να χορηγηθεί θεώρηση εισόδου στον αιτούντα θεώρηση (ο οποίος προσκόμισε επαρκείς αποδείξεις για να επιβεβαιώσει ότι πληροί τα κριτήρια της οδηγίας) για λόγους δημόσιας τάξης, δημόσιας ασφάλειας ή δημόσιας υγείας ή για λόγους κατάχρησης ή απάτης.*

*Οι αρχές πρέπει να είναι σε θέση να τεκμηριώσουν πειστικά τη θέση τους τηρώντας παράλληλα όλες τις εγγυήσεις της οδηγίας. Η απόφαση απόρριψης της αίτησης θεώρησης για λόγους δημόσιας τάξης, δημόσιας ασφάλειας ή δημόσιας υγείας ή για λόγους κατάχρησης ή απάτης πρέπει να κοινοποιείται εγγράφως, να είναι πλήρως αιτιολογημένη (π.χ. αναφέροντας όλες τις νομικές και ουσιαστικές πτυχές που λήφθηκαν υπόψη για να διαπιστωθεί ότι ο γάμος είναι εικονικός ή ότι το υποβληθέν πιστοποιητικό γέννησης είναι πλαστό).*

## 4.7 Δικαιολογητικά

Προκειμένου να αποδειχθεί ότι ο αιτών θεμελιώνει δικαίωμα απόκτησης θεώρησης εισόδου βάσει της οδηγίας, ο αιτών πρέπει να αποδείξει ότι είναι δικαιούχος της οδηγίας.

Το καθεστώς δικαιούχου της οδηγίας τεκμηριώνεται με την προσκόμιση σχετικών εγγράφων για τους σκοπούς των τριών ερωτήσεων που αναφέρθηκαν στο σημείο 1, δηλαδή των εγγράφων που αποδεικνύουν ότι:

1. υπάρχει πολίτης της ΕΕ από τον οποίο ο αιτών θεώρηση μπορεί να έλκει δικαιώματα

Η προσκόμιση αποδεικτικών στοιχείων όσον αφορά την ταυτότητα και την ιθαγένεια του πολίτη της ΕΕ *(π.χ. έγκυρο ταξιδιωτικό έγγραφο) απαλλάσσει από το βάρος της απόδειξης*[[44]](#footnote-44).

1. ο αιτών θεώρηση είναι μέλος της οικογένειας πολίτη της ΕΕ

Η προσκόμιση αποδεικτικών στοιχείων όσον αφορά την ταυτότητα του μέλους της οικογένειας πολίτη της ΕΕ (π.χ. έγκυρο ταξιδιωτικό έγγραφο), τους οικογενειακούς δεσμούς τους (π.χ. πιστοποιητικό γάμου, πιστοποιητικό γέννησης, κλπ.) και, εφόσον ισχύει, απόδειξη ότι πληρούνται οι λοιποί όροι του άρθρου 2 παράγραφος 2 ή του άρθρου 3 παράγραφος 2 της οδηγίας (π.χ. αποδεικτικά στοιχεία σχετικά με την εξάρτηση, σοβαρούς λόγους υγείας, τη διάρκεια της συμβίωσης κ.λπ.) απαλλάσσει από το βάρος της απόδειξης.

1. ο αιτών θεώρηση θα συνοδεύσει ή πηγαίνει να συναντήσει πολίτη της ΕΕ στο κράτος μέλος υποδοχής.

**4.7.1 Ταξίδι με σκοπό τη συνάντηση με πολίτη της ΕΕ**

Εάν ο πολίτης της ΕΕ είναι ήδη κάτοικος ή διαμένει στο κράτος μέλος υποδοχής, η προσκόμιση αποδεικτικών στοιχείων σχετικά με την κατοικία ή την παρουσία του πολίτη της ΕΕ στο κράτος μέλος υποδοχής (π.χ. έγκυρο βεβαίωση εγγραφής που έχει εκδοθεί από το κράτος μέλος υποδοχής) απαλλάσσει από το βάρος της απόδειξης. Το επίπεδο των αποδεικτικών στοιχείων εξαρτάται από τη φύση της διαμονής του πολίτη της ΕΕ στο κράτος μέλος υποδοχής:

* + για διαμονή διάρκειας μικρότερης των τριών μηνών (άρθρο 6 παράγραφος 1 της οδηγίας ), οι πολίτες της ΕΕ δεν χρειάζεται να πληρούν οποιεσδήποτε απαιτήσεις και δεν χρειάζεται να διαθέτουν τίτλο διαμονής·
  + για διαμονή άνω των τριών μηνών (άρθρο 7 παράγραφος 1 της οδηγίας), οι πολίτες της ΕΕ πρέπει να πληρούν τους όρους που προβλέπει η οδηγία για το δικαίωμα διαμονής και τα κράτη μέλη μπορούν να απαιτούν από αυτούς να διαθέτουν βεβαίωση εγγραφής·
  + όσον αφορά το δικαίωμα μόνιμης διαμονής (άρθρο 16 παράγραφος 1 της οδηγίας), οι πολίτες της ΕΕ δεν χρειάζεται να πληρούν πρόσθετες απαιτήσεις, αλλά τα κράτη μέλη μπορούν να τους ζητήσουν να διαθέτουν έγγραφα που να πιστοποιούν τη μόνιμη διαμονή.

Σημειώνεται ότι ορισμένα κράτη μέλη δεν εφαρμόζουν κανένα σύστημα εγγραφής ή καθιστούν την εγγραφή οικειοθελή. Κατά συνέπεια, οι πολίτες της ΕΕ που κατοικούν σε αυτά τα κράτη μέλη δεν υποχρεούνται να διαθέτουν βεβαίωση εγγραφής. Σε κάθε περίπτωση, οι τίτλοι διαμονής δεν μπορούν να αποτελέσουν προϋπόθεση για τη χορήγηση θεώρησης σε μέλος της οικογένειας. Μπορούν, ωστόσο, να αποτελέσουν ένα μέσο απόδειξης του ότι ο πολίτης της ΕΕ κατοικεί στο κράτος μέλος.

**4.7.2** **Ταξίδι ως συνοδός πολίτη της ΕΕ**

Πρόκειται για την περίπτωση που ο πολίτης της ΕΕ δεν έχει ακόμη την κατοικία του ή δεν είναι παρών στο κράτος μέλος προορισμού, αλλά θα ταξιδέψει εκεί στο μέλλον.

Δεδομένου ότι δεν υπάρχουν αρχές που να αποδεικνύουν την κατοικία ή την παρουσία του πολίτη της ΕΕ στο κράτος μέλος προορισμού (επειδή η μετακίνηση θα πραγματοποιηθεί αργότερα), τα κράτη μέλη δεν μπορούν να υποχρεώνουν τους αιτούντες θεώρηση να παρέχουν «αποδεικτικά στοιχεία» μελλοντικού ταξιδίου (οι απαιτήσεις σχετικά με ρυθμίσεις ταξιδιού ή καταλύματος δεν ισοδυναμούν με απόδειξη μελλοντικού ταξιδιού – τέτοιες ρυθμίσεις δείχνουν μόνο ότι τα έξοδα ταξιδιού ή διαμονής έχουν προεξοφληθεί, και όχι ότι το ταξίδι θα πραγματοποιηθεί όντως).

Στο πλαίσιο αυτό, τα κράτη μέλη θα πρέπει απλώς να ζητούν επιβεβαίωση ότι ο πολίτης της ΕΕ θα ταξιδέψει στο κράτος μέλος προορισμού και θα διεκπεραιώσει την αίτηση θεώρησης με την προϋπόθεση ότι ο αιτών θεώρηση είναι δικαιούχος της οδηγίας[[45]](#footnote-45).

Η ακρίβεια της παραδοχής αυτής μπορεί να επαληθευτεί αργότερα στα σύνορα όταν ο κάτοχος της θεώρησης επιδιώξει την είσοδο. Σύμφωνα με το άρθρο 30 του κώδικα θεωρήσεων, οι συνοριοφύλακες μπορούν να απαιτούν από τους εν λόγω κατόχους θεώρησης να παρέχουν αποδεικτικά στοιχεία ότι όντως υπάρχει πολίτης της ΕΕ που κατοικεί ή βρίσκεται στο κράτος μέλος προορισμού. Στις περισσότερες περιπτώσεις, αυτό θα πρέπει να τηρείται αυτομάτως όταν το ζευγάρι ταξιδεύει μαζί. Η μη προσκόμιση τέτοιων αποδεικτικών στοιχείων μπορεί να έχει ως αποτέλεσμα την άρνηση εισόδου. Αυτή η δυνατότητα ελέγχου γίνεται με την επιφύλαξη του κώδικα συνόρων του Σένγκεν, ο οποίος επιτρέπει στους συνοριοφύλακες να ελέγχουν κατά πόσον οι υπήκοοι τρίτων χωρών είναι κάτοχοι έγκυρης θεώρησης (άρθρο 6 παράγραφος 1 στοιχείο β) του κώδικα συνόρων του Σένγκεν).

**4.7.3 Γενικοί κανόνες**

Εκτός από τους κανόνες σχετικά με τα προαναφερθέντα δικαιολογητικά έγγραφα, θα πρέπει να επισημανθούν διάφορα ζητήματα:

1. Η μόνη απαίτηση σχετικά με τα ταξιδιωτικά έγγραφα των πολιτών της ΕΕ και των μελών των οικογενειών τους είναι ότι πρέπει να είναι έγκυρα (άρθρο 5 παράγραφος 1 της οδηγίας). Τα κράτη μέλη δεν μπορούν να απορρίπτουν αίτηση θεώρησης με την αιτιολογία ότι το ταξιδιωτικό έγγραφο:

* δεν έχει κάποια μελλοντική ισχύ (άρθρο 12 στοιχείο α) του κώδικα θεωρήσεων ) – αρκεί το ταξιδιωτικό έγγραφο να είναι έγκυρο κατά την ημέρα εισόδου στο έδαφος·
* δεν διαθέτει ορισμένο αριθμό ελεύθερων σελίδων *(άρθρο 12 στοιχείο β) του κώδικα θεωρήσεων)*· ή
* είναι παλαιό έγγραφο χωρίς να φέρει τα πλέον πρόσφατα χαρακτηριστικά ασφαλείας (άρθρο 12 στοιχείο γ) του κώδικα θεωρήσεων).

1. Πάγια αρχή της νομοθεσίας της ΕΕ στον τομέα της ελεύθερης κυκλοφορίας είναι ότι οι αιτούντες θεώρηση έχουν το δικαίωμα να επιλέξουν τα αποδεικτικά έγγραφα με τα οποία επιθυμούν να αποδείξουν ότι καλύπτονται από την οδηγία (δηλαδή απόδειξη οικογενειακού δεσμού, οικονομικής εξάρτησης κ.λπ.). Τα κράτη μέλη μπορούν, ωστόσο, να ζητήσουν συγκεκριμένα έγγραφα (π.χ. πιστοποιητικό γάμου ως αποδεικτικό μέσο της ύπαρξης γάμου), αλλά δεν θα πρέπει να αρνούνται άλλα αποδεικτικά μέσα. Για παράδειγμα, η προσκόμιση πιστοποιητικού γάμου δεν αποτελεί το μόνο αποδεκτό μέσο για το ότι έχουν δημιουργηθεί οικογενειακοί δεσμοί.
2. Το κράτος μέλος μπορεί να απαιτήσει τη μετάφραση των σχετικών εγγράφων όταν το πρωτότυπο έγγραφο έχει συνταχθεί σε γλώσσα που δεν είναι κατανοητή από τις αρχές του οικείου κράτους μέλους. Εάν υπάρχουν αμφιβολίες ως προς τη γνησιότητα του εγγράφου (π.χ. σχετικά με την αρχή έκδοσης και την ορθότητα των στοιχείων που αναγράφονται σε ένα έγγραφο), το κράτος μέλος μπορεί να ζητήσει την επικύρωση των εγγράφων από συμβολαιογράφο ή άλλου είδους επικύρωση, ή την εξακρίβωση της γνησιότητας των εγγράφων. Ωστόσο, η υποψία πρέπει να είναι σαφής ως προς το ότι αφορά συγκεκριμένο έγγραφο ενός μεμονωμένου αιτούντα καθώς θα ήταν δυσανάλογο να ζητείται συστηματικά η εξακρίβωση της γνησιότητας και/ή επικύρωση από δικηγόρο όλων των δικαιολογητικών εγγράφων σε όλες τις περιπτώσεις.
3. Τα μέλη της οικογένειας μπορεί να υποχρεωθούν να προσκομίσουν συμπληρωματικά έγγραφα μόνο στο πλαίσιο:
   * του προσδιορισμού του κράτους μέλους που είναι αρμόδιο να εξετάσει και να λάβει απόφαση σχετικά με αίτηση βάσει του άρθρου 5 του κώδικα θεωρήσεων· ή
   * του προσδιορισμού της εδαφικής αρμοδιότητας για τις αιτήσεις θεώρησης σύμφωνα με τα άρθρα 6 και 7 του κώδικα θεωρήσεων προκειμένου να διαπιστωθεί η σχέση τους με τη χώρα στην οποία υποβάλλουν αιτήσεις για θεώρηση εισόδου.
4. Δικαιολογητικά έγγραφα, πληροφορίες και αποδεικτικά στοιχεία, σύμφωνα με τον κώδικα θεωρήσεων, τα οποία τα μέλη της οικογένειας των πολιτών της ΕΕ δεν υποχρεούνται να παρέχουν:
   * έγγραφα που υποδεικνύουν τον σκοπό του ταξιδιού, όπως προβλέπεται στο άρθρο 14 παράγραφος 1 στοιχείο α) του κώδικα θεωρήσεων[[46]](#footnote-46)·
   * έγγραφα σχετικά με το κατάλυμα *(ή απόδειξη επαρκών μέσων για την κάλυψη των εξόδων καταλύματός του)*, όπως προβλέπεται στο άρθρο 14 παράγραφος 1 στοιχείο β) του κώδικα θεωρήσεων·
   * έγγραφα που δείχνουν ότι διαθέτουν επαρκή μέσα διαβίωσης, τόσο για τη διάρκεια της προβλεπόμενης διαμονής τους όσο και για την επιστροφή τους στη χώρα καταγωγής ή κατοικίας τους ή για τη διέλευση από τρίτη χώρα στην οποία η είσοδός τους είναι εξασφαλισμένη, ή ότι μπορούν να εξασφαλίσουν νομίμως τα μέσα αυτά, σύμφωνα με το άρθρο 6 παράγραφος 1 στοιχείο γ) και παράγραφος 3 του κώδικα συνόρων Σένγκεν, όπως προβλέπει το άρθρο14 παράγραφος 1 στοιχείο γ) του κώδικα θεωρήσεων·
   * πληροφορίες οι οποίες επιτρέπουν να αξιολογηθεί η πρόθεση τους να εγκαταλείψουν το έδαφος των κρατών μελών πριν από τη λήξη ισχύος της ζητούμενης θεώρησης, όπως προβλέπει το άρθρο 14 παράγραφος 1 στοιχείο δ) του κώδικα θεωρήσεων·
   * απόδειξη της ανάληψης ευθύνης ή ιδιωτικού καταλύματος, όπως προβλέπει το άρθρο 14 παράγραφος 4 του κώδικα θεωρήσεων· ή
   * απόδειξη ότι διαθέτουν επαρκή και ισχύουσα ταξιδιωτική ιατρική ασφάλιση για την κάλυψη των εξόδων που ενδέχεται να προκύψουν σε σχέση με επαναπατρισμό για ιατρικούς λόγους, επείγουσα ιατρική φροντίδα ή/και επείγουσα νοσοκομειακή περίθαλψη ή θάνατο κατά τη διάρκεια της διαμονή τους στο έδαφος των κρατών μελών, όπως προβλέπει το άρθρο 15 του κώδικα θεωρήσεων.

Οι διευκολύνσεις αυτές αντικατοπτρίζονται περαιτέρω στην εξαίρεση για τα μέλη της οικογένειας πολιτών της ΕΕ από τη συμπλήρωση των ακόλουθων πεδίων στο έντυπο της αίτησης θεώρησης:

Πεδίο 21: *«τρέχον επάγγελμα»·*

Πεδίο 22*: «όνομα, διεύθυνση και αριθμός τηλεφώνου του εργοδότη. Για σπουδαστές, όνομα και διεύθυνση εκπαιδευτικού ιδρύματος»·*

Πεδίο 30: *«επώνυμο και όνομα προσκαλούντος/-ων στο/στα κράτος/-η μέλος/-η. Εάν δεν συντρέχει αυτή η περίπτωση, όνομα ξενοδοχείου/-ων ή προσωρινού/-ών καταλύματος/-ων στο/στα κράτος/-η/ μέλος/-η·*

Πεδίο 31: *«Επωνυμία και διεύθυνση προσκαλούσας εταιρείας/οργάνωσης»·*

Πεδίο 32: *«Τα έξοδα ταξιδίου και διαβίωσης κατά τη διαμονή του αιτούντος».*

6) Όσον αφορά την οικονομική εξάρτηση, σύμφωνα με τη νομολογία του Δικαστηρίου,[[47]](#footnote-47) το καθεστώς του *«συντηρούμενου»* μέλους της οικογένειας απορρέει από πραγματική κατάσταση που χαρακτηρίζεται από το γεγονός ότι παρέχεται υλική υποστήριξη από τον πολίτη της ΕΕ ή τον/την σύζυγο ή σύντροφό του/της.

Το καθεστώς του συντηρούμενου μέλους της οικογένειας δεν προϋποθέτει δικαίωμα διατροφής. Δεν απαιτείται να εξεταστεί εάν τα εν λόγω μέλη της οικογένειας θα ήταν θεωρητικά σε θέση να καλύψουν τις ανάγκες τους, για παράδειγμα με την άσκηση αμειβόμενης δραστηριότητας.

Για να καθοριστεί εάν τα μέλη της οικογένειας είναι συντηρούμενα, πρέπει να αξιολογείται στη συγκεκριμένη περίπτωση εάν, λαμβανομένων υπόψη των οικονομικών και κοινωνικών συνθηκών τους, χρειάζονται υλική υποστήριξη για την κάλυψη των βασικών αναγκών τους στη χώρα καταγωγής τους ή στη χώρα από την οποία προέρχονται τη στιγμή που υπέβαλαν αίτηση για να πάνε να συναντήσουν τον πολίτη της ΕΕ (δηλαδή όχι στο κράτος μέλος υποδοχής όπου κατοικεί ο πολίτης της ΕΕ).

Η οδηγία δεν θεσπίζει απαιτήσεις ως προς την ελάχιστη διάρκεια της οικονομικής εξάρτησης ή του ποσού της εξασφαλιζόμενης υλικής υποστήριξης, αρκεί η οικονομική εξάρτηση να είναι πραγματική και μόνιμη.

Τα συντηρούμενα μέλη της οικογένειας οφείλουν να προσκομίσουν τεκμηριωμένες αποδείξεις της οικονομικής εξάρτησής τους. Όπως επιβεβαιώθηκε από το Δικαστήριο, η απόδειξη μπορεί να γίνει με οποιοδήποτε κατάλληλο μέσο. Όταν τα εν λόγω μέλη της οικογένειας μπορούν να προσκομίσουν αποδείξεις για την εξάρτησή τους με τρόπο άλλο εκτός από πιστοποιητικό που εκδίδεται από την αρμόδια αρχή του κράτους καταγωγής ή της χώρας από την οποία έρχονται τα μέλη της οικογένειας, το κράτος μέλος υποδοχής δεν μπορεί να αρνηθεί την αναγνώριση των δικαιωμάτων τους. Ωστόσο, η απλή ανάληψη, εκ μέρους του υπηκόου της ΕΕ, της δέσμευσης να συντηρεί το εν λόγω μέλος της οικογένειας δεν επαρκεί από μόνη της για να αποδείξει την ύπαρξη οικονομικής εξάρτησης.

Για περισσότερες πληροφορίες, βλέπε ανακοίνωση της Επιτροπής COM (2009) 313 τελικό[[48]](#footnote-48).

## 4.8 Αναγνώριση ή καταχώριση των γάμων που τελούνται στο εξωτερικό

Όπως τονίζεται στις κατευθυντήριες γραμμές της Επιτροπής του 2009, οι γάμοι που έχουν τελεστεί έγκυρα οπουδήποτε στον κόσμο πρέπει καταρχήν να αναγνωρίζονται για τους σκοπούς της εφαρμογής της οδηγίας.

Η αρχή αυτή ισχύει επίσης για την έκδοση θεωρήσεων εισόδου σε μέλη της οικογένειας πολιτών της ΕΕ που είναι υπήκοοι τρίτης χώρας και τα οποία, όπως επιβεβαίωσε το Δικαστήριο[[49]](#footnote-49), αντλούν το δικαίωμα αυτό μόνο από τους οικογενειακούς δεσμούς.

Κατ’ αναλογία με τον κλειστό κατάλογο δικαιολογητικών εγγράφων τα οποία τα μέλη της οικογένειας πολιτών της ΕΕ που είναι υπήκοοι τρίτης χώρας οφείλουν να προσκομίζουν μαζί με τις αιτήσεις τους για την έκδοση δελτίου διαμονής σύμφωνα με το άρθρο 10 παράγραφος 2 της οδηγίας, τα μέλη της οικογένειας που είναι υπήκοοι τρίτης χώρας και που υποβάλλουν αίτηση για θεώρηση εισόδου σύμφωνα με την οδηγία πρέπει να υποβάλουν «έγγραφο που βεβαιώνει την ύπαρξη οικογενειακής σχέσης». Αυτό σημαίνει ότι δεν μπορεί να τους ζητηθεί να καταχωρίσουν πρώτα το έγγραφο ή τη σχέση στο κράτος μέλος της ιθαγένειας του πολίτη της ΕΕ.

Η επιβολή τέτοιας υποχρέωσης καταχώρισης συνιστά αδικαιολόγητο εμπόδιο στην άσκηση του δικαιώματος της ελεύθερης κυκλοφορίας, καθώς ενδέχεται να καθυστερήσει σημαντικά την διεκπεραίωση ορισμένων αιτήσεων ή ακόμη και να την καταστήσει αδύνατη σε ορισμένες περιπτώσεις, δεδομένου ότι ορισμένα κράτη μέλη δεν διαθέτουν σύστημα καταχώρισης αλλοδαπών γάμων.

## 4.9 Άρνηση χορήγησης θεώρησης

Μετά την αποδοχή της αίτησης θεώρησης, είναι δυνατό να μην χορηγηθεί η θεώρηση σε μέλος της οικογένειας αποκλειστικά για τους ακόλουθους λόγους:

1. ο αιτών θεώρηση δεν αποδεικνύει ότι καλύπτεται από την οδηγία βάσει της αίτησης θεώρησης και των συνημμένων δικαιολογητικών εγγράφων που προβλέπονται στο σημείο 4.7 (δηλαδή είναι σαφές ότι η απάντηση σε μία τουλάχιστον από τις τρεις ερωτήσεις που αναφέρονται ανωτέρω είναι αρνητική)·
2. οι εθνικές αρχές αποδεικνύουν ότι ο αιτών θεώρηση συνιστά πραγματική, ενεστώσα και αρκούντως σοβαρή απειλή για τη δημόσια τάξη, τη δημόσια ασφάλεια ή τη δημόσια υγεία· ή
3. οι εθνικές αρχές αποδεικνύουν ότι υπήρξε κατάχρηση ή απάτη.

Η αίτηση θεώρησης δεν πρέπει να απορρίπτεται για τον αποκλειστικό λόγο ότι ο αιτών είναι πρόσωπο για το οποίο υπάρχει καταχώριση στο σύστημα SIS με σκοπό την απαγόρευση εισόδου στο έδαφος των κρατών μελών[[50]](#footnote-50). Πριν από την άρνηση χορήγησης θεώρησης σε περίπτωση ύπαρξης καταχώρισης στο σύστημα SIS, το κράτος μέλος που αποφασίζει σχετικά με τη θεώρηση πρέπει να ελέγχει σε κάθε περίπτωση κατά πόσον ο ενδιαφερόμενος συνιστά πραγματική, ενεστώσα και αρκούντως σοβαρή απειλή για τη δημόσια τάξη και τη δημόσια ασφάλεια[[51]](#footnote-51).

Επίσης, δεν μπορεί να απορριφθεί η χορήγηση θεώρησης μόνο επειδή ένα κράτος μέλος δεν αναγνωρίζει το διαβατήριο του μέλους της οικογένειας. Παρόλο που, σύμφωνα με το άρθρο 25 παράγραφοι 3 του κώδικα θεωρήσεων εναπόκειται σε ένα κράτος μέλος να αποφασίσει εάν θα εκδώσει θεώρηση, εάν το κράτος μέλος δεν αναγνωρίσει το διαβατήριο η θεώρηση πρέπει να εκδοθεί σε χωριστό φύλλο.

Για περισσότερες πληροφορίες, βλέπε ανακοίνωση της Επιτροπής COM (2009) 313 τελικό[[52]](#footnote-52).

## 4.10 Κοινοποίηση και αιτιολόγηση της άρνησης

Το άρθρο 30 της οδηγίας ορίζει ότι η άρνηση πρέπει να κοινοποιείται εγγράφως στα μέλη της οικογένειας. Ανεξάρτητα από την υποχρεωτική κοινοποίηση και αιτιολόγηση των απορρίψεων, όπως προβλέπεται στον κώδικα θεωρήσεων, η άρνηση χορήγησης θεώρησης σε μέλος της οικογένειας πολίτη της ΕΕ πρέπει να είναι πάντοτε πλήρως αιτιολογημένη και να απαριθμεί όλους τους συγκεκριμένους πραγματικούς και νομικούς λόγους βάσει των οποίων ελήφθη η απορριπτική απόφαση, ώστε ο ενδιαφερόμενος να μπορεί να λάβει αποτελεσματικά μέτρα για την υπεράσπισή του[[53]](#footnote-53).

Η απορριπτική απόφαση πρέπει επίσης να προσδιορίζει το δικαστήριο ή τη διοικητική αρχή στην οποία ο ενδιαφερόμενος μπορεί να ασκήσει προσφυγή και την προθεσμία άσκησης της προσφυγής. Αυτό πρέπει επίσης να τηρείται στην περίπτωση συμφωνιών εκπροσώπησης.

Τα έντυπα μπορούν να χρησιμοποιούνται για την κοινοποίηση αρνητικής απόφασης, αλλά το παρεχόμενο αιτιολογικό πρέπει να επιτρέπει πάντα την πλήρη αιτιολόγηση των λόγων για τους οποίους ελήφθη η απόφαση. Ως εκ τούτου, στην περίπτωση άρνησης έκδοσης θεώρησης σε μέλος της οικογένειας πολίτη της ΕΕ, δεν αρκεί να αναφέρεται μία ή περισσότερες επιλογές, σημειώνοντας τα τετραγωνίδια στο τυποποιημένο έντυπο που παρατίθεται στο παράρτημα VI του κώδικα θεωρήσεων.

## 4.11 Υπαγωγή σε άλλη διαδικασία

Οι αιτήσεις θεώρησης που υποβάλλονται από μέλη της οικογένειας πολιτών της ΕΕ που είναι υπήκοοι τρίτης χώρας σύμφωνα με την οδηγία πρέπει να διεκπεραιώνονται σύμφωνα με τους κανόνες της οδηγίας.

Τα κράτη μέλη δεν μπορούν να αρνηθούν τη διεκπεραίωση αιτήσεων θεώρησης που υποβάλλουν μέλη της οικογένειας πολιτών της ΕΕ που είναι υπήκοοι τρίτης χώρας δυνάμει της οδηγίας, με αποκλειστική αιτιολογία ότι ο συγκεκριμένος αιτών θεώρηση μπορεί επίσης να έχει την ιθαγένεια κράτους μέλους της ΕΕ (ή να δικαιούται ex lege την εν λόγω ιθαγένεια), όταν η μόνη απόδειξη της ιθαγένειας που υποβάλλεται μαζί με την αίτηση θεώρησης είναι το ταξιδιωτικό έγγραφο που έχει εκδοθεί από τρίτη χώρα.

Όταν το προξενείο - αφού διαπιστώσει ότι ο συγκεκριμένος αιτών θεώρηση δεν είναι δικαιούχος της οδηγίας - καταλήγει στο συμπέρασμα ότι η αίτηση θεώρησης πρέπει να απορριφθεί, αυτό πρέπει να γίνει σύμφωνα με τη διαδικασία που περιγράφεται στα σημεία 4.9 και 4.10.

Όταν η αίτηση θεώρησης απορριφθεί επισήμως, το προξενείο μπορεί να υπαγάγει την αίτηση θεώρησης στον κώδικα θεωρήσεων και να καλέσει τον αιτούντα θεώρηση να παράσχει τα απαραίτητα έγγραφα που λείπουν και να καταβάλει το τέλος, κατά περίπτωση. Δεν είναι δυνατόν να αποφασίσει απλώς να υπαγάγει την αίτηση στην εφαρμογή των γενικών διατάξεων του κώδικα θεωρήσεων χωρίς να απορρίψει επισήμως την αρχική αίτηση σύμφωνα με τους κανόνες της οδηγίας.

# 5. Κατάχρηση και απάτη κατά την υποβολή αιτήσεων θεώρησης εισόδου

Λεπτομερείς οδηγίες – συμπεριλαμβανομένης της επιχειρησιακής καθοδήγησης – σχετικά με τον τρόπο αντιμετώπισης των καταχρήσεων και της απάτης παρέχονται στις κατευθυντήριες γραμμές της Επιτροπής του 2009 και, ειδικότερα, στο εγχειρίδιο για τους εικονικούς γάμους[[54]](#footnote-54).

Τα ακόλουθα παρέχουν απλώς λεπτομερείς οδηγίες στο πλαίσιο των αιτήσεων θεώρησης εισόδου από μέλη της οικογένειας πολιτών της ΕΕ.

## 5.1 Γενικές παρατηρήσεις

Οι πολίτες μπορεί να προσπαθήσουν να χειραγωγήσουν τα γεγονότα ή τους κανόνες ή τις διαδικασίες που προβλέπονται από το δίκαιο περί ελεύθερης κυκλοφορίας, προκειμένου να αποκτήσουν καταχρηστικό πλεονέκτημα και να παρακάμψουν τους περιορισμούς της εθνικής νομοθεσίας περί μετανάστευσης, η οποία θα μπορούσε να εφαρμοστεί σε υπηκόους τρίτων χωρών που επιθυμούν να εγκατασταθούν με δικά τους μέσα.

Για να αντιμετωπιστεί αυτό το ανεπιθύμητο φαινόμενο, το άρθρο 35 της προαναφερθείσας οδηγίας ορίζει ότι τα κράτη μέλη μπορούν «να λαμβάνουν τα αναγκαία μέτρα προκειμένου να αρνούνται, να τερματίζουν ή να ανακαλούν οποιοδήποτε δικαίωμα αναγνωριζόμενο από την παρούσα οδηγία, σε περίπτωση κατάχρησης δικαιώματος ή απάτης, όπως π.χ. σε περίπτωση εικονικού γάμου.»

Για τους σκοπούς της οδηγίας, η έννοια της κατάχρησης αναφέρεται σε μια τεχνητή διευθέτηση που έχει συναφθεί αποκλειστικά με σκοπό την απόκτηση του δικαιώματος της ελεύθερης κυκλοφορίας και διαμονής βάσει του δικαίου της ΕΕ, η οποία, αν και τυπικά τηρεί τους όρους που προβλέπονται από τους κανόνες της ΕΕ, δεν συμμορφώνεται με τον σκοπό των κανόνων αυτών[[55]](#footnote-55).

Η κατάχρηση θα πρέπει να διακρίνεται από την απάτη. Οι απατεώνες επιδιώκουν να διαρρήξουν τον νόμο προσκομίζοντας ψευδή έγγραφα στα οποία προβάλλεται ο ισχυρισμός ότι έχουν τηρηθεί δεόντως οι τυπικοί όροι ή τα οποία έχουν εκδοθεί με βάση παρουσίαση ψευδών περιστατικών ως πραγματικών όσον αφορά τους όρους που συνδέονται με το δικαίωμα διαμονής. Για παράδειγμα, η υποβολή πλαστού πιστοποιητικού γάμου με σκοπό την απόκτηση δικαιώματος εισόδου και διαμονής σύμφωνα με την οδηγία θα αποτελούσε περίπτωση απάτης αλλά όχι κατάχρησης, δεδομένου ότι δεν τελέστηκε γάμος.

Σε αυτό το πλαίσιο, παράξενη ή ασυνήθιστη συμπεριφορά καθαυτή δεν συνιστά κατάχρηση ή απάτη.

## 5.2 Μορφές κατάχρησης του δικαίου της ΕΕ για την ελεύθερη κυκλοφορία

Υπάρχουν τρεις κυρίαρχες μορφές κατάχρησης του δικαίου της ΕΕ για την ελεύθερη κυκλοφορία των πολιτών της ΕΕ:

1. *εικονικοί γάμοι*

Η έννοια του εικονικού γάμου για τους σκοπούς των κανόνων της ΕΕ για την ελεύθερη κυκλοφορία αναφέρεται σε γάμο που έχει τελεστεί με αποκλειστικό σκοπό τη χορήγηση δικαιώματος ελεύθερης κυκλοφορίας και διαμονής βάσει του δικαίου της ΕΕ για την ελεύθερη κυκλοφορία των πολιτών της ΕΕ σε σύζυγο που διαφορετικά δεν θα είχε αυτό το δικαίωμα.

Κατ’ αρχήν, η κατάχρηση μπορεί επίσης να λάβει τη μορφή άλλων εικονικών σχέσεων (όπως η εικονική συμβίωση), αλλά μπορούν να εφαρμοστούν κατ’ αναλογία όλες οι οδηγίες που αφορούν τους εικονικούς γάμους.

1. *εικονική γονική ιδιότητα*

Η έννοια της εικονικής γονικής ιδιότητας για τους σκοπούς των κανόνων της ΕΕ για την ελεύθερη κυκλοφορία αναφέρεται σε δήλωση της ιδιότητας του γονέα από πολίτη της ΕΕ, η οποία έχει ως αποκλειστικό σκοπό την απόκτηση υπηκοότητας (και των σχετικών καθεστώτων, όπως η ιθαγένεια και τα δικαιώματα της ΕΕ, όπως το δικαίωμα ελεύθερης κυκλοφορίας και διαμονής βάσει του δικαίου της ΕΕ για την ελεύθερη κυκλοφορία των πολιτών της ΕΕ) από παιδί το οποίο δεν είναι βιολογικό τέκνο του πολίτη της ΕΕ.

1. *κατάχρηση εκ μέρους υπηκόων που επιστρέφουν*

Κατάχρηση μπορεί επίσης να υπάρξει όταν πολίτες της ΕΕ, τους οποίους δεν μπορούν να πάνε να συναντήσουν μέλη της οικογένειάς τους που είναι υπήκοοι τρίτης χώρας στο κράτος μέλος καταγωγής τους επειδή το εμποδίζει η εφαρμογή των εθνικών κανόνων μετανάστευσης, μετακινούνται σε άλλο κράτος μέλος με μοναδικό σκοπό να διαφύγουν, κατά την επιστροφή στο κράτος μέλος καταγωγής τους, το εθνικό δίκαιο που ματαιώνει τις προσπάθειες οικογενειακής επανένωσης, επικαλούμενοι τα δικαιώματά τους βάσει του δικαίου της ΕΕ.

Όπως επιβεβαιώνεται από το Δικαστήριο[[56]](#footnote-56), οι πολίτες της ΕΕ επωφελούνται από την προστασία που παρέχει το δίκαιο της ΕΕ για την ελεύθερη κυκλοφορία των πολιτών της ΕΕ κατά την επιστροφή τους από άλλο κράτος μέλος μόνον εφόσον:

1. έχουν πραγματικά εγκατασταθεί στο εν λόγω κράτος μέλος δυνάμει των προϋποθέσεων που ορίζονται στο άρθρο 7 παράγραφος 1 ή στο άρθρο 16 παράγραφος 1 της οδηγίας και σύμφωνα με αυτές·
2. σύναψαν ή ενίσχυσαν οικογενειακούς δεσμούς στο εν λόγω κράτος μέλος διαμένοντας μαζί με το ενδιαφερόμενο μέλος της οικογένειας· και
3. δεν υπήρξε κατάχρηση (για να θεωρηθεί μια συμπεριφορά καταχρηστική, πρέπει να υπάρχει συνδυασμός:

* *αντικειμενικές συνθήκες καταδεικνύουν ότι ο σκοπός των κανόνων της ΕΕ δεν επιτεύχθηκε, παρά το γεγονός ότι πληρούνται τυπικά οι όροι που καθορίζονται από τους εν λόγω κανόνες· και*
* ενός υποκειμενικού στοιχείου που συνίσταται στην πρόθεση εξασφάλισης πλεονεκτήματος από τους κανόνες της ΕΕ με την τεχνητή δημιουργία των προϋποθέσεων που απαιτούνται για την απόκτησή του).

Η κατάχρηση εκ μέρους υπηκόων που επιστρέφουν μπορεί εξ ορισμού να γίνεται αισθητή μόνο στο κράτος μέλος ιθαγένειας του επιστρέφοντος πολίτη της ΕΕ.

Η μετάβαση στο κράτος μέλος υποδοχής (από το οποίο ο πολίτης της ΕΕ μπορεί ενδεχομένως να επιστρέψει στην πατρίδα του και στη συνέχεια να επιδιώξει την παράκαμψη των εθνικών κανόνων μετανάστευσης) δεν είναι καταχρηστική – αντιθέτως, δεν υφίσταται κατάχρηση όταν πολίτες της ΕΕ και τα μέλη της οικογένειάς τους αποκτούν δικαίωμα διαμονής βάσει του δικαίου της ΕΕ σε κράτος μέλος διαφορετικό από εκείνο της ιθαγένειας του πολίτη της ΕΕ, δεδομένου ότι επωφελούνται από πλεονέκτημα που απορρέει από την άσκηση του δικαιώματος της ελεύθερης κυκλοφορίας και που προστατεύεται από τη Συνθήκη, ανεξάρτητα από τον σκοπό της μετακίνησής τους στο εν λόγω κράτος (υποθέσεις C-109/01 Akrich και C-1/05 Jia).

Για περισσότερες πληροφορίες, βλέπε ανακοίνωση της Επιτροπής COM (2009) 313 τελικό[[57]](#footnote-57).

## 5.3 Διαφορετικοί τύποι γνήσιων γάμων και εικονικών γάμων

Επί τόπου, μπορεί να είναι δύσκολο να γίνεται διάκριση μεταξύ διαφορετικών τύπων ή μορφών γάμου, ιδίως μεταξύ γνήσιων γάμων και εικονικών γάμων.

Η παροχή λεπτομερέστερης καθοδήγησης για την αποτελεσματικότερη αντιμετώπιση των καταχρηστικών γάμων με την ενίσχυση της κατανόησης του τί είναι ο εικονικός γάμος (συμπεριλαμβανομένων των γάμων μετά από εξαπάτηση) σε αντίθεση με τις μορφές γνήσιου γάμου (συμπεριλαμβανομένων των προσυμφωνημένων γάμων, των γάμων διά αντιπροσώπου ή προξενικών γάμων) στο τμήμα 2.2 του εγχειριδίου για τους εικονικούς γάμους.

**5.3.1 Μέτρα διασφάλισης**

Η διερεύνηση εικονικών γάμων και η λήψη αποφάσεων με βάση τα στοιχεία που συλλέγουν οι εθνικές αρχές μπορεί να αποτελέσει πρόκληση για όλα τα εμπλεκόμενα μέρη.

Μια εσφαλμένη απόφαση που περιορίζει τα δικαιώματα ελεύθερης κυκλοφορίας για λόγους κατάχρησης μπορεί να έχει σημαντικό αρνητικό αντίκτυπο στα δικαιώματα και στην ευημερία των πολιτών της ΕΕ και των οικογενειών τους που έχουν πράγματι κάνει χρήση του δικαιώματός τους στην ελεύθερη κυκλοφορία. Μια εσφαλμένη απόφαση μπορεί επίσης να οδηγήσει σε αξιώσεις αποζημίωσης ή αποζημίωσης κατά εθνικών αρχών, και να συνεπάγεται υψηλό κόστος σε νομικές διαδικασίες τόσο για τα φυσικά πρόσωπα όσο και για τις εθνικές αρχές.

Το τμήμα 3 του εγχειριδίου για τους εικονικούς γάμους βοηθά τις εθνικές αρχές να προσδιορίζουν όλους τους παράγοντες και τους κανόνες που πρέπει να λαμβάνονται υπόψη όταν επιθυμούν να λάβουν οποιοδήποτε μέτρο για την πρόληψη ή την αντιμετώπιση των καταχρήσεων, ιδίως τους κανόνες της ΕΕ για την ελεύθερη κυκλοφορία και τα θεμελιώδη δικαιώματα.

**5.3.2 Βάρος της απόδειξης**

Το βάρος της απόδειξης σε σχέση με το δικαίωμα εισόδου και διαμονής σε ένα κράτος μέλος στο πλαίσιο της ενωσιακής νομοθεσίας περί ελεύθερης κυκλοφορίας είναι διττό.

Πρώτον, εναπόκειται στα μέλη της οικογένειας να αποδείξουν ότι είναι δικαιούχοι του δικαίου της ΕΕ περί ελεύθερης κυκλοφορίας. Σύμφωνα με την οδηγία, κατά την υποβολή αίτησης για θεώρηση εισόδου ή δελτίου διαμονής, πρέπει να παρέχουν τα απαραίτητα έγγραφα που απαιτούνται σύμφωνα με την οδηγία.

Μόλις υπάρξει *εκ πρώτης όψεως* απαλλαγή από το βάρος της απόδειξης *(π.χ. με την προσκόμιση έγκυρου πιστοποιητικού γάμου)*, τότε το βάρος της απόδειξης μετατίθεται στις αρχές των κρατών μελών για την απόδειξη της κατάχρησης[[58]](#footnote-58). Αυτό αντικατοπτρίζει την αρχή του δικαίου σύμφωνα με την οποία το πρόσωπο που εισπράττει τα τέλη οφείλει να αποδείξει τα τέλη. Η αίτηση θεώρησης εισόδου δεν μπορεί να απορριφθεί βάσει αιτιολογήσεων που δεν συνδέονται με τα συγκεκριμένα στοιχεία της υπόθεσης ή που στηρίζονται σε εκτιμήσεις γενικής πρόληψης.

Ωστόσο, εάν οι αρχές των κρατών μελών έχουν βάσιμες υποψίες ως προς τη γνησιότητα ενός συγκεκριμένου γάμου, οι οποίες υποστηρίζονται από αποδεικτικά στοιχεία (όπως αντικρουόμενες πληροφορίες που παρέχουν οι σύζυγοι), μπορούν να καλέσουν το ζεύγος να προσκομίσει περαιτέρω σχετικά έγγραφα ή αποδεικτικά στοιχεία ή να καλέσουν ταυτόχρονα το ζεύγος σε συνέντευξη.

Οι σύζυγοι έχουν την υποχρέωση να συνεργάζονται με τις αρχές. Η υποχρέωση αυτή θα πρέπει να κοινοποιείται στους συζύγους. Σε περίπτωση που το ζεύγος προσκομίσει πρόσθετα αποδεικτικά στοιχεία τα οποία διαλύουν τις ανησυχίες των εθνικών αρχών, η υπόθεση μπορεί να κλείσει και ο γάμος να θεωρηθεί γνήσιος. Εάν το ζεύγος δεν χορηγήσει αποδεικτικά στοιχεία τα οποία ευλόγως θεωρείται ότι διαθέτουν τα γνήσια ζευγάρια, ώστε να αρθούν οι υποψίες, ή εάν το ζεύγος αποφασίσει να μην παράσχει κανένα αποδεικτικό στοιχείο, αυτό δεν μπορεί να αποτελέσει τον μοναδικό ή τον καθοριστικό λόγο για να συναχθεί το συμπέρασμα ότι ο γάμος είναι εικονικός.

Αυτό, ωστόσο, μπορεί να ληφθεί υπόψη από τις αρχές, σε συνδυασμό με όλες τις άλλες συναφείς περιστάσεις, κατά την εκτίμηση του κατά πόσον ο γάμος είναι γνήσιος ή όχι.

## 5.4 Επιχειρησιακή καθοδήγηση, ιδίως για τα προξενεία

Το τμήμα 4 του εγχειριδίου για τους εικονικούς γάμους έχει σχεδιαστεί για να χρησιμεύσει ως «εργαλειοθήκη» λύσεων οι οποίες θα επιτρέπουν στα κράτη μέλη να θεσπίζουν ειδικά προσαρμοσμένα επιχειρησιακά καθεστώτα που θα ανταποκρίνονται στις ειδικές ανάγκες και τους διαθέσιμους πόρους τους.

Το τμήμα 4.1 παρέχει διευκρινίσεις σχετικά με τους λόγους και τα κίνητρα των εικονικών γάμων.

Τα τμήματα 4.2-4.4 αναφέρουν αναλυτικά στοιχεία σχετικά με ορισμένα χαρακτηριστικά συμπεριφοράς που είναι πολύ πιθανότερο να παρουσιάζουν τα καταχρηστικά ζευγάρια σε σύγκριση με τα γνήσια, τα οποία βοηθούν τις εθνικές αρχές να αποφασίσουν εάν θα κινήσουν έρευνα για ύποπτο γάμο.

Τα εν λόγω τμήματα επικεντρώνονται ιδίως στο στάδιο κατά το οποίο το ζεύγος υποβάλλει αίτηση θεώρησης εισόδου. Η αντιμετώπιση των εικονικών γάμων στο στάδιο υποβολής της αίτησης για θεώρηση εισόδου είναι, από τη φύση της, πιο δύσκολη, επειδή σε αυτό το στάδιο οι εθνικές αρχές δεν είναι κατ’ ανάγκη σε θέση να παρακολουθήσουν τη συμπεριφορά του ζεύγους για αρκετά μεγάλο χρονικό διάστημα ώστε να μπορούν να καταλήξουν στο συμπέρασμα ότι ο γάμος τους είναι εικονικός.

Όταν ένα προξενείο έχει υποψίες σχετικά με τη φύση ενός συγκεκριμένου γάμου αλλά δεν μπορεί να αποδείξει τον καταχρηστικό χαρακτήρα του γάμου στο απαιτούμενο επίπεδο αποδείξεως, δεν μπορεί να αρνηθεί την έκδοση θεώρησης εισόδου. Ωστόσο, η εν λόγω έκδοση δεν μπορεί να εμποδίσει το προξενείο από το να συνεχίσει την έρευνα σχετικά με το ζεύγος και εάν διαπιστώσει, όταν στο μέλλον καταστούν διαθέσιμα περισσότερα στοιχεία, ότι ο γάμος είναι εικονικός να τερματίσει ή να ανακαλέσει δεόντως κάθε δικαίωμα που παρέχεται από τις εθνικές αρχές βάσει της οδηγίας.

Το τμήμα 4.5 περιγράφει τις κύριες τεχνικές έρευνας και επιβολής του νόμου και τα εργαλεία που μπορούν να αναπτύξουν οι εθνικές αρχές για την αντιμετώπιση των εικονικών γάμων.

Τέλος, το τμήμα 4.6 περιγράφει πώς η διασυνοριακή συνεργασία μπορεί να βοηθήσει τα κράτη μέλη να αντιμετωπίσουν τους εικονικούς γάμους.

# 6. Μέλη της οικογένειας πολιτών της ΕΕ που υποβάλλουν αίτηση θεώρησης στα εξωτερικά σύνορα

Όταν μέλος οικογένειας πολίτη της ΕΕ το οποίο συνοδεύει ή πηγαίνει να συναντήσει τον συγκεκριμένο πολίτη της ΕΕ, και το οποίο είναι υπήκοος τρίτης χώρας που υπόκειται σε υποχρέωση θεώρησης, φθάνει στα σύνορα χωρίς να διαθέτει την αναγκαία θεώρηση, το οικείο κράτος μέλος, πριν εφαρμόσει το μέτρο της επαναπροώθησης, παρέχει στο πρόσωπο αυτό κάθε εύλογη δυνατότητα για την απόκτηση των αναγκαίων εγγράφων ή την αποστολή τους εντός ευλόγου προθεσμίας προκειμένου να επιβεβαιωθεί ή να αποδειχθεί με άλλα μέσα ότι καλύπτεται από το δικαίωμα της ελεύθερης κυκλοφορίας (άρθρο 5 παράγραφος 4 της οδηγίας).

Εάν το πρόσωπο αυτό ανταποκριθεί στις απαιτήσεις αυτές, και δεν υπάρχουν ενδείξεις ότι αποτελεί κίνδυνο για τη δημόσια τάξη, τη δημόσια ασφάλεια ή τη δημόσια υγεία, πρέπει να του χορηγηθεί αμελλητί θεώρηση, στα σύνορα, τηρουμένων των ανωτέρω κατευθυντηρίων οδηγιών.

# 7. Επιχειρησιακές οδηγίες προς τα προξενεία της Ελβετίας

***Νομική βάση***

Η Ελβετία δεν εφαρμόζει την οδηγία 2004/38/ΕΚ, αλλά εφαρμόζει τη συμφωνία της 21ης Ιουνίου 1999 μεταξύ της Ελβετικής Συνομοσπονδίας και της Ευρωπαϊκής Κοινότητας και των κρατών μελών της για την ελεύθερη κυκλοφορία των προσώπων (ΣΕΚΠ)[[59]](#footnote-59).

Η συμφωνία του Vaduz της 21ης Ιουνίου 2001 τροποποίησε τη σύμβαση της 4ης Ιανουαρίου 1960 για τη θέσπιση Ευρωπαϊκής Ζώνης Ελεύθερων Συναλλαγών και επέκτεινε το προσωπικό πεδίο εφαρμογής της ΣΕΚΠ ώστε να καλύπτει πολίτες από τα κράτη μέλη του ΕΟΧ.

## 7.1 Ορισμός του «μέλους της οικογένειας» στη ΣΕΚΠ

Το άρθρο 3 παράγραφος 2 του παραρτήματος I της ΣΕΚΠ ορίζει ότι τα ακόλουθα πρόσωπα θεωρούνται μέλη της οικογένειας πολίτη της ΕΕ[[60]](#footnote-60) και Ελβετού πολίτη:

* ο σύζυγος και οι κατιόντες κάτω των 21 ετών ή προστατευόμενοι·
* οι ανιόντες και οι ανιόντες του/της συζύγου του που είναι προστατευόμενοι του πολίτη της ΕΕ ή του Ελβετού πολίτη·
* στην περίπτωση φοιτητή, ο/η σύζυγός του και τα προστατευόμενα τέκνα τους.

**7.2 Διαφορές μεταξύ της οδηγίας 2004/38/ΕΚ και της ΣΕΚΠ**

Ο ορισμός των μελών της οικογένειας βάσει της ΣΕΚΠ και της ελβετικής εθνικής νομοθεσίας είναι λιγότερο περιοριστικός από εκείνον του άρθρου 2 παράγραφος 2 στοιχείο β) της οδηγίας 2004/38/ΕΚ. Η ελβετική εθνική νομοθεσία αποδίδει επίσης τα ίδια δικαιώματα σε πρόσωπα που δεν υπάγονται στους ως άνω ορισμούς. Οι διευκολύνσεις παρέχονται σε μέλη της οικογένειας που ταξιδεύουν μόνα (ανεξάρτητα από το κατά πόσον ο σκοπός του ταξιδιού είναι να πάνε να συναντήσουν τον πολίτη της ΕΕ ή όχι) ή συνοδεύουν τον πολίτη της ΕΕ.

Η ΣΕΚΠ δεν προβλέπει την απαλλαγή από την υποχρέωση θεώρησης των μελών της οικογένειας πολιτών της ΕΕ. Ωστόσο, τα εν λόγω πρόσωπα απαλλάσσονται από την υποχρέωση θεώρησης εάν διαθέτουν έγκυρο ταξιδιωτικό έγγραφο και άδεια διαμονής η οποία περιλαμβάνεται στον κατάλογο των αδειών διαμονής που χορηγούνται από τα κράτη μέλη [παράρτημα 2](https://circa.europa.eu/Members/irc/jai/visacodehb/library?l=/en/doc/handbook-annex-02&vm=detailed&sb=Title)).

## 7.3 Ειδικές παρεκκλίσεις από τους γενικούς κανόνες του κώδικα θεωρήσεων

Στο παρόν σημείο προβλέπονται επιχειρησιακές οδηγίες σχετικά με τις ειδικές παρεκκλίσεις από τους γενικούς κανόνες του κώδικα θεωρήσεων, οι οποίες εφαρμόζονται όταν έχει εξακριβωθεί ότι ο αιτών θεώρηση υπάγεται στο πεδίο εφαρμογής της ΣΕΚΠ και ότι δεν υφίσταται απαλλαγή από την υποχρέωση θεώρησης.

**7.3.1 Τέλος θεώρησης**

Τα μέλη της οικογένειας πολιτών της ΕΕ, όπως ορίζονται στο άρθρο 3 παράγραφος 2 του παραρτήματος της ΣΕΚΠ (βλέπε ανωτέρω) και τα πρόσωπα με τα οποία ο πολίτης της ΕΕ έχει συνάψει σχέση καταχωρισμένης συμβίωσης απαλλάσσονται από την καταβολή του τέλους θεώρησης, σύμφωνα με την εθνική ελβετική νομοθεσία.

**7.3.2 Παροχή κάθε διευκόλυνσης – Χρόνος διεκπεραίωσης**

Σύμφωνα με το άρθρο 1 παράγραφος 1 του παραρτήματος I της ΣΕΚΠ, η Ελβετία παρέχει κάθε διευκόλυνση για την εξασφάλιση θεώρησης σε μέλη της οικογένειας πολιτών της ΕΕ, όπως ορίζονται στο άρθρο 3 παράγραφος 2 του παραρτήματος I της ΣΕΚΠ (βλέπε ανωτέρω). Βάσει της εθνικής της νομοθεσίας, η Ελβετία παρέχει επίσης τις εν λόγω διευκολύνσεις σε πρόσωπα με τα οποία ο πολίτης της ΕΕ έχει συνάψει σχέση καταχωρισμένης συμβίωσης.

Παρέχονται οι ακόλουθες διευκολύνσεις:

* οι αιτήσεις θεώρησης μελών της οικογένειας πολιτών της ΕΕ, όπως ορίζονται στο άρθρο 3 παράγραφος 2 του παραρτήματος I της ΣΕΚΠ (βλέπε ανωτέρω), και προσώπων με τα οποία ο πολίτης της ΕΕ έχει συνάψει σχέση καταχωρισμένης συμβίωσης εξετάζονται όσο το δυνατόν ταχύτερα·
* τα ως άνω αναφερόμενα πρόσωπα δεν χρειάζεται να προσκομίσουν αποδείξεις προσωπικών μέσων διαβίωσης (π.χ. μετρητά, ταξιδιωτικές επιταγές, πιστωτικές κάρτες)·
* τα ως άνω αναφερόμενα πρόσωπα δεν χρειάζεται να προσκομίσουν πρόσκληση ή απόδειξη της ανάληψης ευθύνης ή/και καταλύματος.

**7.3.3 Είδη χορηγούμενων θεωρήσεων**

Τα μέλη της οικογένειας που είναι υπήκοοι τρίτης χώρας υποχρεούνται μόνον να διαθέτουν θεώρηση εισόδου σύμφωνα με τον κανονισμό (ΕΕ) 2018/1806.

**7.3.4 Δικαιολογητικά**

Προκειμένου να επωφεληθεί από τις διευκολύνσεις που προβλέπονται στη ΣΕΚΠ, ο αιτών θεώρηση πρέπει να αποδείξει ότι είναι μέλος της οικογένειας πολίτη της ΕΕ (π.χ. πιστοποιητικό γάμου, πιστοποιητικό γέννησης, απόδειξη οικονομικής εξάρτησης κ.λπ.).

**7.3.5 Βάρος της απόδειξης**

Το βάρος απόδειξης που εφαρμόζεται στο πλαίσιο της αίτησης θεώρησης βάσει της ΣΕΚΠ είναι διττό:

Πρώτον, ο αιτών θεώρηση είναι αυτός που πρέπει να αποδείξει ότι είναι δικαιούχος της ΣΕΚΠ. Ο αιτών πρέπει να είναι σε θέση να παράσχει τα ως άνω αναφερόμενα αποδεικτικά έγγραφα και πρέπει να μπορεί να προσκομίσει αποδείξεις για να υποστηρίξει τον ισχυρισμό του.

Εάν δεν παράσχει τις εν λόγω αποδείξεις, το προξενείο μπορεί να συμπεράνει ότι ο αιτών δεν δικαιούται την ειδική μεταχείριση που προβλέπεται από τη ΣΕΚΠ.

Δεν επιτρέπεται να ζητηθούν πρόσθετα έγγραφα σχετικά με τον σκοπό του ταξιδιού και τα μέσα διαβίωσης (π.χ. απόδειξη καταλύματος, απόδειξη των εξόδων ταξιδιού), πράγμα που συνάδει με την απαλλαγή των μελών της οικογένειας πολιτών της ΕΕ από την υποχρέωση συμπλήρωσης ορισμένων πεδίων στο έντυπο της αίτησης θεώρησης:

Πεδίο 21: *«τρέχον επάγγελμα»·*

Πεδίο 22*: «όνομα, διεύθυνση και αριθμός τηλεφώνου του εργοδότη. Για σπουδαστές, όνομα και διεύθυνση εκπαιδευτικού ιδρύματος»·*

Πεδίο 30: *«επώνυμο και όνομα προσκαλούντος/-ων στο/στα κράτος/-η μέλος/-η. Εάν δεν συντρέχει αυτή η περίπτωση, όνομα ξενοδοχείου/-ων ή προσωρινού/-ών καταλύματος/-ων στο/στα κράτος/-η/ μέλος/-η·*

Πεδίο 31: *«Επωνυμία και διεύθυνση προσκαλούσας εταιρείας/οργάνωσης»·*

Πεδίο 32: *«Τα έξοδα ταξιδίου και διαβίωσης κατά τη διαμονή του αιτούντος».*

Τα προξενεία μπορούν να απαιτήσουν τη μετάφραση, την επικύρωση από συμβολαιογράφο ή άλλου είδους επικύρωση των σχετικών εγγράφων όταν το πρωτότυπο έγγραφο έχει συνταχθεί σε γλώσσα που δεν είναι κατανοητή από τις αρχές του οικείου κράτους μέλους ή εάν υπάρχουν αμφιβολίες για τη γνησιότητα του εγγράφου.

**7.3.6 Κοινοποίηση και αιτιολόγηση της άρνησης**

Η απόφαση για την άρνηση της χορήγησης θεώρησης και η αιτιολογία της κοινοποιούνται στον αιτούντα θεώρηση μέσω του τυποποιημένου εντύπου. Σύμφωνα με την εθνική ελβετική νομοθεσία, τα μέλη της οικογένειας πολιτών της ΕΕ απολαύουν του ίδιου δικαιώματος προσφυγής με τους λοιπούς αιτούντες θεώρηση.

**ΜΕΡΟΣ IV: ΥΠΟΒΟΛΗ ΑΙΤΗΣΗΣ ΘΕΩΡΗΣΗΣ ΣΤΑ ΕΞΩΤΕΡΙΚΑ ΣΥΝΟΡΑ**

***Νομική βάση: κώδικας θεωρήσεων, άρθρα 35 και 36***

**1. Υποβολή αίτησης θεώρησης στα εξωτερικά σύνορα**

**1.1 Μπορεί να υποβληθεί αίτηση θεώρησης στα σύνορα;**

Κατά κανόνα, η αίτηση θεώρησης θα πρέπει να υποβάλλεται πριν από το προβλεπόμενο ταξίδι στο προξενείο του αρμόδιου κράτους μέλους (βλέπε Μέρος II, κεφάλαιο 2) στη χώρα διαμονής του αιτούντος.

Ωστόσο, εάν ο αιτών μπορεί να εξηγήσει ότι, για απρόβλεπτους και επιτακτικούς λόγους, δεν ήταν σε θέση να υποβάλει αίτηση θεώρησης εκ των προτέρων (εντός περιόδου έξι μηνών πριν από το προβλεπόμενο ταξίδι), η αίτηση μπορεί να υποβληθεί στα σύνορα. Οι αρχές ελέγχου των συνόρων μπορούν να απαιτήσουν την αιτιολόγηση της απρόβλεπτης και επιτακτικής ανάγκης εισόδου μέσω εγγράφων. Επίσης, η πρόθεση επιστροφής του αιτούντος στη χώρα καταγωγής ή διαμονής του ή η διέλευσή του μέσω κρατών διαφορετικών από τα κράτη μέλη που εφαρμόζουν πλήρως το κεκτημένο του Σένγκεν θα πρέπει να θεωρείται εξασφαλισμένη.

|  |
| --- |
| *Παραδείγματα απρόβλεπτων και επιτακτικών λόγων εισόδου που αιτιολογούν την υποβολή αίτησης θεώρησης στα εξωτερικά σύνορα:*   * *ξαφνική σοβαρή ασθένεια στενού συγγενούς·* * *θάνατος στενού συγγενούς·* * *απαιτούμενη είσοδος προκειμένου να παρασχεθεί επείγουσα αρχικά ιατρική ή/και ψυχολογική θεραπεία επί του οικείου κράτους μέλους, ιδίως κατόπιν ατυχήματος, όπως ναυαγίου σε ύδατα κοντά σε κράτος μέλος, ή σε άλλες καταστάσεις διάσωσης και καταστροφής·* * *απρόβλεπτη αλλαγή δρομολογίου πτήσης: πτήση μεταξύ Νέου Δελχί και Λονδίνου πρόκειται να κάνει στάση στον αερολιμένα της Φρανκφούρτης (πράγμα που σημαίνει ότι οι επιβάτες δεν θα βγουν από το αεροσκάφους κατά τη διάρκεια της στάσης), αλλά λόγω κακών καιρικών συνθηκών στη Φρανκφούρτη η πτήση αλλάζει διαδρομή για τον αερολιμένα Charles de Gaulle στο Παρίσι, και η πτήση συνέχειας του ταξιδιού θα πραγματοποιηθεί την επόμενη ημέρα·* * *αλλαγή της τελευταίας στιγμής στα μέλη του πληρώματος πτήσης: τα πρόσωπα που δεν αποτελούν πλέον μέλη του πληρώματος του αεροσκάφους θα χρειάζονταν θεώρηση για να παραμείνουν στην επικράτεια των κρατών μελών αναμένοντας ένα άλλο αεροσκάφος που θα τους μεταφέρει στη χώρα τους ως απλούς επιβάτες (είτε από τον ίδιο αερολιμένα είτε από άλλον αερολιμένα στην επικράτεια των κρατών μελών).* |

Όσον αφορά τους ειδικούς κανόνες που αφορούν τους αιτούντες που είναι μέλη της οικογένειας πολιτών της ΕΕ ή Ελβετών πολιτών, βλέπε Μέρος III.

**1.2 Εφαρμόζονται ειδικοί κανόνες για τη διεκπεραίωση της αίτησης θεώρησης στα σύνορα;**

Οι γενικοί κανόνες για την εξέταση και τη λήψη απόφασης επί αιτήσεων θεώρησης εφαρμόζονται όταν η αίτηση υποβάλλεται στα σύνορα. Ωστόσο, λαμβανομένων υπόψη των περιστάσεων (δηλαδή το στοιχείο του επείγοντος) υπό τις οποίες υποβάλλονται αιτήσεις θεώρησης στα σύνορα, ορισμένοι κανόνες καθίστανται ανεφάρμοστοι, καθώς τα διάφορα στάδια της διεκπεραίωσης (υποβολή της αίτησης, εξέταση και τελική απόφαση επί της αίτησης) διαδέχονται το ένα το άλλο ταχέως.

|  |
| --- |
| **Συνιστώμενη βέλτιστη πρακτική:**  Πρέπει να γίνεται διάκριση μεταξύ:  α) εξαιρετικών περιπτώσεων στις οποίες ο υπήκοος τρίτης χώρας ο οποίος έχει την πρόθεση να εισέλθει στο έδαφος των κρατών μελών εμφανίζεται στα εξωτερικά σύνορα και επιθυμεί να υποβάλει αίτηση θεώρησης εκεί, και  β) επειγουσών περιπτώσεων στις οποίες μεγάλος αριθμός προσώπων που δεν είχαν την πρόθεση να εισέλθουν στο έδαφος των κρατών μελών αναγκάζονται να πράξουν κάτι τέτοιο: *π.χ. αεροσκάφος με προορισμό τη Φρανκφούρτη αναγκάζεται να προσγειωθεί στον αερολιμένα του Λουξεμβούργου λόγω των καιρικών συνθηκών στη Φρανκφούρτη· οι επιβάτες θα μεταφερθούν στη Φρανκφούρτη με λεωφορείο· αρκετές εκατοντάδες επιβάτες επρόκειτο να διέλθουν απλώς από τη διεθνή ζώνη του αερολιμένα της Φρανκφούρτης προτού συνεχίσουν το ταξίδι τους σε προορισμό σε τρίτη χώρα· αναγκάζονται να υποβάλουν αίτηση θεώρησης στο Λουξεμβούργο.*  Στην πρώτη περίπτωση υπό α), ισχύουν καταρχήν όλοι οι σχετικοί κανόνες που αφορούν την εξέταση και τη λήψη απόφασης επί αιτήσεων θεώρησης, ενώ στη δεύτερη περίπτωση υπό β), όπου οι υπήκοοι των τρίτων χωρών δεν είχαν την πρόθεση εισόδου στην επικράτεια των κρατών μελών αλλά αναγκάσθηκαννα πράξουν κάτι τέτοιο για λόγους ανωτέρας βίας, μπορούν να εφαρμοσθούν παρεκκλίσεις από ορισμένες διατάξεις, π.χ. απαλλαγή από το τέλος θεώρησης. |

Οι ακόλουθοι γενικοί κανόνες εφαρμόζονται όταν μια αίτηση θεώρησης υποβάλλεται στα σύνορα:

**1.2.1 Τα βασικά στοιχεία της αίτησης θεώρησης:**

* Υποβολή συμπληρωμένης και υπογεγραμμένης αίτησης θεώρησης. Οι αρμόδιες αρχές του οικείου κράτους μέλους μπορούν να αποφασίσουν ότι, λαμβανομένων υπόψη των περιστάσεων (π.χ. εξαιρετικά επείγουσα κατάσταση ή μεγάλος αριθμός προσώπων στα οποία πρέπει να χορηγηθεί θεώρηση εντός σύντομου χρονικού διαστήματος), όλα τα σχετικά δεδομένα των μεμονωμένων αιτούντων μπορούν να καταχωρισθούν απευθείας στην εθνική βάση δεδομένων θεωρήσεων αντί να ζητήσουν από τα επιμέρους πρόσωπα να συμπληρώσουν το έντυπο αίτησης·
* Προσκόμιση έγκυρου ταξιδιωτικού εγγράφου (βλέπε Μέρος II, σημείο 3.1.1).
* Κατά κανόνα, το προσκομιζόμενο ταξιδιωτικό έγγραφο πρέπει να ισχύει για διάστημα τριών τουλάχιστον μηνών μετά την προβλεπόμενη ημερομηνία αναχώρησης από τα κράτη μέλη, αλλά δεδομένου ότι η αίτηση θεώρησης υποβάλλεται συχνά στα σύνορα σε επείγουσες περιπτώσεις, μπορεί να γίνει δεκτό ένα ταξιδιωτικό έγγραφο με συντομότερη περίοδο ισχύος.
* Προσκόμιση φωτογραφίας η οποία πληροί τα πρότυπα που προσδιορίζονται στις προδιαγραφές της φωτογραφίας (παράρτημα 11).
* Λήψη βιομετρικών στοιχείων, όπου συντρέχει περίπτωση (βλέπε Μέρος II, κεφάλαιο 4).
* Είσπραξη του τέλους θεώρησης βλέπε Μέρος II, σημείο 3.4. Οι γενικοί κανόνες για το τέλος θεώρησης που καθορίζονται στον κώδικα θεωρήσεων και στις συμφωνίες για την απλούστευση της έκδοσης θεωρήσεων ισχύουν στα εξωτερικά σύνορα. Το τέλος «επείγουσας ανάγκης» ύψους 70 ευρώ που προβλέπεται σε κάποια συμφωνία απλούστευσης της έκδοσης θεωρήσεων δεν μπορεί να εφαρμοστεί στα εξωτερικά σύνορα.
* Προσκόμιση δικαιολογητικών εγγράφων, συμπεριλαμβανομένης απόδειξης για τους απρόβλεπτους και επιτακτικούς λόγους εισόδου (βλέπε ειδικότερα Μέρος II, σημείο 5.2).
* Προσκόμιση απόδειξης κατοχής επαρκούς ταξιδιωτικής ιατρικής ασφάλισης σε ισχύ (βλέπε Μέρος II, σημείο 5.3).

Ο αιτών μπορεί να απαλλαγεί από την υποχρέωση να διαθέτει ταξιδιωτική ιατρική ασφάλιση, όταν η εν λόγω ταξιδιωτική ιατρική ασφάλιση δεν είναι διαθέσιμη στο συγκεκριμένο σημείο διέλευσης των συνόρων ή για ανθρωπιστικούς λόγους.

|  |
| --- |
| **Συνιστώμενη βέλτιστη πρακτική σε σχέση με το έντυπο αίτησης:** Κατά βάση, ισχύουν οι γενικοί κανόνες που αφορούν το έντυπο αίτησης (βλέπε σημείο 3.2). Όσον αφορά τις διαθέσιμες γλωσσικές εκδόσεις (βλέπε σημείο 3.2.1) στα σημεία διέλευσης των συνόρων, το έντυπο αίτησης πρέπει να είναι τουλάχιστον διαθέσιμο στην (στις) επίσημη (-ες) γλώσσα (-ες) του κράτους μέλους στα σύνορα του οποίου υποβάλλεται η αίτηση και σε μια επίσημη γλώσσα των θεσμικών οργάνων της ΕΕ, για παράδειγμα στην αγγλική. |

**1.3 Τι είδους θεωρήσεις μπορούν να χορηγηθούν στα εξωτερικά σύνορα;**

Η θεώρηση που χορηγείται στα εξωτερικά σύνορα είναι ομοιόμορφη θεώρηση η οποία παρέχει στον κάτοχό της δικαίωμα διαμονής μέγιστης διάρκειας 15 ημερών, ανάλογα με τον σκοπό και τους όρους της προβλεπόμενης διαμονής. Στην περίπτωση διέλευσης, η διάρκεια της επιτρεπόμενης διαμονής αντιστοιχεί στο χρονικό διάστημα που είναι απαραίτητο για τον σκοπό της διέλευσης.

Καταρχήν δεν χορηγείται θεώρηση στα εξωτερικά σύνορα σε υπήκοο τρίτης χώρας ο οποίος υπάγεται σε κατηγορία προσώπων για τα οποία απαιτείται προηγούμενη διαβούλευση. Ωστόσο, είναι δυνατόν να χορηγηθεί θεώρηση περιορισμένης εδαφικής ισχύος για το έδαφος του εκδίδοντος κράτους μέλους στα εξωτερικά σύνορα για τα εν λόγω πρόσωπα σε εξαιρετικές περιπτώσεις (βλέπε Μέρος II, σημείο 8.5.2).

**1.3.1 Συμπλήρωση της αυτοκόλλητης θεώρησης**

Βλέπε Μέρος II, κεφάλαιο 10, και παράρτημα 20.

**1.3.2 Ενημέρωση των κεντρικών αρχών άλλων κρατών μελών για την έκδοση θεώρησης**

Βλέπε Μέρος II, κεφάλαιο 9.

**1.3.3 Απόρριψη αίτησης θεώρησης η οποία υποβλήθηκε στα εξωτερικά σύνορα**

***Νομική βάση: κώδικας θεωρήσεων, άρθρο 32 παράγραφος 1 και άρθρο 35 παράγραφος 6 και παράρτημα VI***

Όταν η αίτηση εξετασθεί και εξακριβωθεί ότι πληρούνται οι προϋποθέσεις εισόδου για την εξασφάλιση ομοιόμορφης θεώρησης, μπορεί να χορηγηθεί ομοιόμορφη θεώρηση.

Εάν δεν πληρούνται οι προϋποθέσεις εισόδου, θα πρέπει να αξιολογηθεί κατά πόσον οι περιστάσεις αιτιολογούν την κατ’ εξαίρεση παρέκκλιση από τον γενικό κανόνα, και μπορεί να χορηγηθεί θεώρηση περιορισμένης εδαφικής ισχύος (βλέπε [Μέρος II, σημείο 8.5.2](#chapter_nine_one_two).). Εάν θεωρηθεί ότι δεν αιτιολογείται παρέκκλιση από τον γενικό κανόνα, η αίτηση θεώρησης απορρίπτεται.

Επιπλέον, η αίτηση θεώρησης που υποβάλλεται στα σύνορα απορρίπτεται εάν ο αιτών δεν μπορεί να παράσχει αποδείξεις για τους απρόβλεπτους και επιτακτικούς λόγους εισόδου.

|  |
| --- |
| Πρέπει να γίνεται διάκριση μεταξύ άρνησης εισόδου και άρνησης χορήγησης θεώρησης στα σύνορα. Οι κανόνες για την άρνηση εισόδου περιγράφονται στον κώδικα συνόρων του Σένγκεν, ενώ οι κανόνες για την άρνηση χορήγησης θεώρησης περιγράφονται στον κώδικα θεωρήσεων. |

**1.3.4 Για ποιους λόγους μπορεί να απορριφθεί η αίτηση θεώρησης;**

Κατά κανόνα, η αίτηση ομοιόμορφης θεώρησης απορρίπτεται όταν η εξέταση της αίτησης οδηγεί σε ένα ή περισσότερα από τα ακόλουθα συμπεράσματα:

1. ο αιτών υπέβαλε πλαστό ή παραποιημένο ταξιδιωτικό έγγραφο·

2. δεν παρεσχέθη αιτιολόγηση του σκοπού και των συνθηκών της προβλεπόμενης διαμονής;

3. ο αιτών δεν αποδεικνύει ότι διαθέτει επαρκή μέσα διαβίωσης για τη διάρκεια της προβλεπόμενης διαμονής και για την επιστροφή του στη χώρα καταγωγής ή κατοικίας ή για τη διέλευση από τρίτη χώρα στην οποία η είσοδός του είναι εξασφαλισμένη·

4. ο αιτών δεν αποδεικνύει ότι μπορεί να εξασφαλίσει νομίμως επαρκή μέσα διαβίωσης για τη διάρκεια της προβλεπόμενης διαμονής και για την επιστροφή του στη χώρα καταγωγής ή κατοικίας ή για τη διέλευση από τρίτη χώρα στην οποία η είσοδός του είναι εξασφαλισμένη·

5. ο αιτών έχει ήδη διαμείνει για 90 ημέρες κατά την τρέχουσα περίοδο 180 ημερών στο έδαφος των κρατών μελών βάσει ομοιόμορφης θεώρησης ή θεώρησης περιορισμένης εδαφικής ισχύος·

6. ο αιτών είναι πρόσωπο για το οποίο υπάρχει καταχώριση στο σύστημα πληροφοριών Σένγκεν (SIS) με σκοπό την απαγόρευση εισόδου· *σε αυτήν την περίπτωση προστίθεται το οικείο κράτος μέλος·*

7. ο αιτών θεωρείται απειλή για τη δημόσια τάξη ή την εσωτερική ασφάλεια από ένα ή περισσότερα κράτη μέλη·

8. ο αιτών θεωρείται απειλή για τη δημόσια υγεία από ένα ή περισσότερα κράτη μέλη·

9. ο αιτών θεωρείται απειλή για τις διεθνείς σχέσεις από ένα ή περισσότερα κράτη μέλη·

10. οι πληροφορίες που υποβλήθηκαν για την αιτιολόγηση του σκοπού και των όρων της προβλεπόμενης διαμονής δεν ήταν αξιόπιστες·

11. υπάρχουν εύλογες αμφιβολίες ως προς την αξιοπιστία όσον αφορά ….. · *να διευκρινιστεί·*

12. υπάρχουν εύλογες αμφιβολίες ως προς την αξιοπιστία, ως προς τη γνησιότητα των δικαιολογητικών εγγράφων που υποβλήθηκαν ή ως προς την ακρίβεια του περιεχομένου τους·

13. υπάρχουν εύλογες αμφιβολίες ως προς την πρόθεση του αιτούντος να εγκαταλείψει το έδαφος των κρατών μελών πριν από τη λήξη ισχύος της θεώρησης·

14. δεν αποδεικνύεται επαρκώς ότι ο αιτών δεν ήταν σε θέση να υποβάλει αίτηση θεώρησης εκ των προτέρων, ώστε να δικαιολογείται η υποβολή αίτησης θεώρησης στα σύνορα·

15. ο αιτών δεν παρέχει δικαιολογητικά σχετικά με τον σκοπό και τους όρους της προβλεπόμενης διέλευσης από αερολιμένα·

16. δεν παρέχει αποδείξεις για την κατοχή επαρκούς και ισχύουσας ταξιδιωτικής ιατρικής ασφάλισης, εφόσον απαιτείται.

Ειδικοί κανόνες για τους λόγους άρνησης χορήγησης θεώρησης ισχύουν επί του παρόντος για τα μέλη της οικογένειας πολιτών της ΕΕ και Ελβετών πολιτών, βλέπε Μέρος III.

**1.3.5 Κοινοποιείται η απόρριψη της αίτησης χορήγησης θεώρησης στον ενδιαφερόμενο και παρέχονται οι λόγοι της απόρριψης;**

***Νομική βάση: κώδικας θεωρήσεων, άρθρο 32 παράγραφοι 2, 3 και 4, άρθρο 35 παράγραφος 7 και παράρτημα VI***

Όταν αρνείται τη χορήγηση θεώρησης στον αιτούντα, η αρχή συνοριακού ελέγχου πρέπει να συμπληρώσει [το τυποποιημένο έντυπο](https://circa.europa.eu/Members/irc/jai/sphbg/library?l=/en/doc/handbook-annex_28doc/_EN_1.0_&a=i) για την κοινοποίηση και την αιτιολόγηση της άρνησης τεκμηριώνοντας τον (τους) λόγο (-ους) απόρριψης, και να το υποβάλει στον ενδιαφερόμενο υπήκοο της τρίτης χώρας, παράρτημα 25.

**1.3.6 Πληροφορίες που πρέπει να προστίθενται στο VIS όταν απορρίπτεται η αίτηση θεώρησης**

Βλέπε Μέρος II, σημείο 11.3

**1.3.7 Μεταβατικές κατευθυντήριες οδηγίες σχετικά με τις ενέργειες που θα πρέπει να γίνουν στο VIS σε περίπτωση απόρριψης της αίτησης θεώρησης**

Βλέπε σχετικά σημεία στο Μέρος ΙΙ, σημείο 11.3.1.

**2. Θεωρήσεις που χορηγούνται σε διερχόμενους ναυτικούς στα σύνορα**

ως «ναυτικός» νοείται κάθε πρόσωπο το οποίο απασχολείται, προσλαμβάνεται ή εργάζεται με οποιαδήποτε ιδιότητα σε πλοίο που εκτελεί θαλάσσιους πλόες ή σε πλοίο που πλέει σε διεθνή εσωτερικά ύδατα·

Μπορεί να χορηγηθεί θεώρηση διέλευσης στα εξωτερικά σύνορα σε ναυτικό, εάν για απρόβλεπτους και επιτακτικούς λόγους δεν ήταν σε θέση να υποβάλει αίτηση θεώρησης εκ των προτέρων, και διέρχεται τα σύνορα ενόψει ναυτολόγησης ή μετεπιβίβασης από πλοίο που ελλιμενίστηκε σε λιμένα κράτους μέλους με σκοπό να αναχωρήσει από το έδαφος των κρατών μελών με άλλο πλοίο από λιμένα άλλου κράτους μέλους.

Πρέπει να σημειωθεί ότι για τη συγκεκριμένη κατηγορία προσώπων, «απρόβλεπτοι και επιτακτικοί» λόγοι εισόδου εμφανίζονται πιο συχνά σε σχέση με άλλους τύπους ταξιδιωτών λόγω απρόβλεπτων αλλαγών, για παράδειγμα λόγω καιρικών συνθηκών, στα δρομολόγια των σκαφών στα οποία γίνεται η ναυτολόγηση ή η αποναυτολόγηση του ναυτικού.

Ωστόσο, τα κράτη μέλη πρέπει να λάβουν υπόψη ότι οι ναυτικοί μπορούν να υποβάλουν αίτηση για θεώρηση 9 μήνες πριν από την προβλεπόμενη ημερομηνία ταξιδίου (βλέπε τμήμα 2.1), κάτι που περιορίζει την ανάγκη έκδοσης θεωρήσεων στα εξωτερικά σύνορα.

|  |
| --- |
| Παραδείγματα απρόβλεπτων και επιτακτικών λόγων εισόδου και επακόλουθης υποβολής αίτησης θεώρησης στα σύνορα:   * *Ναυτικός ειδοποιείται από τον ναυτιλιακό του πράκτορα για τη ναυτολόγησή του σε σκάφος στον λιμένα του Ρότερνταμ (Κάτω Χώρες) στις 4 Νοεμβρίου. Λαμβάνει το μήνυμα αυτό την 1η Νοεμβρίου, ενώ εργάζεται ακόμη σε άλλο σκάφος. Η αποναυτολόγησή του από το συγκεκριμένο σκάφος θα γίνει στις 2 Νοεμβρίου και θα ταξιδέψει αεροπορικώς στις Κάτω Χώρες στις 3 Νοεμβρίου.* * *Ναυτικός από τις Φιλιππίνες, ο οποίος διαμένει σε μικρό χωριό σε νησί σε απόσταση μερικών εκατοντάδων χιλιομέτρων από την πρεσβεία, ειδοποιείται από τον ναυτιλιακό του πράκτορα την 1η Μαΐου για τη ναυτολόγησή του σε σκάφος στον λιμένα του Ρότερνταμ (Κάτω Χώρες) το οποίο αποπλέει στις 8 Μαΐου.* * *Ναυτιλιακός πράκτορας καλεί ναυτικό να ναυτολογηθεί σε σκάφος στον λιμένα του Ρότερνταμ (Κάτω Χώρες) στις 4 Νοεμβρίου. Λαμβάνει το μήνυμα αυτό την 1η Νοεμβρίου, ενώ εργάζεται ακόμη σε άλλο σκάφος το οποίο πρόκειται να καταπλεύσει στον Πειραιά (Ελλάδα) στις 2 Νοεμβρίου. Έτσι, υποβάλλει αίτηση θεώρησης στα εξωτερικά σύνορα της Ελλάδας, όπου θα εισέλθει στο έδαφος των κρατών μελών προτού μεταβεί αεροπορικώς στις Κάτω Χώρες.* * *Ναυτικός από τις Φιλιππίνες ειδοποιείται στις 25 Οκτωβρίου ότι θα ναυτολογηθεί σε πλοίο στο Ηνωμένο Βασίλειο την 1η Νοεμβρίου. Ωστόσο, λόγω αντίξοων καιρικών συνθηκών, το πλοίο έχει εκτραπεί στη Χάβρη (Γαλλία). Στην περίπτωση αυτή ο ναυτικός δύναται να υποβάλει αίτηση θεώρησης στα σύνορα της Γαλλίας.* * *Ένας Ινδός ναυτικός φτάνει με πλοίο στη Βαρκελώνη (Ισπανία) και πρόκειται να αποβιβαστεί από το πλοίο και να ταξιδέψει αεροπορικώς στην πατρίδα του σε άδεια μετά την ολοκλήρωση της διάρκειας της σύμβασης εργασίας στο πλοίο. Το προξενείο της Ισπανίας στη Βομβάη δεν θα μπορούσε να διεκπεραιώσει την αίτηση του ναυτικού πριν από την αναχώρησή του στο πλοίο, καθώς τη συγκεκριμένη στιγμή δεν ήταν ακόμη γνωστό ότι ο ναυτικός θα αποβιβαζόταν στην Ισπανία. Επομένως, δεν έχει άλλη επιλογή από το να υποβάλει αίτηση θεώρησης στα εξωτερικά σύνορα της Ισπανίας πριν αποβιβαστεί από το πλοίο στην Ισπανία για να ταξιδέψει αεροπορικώς στην πατρίδα του.* |

|  |
| --- |
| **Παραδείγματα** στα οποία ο ναυτικός δεν μπορεί να αποδείξει απρόβλεπτους και επιτακτικούς λόγους εισόδου και, επομένως, την υποβολή αίτησης θεώρησης στα σύνορα:   * *Ναυτικός από τις Φιλιππίνες, ο οποίος διαμένει σε μικρό χωριό σε νησί σε απόσταση μερικών εκατοντάδων χιλιομέτρων από την πρεσβεία, εργάζεται σε κρουαζιερόπλοιο με τακτικό δρομολόγιο το οποίο αναχωρεί από τον λιμένα του Ρότερνταμ (Κάτω Χώρες) κάθε τρεις μήνες την ίδια ημέρα και ώρα.* * *Ναυτικός από τις Φιλιππίνες, ο οποίος διαμένει σε μικρό χωριό σε νησί σε απόσταση μερικών εκατοντάδων χιλιομέτρων από την πρεσβεία, ειδοποιείται από τον ναυτιλιακό του πράκτορα την 1η Μαΐου για τη ναυτολόγησή του σε σκάφος στον λιμένα του Ρότερνταμ (Κάτω Χώρες) το οποίο αποπλέει στις 28 Μαΐου.* |

Πριν από την έκδοση θεώρησης στα σύνορα σε ναυτικό, οι αρμόδιες εθνικές αρχές πρέπει να ανταλλάσσουν πληροφορίες σύμφωνα με τις ειδικές επιχειρησιακές οδηγίες που καθορίζονται στο παράρτημα 26[[61]](#footnote-61).

Οι γενικοί κανόνες που αφορούν το είδος της θεώρησης που χορηγείται στα εξωτερικά σύνορα εφαρμόζονται στην περίπτωση των ναυτικών, αλλά η ειδική φύση της εργασίας των ναυτικών θα πρέπει να λαμβάνεται υπόψη επιτρέποντας κάποια ευελιξία κατά τον καθορισμό της διάρκειας της επιτρεπόμενης διαμονής και της περιόδου ισχύος της θεώρησης εισόδου.

|  |
| --- |
| Συνιστώμενη βέλτιστη πρακτική όσον αφορά τη χορήγηση θεωρήσεων στα εξωτερικά σύνορα σε διερχόμενους ναυτικούς:Ναυτικός φθάνει αεροπορικώς την 1η Νοεμβρίου στον αερολιμένα των Βρυξελλών (Βέλγιο) για τη ναυτολόγησή του σε σκάφος που πρόκειται να φθάσει στον λιμένα της Αμβέρσας (Βέλγιο) στις 3 Νοεμβρίου. Δεδομένου ότι το σκάφος μπορεί να καθυστερήσει, πρέπει να προστεθούν μερικές ημέρες περιθωρίου στην περίοδο της επιτρεπόμενης διαμονής και ισχύος της θεώρησης εισόδου*.* |

**ΜΕΡΟΣ V: ΤΡΟΠΟΠΟΙΗΣΗ ΧΟΡΗΓΗΘΕΙΣΩΝ ΘΕΩΡΗΣΕΩΝ**

**1. Παράταση χορηγηθείσας θεώρησης**

***Νομική βάση: κώδικας θεωρήσεων, άρθρο 33***

Εάν ο κάτοχος θεώρησης που είναι ήδη παρών στο έδαφος των κρατών μελών δεν μπορεί να αναχωρήσει πριν από τη λήξη της θεώρησής του για λόγους ανωτέρας βίας, για ανθρωπιστικούς λόγους ή για σοβαρούς προσωπικούς λόγους, θα πρέπει να απευθύνει το αίτημα παράτασης της θεώρησης στις αρμόδιες αρχές του κράτους μέλους όπου βρίσκεται, ακόμη και αν αυτό δεν είναι το κράτος μέλος του οποίου το προξενείο χορήγησε τη θεώρηση.

Σε ορισμένες περιπτώσεις, οι αρχές του οικείου κράτους μέλους υποχρεούνται να παρατείνουν τη θεώρηση (σημείο 1.1), ενώ σε άλλες περιπτώσεις μπορούν να αποφασίσουν να παρατείνουν τη θεώρηση (σημείο 1.2).

**1.1 Σε ποιες περιπτώσεις είναι υποχρεωτική η παράταση της χορηγηθείσας θεώρησης;**

Η περίοδος ισχύος χορηγηθείσας θεώρησης ή/και η επιτρεπόμενη διάρκεια διαμονής παρατείνεται εφόσον η αρμόδια αρχή κράτους μέλους θεωρεί ότι ο κάτοχος της θεώρησης έχει παράσχει αποδεικτικά στοιχεία για την ύπαρξη ανωτέρας βίας ή ανθρωπιστικών λόγων που τον εμπόδισαν να εγκαταλείψει το έδαφος των κρατών μελών πριν από τη λήξη της περιόδου ισχύος της θεώρησης ή της επιτρεπόμενης διάρκειας διαμονής.

|  |
| --- |
| *Παράδειγμα λόγου ανωτέρας βίας:*  *- αλλαγή της τελευταίας στιγμής σε προγραμματισμένο δρομολόγιο από την αεροπορική εταιρεία (π.χ. λόγω καιρικών συνθηκών, απεργίας)*  *Παράδειγμα ανθρωπιστικών λόγων:*  *- ξαφνική σοβαρή ασθένεια του ενδιαφερομένου (η οποία σημαίνει ότι το πρόσωπο δεν είναι σε θέση να ταξιδέψει) ή ξαφνική σοβαρή ασθένεια ή θάνατος στενού συγγενούς ο οποίος διαμένει σε κράτος μέλος.* |

Με βάση τις συμφωνίες για την απλούστευση της έκδοσης θεωρήσεων, η παράταση είναι υποχρεωτική μόνον για λόγους ανωτέρας βίας και όχι για ανθρωπιστικούς λόγους. Ωστόσο, οι υπήκοοι τρίτων χωρών που καλύπτονται από τις εν λόγω συμφωνίες απλούστευσης της έκδοσης θεωρήσεων επωφελούνται επίσης των ελαστικότερων προβλέψεων του κώδικα θεωρήσεων.

**1.2 Μπορεί να χρεωθεί τέλος για την παράταση θεώρησης για λόγους ανωτέρας βίας ή για ανθρωπιστικούς λόγους;**

Σε περίπτωση παράτασης θεώρησης για λόγους ανωτέρας βίας ή για ανθρωπιστικούς λόγους, δεν επιβάλλεται κανένα τέλος.

**1.3 Σε ποιες περιπτώσεις δεν είναι υποχρεωτική η παράταση της χορηγηθείσας θεώρησης;**

Η περίοδος ισχύος μιας χορηγηθείσας θεώρησης ή/και η επιτρεπόμενη διάρκεια διαμονής μπορεί να παραταθεί εάν ο κάτοχος της θεώρησης μπορεί να παράσχει αποδεικτικά στοιχεία για την ύπαρξη σοβαρών προσωπικών λόγων που δικαιολογούν την παράταση της περιόδου.

|  |
| --- |
| *Παραδείγματα σοβαρών προσωπικών λόγων που αιτιολογούν την παράταση της θεώρησης*  *- Υπήκοος της Ναμίμπια ταξίδεψε στην Κολωνία (Γερμανία) για να παραλάβει συγγενή, ο οποίος υποβλήθηκε σε εγχείρηση. Την παραμονή της προγραμματισμένης αναχώρησης, ο ασθενής υποτροπιάζει και δεν δικαιούται να εξέλθει από το νοσοκομείο προτού περάσουν άλλες δύο εβδομάδες.*  *- Αγκολέζος επιχειρηματίας ταξίδεψε στην Ιταλία για να διαπραγματευθεί σύμβαση με ιταλική εταιρεία και να επισκεφθεί διάφορες μονάδες παραγωγής στην Ιταλία. Οι διαπραγματεύσεις διαρκούν περισσότερο από όσο αναμενόταν και ο Αγκολέζος υπήκοος πρέπει να παραμείνει στη χώρα μία εβδομάδα περισσότερο από όσο είχε προβλέψει.*  Παραδείγματα προσωπικών λόγων που δεν αιτιολογούν την παράταση της θεώρησης:  *- Βολιβιανός υπήκοος ταξίδεψε στη Σουηδία για να συμμετάσχει σε οικογενειακή εκδήλωση. Στην εκδήλωση αυτή συνάντησε έναν παλιό φίλο και θα ήθελε να παρατείνει την διαμονή του για άλλες δύο εβδομάδες.* |

**1.3.1 Μπορεί να χρεωθεί τέλος για την παράταση θεώρησης για σοβαρούς προσωπικούς λόγους;**

Σε περίπτωση παράτασης της θεώρησης για σοβαρούς προσωπικούς λόγους, χρεώνεται τέλος 30 ευρώ.

**1.4 Πρέπει να πραγματοποιηθεί «προηγούμενη διαβούλευση» πριν από τη λήψη απόφασης περί παράτασης της θεώρησης;**

Εάν ο κάτοχος θεώρησης που υποβάλλει αίτηση παράτασης της θεώρησής του έχει την ιθαγένεια τρίτης χώρας ή ανήκει σε κατηγορία υπηκόων για τους οποίους το κράτος μέλος απαιτεί «προηγούμενη διαβούλευση», η εν λόγω διαβούλευση δεν θα πρέπει να διενεργείται εκ νέου. Καθώς η εν λόγω διαβούλευση διενεργήθηκε πριν από την έκδοση της αρχικής θεώρησης, μπορεί να θεωρηθεί ότι το αποτέλεσμα της διαβούλευσης εξακολουθεί να ισχύει.

**1.5 Ποια πρέπει να είναι η εδαφική ισχύς της παραταθείσας θεώρησης;**

Γενικά, η παράταση πρέπει να επιτρέπει στον κάτοχό της να ταξιδέψει στην ίδια επικράτεια με εκείνη που κάλυπτε η αρχική θεώρηση. Ωστόσο, οι αρχές του κράτους μέλους που είναι αρμόδιο για τη χορήγηση της παράτασης μπορούν να περιορίσουν την εδαφική ισχύ της παραταθείσας θεώρησης. Το αντίθετο δεν μπορεί να συμβεί σε καμία περίπτωση, δηλαδή μια θεώρηση η οποία είχε αρχικά περιορισμένη εδαφική ισχύ δεν είναι δυνατόν να παραταθεί έτσι ώστε να επιτρέπει διαμονή σε ολόκληρο το έδαφος των κρατών μελών.

**1.6 Ποια πρέπει να είναι η επιτρεπόμενη περίοδος διαμονής βάσει της παραταθείσας θεώρησης;**

Γενικά, η παράταση της θεώρησης δεν θα πρέπει να συνεπάγεται συνολική διαμονή η οποία υπερβαίνει τις 90 ημέρες εντός οποιασδήποτε περιόδου 180 ημερών.

**1.7 Ποια μορφή πρέπει να προσλάβει η παράταση;**

***Νομική βάση: κώδικας θεωρήσεων, άρθρα 27 και 33 παράγραφος 6 και παράρτημα X***

Η παράταση των θεωρήσεων λαμβάνει τη μορφή αυτοκόλλητης θεώρησης ενιαίου τύπου (παράρτημα 19), η δε αυτοκόλλητη θεώρηση πρέπει να συμπληρώνεται σύμφωνα με το κεφάλαιο 10 και το παράρτημα 20.

**1.8 Τι πρέπει να ελέγχεται όταν αξιολογείται αίτημα για παράταση θεώρησης;**

Εάν η αρμόδια αρχή κρίνει ότι οι λόγοι που προβάλλονται για την αίτηση παράτασης της θεώρησης είναι επαρκείς, πρέπει να ελεγχθούν τα ακόλουθα σημεία:

* ισχύει το ταξιδιωτικό έγγραφο του αιτούντος για 3 ακόμη μήνες μετά την προβλεπόμενη ημερομηνία αναχώρησης;
* διαθέτει ο αιτών επαρκή μέσα διαβίωσης για την πρόσθετη περίοδο διαμονής;
* προσκόμισε ο αιτών αποδείξεις ταξιδιωτικής ιατρικής ασφάλισης για την πρόσθετη περίοδο διαμονής;

Όλες οι σχετικές προϋποθέσεις για την απόκτηση της αρχικής θεώρησης θα πρέπει να εξακολουθούν να πληρούνται.

Όταν παρατείνεται μια θεώρηση, τα σχετικά δεδομένα πρέπει να καταχωρούνται στο VIS.

**2. Κατάργηση χορηγηθείσας θεώρησης**

***Νομική βάση: κώδικας θεωρήσεων, άρθρο 34 και παράρτημα VI***

Μια θεώρηση καταργείται εάν καταστεί προφανές ότι οι όροι χορήγησης της θεώρησης δεν πληρούνταν κατά τον χρόνο κατά τον οποίο χορηγήθηκε, ιδίως εφόσον υπάρχουν σοβαροί λόγοι για να θεωρηθεί ότι η θεώρηση ελήφθη με απάτη.

Η θεώρηση καταργείται καταρχήν από τις αρμόδιες αρχές του κράτους μέλους που τη χορήγησε. Η θεώρηση μπορεί να καταργηθεί από τις αρμόδιες αρχές άλλου κράτους μέλους, οπότε οι αρχές του κράτους μέλους που τη χορήγησε ενημερώνονται για την εν λόγω κατάργηση.

|  |
| --- |
| ***Παράδειγμα:*** *Ρώσος υπήκοος κάτοχος θεώρησης μίας μόνο εισόδου, η οποία χορηγήθηκε από το προξενείο της Ιταλίας στη Μόσχα, φθάνει στον αερολιμένα των Βρυξελλών (Βέλγιο) και δεν διαθέτει απόδειξη πτήσης ανταπόκρισης από τις Βρυξέλλες σε αερολιμένα της Ιταλίας ή επαρκείς εξηγήσεις που να αιτιολογούν την παρουσία του εκεί.*  Μπορεί να θεωρηθεί ότι η συγκεκριμένη θεώρηση αποκτήθηκε με απάτη, και οι βελγικές αρχές πρέπει να καταργήσουν τη θεώρηση και να ενημερώσουν σχετικά τις ιταλικές αρχές. |

|  |
| --- |
| ***Παράδειγμα:*** *Ινδός υπήκοος κάτοχος θεώρησης πολλαπλών εισόδων για 90 ημέρες, η οποία χορηγήθηκε από το προξενείο της Ιταλίας στο Νέο Δελχί προκειμένου να παρακολουθήσει θερινά μαθήματα σε ιταλικό πανεπιστήμιο, εργάζεται παράνομα σε εστιατόριο στη Γερμανία. Η αρχή οικονομικού ελέγχου της παράνομης απασχόλησης διενεργεί έρευνα και αποκαλύπτει τη δραστηριότητά του.*  Στην προκειμένη περίπτωση, τη θεώρηση θα καταργήσουν οι γερμανικές αρχές. |

**2.1 Λόγοι κατάργησης**

Η αδυναμία του κατόχου της θεώρησης να επιδείξει ένα ή περισσότερα από τα δικαιολογητικά έγγραφα που αναφέρονται στο σημείο 5.2.1 ή να αποδείξει, όταν εμφανίζεται στα σύνορα, ότι διαθέτει επαρκή μέσα διαβίωσης δεν συνεπάγεται αυτομάτως τη λήψη απόφασης κατάργησης της θεώρησης, ιδίως εάν η θεώρηση χορηγήθηκε από άλλο κράτος μέλος, αλλά η είσοδος δεν πρέπει να επιτραπεί.

|  |
| --- |
| ***Παράδειγμα:*** *Λευκορώσος υπήκοος κάτοχος θεώρησης πολλαπλών εισόδων, η οποία χορηγήθηκε (για επαγγελματικούς σκοπούς) από το προξενείο της Πολωνίας στο Μινσκ (Λευκορωσία) ταξιδεύει αεροπορικώς από Μινσκ στη Ρώμη (Ιταλία) για τουριστικούς λόγους και δεν μπορεί να αποδείξει ότι διαθέτει επαρκή μέσα διαβίωσης για τη διαμονή του στην Ιταλία. Είναι προφανές ότι έχει ήδη χρησιμοποιήσει τη θεώρησή του για επαγγελματικούς σκοπούς στην Πολωνία και η θεώρηση ισχύει ακόμη.*  Στην προκειμένη περίπτωση, η θεώρηση δεν πρέπει να καταργηθεί, αλλά η είσοδος δεν πρέπει να επιτραπεί |

Εάν ο κάτοχος της θεώρησης δεν μπορεί να αποδείξει τον σκοπό του ταξιδιού του κατά τον έλεγχο στα σύνορα, πρέπει να διενεργηθεί περαιτέρω έρευνα προκειμένου να αξιολογηθεί κατά πόσον το πρόσωπο εξασφάλισε τη θεώρηση με απάτη και κατά πόσον συνιστά κίνδυνο από άποψη παράνομης μετανάστευσης. Εάν απαιτείται, πρέπει να υπάρξει επικοινωνία με τις αρμόδιες αρχές του κράτους μέλους που χορήγησε τη θεώρηση. Η εν λόγω θεώρηση πρέπει να καταργηθεί μόνον εάν διαπιστωθεί ότι εξασφαλίσθηκε με απάτη.

**2.2 Πώς επισημαίνεται η κατάργηση;**

Όταν μια θεώρηση καταργείται, τοποθετείται στη θεώρηση σφραγίδα με τη λέξη «ΚΑΤΑΡΓΕΙΤΑΙ» και το οπτικώς μεταβλητό στοιχείο της αυτοκόλλητης θεώρησης, το στοιχείο ασφάλειας «φαινόμενο λανθάνουσας εικόνας» καθώς και ο όρος «θεώρηση» αχρηστεύονται με τη χρήση αιχμηρού αντικειμένου. Σκοπός είναι να εμποδισθεί η αφαίρεση του οπτικώς μεταβλητού στοιχείου από την αυτοκόλλητη θεώρηση και η μη προσήκουσα χρήση του.

|  |
| --- |
| ***Συνιστώμενη βέλτιστη πρακτική σχετικά με τη (τις) γλώσσα (-ες) που χρησιμοποιούνται για τη σφραγίδα και τις πληροφορίες για την κατάργηση της θεώρησης*:**  Προκειμένου να κατανοούν οι αρμόδιες αρχές όλων των κρατών μελών τη σημασία της σφραγίδας, η λέξη «καταργείται» πρέπει να αναγράφεται στην (στις) εθνική (-ές) γλώσσα (-ες) του κράτους μέλους που προβαίνει στην κατάργηση και, για παράδειγμα, στην αγγλική.Βλέπε επίσης σημείο 4. |

**2.3 Πρέπει να καταχωρισθούν στο VIS τα δεδομένα σχετικά με την καταργηθείσα θεώρηση;**

Όταν καταργείται μια θεώρηση, τα σχετικά δεδομένα πρέπει να καταχωρούνται στο VIS.

Όσον αφορά τις ενέργειες που πρέπει να γίνουν στο VIS, βλέπε παράρτημα 32.

**2.4 Κοινοποιείται η κατάργηση στον ενδιαφερόμενο και παρέχονται οι λόγοι της κατάργησης;**

Όταν καταργηθεί μια θεώρηση, οι αρμόδιες αρχές πρέπει να συμπληρώσουν το τυποποιημένο έντυπο για την κοινοποίηση και την αιτιολόγηση της κατάργησης της θεώρησης τεκμηριώνοντας τους λόγους για την κατάργηση και να το υποβάλουν στον ενδιαφερόμενο υπήκοο τρίτης χώρας (βλέπε παράρτημα 25).

|  |
| --- |
| ***Συνιστώμενη βέλτιστη πρακτική:*** Όταν κράτος μέλος καταργήσει θεώρηση που χορηγήθηκε από άλλο κράτος μέλος, συνιστάται να διαβιβάσει τις σχετικές πληροφορίες μέσω του εντύπου που παρατίθεται στο παράρτημα 30. |

**2.5 Δικαιούται ο ενδιαφερόμενος να προσφύγει κατά της απόφασης κατάργησης;**

Τα πρόσωπα των οποίων η θεώρηση καταργήθηκε δικαιούνται να ασκήσουν προσφυγή. Η προσφυγή ασκείται κατά του κράτους μέλους που έχει λάβει την απόφαση περί κατάργησης. Κατά την κοινοποίηση της κατάργησης στον ενδιαφερόμενο, πρέπει να παρέχονται πλήρεις πληροφορίες σχετικά με την ακολουθητέα διαδικασία σε περίπτωση προσφυγής.

**3. Ανάκληση χορηγηθείσας θεώρησης**

***Νομική βάση: κώδικας θεωρήσεων, άρθρο 34 και παράρτημα VI***

Μια θεώρηση ανακαλείται εάν καταστεί προφανές ότι οι όροι χορήγησης της θεώρησης δεν πληρούνται πλέον. Η θεώρηση ανακαλείται καταρχήν από τις αρμόδιες αρχές του κράτους μέλους που τη χορήγησε. Η θεώρηση μπορεί να ανακληθεί από τις αρμόδιες αρχές άλλου κράτους μέλους, οπότε οι αρχές του κράτους μέλους που τη χορήγησε ενημερώνονται για την εν λόγω ανάκληση.

Εάν ένα προξενείο έχει υπόνοιες ότι ο κάτοχος θεώρησης δεν πληροί πλέον τους όρους, θα πρέπει να διερευνήσει διεξοδικά τις περιστάσεις και να διασφαλίσει ότι θα προσκομιστεί επαρκές κατώτατο όριο αποδεικτικών στοιχείων πριν αποφασίσει την ανάκληση της θεώρησης. Έμμεσα αποδεικτικά στοιχεία, όπως ακυρωμένες κρατήσεις ξενοδοχείων ή αεροπορικών εισιτηρίων, από μόνα τους, δεν αποτελούν επαρκώς αξιόπιστα στοιχεία για την ανάκληση της θεώρησης. Σε αυτές τις περιπτώσεις, τα προξενεία θα πρέπει να εξετάσουν το ενδεχόμενο επικοινωνίας με τον κάτοχο θεώρησης προκειμένου να αιτιολογηθεί η αλλαγή των σχεδίων ταξιδιού προτού αποφασίσουν εάν είναι δικαιολογημένη η ανάκληση.

|  |
| --- |
| ***Παράδειγμα:*** *Η θεώρηση πρέπει να ανακληθεί στα σύνορα εάν ο κάτοχος της θεώρησης καταχωρίσθηκε στο Σύστημα Πληροφοριών Σένγκεν (SIS) μετά τη χορήγηση της θεώρησης.* |

Η θεώρηση μπορεί να ανακληθεί κατ’ αίτηση του κατόχου της. Το αίτημα αυτό πρέπει να υποβληθεί εγγράφως.Οι αρμόδιες αρχές του κράτους μέλους που χορήγησε τη θεώρηση ενημερώνονται για την ανάκληση αυτή.

**3.1 Λόγοι ανάκλησης**

Η αδυναμία του κατόχου της θεώρησης να επιδείξει ένα ή περισσότερα από τα δικαιολογητικά έγγραφα που αναφέρονται στο Μέρος II, σημείο 5.2, ή να αποδείξει ότι διαθέτει επαρκή μέσα διαβίωσης δεν συνεπάγεται αυτομάτως τη λήψη απόφασης ανάκλησης της θεώρησης, ιδίως εάν η θεώρηση έχει εκδοθεί από άλλο κράτος μέλος.

**3.2 Πώς επισημαίνεται η ανάκληση;**

Όταν μια θεώρηση ανακαλείται, τοποθετείται στη θεώρηση σφραγίδα με τη λέξη «ΑΝΑΚΑΛΕΙΤΑΙ» και το οπτικώς μεταβλητό στοιχείο της αυτοκόλλητης θεώρησης, το στοιχείο ασφάλειας «φαινόμενο λανθάνουσας εικόνας» καθώς και ο όρος «θεώρηση» αχρηστεύονται με τη χρήση αιχμηρού αντικειμένου. Σκοπός είναι να εμποδισθεί η αφαίρεση του οπτικώς μεταβλητού στοιχείου από την αυτοκόλλητη θεώρηση και η μη προσήκουσα χρήση του.

|  |
| --- |
| Συνιστώμενη βέλτιστη πρακτική σχετικά με τη (τις) γλώσσα (-ες) που χρησιμοποιούνται για τη σφραγίδα και τις πληροφορίες για την ανάκληση της θεώρησης:  Προκειμένου να κατανοούν οι αρμόδιες αρχές όλων των κρατών μελών τη σημασία της σφραγίδας, η λέξη «ανακαλείται» πρέπει να αναγράφεται στην (στις) εθνική (-ές) γλώσσα (-ες) του κράτους μέλους που προβαίνει στην ανάκληση και, για παράδειγμα, στην αγγλική. Βλέπε επίσης σημείο 4. |

**3.3 Πρέπει να καταχωρισθούν στο VIS τα δεδομένα σχετικά με την ανακληθείσα θεώρηση;**

Όταν ανακαλείται μια θεώρηση, τα σχετικά δεδομένα πρέπει να καταχωρούνται στο VIS.

Όσον αφορά τις ενέργειες που πρέπει να γίνουν στο VIS, βλέπε παράρτημα 32.

**3.4 Κοινοποιείται η ανάκληση στον ενδιαφερόμενο και παρέχονται οι λόγοι της ανάκλησης;**

Όταν ανακληθεί μια θεώρηση, οι αρμόδιες αρχές πρέπει να συμπληρώσουν το τυποποιημένο έντυπο για την κοινοποίηση και την αιτιολόγηση της ανάκλησης της θεώρησης τεκμηριώνοντας τους λόγους για την ανάκληση και να το υποβάλουν στον ενδιαφερόμενο υπήκοο τρίτης χώρα (βλέπε παράρτημα 25).

|  |
| --- |
| **Συνιστώμενη βέλτιστη πρακτική:** Όταν κράτος μέλος ανακαλέσει θεώρηση που χορηγήθηκε από άλλο κράτος μέλος, συνιστάται να διαβιβάσει τις σχετικές πληροφορίες μέσω του εντύπου που παρατίθεται στο παράρτημα 31. |

**3.5 Δικαιούται ο ενδιαφερόμενος να προσφύγει κατά της ανάκλησης;**

Τα πρόσωπα των οποίων η θεώρηση ανακλήθηκε δικαιούνται να ασκήσουν προσφυγή, εκτός εάν η θεώρηση ανακλήθηκε κατ’ αίτηση του κατόχου της. Η προσφυγή ασκείται κατά του κράτους μέλους που έχει ανακαλέσει τη θεώρηση. Κατά την κοινοποίηση της ανάκλησης στον ενδιαφερόμενο, πρέπει να παρέχονται πλήρεις πληροφορίες σχετικά με την ακολουθητέα διαδικασία σε περίπτωση προσφυγής.

**4. Μεταφράσεις των λέξεων «Καταργείται» και «Ανακαλείται»**

|  |  |  |
| --- | --- | --- |
| EN | ANNULLED | REVOKED |
| BG | АНУЛИРАНА | ОТМЕНЕНА |
| ES | ANULADO | RETIRADO |
| CS | NEPLATNÉ | ZRUŠENO |
| DA | ANNULLERET | INDDRAGET |
| DE | ANNULLIERT | AUFGEHOBEN |
| ET | TÜHISTATUD | KEHTETUKS TUNNISTATUD |
| EL | ΚΑΤΑΡΓΕΙΤΑΙ | ΑΝΑΚΑΛΕΙΤΑΙ |
| FR | ANNULÉ | ABROGÉ |
| HR | PONIŠTENO | UKINUTO |
| IT | ANNULLATO | REVOCATO |
| LV | ANULĒTA | ATCELTA |
| LT | PANAIKINTA | ATŠAUKTA |
| HU | MEGSEMMISÍTVE | VISSZAVONVA |
| MT | ANNULLATA | REVOKATA |
| NL | NIETIG VERKLAARD | INGETROKKEN |
| PL | UNIEWAŻNIONO | COFNIĘTO |
| PT | ANULADO | REVOGADO |
| RO | ANULAT | REVOCAT |
| SK | ZRUŠENÉ | ODVOLANÉ |
| SL | RAZVELJAVLJENO | PREKLICANO |
| FI | MITÄTÖN | KUMOTTU |
| SV | UPPHÄVD | ÅTERKALLAD |
| NO | ANNULLERT | INNDRATT |

# ΜΕΡΟΣ VI: ΚΑΤΑΛΟΓΟΣ ΣΧΕΤΙΚΗΣ ΝΟΜΟΘΕΣΙΑΣ

# Το δίκαιο της Ένωσης

* Σύμβαση εφαρμογής της συμφωνίας Σένγκεν της 14ης Ιουνίου 1985 μεταξύ των κυβερνήσεων των κρατών της Οικονομικής Ένωσης Μπενελούξ, της Ομοσπονδιακής Δημοκρατίας της Γερμανίας και της Γαλλικής Δημοκρατίας, σχετικά με τη σταδιακή κατάργηση των ελέγχων στα κοινά σύνορα, η οποία υπεγράφη στο Σένγκεν στις 19 Ιουνίου 1990 (ΕΕ L 239 της 22.9.2000, σ. 19)
* 94/795/ΔΕΥ: Απόφαση του Συμβουλίου της 30ής Νοεμβρίου 1994 σχετικά με κοινή δράση που θεσπίζεται από το Συμβούλιο βάσει του άρθρου Κ.3 παράγραφος 2 στοιχείο β) της Συνθήκης για την Ευρωπαϊκή Ένωση όσον αφορά τις διατυπώσεις ταξιδίου, για μαθητές, υπηκόους τρίτων χωρών, που διαμένουν σε κράτος μέλος (ΕΕ L 327 της 19.12.1994, σ. 1)
* Κανονισμός (ΕΚ) αριθ. 1683/95 της 29ης Μαΐου1995 για την καθιέρωση θεώρησης ενιαίου τύπου (ΕΕ L 164, της 14.7.1995, σ. 1) όπως τροποποιήθηκε με τον κανονισμό (ΕΕ) 2017/1370 του Ευρωπαϊκού Κοινοβουλίου και του Συμβουλίου, της 4ης Ιουλίου 2017, για την τροποποίηση του κανονισμού (ΕΚ) αριθ. 1683/95 του Συμβουλίου για την καθιέρωση θεώρησης ενιαίου τύπου (ΕΕ L 198, της 28.7.2017, σ. 24)·
* Απόφαση αριθ. 1082/2013/ΕΕ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, σχετικά με σοβαρές διασυνοριακές απειλές κατά της υγείας και για την κατάργηση της απόφασης αριθ. 2119/98/ΕΚ (Κείμενο που παρουσιάζει ενδιαφέρον για τον ΕΟΧ) (ΕΕ L293 της 5.11.2013, σ. 1).
* Χάρτης των Θεμελιωδών Δικαιωμάτων της Ευρωπαϊκής Ένωσης (ΕΕ C 364 της 18.12.2000, σ. 1).
* Κανονισμός (ΕΕ) 2018/1806 του Ευρωπαϊκού Κοινοβουλίου και του Συμβουλίου, της 14ης Νοεμβρίου 2018, περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων των κρατών μελών, και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή (κωδικοποίηση) (ΕΕ L 303 της 28.11.2018, σ. 39)
* [Κανονισμός (ΕΚ) αριθ. 1030/2002 του Συμβουλίου, της 13ης Ιουνίου 2002](http://eur-lex.europa.eu/LexUriServ/LexUriServ.do?uri=CELEX:32002R1030:EL:HTML), για την καθιέρωση αδειών διαμονής ενιαίου τύπου για τους υπηκόους τρίτων χωρών (ΕΕ L 157 της 15.6.2002, σ. 1)·
* Κανονισμός (ΕΚ) αριθ. 693/2003 του Συμβουλίου, της 14ης Απριλίου 2003, για την καθιέρωση ειδικού εγγράφου διευκόλυνσης της διέλευσης (FTD) και εγγράφου διευκόλυνσης της σιδηροδρομικής διέλευσης (FRTD) και για την τροποποίηση της κοινής προξενικής εγκυκλίου και του κοινού εγχειριδίου ΕΕL099, της 17.4.2003, σ. 8)·
* Κανονισμός (ΕΚ) αριθ. 694/2003 του Συμβουλίου, της 14ης Απριλίου 2003, για τον ενιαίο τύπο των εγγράφων διευκόλυνσης της διέλευσης (FTD) και των εγγράφων διευκόλυνσης της σιδηροδρομικής διέλευσης (FRTD) που προβλέπονται από τον κανονισμό (ΕΚ) αριθ. 693/2003 ([ΕΕ L 99 της 17.4.2003, σ. 15](http://eur-lex.europa.eu/LexUriServ/LexUriServ.do?uri=CELEX:32003R0694:EL:HTML))·
* Απόφαση του Συμβουλίου της 8ης Μαρτίου 2004 για τη σύναψη του μνημονίου συμφωνίας μεταξύ της Ευρωπαϊκής Κοινότητας και της εθνικής διοίκησης τουρισμού της Λαϊκής Δημοκρατίας της Κίνας σχετικά με τις θεωρήσεις και τα συναφή ζητήματα που αφορούν ομάδες τουριστών από τη Λαϊκή Δημοκρατία της Κίνας (ΚΕΠ) (ΕΕ L 83 της 20.3.2004, σ. 12)
* Οδηγία 2004/38/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών (διορθωτικό ΕΕ L 229 της 29.6.2004, σ. 35)
* Απόφαση αριθ. 896/2006 του Ευρωπαϊκού Κοινοβουλίου και του Συμβουλίου, της 14ης Ιουνίου 2006, σχετικά με τη θέσπιση απλουστευμένου καθεστώτος για τον έλεγχο των προσώπων στα εξωτερικά σύνορα βασιζόμενου στη μονομερή αναγνώριση από τα κράτη μέλη ορισμένων τίτλων παραμονής που εκδίδουν η Ελβετία και το Λιχτενστάιν για τη διέλευση από το έδαφός τους (ΕΕ L 167 της 20.6.2006, σ. 8)·
* Κανονισμός (ΕΚ) αριθ. 1931/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, περί κανόνων σχετικά με την τοπική διασυνοριακή κυκλοφορία στα εξωτερικά χερσαία σύνορα των κρατών μελών και τροποποιήσεως των διατάξεων της σύμβασης Σένγκεν (ΕΕ L 405 της 30.12.2006, σ. 1· Διορθωτικό ΕΕ L 29, της 3.2.2007, σ. 3)·
* Απόφαση αριθ. 565/2014/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014**, για την εισαγωγή απλουστευμένου καθεστώτος για τον έλεγχο των προσώπων στα εξωτερικά σύνορα, βασιζόμενου στη μονομερή αναγνώριση από τη Βουλγαρία, την Κροατία, την Κύπρο και τη Ρουμανία ορισμένων εγγράφων ως ισοδύναμων με τις εθνικές τους θεωρήσεις για διέλευση ή για πρόθεση παραμονής στην επικράτειά τους η οποία δεν υπερβαίνει τις 90 ημέρες εντός οιασδήποτε περιόδου 180 ημερών και για την κατάργηση των αποφάσεων αριθ. 895/2006/EΚ και αριθ. 582/2008/EΚ (**ΕΕ L 157 της 27.5.2014, σ. 23**)·**
* [Κανονισμός (ΕΚ) αριθ. 810/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009](http://eur-lex.europa.eu/LexUriServ/LexUriServ.do?uri=OJ:L:2009:243:0001:01:EL:HTML) **για τη θέσπιση κοινοτικού κώδικα θεωρήσεων (κώδικας θεωρήσεων) (**ΕΕ L 243, της 15.9.2009, σ. 1**) όπως τροποποιήθηκε από τον κανονισμό (ΕΕ) 2019/1155 του Ευρωπαϊκού Κοινοβουλίου και του Συμβουλίου της 20ης Ιουνίου 2019 (L188/25, της 12.7.2019, σ. 25)·**
* Κανονισμός (ΕΕ) αριθ. 265/2010 του Ευρωπαϊκού Κοινοβουλίου και του Συμβουλίου, της 25ης Μαρτίου 2010, για την τροποποίηση της σύμβασης εφαρμογής της συμφωνίας του Σένγκεν και του κανονισμού (ΕΚ) αριθ. 562/2006 όσον αφορά την κυκλοφορία των προσώπων με θεώρηση μακράς διαρκείας (ΕΕ L 85 της 31.3.2010, σ. 1)·
* Κανονισμός (ΕΕ) 2016/399 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, περί κώδικα της Ένωσης σχετικά με το καθεστώς διέλευσης προσώπων από τα σύνορα (κώδικας συνόρων του Σένγκεν)(ΕΕ L 77 της 23.3.2016, σ. 1)

**Διεθνές δίκαιο**

* Σύμβαση 7ης Δεκεμβρίου 1944 για τη διεθνή πολιτική αεροπορία (Σύμβαση ICAO), Παράρτημα 2, 9·
* Ευρωπαϊκή Σύμβαση Ανθρωπίνων Δικαιωμάτων της 4ης Νοεμβρίου 1950 και τα Πρωτόκολλά της
* Σύμβαση της ΔΟΕ «περί εθνικών εγγράφων ταυτότητος ναυτικών» (αριθ. 185) της 19ης Ιουνίου 2003·
* Συμφωνία μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου για την ελεύθερη κυκλοφορία των προσώπων(ΕΕ L 114 της 30.4.2002, σ. 6)·
* Απόφαση 2007/840/ΕΚ του Συμβουλίου, της 29ης Νοεμβρίου 2007, για τη σύναψη της συμφωνίας μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων (ΕΕ L 332 της 18.12.2007, σ. 68)·
* Απόφαση 2007/340/ΕΚ του Συμβουλίου, της 19ης Απριλίου 2007, για τη σύναψη της συμφωνίας μεταξύ της Ευρωπαϊκής Κοινότητας και της Ρωσικής Ομοσπονδίας για την απλούστευση της έκδοσης θεωρήσεων βραχείας διαμονής (ΕΕ L 129 της 17.5.2007, σ. 27)·
* Απόφαση 2007/821/ΕΚ του Συμβουλίου, της 8ης Νοεμβρίου 2007, για τη σύναψη της συμφωνίας για την απλούστευση της έκδοσης θεωρήσεων μεταξύ της Ευρωπαϊκής Κοινότητας και της Δημοκρατίας της Αλβανίας (ΕΕ L 334 της 19.12.2007, σ. 85)·
* Απόφαση 2007/822/ΕΚ του Συμβουλίου, της 8ης Νοεμβρίου 2007, για τη σύναψη της συμφωνίας μεταξύ της Ευρωπαϊκής Κοινότητας και της Βοσνίας-Ερζεγοβίνης σχετικά με την απλούστευση της έκδοσης θεωρήσεων (ΕΕ L 334 της 19.12.2007, σ. 97)·
* Απόφαση 2007/823/ΕΚ του Συμβουλίου, της 8ης Νοεμβρίου 2007, για τη σύναψη της συμφωνίας για την απλούστευση της έκδοσης θεωρήσεων μεταξύ της Ευρωπαϊκής Κοινότητας και της Δημοκρατίας του Μαυροβουνίου (ΕΕ L 334 της 19.12.2007, σ. 109)·
* Απόφαση 2007/824/ΕΚ του Συμβουλίου, της 8ης Νοεμβρίου 2007, για τη σύναψη της συμφωνίας μεταξύ της Ευρωπαϊκής Κοινότητας και της πρώην Γιουγκοσλαβικής Δημοκρατίας της Μακεδονίας για τη διευκόλυνση της έκδοσης θεωρήσεων (ΕΕ L 334 της 19.12.2007, σ. 125)·
* Απόφαση 2007/825/ΕΚ του Συμβουλίου, της 8ης Νοεμβρίου 2007, για τη σύναψη της συμφωνίας για την απλούστευση της έκδοσης θεωρήσεων μεταξύ της Ευρωπαϊκής Κοινότητας και της Δημοκρατίας της Σερβίας (ΕΕ L 334 της 19.12.2007, σ. 137)·
* Απόφαση 2007/827/ΕΚ του Συμβουλίου, της 22ας Νοεμβρίου 2007, για τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Μολδαβίας σχετικά με την απλούστευση της έκδοσης θεωρήσεων (ΕΕ L 334 της 19.12.2007, σ. 169)·
* [Απόφαση 2011/117/ΕΕ του Συμβουλίου της 18ης Ιανουαρίου 2011](http://eur-lex.europa.eu/Result.do?T1=V4&T2=2011&T3=117&RechType=RECH_naturel&Submit=Search) για τη σύναψη της συμφωνίας μεταξύ της Ευρωπαϊκής Ένωσης και της Γεωργίας σχετικά με την απλούστευση της έκδοσης θεωρήσεων (ΕΕ L 52 της 25.2.2011, σ. 34).
* Απόφαση 2013/296/ΕΕ του Συμβουλίου, της 13ης Μαΐου 2013, για τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Μολδαβίας για την τροποποίηση της συμφωνίας μεταξύ της Ευρωπαϊκής Κοινότητας και της Δημοκρατίας της Μολδαβίας για την απλούστευση της έκδοσης θεωρήσεων (ΕΕ L 168 της 20.6.2013, σ. 3)·
* Απόφαση 2013/297/ΕΕ του Συμβουλίου, της 13ης Μαΐου 2013, για τη σύναψη της συμφωνίας μεταξύ της Ευρωπαϊκής Ένωσης και της Ουκρανίας για την τροποποίηση της συμφωνίας μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων (ΕΕ L 168 της 20.6.2013, σ. 11)·
* Απόφαση 2013/521/EΕ του Συμβουλίου, της 7ης Οκτωβρίου 2013, σχετικά με τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης (ΕΕ L 282 της 24.10.2013, σ. 3)·
* Απόφαση 2013/628/ΕΕ του Συμβουλίου, της 22ας Οκτωβρίου 2013, για τη σύναψη συμφωνίας μεταξύ της Ευρωπαϊκής Ένωσης και της Δημοκρατίας της Αρμενίας σχετικά με την απλούστευση της έκδοσης θεωρήσεων (ΕΕ L 289 της 31.10.2013, σ. 2)·
* Απόφαση 2014/242/ΕΕ του Συμβουλίου, της 14ης Απριλίου 2014, για τη σύναψη συμφωνίας μεταξύ της Ευρωπαϊκής Ένωσης και της Δημοκρατίας του Αζερμπαϊτζάν σχετικά με την απλούστευση της έκδοσης θεωρήσεων (ΕΕ L 128 της 30.4.2014, σ. 49).

1. Κανονισμός (ΕΚ) αριθ. 810/2009 του Ευρωπαϊκού Κοινοβουλίου και του Συμβουλίου, της 13.7.2009, για τη θέσπιση κοινοτικού κώδικα θεωρήσεων (κώδικας θεωρήσεων), ΕΕ L 243 της 15.9.2009, σ. 1. [↑](#footnote-ref-1)
2. Συμφωνία για τον Ευρωπαϊκό Οικονομικό Χώρο. [↑](#footnote-ref-2)
3. Όλες οι παραπομπές σε παραρτήματα αφορούν παραρτήματα του εγχειριδίου του κώδικα θεωρήσεων. [↑](#footnote-ref-3)
4. ΕΕ L 405 της 30.12.2006 και ΕΕ L 29 της 3.2.2007. [↑](#footnote-ref-4)
5. *Δεκέμβριος 2019.* [↑](#footnote-ref-5)
6. Σύμφωνα με τον κανονισμό (ΕΚ) αριθ. 2017/850 για την τροποποίηση του κανονισμού (ΕΚ) αριθ. 539/2001, οι υπήκοοι της Ουκρανίας που κατέχουν βιομετρικά διαβατήρια απαλλάσσονται από την υποχρέωση θεώρησης (ΕΕ L 133 της 22.5.2017, σ. 1). [↑](#footnote-ref-6)
7. Σύμφωνα με τον κανονισμό (ΕΚ) αριθ. 1244/2009 για την τροποποίηση του κανονισμού (ΕΚ) αριθ. 539/2001, οι υπήκοοι της πρώην Γιουγκοσλαβικής Δημοκρατίας της Μακεδονίας που κατέχουν βιομετρικά διαβατήρια απαλλάσσονται από την υποχρέωση θεώρησης (ΕΕ L 336 της 18.12.2009, σ. 1). [↑](#footnote-ref-7)
8. Σύμφωνα με τον κανονισμό (ΕΚ) αριθ. 1244/2009 για την τροποποίηση του κανονισμού (ΕΚ) αριθ. 539/2001, οι υπήκοοι της Σερβίας που κατέχουν βιομετρικά διαβατήρια (εξαιρούνται οι κάτοχοι διαβατηρίων που έχουν εκδοθεί από τη σερβική υπηρεσία συντονισμού [στη σερβική γλώσσα: Koordinaciona uprava]) απαλλάσσονται από την υποχρέωση θεώρησης (ΕΕ L 336 της 18.12.2009, σ. 1). [↑](#footnote-ref-8)
9. Σύμφωνα με τον κανονισμό (ΕΚ) αριθ. 1244/2009 για την τροποποίηση του κανονισμού (ΕΚ) αριθ. 539/2001, οι υπήκοοι του Μαυροβουνίου που κατέχουν βιομετρικά διαβατήρια απαλλάσσονται από την υποχρέωση θεώρησης (ΕΕ L 336 της 18.12.2009, σ. 1). [↑](#footnote-ref-9)
10. Σύμφωνα με τον κανονισμό (ΕΕ) αριθ. 1091/2010 για την τροποποίηση του κανονισμού (ΕΚ) αριθ. 539/2001, οι υπήκοοι της Βοσνίας-Ερζεγοβίνης που κατέχουν βιομετρικά διαβατήρια απαλλάσσονται από την υποχρέωση θεώρησης (ΕΕ L 329 της 14.12.2010, σ. 1)· η συμφωνία για την απλούστευση της έκδοσης θεωρήσεων συνεχίζει να ισχύει για κατόχους μη βιομετρικών διαβατηρίων. [↑](#footnote-ref-10)
11. Σύμφωνα με τον κανονισμό (ΕΕ) αριθ. 1091/2010 για την τροποποίηση του κανονισμού (ΕΚ) αριθ. 539/2001, οι υπήκοοι της Αλβανίας που κατέχουν βιομετρικά διαβατήρια απαλλάσσονται από την υποχρέωση θεώρησης (ΕΕ L 329 της 14.12.2010, σ. 1). [↑](#footnote-ref-11)
12. Σύμφωνα με τον κανονισμό (ΕΕ) αριθ. 259/2014 για την τροποποίηση του κανονισμού (ΕΚ) αριθ. 539/2001, οι υπήκοοι της Μολδαβίας που κατέχουν βιομετρικά διαβατήρια απαλλάσσονται από την υποχρέωση θεώρησης (ΕΕ L 105 της 8.4.2014, σ. 9). [↑](#footnote-ref-12)
13. Σύμφωνα με τον κανονισμό (ΕΕ) 2017/372 για την τροποποίηση του κανονισμού (ΕΚ) αριθ. 539/2001, οι υπήκοοι της Γεωργίας που κατέχουν βιομετρικά διαβατήρια απαλλάσσονται από την υποχρέωση θεώρησης (ΕΕ L 61 της 8.3.2017, σ. 7). [↑](#footnote-ref-13)
14. Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ L 119 της 4.5.2016, σ. 1). [↑](#footnote-ref-14)
15. Άρθρο 31 του κανονισμού (ΕΚ) αριθ. 767/2008 (κανονισμός VIS). [↑](#footnote-ref-15)
16. Άρθρα 15 έως 19 του κανονισμού (ΕΕ) 2016/679 (Γενικός Κανονισμός για την Προστασία Δεδομένων). [↑](#footnote-ref-16)
17. Άρθρο 38 του κανονισμού (ΕΚ) αριθ. 767/2008 (κανονισμός VIS). [↑](#footnote-ref-17)
18. Π.χ.   
    [https://ec.europa.eu/home-affairs/sites/homeaffairs/files/what-we-do/policies/borders-and-visas/visa-policy/how\_to\_apply/docs/links\_to\_ms\_websites\_en.pdf](Https://ec.europa.eu/home-affairs/sites/homeaffairs/files/what-we-do/policies/borders-and-visas/visa-policy/how_to_apply/docs/links_to_ms_websites_en.pdf) [↑](#footnote-ref-18)
19. ΕΕ L 132 της 21.5.2016, σ. 21. [↑](#footnote-ref-19)
20. Απόφαση αριθ. 1082/2013/ΕΕ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, σχετικά με σοβαρές διασυνοριακές απειλές κατά της υγείας και για την κατάργηση της απόφασης αριθ. 2119/98/ΕΚ. ΕΕ L293 της 5.11.2013, σ. 1. [↑](#footnote-ref-20)
21. Απόφαση C (2020) 64 για τη θέσπιση των επιχειρησιακών οδηγιών για τη χορήγηση θεωρήσεων σε ναυτικούς στα εξωτερικά σύνορα. [↑](#footnote-ref-21)
22. Απόφαση C (2020) 64 για τη θέσπιση των επιχειρησιακών οδηγιών για τη χορήγηση θεωρήσεων σε ναυτικούς στα εξωτερικά σύνορα. [↑](#footnote-ref-22)
23. Απόφαση C (2020) 64 για τη θέσπιση των επιχειρησιακών οδηγιών για τη χορήγηση θεωρήσεων σε ναυτικούς στα εξωτερικά σύνορα. [↑](#footnote-ref-23)
24. Απόφαση C (2020 (34) για τη θέσπιση των επιχειρησιακών οδηγιών σχετικά με τη συμπλήρωση και τοποθέτηση αυτοκόλλητων θεωρήσεων. [↑](#footnote-ref-24)
25. Αυστρία, Βέλγιο, Γαλλία, Γερμανία, Δανία, Ελβετία, Ελλάδα, Εσθονία, Ισλανδία, Ισπανία, Ιταλία, Κάτω Χώρες, Λετονία, Λιθουανία, Λιχτενστάιν, Λουξεμβούργο, Μάλτα, Νορβηγία, Ουγγαρία, Πολωνία, Πορτογαλία, Σλοβακία, Σλοβενία, Σουηδία, Τσεχική Δημοκρατία, Φινλανδία. [↑](#footnote-ref-25)
26. Δυνάμει της συμφωνίας για τον ΕΟΧ, η οδηγία 2004/38/ΕΚ ισχύει και στα κράτη μέλη του ΕΟΧ *(Νορβηγία, Ισλανδία και Λιχτενστάιν)*. Οι παρεκκλίσεις από την οδηγία, οι οποίες προβλέπονται στη συμφωνία για τον ΕΟΧ, δεν έχουν σημασία για τη διαδικασία των θεωρήσεων. Κατά συνέπεια, όταν στο παρόν μέρος γίνεται αναφορά σε πολίτη της ΕΕ, πρέπει να θεωρείται ότι γίνεται αναφορά και στους πολίτες του ΕΟΧ, εκτός εάν ορίζεται κάτι διαφορετικό. [↑](#footnote-ref-26)
27. ΕΕ L 158, της 30.4.2004, σ. 77. [↑](#footnote-ref-27)
28. Οι εν λόγω κατευθυντήριες γραμμές δεν θίγουν την εθνική νομοθεσία και τους διοικητικούς κανόνες τους οποίους τα κράτη μέλη υποχρεούνται να θεσπίσουν προκειμένου να μεταφέρουν την οδηγία 2004/38/ΕΚ. [↑](#footnote-ref-28)
29. Τα κράτη μέλη αποφάσισαν να εφαρμόζουν τον ίδιο lex specialis σε μέλη της οικογένειας Ελβετών πολιτών. Κατά συνέπεια, όταν στο παρόν μέρος γίνεται αναφορά σε πολίτες της ΕΕ, πρέπει να θεωρείται ότι γίνεται αναφορά και στους πολίτες της Ελβετίας, εκτός εάν ορίζεται διαφορετικά. [↑](#footnote-ref-29)
30. <http://eur-lex.europa.eu/LexUriServ/LexUriServ.do?uri=COM:2009:0313:FIN:EL:PDF> [↑](#footnote-ref-30)
31. Αυτό ισχύει με την επιφύλαξη των ατομικών δικαιωμάτων που παρέχονται από το δίκαιο της ΕΕ, ιδίως από τους κανόνες του Σένγκεν ή από την οδηγία 2003/109/ΕΚ για τους υπηκόους τρίτων χωρών οι οποίοι είναι επί μακρόν διαμένοντες. [↑](#footnote-ref-31)
32. Απόφαση του Δικαστηρίου στην υπόθεση C-456/12 *O and B*. [↑](#footnote-ref-32)
33. <http://eur-lex.europa.eu/LexUriServ/LexUriServ.do?uri=COM:2009:0313:FIN:EL:PDF> [↑](#footnote-ref-33)
34. Το Δικαστήριο αποφάνθηκε στην υπόθεση C-673/16 *Coman* ότι τα κράτη μέλη δεν μπορούν να αρνηθούν την είσοδο και τη διαμονή σε συζύγους που συνήψαν γάμο μεταξύ προσώπων του ιδίου φύλου σε άλλο κράτος μέλος με την αιτιολογία ότι το δίκαιο του κράτους μέλους υποδοχής δεν αναγνωρίζει τους εν λόγω γάμους. [↑](#footnote-ref-34)
35. Παρόμοιοι κανόνες ισχύουν για τους γονείς των πολιτών της ΕΕ των οποίων το δικαίωμα διαμονής βασίζεται στο άρθρο 10 του κανονισμού (ΕΕ) αριθ. 492/2011 και τη σχετική νομολογία *(βλέπε υπόθεση C-529/11* Alarape *για περισσότερες λεπτομέρειες)*. [↑](#footnote-ref-35)
36. <http://eur-lex.europa.eu/LexUriServ/LexUriServ.do?uri=COM:2009:0313:FIN:EL:PDF> [↑](#footnote-ref-36)
37. <http://eur-lex.europa.eu/LexUriServ/LexUriServ.do?uri=COM:2009:0313:FIN:EL:PDF> [↑](#footnote-ref-37)
38. Απόφαση του Δικαστηρίου στην υπόθεση 267/83 *Diatta.* [↑](#footnote-ref-38)
39. <http://eur-lex.europa.eu/LexUriServ/LexUriServ.do?uri=COM:2009:0313:FIN:EL:PDF> [↑](#footnote-ref-39)
40. Με την επιφύλαξη της υποχρέωσης των κρατών μελών να εκδίδουν δελτία διαμονής δυνάμει της οδηγίας με τον ειδικό τίτλο που αναφέρεται στο άρθρο 10 της οδηγίας. [↑](#footnote-ref-40)
41. Θα πρέπει να σημειωθεί ότι οι υπηρεσίες της Επιτροπής αξιολογούν επί του παρόντος την ερμηνεία σύμφωνα με την οποία οι κάτοχοι δελτίου διαμονής απαλλάσσονται μόνο από την υποχρέωση θεώρησης όταν συνοδεύουν ή πηγαίνουν να συναντήσουν πολίτη της ΕΕ ή απαλλάσσονται πάντοτε ανεξάρτητα από το εάν συνοδεύουν ή πηγαίνουν να συναντήσουν πολίτη της ΕΕ. [↑](#footnote-ref-41)
42. Η κατάσταση στην οποία το δελτίο διαμονής που παρουσιάζεται δεν είναι συναφές με την οδηγία καλύπτει καταρχήν μόνο τις περιπτώσεις κατά τις οποίες τα μέλη της οικογένειας που είναι υπήκοοι τρίτης χώρας συνοδεύουν ή πηγαίνουν να συναντήσουν πολίτη της ΕΕ ο οποίος είναι υπήκοος της χώρας που εξέδωσε το δελτίο διαμονής. [↑](#footnote-ref-42)
43. Βλέπε υπόθεση C-157/03 *Επιτροπή κατά Ισπανίας*, σκέψη 34. [↑](#footnote-ref-43)
44. Το διαβατήριο θα πρέπει να ισχύει την ημέρα που πραγματοποιείται το ταξίδι. Επισημαίνεται ότι, σύμφωνα με τους όρους της Ευρωπαϊκής Συμφωνίας περί κανονισμού κυκλοφορίας ατόμων μεταξύ χωρών του Συμβουλίου της Ευρώπης ([*http://www.coe.int/en/web/conventions/full-list/-/conventions/treaty/025*](http://www.coe.int/en/web/conventions/full-list/-/conventions/treaty/025)), οι υπήκοοι των συμμετεχόντων κρατών μελών μπορούν να ταξιδεύουν με ταξιδιωτικό έγγραφο που έχει λήξει. [↑](#footnote-ref-44)
45. Όταν ο αιτών θεώρηση παρέχει οικειοθελώς αποδεικτικά στοιχεία για τις ρυθμίσεις του ταξιδιού ή του καταλύματος και διαπιστωθεί από τις εθνικές αρχές ότι τα εν λόγω αποδεικτικά στοιχεία δεν είναι πειστικά ή είναι δόλια, η διαπίστωση αυτή μπορεί να ληφθεί υπόψη για να αποφασιστεί εάν η αίτηση δεν είναι δόλια *(βλέπε σημείο 4.11)*. [↑](#footnote-ref-45)
46. *Βλέπε υπόθεση C-109/01* Akrich *για περισσότερες λεπτομέρειες.* [↑](#footnote-ref-46)
47. *Βλέπε υποθέσεις 316/85* Lebon *και C-1/05* Jia*.* [↑](#footnote-ref-47)
48. <http://eur-lex.europa.eu/LexUriServ/LexUriServ.do?uri=COM:2009:0313:FIN:EL:PDF> [↑](#footnote-ref-48)
49. Υπόθεση C-503/03 *Επιτροπή κατά Ισπανίας*. [↑](#footnote-ref-49)
50. Υποθέσεις C-503/03 *Επιτροπή κατά Ισπανίας* και C-33/07 *Jipa.* [↑](#footnote-ref-50)
51. Ομοίως, το άρθρο 27 παράγραφος 2 της οδηγίας ορίζει ότι οι προηγούμενες ποινικές καταδίκες δεν συνιστούν από μόνες τους λόγο για τη λήψη τέτοιων μέτρων. Όπως απεφάνθη το Δικαστήριο (υπόθεση C-50/06 Επιτροπή κατά Κάτω Χωρών), προηγούμενη ποινική καταδικαστική απόφαση μπορεί να ληφθεί υπόψη μόνον εφόσον οι περιστάσεις που οδήγησαν στην καταδίκη αυτή είναι αποδείξεις προσωπικής συμπεριφοράς που συνιστούν πραγματική απειλή για τις απαιτήσεις της δημόσιας τάξης. [↑](#footnote-ref-51)
52. <http://eur-lex.europa.eu/LexUriServ/LexUriServ.do?uri=COM:2009:0313:FIN:EL:PDF> [↑](#footnote-ref-52)
53. Υποθέσεις 36/75 *Rutili* και T-47/03 *Sison.* [↑](#footnote-ref-53)
54. COM(2014) 604 final και, ειδικότερα, έγγραφο εργασίας των υπηρεσιών της Επιτροπής SWD(2014) 284 final. [↑](#footnote-ref-54)
55. Παράδειγμα αυτής της περίπτωσης είναι οι εικονικοί γάμοι. Κάθε εικονικός γάμος είναι, εξ ορισμού, έγκυρος γάμος, υπό την έννοια ότι δύο άτομα έχουν καταστεί νομίμως σύζυγοι. Ένας εικονικός γάμος έχει τελεστεί σε συγκεκριμένο χρόνο και τόπο, μετά την τελετή που ορίζεται από το εφαρμοστέο εθνικό δίκαιο γάμου και μετά την άρση τυχόν νομικών εμποδίων για τον γάμο (όπως εμπόδια που σχετίζονται με την ικανότητα, τη συναίνεση, τον απαγορευμένο βαθμό συγγένειας ή την πρόληψη διγαμίας). Κατά συνέπεια, το ζεύγος μπορεί να προσκομίσει επισήμως έγκυρο πιστοποιητικό γάμου. [↑](#footnote-ref-55)
56. Υπόθεση C-456/12 *O and B.* [↑](#footnote-ref-56)
57. <http://eur-lex.europa.eu/LexUriServ/LexUriServ.do?uri=COM:2009:0313:FIN:EL:PDF> [↑](#footnote-ref-57)
58. Τα έγγαμα ζευγάρια δεν μπορούν να υποχρεωθούν ή δεν υποχρεούνται, κατά κανόνα, να αποδείξουν ότι ο γάμος τους δεν είναι καταχρηστικός. Οι πολίτες της ΕΕ και τα μέλη των οικογενειών τους απολαμβάνουν το όφελος της παραδοχής, γεγονός που σημαίνει ότι δεν χρειάζεται να παρέχουν στοιχεία που να αποδεικνύουν ότι ο γάμος τους είναι γνήσιος. Η απαίτηση αυτή θα υπερέβαινε την απαίτηση να προσκομίσουν απόδειξη για την εγκυρότητα του γάμου τους. [↑](#footnote-ref-58)
59. Βλέπε υποσημείωση 15 σχετικά με τη μεταχείριση των μελών της οικογένειας των Ελβετών πολιτών από τα κράτη μέλη της ΕΕ. [↑](#footnote-ref-59)
60. Όταν γίνεται αναφορά σε πολίτες της ΕΕ, πρέπει να θεωρείται ότι αφορά επίσης τους πολίτες του ΕΟΧ. [↑](#footnote-ref-60)
61. Απόφαση C (2020) 64 για τη θέσπιση των επιχειρησιακών οδηγιών για τη χορήγηση θεωρήσεων σε ναυτικούς στα εξωτερικά σύνορα. [↑](#footnote-ref-61)